
VARŽYBŲ ĖJO 


Kartą gyveno piemenukas. Jis ganė miške ožkas. Vieną rytą 
beganydamas nuklydo toli toli prie kalno, o tenai milžino lindėta. 

Piemenuko ožkos kaip ir visos ožkos. Jos laipiojo skardžiais, 
skabė lapus, pešiojo šakeles, graužė medžių žievę. Ožkiukai blio- 
vė, ožiai badėsi, net ragai braškėjo. Taigi buvo toks triukšmas, 
toks bliovimas, kad net milžinas savo būste galų gale ėmė ir pa- 
budo. 

Jis atsikėlė, apsidairė. Paskui išėjo lauk pasižiūrėti, kas čia de- 
dasi. Ir regi — ogi ten varganas piemenėlis drumsčia jam saldų 
paryčio miegą. Supyko milžinas, norėjo čiupti piemenuką ir kai- 
lį iškaršti. Tačiau piemenukas su ožkomis pasileido kiek kojos 
neša ir dingo jam iš akių. Su savo kaimene laimingai atsidūrė 
prie kito kalno tame pačiame miške. Ten visą dieną ožkos ga- 
nėsi kaip paprastai, o piemenukas saugojo jas. Kai išalko, pasi- 
ėmė maišelį ir užkrimto. Jis valgė ir vis galvojo, kaip čia mil- 
žinui atkeršijus. " 

Vakare, kai parginė namo ožkas ir įėjo į trobą, rado moti- 
ną prie viryklės darančią sūrį. Ji ką tik buvo susišildžiusi pieną, 
įdėjusi raugo, ir varškė gražiai atsiskyrė nuo išrūgų. Piemenu- 
kas palaukė, kol ji paėmė gniužulą ir ėmė volioti sūrį. 

— Atiduok man šitą sūrį, mamyte,— paprašė jis — Aš jį 
įsidėsiu rytoj rytą, eidamas į mišką. 

— (Gerai, imk,— atsakė motina. | 

Piemenukas įmetė sūrį į pelenus ir gerai pakočiojo. Sūris 
pasidarė panašus į pilką akmenį. Motina baisiai nustebo. 

— Sūnau, ar tu visai pakvaišai? — pasakė ji. — Bene gali- 
ma šitaip gadinti dievo dovaną! 

Piemenhukas patapšnojo jai per petį. 

— Nepyk, motule,— pasakė jis.— Sūris nenueis niekais. Aš 
žiniau, jis man diabai pravers. 

Motina nusiramino ir paėmė naują gniužulą varškės. Pieme- 
nukas dar kelis sykius padažė sūrį į pelenus. Paskui įsikišo jį į 
didelę odinę veršenikę ir ramiai atsigulė miegoti. 

Kitą rytą jis atsikėlė anksti, apsirengė ir užsimetė ant pečių 
veršenikęe. Tada paleido ožkas ir iškeliavo su jomis į mišką. 
Patraukė tiesiai prie milžino kalno. Neilgai trukus ožkos pra- 
dėjo bliauti, badytis ir prižadino milžiną. | 

Sį sykį milžinas jau žinojo, iš'kur čia tas triukšmas. Jis tuoj 
atsidarė kalne duris ir dideliais žingsniais puolė prie piemenu- 
ko. Iš pykčio milžino veidas buvo visas raudonas ir be galo grės- 
mingas. Piemenukas ne juokais išsigando, tačiau dėjosi ramus 
ir žiūrėjo milžinui tiesiai į akis. 

— Ką čia veiki mano pievoje? — suriaumojo milžinas. 

— Juk matai, tėtuši, gamau ožkas — atsakė piemenukas. 

— Tučtuojau nešdinkis iš čia, nususęs vaikpalaiki — užriko 
milžinas.— Jei dar kada nors pasirodysi, į trupinius tave sutrin- 
siu kaip štai šitą akmenį. 

Jis pasilenkė, stvėrė nuo žemės didžiulį akmenį ir taip su- 
spaudė, kad šisai į smulkius gurinėlius sutrupėjo. 

Tačiau piemenukas toli gražu nenusigando. Jis taip pat pasi- 
lenkė ir dėjosi imąs nuo žemės akmenį. Tačiau nemačiom vik- 
Iiai išsitraukė iš veršenikės sūrį. Ir taip jį suspaudė, kad išrūgos 
ėmė tekėti per pirštus ir lašėti ant žemės. 

— Jeigu nesiliausi kibęs prie manęs,— pasakė jis— aš tave taip 
suspausiu, kad iš tavęs tik šlapia vieta liks kaip štai iš šito ak- 
mens. 

Pamatęs ant žemės balutę, milžinas nustėro iš baimės. Neta- 
ręs Nė žodžio, apsigręžė ir nuėjo į savo kalną. Visą dieną ir visą 
naktį pragulėjo tenai galvodamas, koks be galo stiprus buvo ta- 
sai bernaitis, 

Tuo tarpu piemenukas smagus gūrinėjo po mišką, 0 kai atė- 
jo vakaras, parginė ožkas namo. Jis papasakojo motinai, kaip 
jam pasitarnavo pelenuotas sūris. Motina pagyrė jį, patapšnojo 
per skruostą. 

Kitą rytą piemenukas atsikėlė anksti, apsirengė ir paleido Ož- 
kas. Nuginė jas į mišką, tiesiai prie milžino kalno. Neilgai tru- 
kus ožkos pradėjo bliauti, badytis, ir milžinas pabudo. 

Milžinas dabar jau žinojo, kas čia jį žadina. Jis tuoj atsivėrė 
kalne duris, tačiau bijojo ką nors pikta bernaičiui daryti. 

— Labas rytas, tėtuši — pasisveikino piemenukas— Ar šian- 
dien vėl rungsimės? 

Milžinas nori nenori turėjo sutikti. 

— Nagi mėginam, — pasiūlė piemenukas, — katras iš mud- 
viejų taip aukštai išmesim tėtušio kirvuką, kad šis visai nenu- 
"kristų. 


Ką gl, milžinas neginčijo, kad čia tikrai ne juokas. Reikia 
kuo greičiau pradėti, ir milžinas metė pirmas. Jis užsimojo iš 

risų jėgų, ir kirvis nulėkė aukštai aukštai ligi debesų. Tačiau vis 
iek nukrito vėl žemėn: 

— Nelabai pasisekė, — tarė piemenukas,— bet tėtušis nenu- 
iminkit, galit dar sykį pamėginti, tikriausiai numesit geriau. 

Milžinas paėmė kirvį ir vėl smarkiai smarkiai užsimojo. Pas- 
<ui paleido, ir kirvis nulėkė taip aukštai, kad vos buvo matyti. 
"ik po geros valandėlės jis bumbtelėjo žemėn. 

-—- Niekaip nebūčiau patikėjęs, kad tėtušis toks silpnas 
sat, — pasakė piemenukas.— Luktelėkit trupučiuką, pamatysit, 
<aip reikia mesti. Stokit priešaky manęs ir įsmeigę akis žiūrėkit 
dangų. Kai paleisiu kirvį, reikės smarkiai įsistebeilyti, kad ma- 
:ytumėt, kur jis nulėkė. | 

Milžinas stovėjo nė nekrustelėdamas ir užvertęs galvą spok- 
s0jo į dangų. Piemenukas paėmė kirvį ir neva užsimojo tarsi 
ketindamas jį mesti. Tačiau vos vargais negalais užsikėlė jį 
ant peties ir tuoj šmakšt į veršenikę. 

— Dabar jūs paskutinį kartą matote savo. kirvį, tėtuši! — pa- 
sakė piemenukas.— Kaip kažin ką, garbės žodis. 

Ir piemenukas atsisėdo ant žemės atsipūsti. 

Milžinas niekaip negalėjo suprasti, kaip čia kirvis taip greitai 
dingo iš akių. Ilgai dar jis stovėjo ir laukė, gal vis dėlto nu- 
kris žemėn. Tačiau lauk nelaukęs, o kirvio kaip nėra, taip nėra. 

— Ką gi, man jau laikas eiti prie ožkų — pasakė piemenu- 
kas.— Jei tėtušis norit dar“čia stovėti ir žiūrėti, galit sau stovėti. 

Piemenukas linktelėjo ir nuėjo savo keliu. Milžinas pasižiū- 
rėjo jam įkandin ir pagalvojo: bernaitis atrodo nedidukas, smul- 
kutis, bet koks stiprus! 

Kartą, jau artėjant žiemai, piemenukas nuėjo į mišką ir vėl 
susitiko milžiną. Šisai pagalvojo, kad -tokį stipruolį ne pro šalį 
būtų už berną pasisamdžius. Jam visus darbus nudirbtų, kokius 
tik sugalvotų. O vėliau, kai nereikės, lengvai juo atsikratytų. 

Taigi milžinas ir paklausė piemenuką, ar nesutiktų šisai eiti 
pas jį už berną. 

— Gal ir neblogai būtų! — atsakė piemenukas.— Tėtušis juk 
toks turtingas, manau, ir man atlyginimą neblogą mokėtų. 

— Jeigu uoliai tarnausi, gausi tris kaušus aukso, — pasakė 
milžinas, — O jeigu ne, išrėšiu tau tris diržus iš nugaros. 

Piemenukas atsakė, kad su tokiu atlyginimu sutinkąs. Taigi 
norįs tuojau pat ir pradėti tarnystę. 

Jie įėjo į milžino trobą, kur rado šeimininko pačią. Ji buvo 
tikra pabaisa, tokia bjauri, kad piemenukui pasirodė kur kas 

bjauresnė už patį milžiną. Troba pilna turto: aplinkui kūpsojo 
krūvos aukso ir sidabro. Visą turtą milžinas buvo prisiplėšęs iš 
nekaltų žmonių. 

Pirmasis naujojo berno darbas buvo eiti kartu su milžinu į 
mišką kirsti ąžuolo. Kai priėjo prie ąžuolo, milžinas paklausė, ką 
jis norėtų daryti, ar laikyti medį, ar kirsti. 

— Aš noriu laikyti — atsakė piemenukas. 

—- Gerai, laikyk! — tarė milžinas. 

— Tik kad aš per mažas, — pasakė piemenukas. 

— Ne bėda, — tarė milžinas. 

Jis  palenkė kamieną prie žemės ir padavė viršūnę pieme- 
nukui. Piemenukas įsitvėrė ir jau taikėsi laikyti, bet staiga mil- 
Žžinas paleido, medis ūžtelėjo atgal ir išmetė piemenuką aukštai 
į orą. Ir dargi taip greitai, kad milžinas nespėjo nė pamatyti. 

Milžinas stovėjo ilgai, galvodamas, kur galėjo dingti jo ber- 
nas. Paskui, niekaip jo nesulaukęs, pasiėmė kirvį ir ėmė kirsti 
ąžuolą. Po geros valandos atklibikščiavo ir piemenukas. Medis 
buvo musviedęs jį labai toli, o krisdamas jis dar skaudžiai už- 
sigavo kelį. Milžinas paklausė, kodėl jis nelaikęs kamieno, ta- 
čiau piemenukas apsimetė nieko negirdįs. 

— Aš jums parodžiau, kaip aukštai moku šokinėti — pasa- 
kė jis.— O kažin tėtušis ar įstengtumėt taip aukštai iššokti. 

Žinoma, milžinas turėjo prisipažinti, kad tikriausiai neįsteng- 
tų. 

— Tr aš taip manau, — pasakė piemenukas.— Bet jeigu aš 
vienas šokinėsiu, tai bus teisingiausia, kad jūs vienas ir laiky- 
sit, ir kirsit. 

Milžinui nebebuvo kas darą, taigi vienas pats parsigriovė di- 
džiulį ąžuolą. Dabar dar reikėjo medį namo parnešti. 

— Jeigu imsi už viršūnės, — pasakė milžinas savo ibbernui— 
tai aš nešiu drūtgalį. | 

— Ne, — atsakė piemenukas.— Tėtušis jau senas ir silpnas. 
Užtat geriau jūs neškit už viršūnės. O aš, jaunas ir stiprus, čiup- 
siu už paties storumo, palei šaknis. 

Milžinui pasirodė, kad toks pasiūlymas labai teisingas, todėl 
tučtuojau užsivertė ant pečių ąžuolo plonąjį galą. Tačiau pie- 
menukas. šūktelėjo, kad medis pasviręs į šoną. Milžinas pataisė 
taip, kad būtų tiesiai. 

Kaip piemenukas liepė, taip milžinas darė. Tol lygino ir ly- 
gino, kol visą medį užsikėlė ant pečių. Tada piemenukas užšoko 

ant kamieno ir pasislėpė už didelės šakos, kad milžinas jo nema- 
tytų. 

Milžinas drožia namo. Nešti jam pašėlusiai sunku, bet jis 
guodžiasi tuo, kad tam, kuris neša drūtgalį, dar sunkiau. Paėjęs 
gerą galą, jau vaitojo sulig kiekvienu žingsniu. 

— Ar tu dar nepailsai? — klausia jis savo berną. 

— Ne, nepailsau— atsako piemenukas.— Tėtušis irgi netu- 
rėjot pailsti nuo tokios menkos naštos. 

Milžinas susigėdo ir nenorėjo prisipažinti, kad visai jau uUž- 
duso. Ką darysi, pūkščia toliau. Kai galų gale pasiekė kalną, 
milžinas buvo kone leisgyvis nuo sunkaus nešimo. Jis nutrenkė 
ąžuolą ant žemės, tačiau piemenukas jau buvo spėjęs nušokti ir 
stovėjo stačias prie drūtgalio. 

— Ar tu dar nepailsai? — paklausė milžinas. 

— Kur ten pailsi!! — sušuko piemenukas— Nė nemanykit: 
tėtušis, jog tokia našta ne mano jėgoms, kad tik nebūtų dides- 
nių. O koks čia to ąžuolo sunkumas, vienam įį juokas panešti. 

Po šio darbo milžinas turėjo ilsėtis visą dieną. 

—. Kai tik išauš rytas, eisim į kluoną kulti, — pasakė jis pie- 
menukui vakare. 

Tačiau šiam nepatiko toks pasiūlymas. 

— Ne, tėtuši, reikėtų kur kas anksčiau pradėti darbą — pa- 
sakė jis.— Jeigu jūs toks pat uolus darbininkas kaip aš, kulti 
pradėsim dar su tamsa, prieš pusryčius. 

Milžinas bijojo, kad bernas nepavadintų jo tinginiu. Dėl to 
sutiko. Tada atsigulė ir ėmė knarkti. 

Anksti rytą, dar neprašvitus, piemenukas pritykino prie mil- 
žino lovos ir pažadino iš miego. Tada abu nuėjo į kluoną. Mil- 
žinas žinojo, kur pasidėjęs savo didžiulius spragilus, ir tiesiai 
nudrožė prie jų. Vieną pasiėmė pats, kitą padavė Ibernui. Šisai 
pabandė kilstelėti spragilą, tačiau nė iš vietos neįstengė paju- 
dinti. Šiaip taip nutempė jį atgal į kampą, o iš ten pasiėmė ne- 
menką pagalį. 

— Na, pradedam, — tarė jis. 

Ir kiekvieną kartą, kai milžinas tvoja spragilu, piemenukas 
bilkšteli savo kuolu. O milžinui nė motais, su kuo. jis darbuo- 
jasi. Šitaip jie kūlė, kol pro kluono sienų plyšius ėmė spindėti 
aušra. “ 

— Turbūt jau metas eiti pusryčių — pasakė piemenukas. 

— Taip, — atsiduso milžinas, — abu padirbėjom neblogai, ver- 
ta ir papusryčiauti. 

Kai pavalgė, milžinas. vienas nuėjo į tvartą. Jis panoro išsi- 
vesti iš tvarto savo milžiniškus jaučius dirvai arti. Tik tvartas 
neturėjo durų, tad milžinas suėmė sienas ir nukėlė į šoną. Tada 
išsivedė jaučius, O tvartą vėl pastatė į vietą. Baigęs arti nuėjo 
pas berną. 0 | 

— Veskis štai šunį, tegul tau parodys kelią į tvartą. Pro kur 
jisai įlįs, pro ten turėsi suvaryti jaučius. O jeigu to nepadarysi, 
aš tau bemat išrėšiu tris diržus iš nugaros, kaip pats žinai. 

Milžinas buvo baisiai patenkintas, sugalvojęs tokį darbą 
savo bernui, ir piemenukas suprato, kad dabar jau ne juokais 
gresia pavojus jo gyvybei. Tačiau išsiduoti neišsidavė, tik pa- 
sakė, kad darbas bus atliktas tinkamai. 

Šuo bindzino priekyje, jaučiai klumpsėjo iš paskos, 0 pie- 
menukas vos spėjo su jais. Kai pasiekė tvartą, šuo šmurkštelė- 
jo pro landą pamate. 

Išvydęs, kad tvartas be durų, piemenukas tuoj suprato milži- 
no gudrybę. Tačiau ne jam buvo pakelti tą, ką pakelia milži- 
nas. Jis stovėjo gerą valandą ir suko galvą, ką čia padarius, kad 
kailis liktų sveikas. Pagaliau suprato, jog nėra kitos išeities, — 
išsiėmė iš veršenikės kirvį, sukapojo jaučius į gabalus ir sume- 
tė pro landą į tvartą. Paskui nuėjo. į trobą ir klausia, ar nesą jam 
dar kokio skubaus darbo, bemat galįs padaryti. 

— Ar tu tikrai suvarei jaučius į tvartą? — klausia milžinas. 

— Su-uvariau—- sako piemenukas— Tiesa, sunkoka buvo 
juos sugrūsti pro tą plyšį, pro kurį įlindo tėtušio šuo. Tačiau, 
kai susmulkinau į mažus gabalėlius, bemat kaip geri sulindo. 

Išgirdęs, kas atsitiko, milžinas vos nepakvaišo iš piktumo. 
Nuėjo pas savo pačią. 

— AT girdi, motin,— pasakė jis,— tas prakeiktas vaikis su- 
kapojo mūsų jaučius. Jei dar ilgiau jį laikysim, mums visai bus 
galas. Ar nesugalvotum tu, tokia gudri ir išmintinga, kaip juo 
atsikratyti? | 

— Man rodos, dabar nieko nedarykim, o palaukim nakties,—- 
atsakė milžino pati. — Kai tik jisai užmigs, tu pritykink su savo 
kuoka ir tvok atsivėdėjęs, iš bermno liks tik košelė, nebereikės 
tau jo daugiau bijoti. 

Milžinui atrodė, kad gudriau nė nesugalvosi. Jis linktelėjo 
galvą ir prižadėjo padaryti, kaip ji sakė. 

O piemenukas stovėjo prie kalno durų ir girdėjo kiekvieną 
jų Žodį. 

Kai sutemo vakaras, jis nuėjo į šeimininkės kamarą ir pasi- 
ėmė didžiulę sviestamušę, kurią vos valiojo pakelti iš vietos. 
Tylut tylutėliai nusitempė ją į savo kambarį, paguldė į lovą ir 
dailiai kailiais užklojo. O pats pasislėpė už durų ir laukia, kas 
dabar bus. | 

Vidurnaktį milžinas atsikėlė, pasičiupo savo kuoką. Paskui 
pritykino prie piemenuko lovos, užsimojo kuoka ir tvojo iš visų 
jėgų. Tik pokštelėjo triokštelėjo, ir kažkoks skystis aptiško jam 
veidą. Milžinas baisiausiai apsidžiaugė ir nuėjo sau. 

— Cha cha cha, — nusijuokė jis.— Taip aš jam plojau, kad 
net ištižo! 

„Senė buvo laiminga ir gyrė patį už didelę drąsą. 

— Dabar gali sau ramiai miegoti toliau — pasakė ji — Dau- 
giau mums nebereikės bijoti to nelemto berno. 

Bet kai tik jie užmigo, piemenukas surinko sviestamušės ske- 
veldras, iššluostė sausai lovą ir pats atsigulė nusnūsti. 

Vos tik praaušo, jis tuoj nuėjo pasveikinti šeimininkų ir pa- 
linkėti labo ryto. Šie žiūri į jį ir netiki savo akimis. Milžinui 
net plaukai pasišiaušė. 

— Kas čia dabar, ar tu dar gyvas? — suriko jis.— O aš bu- 
vau tikras, kad šiąnakt užmušiau tave kuoka! 

— Kur ten, — nusijuokė piemenukas.— Jutau, lyg kažkoks 
vabalas įkando. Bet nė nepagalvojau, kad tai jūs, tėtuši. O dabar 
norėčiau žinoti, kokį darbą man reikės šiandien dirbti? 

Milžinas suraukė antakius ir burbtelėjo. Girdi, palauk, tuoj 
sužinosi. 

Visą dieną milžinas šalinosi savo berno. Ir vis galvojo, kaip 
čia kitą naktį geriau atlikus savo darbą. Nors ir kaip suko ma- 
kaulę, niekaip negalėjo suprasti, kaip bernas liko gyvas. Netgi 
jo gudragalvė pati nieko nevaliojo paaiškinti, tik krapštėsi pa- 
kaušį. 

Kai atėjo metas vakarieniauti, šeimininkė padėjo milžinui 
ir jo bernui po dubenį košės. — 

— Tai gerai, — pasakė piemenukas,— einam varžybų, kuris 
daugiau suvalgysim košės, ar aš, ar tėtušis. 

Milžinas bemat sutiko. 

„Valgyti tai jau aš galiu — pagalvojo jis.— Kaip bus gražu, 
kai šitas vargšelis bemat sprogs!" | 

Jie: tučtuojau susėdo prie stalo, kiekvienas prie savo du- 
bens, ir pasičiupo šaukštus. Tačiau gūdragalvis piemenukas prie 
pilvo buvo prisirišęs didelę odinę veršenikę. Vieną šaukštą ko- 

šės kišo į burną, o septynis į veršenikę. Sušveitęs septynis dube- 
nis košės, milžinas pūtavo, šniokštė ir niekaip nevaliojo dau- 
giau. 

O piemenukas vis kimšo ir kimšo lyg niekur nieko. 

— Keista, kad tėtušis taip greitai prisisotinot,— pasakė jis. 

Milžinas žiūrėjo į jį baisiausiai nustebęs. 

— Kaip čia gali būti — paklausė jis,— kad tu, toks mažytis, 
gali tiek suvalgyti? 

— Galiu ir jus pamokyti, tėtuši. — atsakė piemenukas.— Kai 
prišveičiu lig soties, padarau plyšį pilve ir išleidžiu koše lauk. 
Tada vėl galiu valgyti nuo pradžios. Pažiūrėkit! 

Jis pasiėmė peilį, šnirkšt prapjovė veršenikę, ir košė ištekėjo 
ant žemės. Milžinas pagalvojo, kad čia tikrai gudriai sumany- 
ta. Jis taip pat čiupo peilį ir šnirkštelėjo per savo išsipūtusį pil- 
vą. Tačiau nieko gero iš to neišėjo, milžinas bemat krito negy- 
vas, O senė, pamačiusi, kad taip. atsitiko, irgi nusprogo iš iš- 
gąsčio. 

Piemenukas vienas liko milžino troboje. Jis tuojau išsivalė 
savo veršenikę, susisiuvo. Tada susipylė į ją tris kaušus aukso, 
kuriuos jam -buvo žadėjęs milžinas, jeigu uoliai tarnaus. Pieme- 
nukas nė kiek neabejojo, kad yra vertas tokio atlyginimo. Ir, 
užsimetęs veršenikę ant peties, parkeliavo namo pas savo moti- 
ną. Ši, aišku, labai nudžiugo sulaukusi sūnaus gyvo ir turtingo. 

Štai ir visa pasaka. 


JUODA SKRYNELĖ IR RAUDONA 
Ant šulinio rentinio 


Senų senovėje gyveno našlė su dukteria. Motina buvo pikta 
ir klastinga, o duktė irgi ne geresnė už ją. 

Vieną gražią dieną našlė ėmė ir ištekėjo taipogi už našlio. 
Ir šis turėjo dukterį. Našlys buvo geros širdies, gailestingas žmo- 
gus. Jo duktė taip pat lipšnutė, daili, visi ja gėrėjosi. 

Nesunku atspėti, kas dabar dėjosi jų namuose. Piktoji pati 
taip krimto savo vyrą, kad šis nieko daugiau nenorėjo, tik grei- 
čiau susirgti ir numirti. Galų gale taip ir atsitiko. 

Dabar našlė su savo dukra pradėjo dar drąsiau šeimininkauti 
po namus, lyg šie būtų buvę tik jų vienų. Našlė apsimetė nė 
nesuprantanti, kad čia viskas jos podukros. 


į 

Ir našlė, ir jos tikroji dukra visiems aplinkui jau buvo taip 
įsipykusios, kad niekas nenorėjo jų nė regėti. Jeigu kas išvys-. 
davo ateinant jas keliu, sukdavo didžiausią lanką į šoną, kad 
tik nereikėtų susitikti. O tuo tarpu velionio dukterį visi mylėjo, 
gailėjo jos, kad pakliuvo į nagus toms bjaurybėms. 

Neilgai trukus našlė su dukra pačios pamatė, kas dedasi. Nie- 
kas nebesilankė jų namuose, jos gyveno lyg atsiskyrėlės. Jau ir 
prieš tai jos nekentė podukros, o dabar dar piktesnės pasidarė. 
Jas graužė baisus pavydas, todėl visaip skriaudė mergaitę. 

Tačiau niekaip jos įveikti negalėjo: Mergaitė buvo kantri ir 
nuolanki, paliepta visus darbus dirbo nemurmėdama. Klausė pa- 
motės žodžio ir niekada nesiginčijo. Taigi nebuvo už ką jos baus- 
ti. 

Pagaliau ir pamotei, ir jos dukrai įkyrėjo mergaitės paklusnu- 
mas. Jiedvi nusprendė, kad niekada neturės ramybės, kol toji 
bus gyva. Ir tada pradėjo sukti galvą, kaip čia lengviausiai ja 
atsikračius. 

Vieną dieną našlė išsivadino abi mergaites į kiemą. 

— Sėskit ant šulinio rentinio ir verpkit. Tik žiūrėkit, kad siū- 
las būtų plonas ir lygus, neužmirškit! O jeigu kuriai siūlas nu- 
trūks, ta žioplė būsit tuoj pat įmesta į šulinį. 

Mergaitės padarė, kaip senė liepė. Jos pasiėmė kiekviena savo 
verpstę, atsisėdo ant šulinio rentinio ir pradėjo verpti. Tačiau 
senė nebuvo abiem vienodai teisinga. Jos tikroji dukra gavo 
gražutėlių linų, o podukrai teko prasčiausios pakulos. O siūlus 
abi turėjo suverpti lygius ir plonus. 

Žinoma, atsitiko taip, kaip ir turėjo atsitikti. Pamotės dukra 
stengėsi kaip galėdama įr buvo labai atsargi. Tuo tarpu pakulos 
vyra pakulos, nors ir kaip saugok, vis tiek nutrūks. | 

Kaipmat atlėkė pamotė ir stvėrė podukrą už pečių. Nors ši 
visaip prašė ir meldė, senė jos neklausė ir įstūmė stačia galva į 
šulinį. Tada motina su dukra sugrįžo atgal į trobą ir visą dieną 
be galo džiaugėsi. Dabar jos buvo tikros, kad namie nėra geres- 
nių už jas. 


Požeminė pieva 


Tačiau ne visai taip atsitiko, kaip jos manė. 

Įkritusi į šulinį podukra nenuskendo. Ji pamažu nugrimzdo 
iki šulinio dugno. Čia po ja atsivėrė žemė, o kai pramerkė akis, 
žiūri — gulinti žalioje požeminėje pievoje. 

, Medžiai čia buvo tokie pat kuplūs-ir žolė tokia pat vešli kaip 
žemėje, tik, žinoma, danguje nešvietė saulė. 

Mergaitė stebėjosi, kodėl ji nešlapia, nors buvo įkritusi į 
vandenį. Tik truputį svaigo galva, o šiaip nejuto nieko bloga. Ji 
atsisėdo ir apsižvalgė. 

— Vargšė aš,— pagalvojo — Ką dabar darysiut Geriausia 
turbūt eiti tiesiai, pažiūrėsiu, kas bus toliau. 

Kaip pasakė, taip padarė. Nusišluostė ašaras ir ėmė keliauti 
per žalią pievą. 

Kiek paėjusi pamatė seną tvorą. Toji buvo apgriuvusi ir su- 
trešusi, statiniai vos laikėsi vienas prie kito, visa visutėlė apau- 
gusi pilkomis kerpėmis, kurias žmonės vadina senio barzda. 

Išvydusi mergaitę tvora nusigando. 

— Geroji mergele — tarė ji, — neskriausk manęs! Aš sena ir 
sutrešusi, būk atsargi, jei lipsi per mane. Ženk pamažėli, kad 
visai nesugriūčiau! 

— Nebijok,--- atsakė mergaitė.-— Aš nieko pikta nedarysiu! 

Ji užsilipo ant didelio akmens, padėjo koją ant .tvoros ir be- 
mat nušoko į kitą pusę. Ji žengė taip lengvai ir atsargiai, kad 
net kuolo nepajudino. 

Tvora pasižiūrėjo meiliai į ją ir pamojavo savo samanų barzda. 

— Tu man buvai gera, — pasakė tvora.— Visada taip elkis, ta- 
da visur tau seksis! 

Dar kiek paėjusi mergaitė pamatė takelio pakraštyje duonke- 
pę krosnį. Krosnis buvo pilnutėlė šiltos, ką tik iškepusios duo- 
nos, viena banda gražesnė už kitą. Priekrosnyje buvo padėtas 
žarsteklis. 

Išvydusi mergaitę krosnis nusigando. | 

-— Geroji mergele, — pasakė ji — neskriausk manęs, nepalik 
visai tuščios! Jei alkana, valgyk kiek nori duonos, tik nesinešk su 
savim. Pašauk po krosnim, kas liks, ir vėl užkišk dangtį! 

-— Nebijok,— atsakė mergaitė — aš nieko pikta nedarysiu! 

Ji pasiėmė žarsteklį ir atsidarė krosnį. Tada ištraukė keletą 
šiltų ką tik iškeptų bandelių ir pradėjo valgyti. Pasisotinusi vėl 
sudėjo atgal viską į krosnį, o žarsteklį nustūmė į vietą. Tada už- 
darė angą ir iškeliavo toliau. | 

Krosnis žiūrėjo įkandin, ir jai buvo taip šilta ir gera. 

— Tu buvai man gera, — pasakė ji mergaitei — Visada taip 
elkis, tada visur tau seksis! 

Dar kiek paėjusi mergaitė pamatė karvę, ėdančią žalią žolę. 
Ant vieno rago buvo užkabinta melžtuvė, o tešmuo tvinkte pri- 
tvinkęs — matyt, seniai niekas nebuvo jos melžęs. 

Išvydusi mergaitę karvė nusigando. 

— Geroji mergele, neskriausk manęs! Jei ištroškusi, pasimelžk; 
pieno ir gerk, kiek širdis geidžia, bet nė lašelio nenuliek žemėn; 
Kliūstelk viską, kas liks, man ant kojų ir vėl pakabink melžtuvė 
ten, kur buvo. 

— Nebijok.— atsakė mergaitė,— aš nieko pikta nedarysiu! 

Ji nusikabino melžtuvę nuo rago ir“ pradėjo melžti. Paskui 
gėrė pieno, kiek tik širdis leido. Kai numalšino troškulį, kliūste- 
lėjo likusį pieną karvei ant kojų, o melžtuvę pakabino vėl ant 
rago. Ir iskeliavo sau toliau. - | | 

Karvė pasižiūrėjo meiliai į ją ir patenkinta sumykė. 

-— Tu buvai man gera, — pasakė ji.— Visada taip elkis, tada 
visur tau seksis! 

Pievos vis dar nesimatė galo. Paėjusi dar truputį mergaitė 
pamatė obelį prie pat tako. Ji taip buvo apkibusi obuoliais, net 
šakos iki žemės linko. | 

Tšvydusi mergaitę obelis nusigando. 

— (Geroji mergele, neskriausk manes,-- pasakė ji— Jei nori 
vaisių, skink ir valgyk, kiek širdis geidžia, tik nė vieno nesinešk 
su savim. Jei koks liks, būk gėrutė, užkask po mano šaknimis. 

— Nebijok,— atsakė mergaitė — aš nieko pikta nedarysiu! 

Ji prisiskynė išnokusių obuolių, o žalius paliko ant šakų. Ta- 
da privalgė lig soties, o kas liko, užkasė po obels šaknimis. Ir, 
prieš leisdamasi į kelionę, dar paramstė sunkiausias šakas. 

Obelis pasižiūrėjo meiliai į ją ir dėkinga pamojavo šakomis. 

— Tu man buvai gera, — sušniokštė ji— Visada taip elkis, 
tada visur tau seksis! | 

Kai pradėjo temti vakaras, mergaitė priėjo vartelius. Ant že- 
mės sėdėjo sena senutėlė ir ilsėjosi atsirėmusi į tvoros stulpą. 
Mergaitė priėjo tiesiai prie senutės ir mandagiai nusilenkė. 

„— Labas vakaras, motule,— pasisveikino ji. 

Senučiukė gražiai nusilenkė ir atrodė patenkinta. 

— Ir tau labas vakaras, — atsakė.— Kas tokia būsi, kad taip 
mandagiai sveikiniesi su sena boba? 

— Aš— vargšė našlaitėlė, mane išvarė iš namų,— atsakė 
mergaitė.— Štai einu ir ieškau tarnybos. 

— Ak štai kaip,— palingavo senė galva.— Tai gal turi laiko, 
sušukuotumei imano žilus plaukus, o mes tuo tarpu pasišnekučiuo- 
tume? 

— Gerai, — atsakė mergaitė.—Jei tik tokios menkos paslau- 
gos motulė prašo, aš pasistengsiu šukuoti kuo švelniausiai. 

Mergaitė atsiklaupė žolėje už senutės nugaros. Ji šukavo rū- 
pestingai, pamažėle, ir netrukus žili plaukai ėmė žvilgėti kaip 
sekmadienio rytą. 

Senutė pasibraukė ranka per plaukus. 

— Ačiū tau, geroji mergele, kad buvai tokia paslaugi man, 
senai vargšei moterėlei! O dabar aš tau pasakysiu, kur tu galė-, 
tum gauti gerą tarnystę. Eik tiesiai tiesiai, kol prieisi didelį dvarą. To. 
dvaro šeimininkė labai turtinga. Paklausk, ar nereikia jai gyvu- 
lių šėrėjos. Tikriausiai priims. 'Paskui jau pati turėsi sugalvoti, 
kaip elgtis su karvėmis, katėmis, žvirbliais įr visais kitais dvaro 
gyventojais. Sudie! Visada būk tokia gera ir meili, tada visur 
tau seksis! 

Mergaitė nusilenkė, pasakė .sudie ir nukeliavo toliau per pie- 
vą. Netrukus priėjo didelį baltą dvarą. Ji pasibeldė į duris, įžen- 
gė vidun ir mandagiai nusilenkė. 

— Labą dieną,— pasisveikino ji.— Ar nereikia jums gyvulių 
šėrėjos? 

Senoji dvaro šeimininkė dirstelėjo į ją pro akinių viršų. 

— Kodėl ne, reikia, — atsakė ji.— Rytoj rytą jau gali pradėti 
darbą, tada pažiūrėsim, kaip tau sekasi. 

— Stengsiuos kaip galėdama, — prižadėjo mergaitė. 


Gyvulių šėrėja 


Mergaitė atsikėlė anksti rytą ir pradėjo triūsti. 

Pirmiausia nuėjo į tvartą. Ji nešūkavo, nesibarė ir memušė 
nieko, o glostė meiliai karves ir kalbino jas. 

-— Vargšės mano karvytės, tikriausiai gana išalkot,— kalbė- 
jo ji.— Palūkėkit, tuoj pašersiu! 

Ji atnešė šieno, šiaudų, davė karvėms ėsti. Paklojo šviežio 
kraiko ir tapšnojo, glostė jas. Kai visos mykdamos sustojo gražiai 
į eilę, mergaitė pasiėmė suolelį ir atsisėdo melžti. Karvės mykė 
patenkintos, nė viena nesibadė, nepaliejo pieno iš melžtuvės, vi- 
sos buvo ramios ir klusnios kaip avelės. 

Kai mergaitė apliuobė karves, pamelžė, sukošė ir supylė pie- 
ną į auseklį, atbėgo būrys kačių. Jos apspito ją iš visų pusių, 
užrietusios uodegas glaudėsi prie kojų. Ir viena už kitos kaulijo: 


— Duok lašelį pienelio! 
Duok lašelį pienelio! 

O mergaitė buvo katėms tokia pat gera kaip ir karvėms. Ji 
nevijo jų šalin, nemušė, o glostė joms nugaras ir meiliai kalbino. 

— Vargšės mano katytės— pasakė ji —ar labai ištrošku- 
sios? Palūkėkit, aš tuoj jus pagirdysiu! 

Ji paėmė kibirą ir pripylė dubenėlį pieno katėms. Tos bemat 
įniko lakti, patenkintos laižėsi ūsus. Paskui susirinko visos aplink 
mergaitę, išrietusios nugaras glaudėsi ir murkė. Gražu buvo 
žiūrėti, kaip jos dėkoja mažajai šėrėjai. 

Kai ryto liuoba buvo baigta, mergaitė turėjo eiti į kluoną vė- 
tyti grūdų. Vos pradėjo darbą, atskrido pulkas žvirblių. Jie su- 
tūpė aplink ir čirškė be paliovos: 


— Duok ir mums grūdelį! 
Duok ir mums grūdelį! 


O mergaitė buvo tokia pat gera žvirbliams kaip karvėms ir 
katėms. Nebaidė, nevijo šalin, atvirkščiai, šaukė juos; meiliai 
kalbino. 

— Vargšai mano žvirbliukai,— kalbėjo ji — niekas jūsų ne- 
saugo nei nuo aršių vėjų, nei nuo Žvarbių lietų, kaip man jūsų 
gaila! Bet palūkėkit, aš jus tuoj palesinsiu! 

Ji pasėmė saują grūdų iš auseklio ir pabėrė ant žemės. Žvirb- 
liai bemat ėmė kapsėti plazdendami sparnais ir linksmai čirškė- 
dami. Jie buvo baisiai patenkinti ir linksmi. 

Taip slinko laikas, diena po dienos; ir mergaitei, ką tik be- 
paimdavo, visi darbai sekėsi. Karvės tarpo, ėjo riebyn, ir niekada 
dvare nebuvo buvę tiek pieno. 


Pirmasis bandymas 


Vieną dieną šeimininkė pasikvietė mergaitę. Ši tučtuojau nu- 
bėgo į trobą ir paklausė kam reikalinga. 

— Matau,— tarė senė, — kad tu gerai liuobi karves ir ne blo- 
giau dirbi kitus darbus. Dabar noriu tave išbandyti, ar tu ir dau- 
giau kam tikusi. Štai tau rėtis. Nueik prie šaltinio, pasemk van- 
dens įr atnešk man. Bet žiūrėk, nešdama nenuliek nė lašelio ant 
žemės! 

Toks paliepimas mergaitei pasirodė labai keistas. Bet niekur 
nedingsi, reikia klausyti, jei šeimininkė siunčia. Ji paėmė rėtį, 
nuėjo prie šaltinio ir ėmė samstyti vandenį. Tačiau kiek besams- 

tė, nieko „negalėjo pasemti, vanduo tuoj ištekėdavo lauk pro rė-. 
čio dugrią. 

Mergaitė galvojo galvojo, ką daryti, kad rėtis laikytų vande- 
nį, tačiau nieko negalėjo sugalvoti. Ir jai pasidarė liūdna liūdna. 
Prie šaltinio augo gluosnis; mergaitė atsisėdo po medžiu ir pra- 
dėjo verkti, ' | 

Staiga aukštai suplazdėjo daugybė sparnų. Žiūri, atskrenda 
juodas debesis žvirblių. Jie sutūpė žaliame gluosnyje tiesiai 
virš jos galvos ir pradėjo už kits kito čirškėti ir čiauškėti: 


-— Pelenų, pelenų, 
Ir nebus skylių! 
Pelenų, pelenų, 
Ir nebus skylių! 


Iš pradžių mergaitė niekaip nesusigaudė, ką tai galėtų reikšti. 
Bet galų gale aispėjo jų patarimą. Ji turinti vapilti pelenų rėčio 
dugne. Tada pelenai uždengs mažas skylutes, ir vanduo negalės 
ištekėti iš rėčio. | 

— (Gal iš tikrųjų bus gerai, — pagalvojo ji. 


Ji bemat nubėgo, atsinešė pelenų ir pripylė storą sluoksnį 
ant rėčio dugno. Tada pasisėmė vandens —- iš tikrųjų dabar van- 
duo laikėsi rėtyje! 

Mergaitė baisiai apsidžiaugė ir nunešė rėti i trobą, nenulie- 
dama nė lašelio. Nešė labai atsargiai, o žvirbliai tuo tarpu nu- 
skrido kas sau. Kai mergaitė įžengė į vidų, šeimininkė ir vieną, ir 
antrą kartą pasižiūrėjo į rėtį. Paskui nustebusi dėbtelėjo į mer- 
gaitę pro akinių viršų. | 

— Kas tave pamokė? — paklausė ji.— Niekaip nebūčiau pa- 
tikėjusi, kad tu sugebėsi atnešti vandens. 

Tačiau mergaitė tylėjo, ji nenorėjo išduoti savo mažųjų pa- 
dėjėjų. 


Antrasis bandymas 


Po kiek laiko šeimininkė vėl pasikvietė mergaitę. Ši tuoj pat 
nubėgo į trobą ir paklausė kam reikalinga. 

— Aną sykį mačiau, — tarė senė, — kad tu ne tik gerai liuobi 
gyvulius, bet ir rėčiu vandens moki atnešti. Dabar norėčiau ži- 
noti, ką tu dar sugebi, kokių dar darbų moki. Štai tau dvi vilnų 

sruogos, viena juoda, o kita balta. Nueik prie upelio ir išskalbk 
juodus siūlus, kad būtų balti kaip sniegas, o baltus, kad pasida- 
rytų juodi kaip anglis. Viską turi 'padaryti, kol saulė nusileis. 
Cia bus tau antrasis bandymas. 

Toks paliepimas mergaitei pasirodė labai keistas. Galimas daik- 
tas, kad iš juodų siūlų pasidarys balti, bet kaip baltus paversti 
juodais, niekaip neįsivaizdavo. Bet niekur nedingsi, reikia klau- 
syti, jei šeimininkė liepia. Mergaitė pasiėmė siūlų sruogas, nuėjo 
prie upelio ir pradėjo skalbti. Tačiau nors ir kaip maigė, spalva 
nesikeitė. Juodi siūlai tebebuvo juodi, o balti nepavirto juodais. 

Mergaitė ir šiaip, ir taip suko galvą, bet nieko negalėjo su- 
manyti. Ir jai pasidarė liūdna liūdna. Upelio. pakrantėje augo ke-. 
li beržai, mergaitė atsisėdo po jais ir pradėjo verkti. 

Staiga aukštai suplazdėjo daugybė sparnų. Žiūri, atskrenda 
jos mažieji žvirbliukai. Jie sutūpė berže tiesiai virš jos galvos 
ir pradėjo už kits kito čirškėti ir čiauškėti: 


— Juodą į rytus 
Ir bus padaryta! 
Ir bus padaryta! 


Mergaitė ne iš karto suprato, kąjie sako. Tik po geros va- 
landėlės atspėjo jų patarimą. Ji turi paimti juodą sruogą ir paė- 
jėti upeliu į rytus. Kai ten išskalbs, siūlai bus balti. 

— Gal tikrai pasiseks, — pagalvojo ji. 

Ji mikliai pasičiupo juodąją sruogą ir paėjėjo krantu į rytų 
puse. Tada atsiklaupė ant upelio krašto ir pradėjo skalbti. Iš 
tikrųjų — vos tik įmerkė juodus siūlus į vandenį, jie bemat pa- 
sidarė baltutėliai kaip sniegas. 

— Kaip gerai, — pagalvojo mergaitė,— tik didžiausias darbas 
dar prieš akis. Kaip aš paversiu baltus siūlus juodaisė Niekaip 
nesuprantu. 

Nors ir kaip laužė galvą, nieko gero negalėjo sumanyti. Ta- 
da vėl atskrido žvirbliai. Jie taip uoliai plakė sparnais, kad jai 
net ausyse ėmė spengti. Žvirbliai čirškėjo kits už kito: 


— Su balta vakarop 
Ir bus juoda galop, 
Ir bus juoda galop! 


Šį sykį mergaitė bemat suprato, ką jie nori pasakyti. Ji pasiė- 
mė. baltąją sruogą ir paėjo galiuką link vakarų. Tada atsiklaupė 

ant upelio krašto, sumerkė siūlus įr pradėjo skalbti. Iš tikrųjų — 
vos tik įmerkė baltus siūlus į vandenį, jie bemat pasidarė juodi 
kaip anglis. 

Mergaitė baisiai apsidžiaugė ir nuskubėjo į trobą su balta sruo- 
ga vienoje rankoje, su juoda kitoje, o žvirbliai nuskrido kas sau. 

Kai mergaitė įėjo įvidų, šeimininkė akylai apžiūrėjo abi 
sruogas. Pamačiusi, jog viskas taip, kaip turi būti, kad balti siū- 
lai pavirto juodais, o juodi baltais, labai nustebo. Ji dirstelėjo į 
mažąją šėrėją pro akinių viršų ir meiliai nusišypsojo. 

— Kas tave pamokė? — paklausė ji— Niekaip nebūčiau pa- 
tikėjusi, kad tu tokia gera skalbėja! 

Tačiau mergaitė tylėjo, ji nenorėjo išduoti savo mažųjų padė- 
jėjų. 


Paskutinis bandymas 


Ėjo laikas, ir štai vieną gražią dieną mergaitė vėl buvo pak- 
viesta pas šeimininkę į vidų. Mergaitė nuėjo ir paklausė kam 
reikalinga. 

— Praeitą sykį mačiau —itarė senė — kad tu ne tik moki 
liuobti karves, atnešti rėčiu vandens, bet taip pat gerai skalbi 
siūlus. Dabar norėčiau žinoti; ką tu dar sugebi, kokius darbus 
moki. Štai abi siūlų sruogos, kurias skalbei. Išausk iš jų audeklą, 
ploną kaip šilkas, be mazgelio ar pumpurėlio. Viskas turi būti 
baigta ligi saulės laidos. Čia tavo trečiasis, paskutinis bandymas. 

Toks paliepimas atrodė mergaitei labai keistas. Kaip galima 
išausti audimą per vieną dieną? Bet niekur nedingsi, reikia klau- 
syti, jeigu šeimininkė liepia. Mergaitė pasiėmė siūlus ir nuėjo 
prie staklių. Ten pradėjo vyti, trinti šeivas, mesti metimą, taip 
uoliai dirbo, kad užmiršo įr gerti, ir valgyti. 

Tačiau siūlai buvo ploni ir nelygūs, išvien trūkinėjo. Ir kuo 
toliau, tuo blogiau. 

— Kas daryti, kad siūlai netrūkinėtų? — galvojo ji sunerimusi. 

Tačiau, nors ir kaip laužė galvą, nieko gero negalėjo suma- 
nyti. Pasijuto be galo nelaiminga, padėjo siūlus ir pradėjo verkti. 

Tada išgirdo kažką krebždenant į duris. 

— Vargšės mano katytės,— pasakė ji — Aš visai jus užmiršau! 
Juk jūs nekaltos, kad aš nevalioju apsidirbti savo darbų. 

Ji atsikėlė ir pravėrė duris. Į kambarį sulindo visos katės, 
viena paskui kitą. Jos rietė uodegas, glaudėsi prie jos ir meili- 
nosi kaip galėdamos. 

— Ko tu tokia nuliūdusi, drauguže? — klausinėjo.— Ko tokia 
be galo nusiminusi? 

— Kur nebūsiu nusiminusi,— atsakė mergaitė — ir ko aš bū- 
siu linksma. Mano šeimininkė laukia, kad iki vakaro išausčiau 
štai šitą audimą. Tik siūlai tokie prasti, nežinau ką daryti! 

— Ne bėda, ne bėda, — prašneko katės.— Tu visada buvai 
mums gera ir meili. Dabar mes tau padėsime. Sėsk ir trink šei- 
vas, darbas eis kaip iš pypkės! 

Visos katės šoko į stakles ir pradėjo austi, kad net mirgėjo. 
Viena kilnojo nytis, kita varstė šaudykles, trečia mušė muštuvais, 
ketvirta taisė, penkta tempė, šešta lygino tarpus, septinta suko 
veleną. Visos turėjo darbo, kuris švilpte švilpė. Mergaitė sėdė- 
jo prie ratelio ir vos spėjo trinti šeivas, taip greitai katės audė. 
Netrukus audeklas buvo gatavas, toks tankus, lygus ir švelnus, 
nė vieno mazgelio nebūtum radęs ir su didžiausiais akiniais Žiū- 
rėdamas. 

Mergaitė buvo be galo patenkinta. Ji kuo gražiausiai sulanks- 
tė audeklą ir nuėjo pas šeimininkę, o katės išbėgiojo katra sau. 

Kai mergaitė nunešė audeklą, šeimininkė apžiūrėjo iš visų 
pusių ieškodama, ar neras kur mazgelio. Tačiau, nons ir kaip 
vartė, audeklas buvo visas lygus ir švelnus kaip šilkas tiek iš gero- 
sios pusės, tiek iš blogosios. Senė niekaip negalėjo atsistebėti, 
pažvelgė pro akinių viršų į mažąją šėrėją ir meiliai jai nusišyp- 
sojo. 

— Kas tave pamokė? — paklausė ji— Niekad nebūčiau pati- 
kėjusi, kad tu tokia gera audėja. 

Mergaitė tylėjo, nes ir šį sykį nenorėjo išduoti savo mažųjų 
padėjėjų. 


Atlyginimas 


Dabar mergaitei nebebuvo ko bijoti. Visus darbus ji atliko 
gerai, gražiai sutarė su karvėmis, katėmis ir žvirbliais. Šeiminin- 
kė nieko negalėjo jai prikišti, ji buvo patenkinta savo uolia ir 
naginga samdine. | 

Laikas slinko tyliai ramiai, mergaitė nespėjo nė apsidairyti, 
štai jau ir ištarnavo dvare metus. Tada pradėjo ilgėtis namų. Ji 
vylėsi, gal pamotė ir jos dukra jau gailisi taip su ja pasielgu- 
sios ir Mielai ją priims atgal. 


23 


Galų gale, nebetverdama iš mamų ilgesio, nuėjo pas šeimi- 
minkę ir paklausė, ar negalėtų atsisakyti tarnystės, nes labai trau- 
kia namai. | 

—' Ką gi, geroji mergele, keliauk namo,— pasakė šeiminin- 
kė.— Metai pasibaigė, taigi negaliu laikyti prievarta. Labai 
džiaugiuosi, kad man uoliai tarnavai ir gyvulius žiūrėjai! Bet 
tu geriau žinai, kur tavo namai, neketinu tavęs atkalbinėti. 

Senė patylėjo valandėlę, paskui meiliai nusišypsojo. 

— Mes su tavim niekada nesam kalbėjusios apie atlygini- 
mą, — pasakė ji.— Gal todėl, kad tu dar per jauna galvoti apie 
tokius dalykus. O aš vis dėlto noriu tau atsilyginti už gerą tar- 
nystę. Nueik į palėpę vakarinėje pusėje. Ten palei sieną stovi 
dvylika skrynelių. Išsirink vieną iš jų! Imk, kuri tau labiausiai 
patinka, bet neskubėk atidaryti! Tik tada, kai sugrįši namo. ir 
padėsi skrynelę ten, kur ji galutinai turės stovėti, gali atidaryti. 
Jeigu nepaklausysi, o pirmiau dirstelėsi į ją, neturėsi džiaugsmo 
iš tos dovanos. 

Mergaitė padėkojo šeimininkei ir nuėjo į palėpę. O katės, su- 
uodusios, kad kažkas bus, viena paskui kitą nusekė mergaitę. 
Užlipusi į palėpę nuo vakarų pusės, mergaitė išvydo visą eilę 
skrynelių, sustatytų palei sieną. Viena buvo raudona, kita gel- 
tona, kita žalia, dar kita mėlyna, viena už kitą didesnės ir viena 
už kitą gražesnės. 

O toliau, tamsiausiame kampe, stovėjo menka juoda skryne- 
lė, mažesnė už kitas. Mergaitė stabtelėjo abejodama, kurią čia 
rinktis, nors iš karto pagalvojo, kad juoda skrynelė jai labiau- 
siai prie širdies. Tačiau ilgai svarstyti neteko: visos katės susi- 
spietė aplinkui ir papūtusios uodegas raginte ragino ją: 


— Iš juodos, 

Iš juodos 

bus tau 

daug naudos! — 


kniaukė visos lyg susitarusios. 

— Ačiū už patarimą, mano mielosios katytės— pasakė mer- 
gaitė— Man labiausiai patinka šita maža juoda skrynelė, ir ji 
bus man didelis atlyginimas už darbą. 

Tada ji pasikišo juodąją skrynelę po pažasčia įr nulipo žemyn 
pas šeimininkę. Dailiai jai nusilenkė, padėkojo už dovaną ir pa- 
linkėjo laimingai gyventi. Paskui patapšnojo karves, paglostė 

katėms dailias letenėles, papylė grūdų žvirbliams, atsisveikino 
su visais gyventojais. | 

Galų gale ji susiruošė į kelionę. Visi liūdėjo ją išlydėdami. 

Pakeliavusi valandėlę priėjo vartelius į didelę pievą. Ji išė- 
jo pro vartelius ir nusilenkė senutei. Paskui praėjo pro obelį, 
pro karvę, paskui pro krosnį ir paskiausiai pro apsamanojusią 
tvorą. Iš senutės ji gavo meilų žodį, iš obels gavo obuolį. Iš kar- 
vės gavo pieno, iš krosnies duonos, o eidama pro tvorą linksmai 
liuoktelėjo, nes turėjo visko, ko reikėjo dienai. 

Pagaliau ji atsidūrė toje vietoje, iš kur pradėjo kelionę. Ta- 
da virš jos prasivėrė žemė, pamažu ėmė kelti ją aukštyn per 
šulinį, nė pati nespėjo pajusti, kaip viskas buvo. Kai pramerkė 
akis, gulėjo ant šulinio rentinio paprastam pasaulyje, ir saulutė 
ją šildė. Ji netgi nebuvo šlapia, nors perlindo per šulinį, ir juo- 
dąją skrynelę turėjo po pažasčia. 


Vėl namie 


Kai išvydo trobą, kur buvo gimusi, mergaitei pasidarė taip 
gera širdžiai. Ji tuoj nuėjo prie durų ir paspaudė rankeną. 

— Labas vakaras, motule,— pasakė ji. 

Piktoji pamotė ir jos bjaurioji dukra baisiausiai nusiminė 
išvydusios mergaitę. Senė taip susikrimto, kad iš pradžių žodžio 
negalėjo ištarti. 

— Ką tu pasakysi — sušuko ji pagaliau.-- Žiūrėk, tu idar gy- 
va, nelemta mergiote! O aš jau maniau, kad atsikratėm tavęs 
galutinai! Iš kur parkeliauji ir kur buvai visus metus? 

— Aš buvau požeminiam pasaulyje,— atsakė mergaitė.— Ten 
tarnavau šėrėja dideliame dvare. Kai šiandien rytą atsisveikinau 
su gerąja šeimininke, ii man davė už darbą šitą skrynelę. Mo- 
tuše, leiskit man kur kamputyje ją pasidėti! 

Senė visai pasiuto iš pykčio. Ji piktai ipastvėrė mergaitę vž 
rankos ir išgrūdo iš trobos. 

— Manai, kad čia yra vietos tau ir tavo skrynpalaikėms,-- 
užriko ji — Nešdinkis į vištidę, valkata! Ten tau bus geriausia 
buveinė! 

Ką darys mergaitė, nesipriešino ir nuėjo tiesiai į vištidę. Čia 
išsiplovė, išsišveitė visus kampučius, ir galų gale buvo taip šva- 
ru, net karalaitė nebūtų nosies raukusi. 

Baigusi tvarkytis mergaitė pastatė skrynelę viduryje višti- 
Uės, nusprendusi, kad čia bus pati geriausia jai vieta. Visą die- 
ną jai rūpėjo sužinoti, kas toje skrynelėje, tačiau nesiryžo ati- 
daryti, kol nebuvo radusi jai galutinės vietos. Štai dabar metas 
pasižiūrėti, ką gavo už metų tarnystę. 

Ji įkišo raktelį, pamažu pasuko ir iš lėto pakėlė dangtelį. Ir 
jai akys apraibo! Skrynelė buvo pilna aukso, perlų ir brangak- 
menių. Čia buvo auksinių papuošalų, spindinčių žiedų, grandi- 
nėlių su gražiausiais brangakmeniais, ir žaliais, ir geltonais. Kai 
dangtelis atsivožė, aukso spindesys pakilo „lig lubų ir mušvietė 
sienas. Viskas ėmė spindėti kaip grynas auksas, vištidė per aki- 
mirką pavirto puikiausiu kambariu, gražesniu ir už karalių me- 
nę. 

Ir mergaitė dabar gyveno kaip tikroje pilaitėje. Vištidė iš 
tolo švytėjo, ir Žmonės ėmė stebėtis, kas ten per saulė patekė- 
jo. Netrukus gandas pasklido po visą apylinkę ir dar toliau. Po 
kelių dienų iš arti ir toli pradėjo plaukti žmonės pažiūrėti gTO- 
žybės ir pasigėrėti mergaitės papuošalais. 


Į požeminę karalystė 


O labiausiai. į vištidę spoksojo dvi žmogystos. Tai buvo pa- 
motė su savo dukra! Ir kuo ilgiau žiūrėjo, tuo labiau auksas joms 
Žlibino akis. Jos negalėjo nei valgyti, nei miegoti ir galiausiai 
susirgo iš pavydo. 

Senė vartėsi per naktis be miego ir niršo ant podukros, kad 
šiai tokia laimė nusišypsojo. 

— Merga kaip merga, kuo ji geresnė už kitas? — galvojo ji.— 
Tartum katė, nors iš visų jėgų trenk žemėn, vis tiek atsistos ant 
kojų. O jau buvau tikra, kad galutinai jos atsikračiau. O kad 
įmečiau į šulinį, tai tik jos laimė! Verčiau vietoj jos būčiau savo 
pačios dukterį įstūmusi. 

Ilgai ji gulėjo ir vis svarstė. Ir kuo ilgiau svarstė, tuo buvo 
tikresnė, kad surado siūlo galą. 

— Kaip kažin ką, turiu taip padaryti — galvojo ji— Jeigu 
šitaip sekėsi tai nusmurgėlei, kodėl neturėtų pasisekti mano gu- 
driai ir protingai dukrelei? Šiai net geriau pasiseks, pamatysit! 
Galvą guldau, kad įi parsigabens skrynelę dargi didesnę ir gra- 
žesne! 

Rytojaus rytą ji pasišaukė į kiemą savo mylimą dukrelę. 

— Sėsk ant šulinio rentinio įr verpk,— pasakė ji— Tik žiū- 
rėk man, verpk lygiai, plonai. O jeigu siūlas nutrūks, tau bus 
kaip tavo seseriai — atsidursi šulinyje! 

Mergaitė žiūrėjo į motiną išpūtusi akis. 

— Kas gi čia pasidarė motušei? — nusistebėjo pati sau vie- 
na.— Niekad nėra liepusi dirbti. 

Bet galų gale duktė pakluso. Ji pasiėmė verpstę, atsisėdo ant 
šulinio rentinio ir pradėjo verpti. Tačiau Šį kartą ji gavo ne ge- 
rų linų, o prasčiausių pakulų. 


Todėl taip ir atsitiko, kaip senė norėjo. Vos tik mergaitė pra- 
dėjo verpti, siūlas nutrūko. Senė kaipmat prišoko ir įstūmė duk- 
terį į šulinį. 

Šiai buvo lygiai taip pat, kaip ir jos seseriai. Ji pernėrė per 
šulinį, o kai atmerkė akis, gulėjo žalioje požeminėje pievoje. 
Šlapia buvo visa kaip lapė ir pikta, tačiau nenusiminė. 

— Kokia čia man bėda, — pasakė ji — Jeigu mano sesuo, to- 
kia ištižėlė, nepražuvo, tai ko aš turėčiau pražūti. Svarbiausia ne- 
nukabinti nosies! 

Ir ji pradėjo žingsniuoti per pievą, linksma ir smarki. Pa- 
ėjusi galiuką pamatė seną tvorą. 

Išvydusi mergaitę tvora nusigando. 

— Geroji mergele — pasakė ji — neskriausk manęs. Aš sena 
ir sutrešusi, lipk per mane kaip galėdama atsargiau. | 

— Ko tu čia mane mokai, supuvėle! — riktelėjo mergaitė, 
riesdama nosį. — Nė girdėti nenoriu tokių plepalų! Palūkėk, aš 
tau parodysiu! 

Ji išrovė kuolus, sulaužė juos ir išmėtė į visas puses. Paskui 
peržengė per tvoros skersinius, dar paspyrė su koja ir nužirglio- 
jo tolyn dideliais žingsniais. 

Tvora pasižiūrėjo į ją piktai ir. palingavo savo žilą barzdą. 

— Čia merga, tai merga, — sumurmMėjo ji.— Jei ir toliau taip 
darysi, pamatysi, ko sulauksi! 

Pakeliavusi dar galelį pieva mergaitė priėjo krosnį. Ji buvo 
pilnutėlė šiltų, ką tik iškeptų bandelių. Žarsteklis gulėjo čia 
pat ant priekrosnio. 

Išvydusi mergaitę krosnis nusigando. 

— Geroji mergele — pasakė ji. — neskriausk manęs ir nepa- 
lik visai 1uščios. Jeigu esi alkana, valgyk, kiek širdis geidžia, 
tik nieko nesinešk su savim. Kas liks, pašauk atgal po krosnim 
ir uždenk dangtį! 

— Ko tu čia mane mokai, pragaro skyle? — sušuko mergai- 
tė, riesdama nosį — Nė girdėti nenoriu tokių plepalų! Palūkėk, 
aš tau parodysiu! 

Ji atsidengė dangtį ir iššlavė lauk visas bandeles, paskui pra- 
kando vieną, kitą, sušveitė, kiek tilpo, o likusias numetė ant 
žemės ir sumindžiojo. Paskui sulaužė žarsteklį ir iššvaistė šipu- 
lHius į visas puses. Krosnį paliko atidarytą ir nužirgliojo tolyn 
dideliais žingsniais. 


Krosnis pikta spoksojo į ją ir jautė, kaip jai kaista viduriai. 

— Čia tai bent merga, — sušnypštė ji.-— Jei ir toliau taip dary- 
si, pamatysi, ko sulauksi! 

Paėjusi dar galelį pieva, mergaitė pamatė karvę? besiganan- 
čią po žalią žolę. Karvei įr dabar ant vieno rago buvo užmauta 
melžtuvė, lengvai galėjai suprasti, kad ji seniai nemelžta. Iš- 
vydusi mergaitę karvė nusigando. 

— Geroji mergele, neskriausk manęs, — paprašė ji — Jei iš- 
troškusi, pasimelžk ir gerk pieno, kiek širdis geidžia, bet nė la- 
šelio nenuliek žemėn. Kliūstelk viską, kas liks, man ant kojų 
"ir pakabink melžtuvę ten, kur buvo. 


— Ko tu čia mane mokai, kvaila kerėpla? — sušuko mergai- 
tė ir užrietė nosį — Nė girdėti nenoriu tokių plepalų. Palūkėk, 
aš tau parodysiu! 

Ji. pasičiupo melžtuvę ir pradėjo tampyti karvės spenius. Kai 
melžtuvė buvo pilna, prigėrė pieno kiek valiojo, o kas liko, kliūs- 
telėjo ant žolės, suspardė melžtuvę ir šukes išmėtė į visas šą- 
lis. Ir nužirgliojo sau tolyn dideliais žingsniais. 

Karvė dėbtelėjo į ją piktai, pakratė ragus ir šaižiai sumykė. 

— Čia tai bent merga, — subaubė ji:— Jei ir toliau taip da- 
rysi, pamatysi, ko sulauksi! . | 

Paėjusi dar truputį mergaitė pamatė obelį: Obelis ir šį: | kar- 
tą buvo taip apkibusi obuoliais, kad šakos net žemę siekė. | | 

Išvydusi mergaitę obelis nusigando. 

— Geroji mergele — pasakė ji — neskriausk manęs, skink 
ir valgyk kiek nori, tik nieko nesinešk su savim. Jei kas liks, 
būk gerutė, užkask po mano šaknimis. 

— Ko tu čia mane mokai, išsįskėtėle! — sušuko mergaitė ir 
užrietė nosį — Nė girdėti nenoriu tokių plepalų. Palūkėk, aš tau 
parodysiu! 

Ji įsilipo į medį ir nukrėtė visus obuolius, ir išnokusius, ir ža- 
lius: Paskui prakando vieną, kitą, suvalgė kiek tilpo, likusius iš- 

mėtė kuo toliausiai. Paskui nulaužė šakas ir išsvaidė į visas pu- 
ses. Ir nužirgliojo tolyn dideliais žingsniais. 

Obelis pasižiūrėjo į ją rūsčiai ir palingavo savo pliką kamie- 
ną. 

— Čia tai bent merga, — sugirgždėjo ji — Jei ir toliau taip 
darysi, pamatysi, ko sulauksi! 

Galiausiai, pradėjus temti, mergaitė priėjo vartelius. Ten sė- 
dėjo sena senučiukė atsirėmusi į tvoros stulpą. Mergaitė nė ne- 
manė su ja pasisveikinti, praėjo pro šalį nusigręžusi visai į kitą 
pusę. 

— Kas tu tokia,— paklausė senutė, — kad nesisveikini su se- 
nais žmonėmis? 

— Ko tu čia mane mokai, išsiskėtėle! — sušuko mergaitė ir 
užrietė nosį — Suksiu mat aš galvą dėl kokios senos kaliausės? 
Ar neturiu ko veikti, kad sveikinsiuos su kiekviena iškaršėle! 

— O kur tu taip skubi? — paklausė senutė. 

— Kas tau darbo,— atsakė mergaitė— Nagi, jei nori žinoti, 
einu ieškoti geros tarnystės. 

— Ak šit kaip — pasakė senutė.— Vadinasi, gali pasėdėti ir 
sušukuoti mano žilą galvą. O aš tuo tarpu tau papasakosiu, kur 
greičiausiai rasti tokią tarnystę. 

— Irgi mat! Šukuosiu aš ją! — suriko mergaitė— Negi aš 
paskutinė kvaišė! 

Ji trenkė vartelius, net stulpai sugirgždėjo. Paskui kyštelėjo 
senuteį liežuvį ir nužirgliojo tolyn dideliais žingsniais. 

Senutė palingavo savo žilą galvą ir atsiduso. 

— Čia tai bent merga, — sumurmėjo ji.— Jei ir toliau taip 
darysi, pamatysi, ko sulauksi! 

Tačiau mergaitė nudrožė sau ir galų gale priėjo didelę gra- 
žią sodybą. Nė nepasibeldusi tiesiai įžengė pas turtingąją šei- 


SP Noriu čia tarnauti, — pasakė ji.— Ūkis didelis, tikriausiai 
turi daug samdinių. Darbo bus mažai, o valgyti daug, o man to 
ir reikia! 

— Nelabai esi panaši į darbininkę,— tarė senė įr nužvelgė 
ją pro akinių viršų. — Nebent tiktum karves šerti. Pradėk nuo 
rytojaus ryto, pažiūrėsim, gal ir sugebėsi. 

Mergaitė suraukė nosį — karvių šėrėjos darbas nelabai bu- 
vo prie širdies. Tačiau, ką darysi, turėjo sutikti. 

— Jau prie darbo nepulsiu kaip akis išdegusi, dievaži, — gal- 
vojo pati sau viena.— Tik kai reikės gauti atlyginimą, tada bū- 
siu pirmoji. 

Taip mergaitė ėmė šerti gyvulius dideliame ūkyje kaip ir jos 
sesuo kadaise. Tik našlaitė mylėjo karves, o šioji buvo pikta. 
Niekada nepaglostė nė vienos, nepakalbino švelniu žodžiu. Kiek- 
vieną kartą, įėjusi į tvartą, tik spardėsi ir keikė. Galvijai ne- 
gaudavo laiku ėsti, kartais stovėdavo visai alkani, o kartais 
baubdavo iš troškulio, nieko laiku ji nepaduodavo. 

Ir apskritai blogą ranką turėjo. Karvės sulyso, ėmė mažai 
teduoti pieno. Kai jį atsisėsdavo melžti, karvė tuoj apversdavo 
melžtuvę, ir niekada, nei prieš tai, nei po to, ūkio karvės nebu- 
vo tokios sunykusios ir nedavė tiek mažai pieno. 

Taip ji elgėsi ir su katėmis. Kai pirmąjį rytą galų gale pašė- 
rė ir pamelžė karves, tuoj ją apspito katės išrietusios uodegas ir 
kniaukė viena už kitos: 


— Duok lašelį pienelio! 
Duok Iašelį pienelio! 


Tačiau mergaitė nedarė taip kaip jos sesuo, ji vijo kates nė 
iš tolo. neprisileisdama. Katės bėgo šalin kaip įmanydamos. Kiek- 
vieną kartą, kai tik pamatydavo ją, pašiaušdavo nugaras ir šnypš- 
damos sprukdavo į kampą. Ir niekada, nei prieš tai, nei po to 
nebuvo sodyboje tiek pelių ir žiurkių. 

Kai pirmąjį rytą mergaitė nuėjo į kluoną vėtyti grūdų, jai ir- 
gi nekaip sekėsi. Atlėkė pulkas Žvirblių ir pradėjo čirškėti, pra- 


šyti: 


— Duok ir mums grūdelį! 
Duok ir mums grūdelį! 


Tačiau nė vieno grūdelio negavo jie iš pamotės dukters. Ji 
svaidė į juos akmenis ir kaip galėdama vijo šalin. Nuo šiol nie- 
kas nematė žvirblių, tupinčių kur nors kieme, visi skrido kuo 
toliau į mišką. Niekada, nei prieš tai, nei po to nebuvo sodyboje 
taip nyku ir liūdna. 

Taip slinko laikas, diena po dienos, ir ką mergaitė bestverda- 
vo, nė vienas darbas jai nesisekė. Tačiau ji vis tiek buvo paten- 
kinta ir išdidi. | 

Rėtis 


Vieną dieną mergaitę pasikvietė šeimininkė. Toji nieko ne- 
laukusi įžengė į trobą ir paklausė kam reikalinga. 

— Seniai matau, kad tu blogai liuobi karves ir kitų darbų 
nemoki. Labai gaila! Bet vis tiek norėčiau tave išbandyti, gal 
kam nors esi tikusi. Štai tau rėtis. Pasemk vandens iš šaltinio ir 
atnešk man. Tik žiūrėk, kad nešdama nenulietum nė lašelio ant 
žemės! Tai bus tau pirmasis bandymas. 

— Tučtuojau,— tarė mergaitė prunkštelėjusi,—ką čia man 
reiškia tokie niekai! 

Ji pasiėmė rėtį, nuėjo prie šaltinio ir pradėjo samstyti. Tačiau, 
nors ir kaip sėmė, vanduo bemat ištekėdavo lauk. Mergaitė gal- 
vojo, ką daryti, kad rėtis laikytų vandenį. Tačiau nieko neįsten- 
gė sugalvoti. Neatsirado įr žvirbliukai jai padėti, kaip padėjo 
jos seseriai. 

Pasamsčiusi valandėlę ji taip supyko, kad paėmė rėtį ir tren- 
kė į akmenį. Rėtis sutrūko, bet tankesnis nepasidarė. 

Vakarui temstant šeimininkė nusiuntė pažiūrėti, kaip jai se- 
kasi. Tada mergaitei teko surinkti rėčio skeveldras ir eiti į tro- 
bą. 

— Netikęs rėtis, sutrūko,— burbtelėjo ji. 

— Iš tikrųjų netikęs, — pasakė šeimininkė, — bet ne tik jis 
vienas netikęs. Viską darai atžagariomis rankomis, užtat ir nesi- 
seka. O aš vis maniau, kad ką nors sugebi. 

Mergaitė nepatenkinta nukabino lūpą. Tačiau nedrįso nieko 
sakyti, nes bijojo, kad šeimininkė jos neišvarytų. O kaip tada 
su didžiuoju atlyginimu? 


Siūlai 


Netrukus šeimininkė vėl pasikvietė mergaitę. Ši tuoj pat nu- 
drožė į vidų ir piktai paklausė kam reikalinga. 

— Puikiai matau — pasakė šeimininkė — kad nemoki nei 
gyvulių liuobti, nei vandens atnešti. Vis dėlto norėčiau dar kar- 
tą išbandyti tave. Štai tau dvi sruogos siūlų. Nueik prie upelio 
ir išplauk juodus, kad būtų balti kaip sniegas, o baltus, kad 
pasidarytų juodi kaip anglis. Darbą turi baigti iki vakaro, kol 
nusileis saulė. Čia bus tau antrasis bandymas. 

— Tučtuojau,— tarė mergaitė ir prunkštelėjo— ką čia man 
reiškia tokie niekai! 

Ji pasjėmė siūlus, nuėjo prie upelio ir 'pradėjo skalbti. Ta- 
čiau, nord ir kaip trynė ir skalavo, spalva nesikeitė. Mergaitė 
laužė galvą, kaip padaryti iš juodų siūlų baltus, o iš baltų juo- 
dus, tačiaų nieko nesugalvojo. Neatskrido nė žvirbliukai jai pa- 
dėti, kaip padėjo jos seseriai. 

Pasiplūkusi valandėlę su balta sruoga, supyko ir nusviedė ją 
| dumblyną. Išvydusi juos murzinus visai liko patenkinta. 

di iau baltus siūlus nujuodinau— pasakė ji.— Tik ką 
Hi su juodais? Gal pamurdyti į pieną, tada pabals. O 
jeigu šeimikinkei nepatiks, tada aš nekalta! 

Pasakytą, padaryta. Ištraukė baltą sruogą iš dumblyno, o juo- 
dą pamurkdė piene. Paskui smagi nužygiavo į trobą su dumblina 


sruoga vienbje rankoje, o pienuota — kitoje. 


Šeimininkė išvydusi, ką mergaitė padarė, iš pradžių prapliu- 
po juoktis iš jos paikumo, bet paskui rimtai supyko. 

— Kokį žau darbą beduodi, nieko dorai nepadarai,— pasakė 
ji rūsčiai —; viską dirbi atžagariomis rankomis. O vis dar ma- 
niau, kad kain nors esi tikusi. 

Mergaitė Isukando dantis ir tylėjo, nors jai buvo labai pikta. 
Tačiau ir šį Kykį nedrįso nieko sakyti — bijojo, kad šeimininkė 
jos neišvarytį. O kaip tada su didžiuoju atlyginimu? 


- 


Atddimas 


Po kiek ldiko vieną gražią dieną šeimininkė vėl pasikvietė 
mergaitę. Ši muėjo į trobą ir piktai paklausė kam reikalinga. 

— Puikiai įnatau,— pasakė šeimininkė,— kad tu inemoki nei 
gyvulių liuobą, nei vandens atnešti, o siūlus skalbei lyg kokia 
kvaiša. Vis ddto norėčiau dar kartą pamėginti, o galgi tau kas 
nors pasise s. Ntai tau siūlų sruogos, kuriuos tu taip Žiauriai su- 
niokojai. ;fatai, aš juos išskalbiau. Iš šitų siūlų išausk au- 
dimą, tik žiūrėk kad nebūtų nei mazgelio, nei pumpurėlio. Dar- 
bą turi paflaryti pas: kol nusileis saulė. Čia tavo trečiasis 


i paskutini is bandymas. 

L) Tučtuojau Ąpasakė mergaitė ir prunkštelėjo— ką man 
reiškja tokie niekai! 

Jį pasiėmė siūlus ir nuėjo prie staklių. Čia kaip mokėdama 
pradėjo taisyti audimą. Tik menkai teišmanė šį darbą, tinginė 

"'buvo ir nugrubnagė. Kuo ilgiau kamavo ištižusius siūlus, tuo la- 
biau jie trūko, nespėjo mazgyti. 

Ilgai laužė galvą, ką daryti, kad siūlai netrūkinėtų, tačiau nie- 
ko neįstengė sugalvoti. Neatbėgo nė katytės padėti, Naip padė- 
jo jos seseriai. Galų gale šeimininkė atėjo pažiūrėti, kkip jai se- 


kasi. 
— Netikę siūlai, — burbtelėjo mergaitė. | 
- — Iš tikrųjų netikę,— atsakė šeimininkė, — bet ne tik jie ne- 
tikę. Viską darai atžagariomis rankomis, ir kuo toliau, tuo blo- 
giau. O dar tikėjausi, gal ką nors vis dėlto sugebėsi padaryti. Da- 


bar matau, kad nieko iš tavęs neišeina. $ 
Mergaitė spoksojo į šeimininkę piktomis akimis ir jau buvo 
bebandanti prieštarauti. Tačiau šiaip taip nutylėjo — neverta 


ginčytis, kadangi atlyginimą vis dėlto norėjo gauti. į 


Raudona skrynelė 


1 

Dabar jau nebėr ko bijoti, pagalvojo mergaitė. Visi Ibandy- 
mai baigti, beliko laukti atlyginimo. Pikta ir apsileidusį buvo 
kaip ligi šiol. Karvės baubė iš baimės vos ją pamačiusios. Ka- 
tės šnypšdamos spruko į šalį, o berže nebuvo nė vieno abi 


Tačiau laikas slinko, diena bėgo po dienos, visos ilgos/ir nuo- 
bodžios. Ir galų gale suėjo metai, kai mergaitė pradėjo tarnystę. 
Ji tučtuojau prisistatė šeimininkei. 


— Man jūu laikas keliauti — pasakė ji. — Tik pirma norėčiau 
gauti kuo geriausią atlyginimą! i 


— Gausi, kaipgi! — atsakė šeimininkė.— Mielu noru " seniai 
būčiau su tavimi atsisveikinusi ir dar priedų pridėjusi, kad tik 
galėjusi atsikratyti. O atlyginimo aš tau nesu " AR Nie- 
ko ir neuždirbai — netgi už valgį nepakako. 


Šeimininkė patylėjo ir pro akinių viršų rimtai nužvelgė pa- 
niurusią mergaitę. | | 

— Tačiau, ką darysi: kaip dirbai, tokį ir atfyginimą gausių 
kalbėjo ji toliau.— Nueik į palėpę iš vakarų/ pusėsį Ten stovi 
dvylika skrynėlių. Išsirink, kurią nori, tik žiūrėk, neat daryk, kol 
nepadėsi jos ten, kur ji visada turės stovėt. Jeigu Perų anksti 
atidarysi, nebus tau džiaugsmo. 

Mergaitė net nepadėkojo šeimininkei. Ji tekina nudūmė į 
palėpę. Čia tuoj pat išvydo skryneles. Viena buvo EEUSo3 kita 

mėlyna, viena aukšta, kita žema, kita ilga, viena gražesnė ir di- 
deėsnė už kitas. | 

Iš pradžių stovėjo ir galvojo, kurią imti. Neatėjo nė katytės 
jai patarti, kaip patarė jos seseriai. 

„ — Kaip man rasti skrynelę, kurioje daugiausia brangeny- 
biųė — galvojo mergaitė.— Jeigu pasiimsiu .antai aną juodąją, 
tai aukso turėsiu kaip ir mano sesuo. O man reikia kur kas dau- 
giau, be jokios abejonės. Turbūt verčiau imti šitą didelę raudo- 
ną! Ji didžiausia ir gražiausia iš visų, tada bent bus laimikis! 

Ji pasičiupo raudoną skrynelę ir nudrožė savo keliu. Žirglio- 
ja užrietusi nosį, nekreipdama dėmesio į nieką, su niekuo neat- 
sisveikinusi, nei su šeimininke, nei su karvėmis, katėmis ir žvirb- 
liais. , . 
Tačiau niekas visoje sodyboje negailėjo jos ir neliūdėjo, kad 
ji iškeliauja. 

IPo valandėlės ji priėjo vartelius, narsiai ir piktai praėjo pro 
juos ir pro senutę. Paskui — pro obelį, dar vėliau pro karvę, pro 
krosnį ir galiausiai pasiekė tvorą. Tačiau nebežiūrėjo į ją, obe-: 
lis buvo be obuolių, o karvė nebeturėjo melžtuvės. Krosnis bu- 
vo be bandelių, o palei tvorą augo tik dilgėlės. 

Užtat mergaitei teko alkti, kęsti troškulį ir vargti visą dieną. 
O galiausiai ji įsidilgino blauzdas ir kojas. Tačiau vis tiek rietė 
nosį. | 

Pagaliau priėjo tą vietą, kur buvo nusileidusi į požemį. Nė 
pati nesuprato kaip, bet netrukus perlindo per šulinį. Kai vėl 
atmerkė akis, sėdėjo savo namų kieme ant šulinio rentinio. Visa 
šlapia kaip višta, tačiau didelę raudoną skrynelę laikė po pažas- 
čia. 


Namie 


Ji tučtuojau nudrožė į trobą ir paspaudė rankeną. 

— Štai aš ir namie,— tepasakė ji.— Pažvelk, mama, čia tau. 
ne tokios grožybės kaip vištidėje! 

"Pamačiusi savo brangiausią dukrelę senė be galo apsidžiau- 
gė ir išsiviepė iki ausų. | 

— Žiūrėk tu man, jau sugrįžai, — šūktelėjo ji suplojusi ran- 
komis.— Ir šitokią gražią skrynelę parsinešei! Tokią didelę, rau- 
doną — nė nepalyginsi su ta juoda, kur sesuo gavo. 

Tačiau duktė buvo tokia pasipūtusi, kad nė nepasisveikino 
su motina. 

— Graži skrynelė. — tik pasakė ji. — Ko čia dabar stovi išsi- 
viepuši kaip kokia kvaiša! Tučtuojau sakyk, kur ją statyti, no- 
riu pasižiūrėti savo turtų! 

— Kurgi ji stovės! — suriko senė.— Kam čia aki klausi! Kur- 
gi daugiau, jeigu ne naujojoje svetainėje ant aukšto, pačiam 
gražiausiam mūsų kambaryje! 

— Tiek jau to! — pasakė duktė. 

Ir jos abi dusdamos, klupdamos laiptuosė, dūmė ant aukšto. 
Įpuolė į svetainę, pastatė skrynelę prie sienos, ir mergaitė tuč- 
tuojau išsiėmė raktelį. Ilgai grabaliojo, kol pataikė į skylutę, 
bet pagaliau pasuko raktelį. Dangtelis atsivožė, ir iš skrynelės 
ėmė rėplioti begalės gyvačių ir rupūžių. Į palubę ir iant sienų 
pliūptelėjo staigi liepsna. Bemat visas namas sudegė lig pamatų, 
Oo iš senės ir jos dukros liko vien pelenai. 

Sveika visoje sodyboje stovėjo tik vištidė. Mažoji našlaitė 
gyveno joje ramiai ir laimingai iki amžiaus galo. Juodą skry- 
nelę dar ir šiandien turi — rodė ir man, kai paskutinį kartą ten 
buvau. 


PELENIUS IR PELYTĖ 


Kartą gyveno valstietis, jis turėjo tris sūnus. Du vyresnieji 
buvo sveiki, stambūs, pasipūtėliai ir pagyrūnai, o jaunėlis smul- 
kutis ir drovus be galo. Vyresnieji broliai visaip iš jo tyčiojosi 
ir nesiliaudami erzino. Bet šisai tylėjo ir stengėsi nesipainioti 
jiems po kojų. 

Būdamas dar mažas jaunėlis mėgo sėdėti ant prieždos ir di- 
džiausias jam džiaugsmas buvo žarstyti pelenus. Tačiau netgi 
prie krosnies jis neturėdavo vietos. Broliai ir čia, žiūrėk, jį ran- 
da, sugriauna jo žaidimus. Ir vis piktai pravardžiuodavo Pele- 
nium. 

— Ar regit, štai mūsų Pelenius! — šaukė jie kiekvieną kartą 
išvydę jį. 

Kai sūnūs užaugo, tėvas vieną dieną pasišaukė visus pas sa- 
ve. 

— Klausykit, vaikai, — pasakė jis.— Man rodos, jūs sumitę 
vyrai, jau pats laikas būtų vesti. Taigi keliaukite iš namų ir su- 
siraskite kiekvienas sau nuotaką! Tik pirma parodykit man, kad 

neparsivestumėt kokios netikšos! O kai jau manysite radę gerą 
mergaitę, padovanokit jai šitą obuolį. Tada sugrįžkit namo ir pa- 
sisakykit man. 

Ir jis padavė sūnums po auksinį obuolį. Šie padėkojo ir sku- 
biai ėmė ruoštis į kelionę. Vyresnieji broliai tuoj nubėgo į ark- 
lidę ir pasibalnojo kiekvienas savo žirgą. Jie buvo tikri, kad ne 
be reikalo žmonės sako, jog „raitas jaunikaitis gauna važiuotą 
nuotaką", taigi norėjo Naja žUo S MAS leisdamiesi į BUS 
nuėjo į Sičiide. Broliai jau sėdėjo Palono išsitempę lyg aršiau- 
si kariūnai. 

— Štai tau liko ristūnas, Peleniau,— pasakė jie— Tik tvirtai 
laikyk pavadį, kad nepasibaidytų! — ir nusikvatojo visa gerk- 
le. 

Pelenius puikiai suprato, ko jie juokiasi. Ristūnu jie vadino 
seną iškaršusią kumelę, kurios nugarkaulis buvo aštrus kaip 
pjūklas. Ji buvo tokia perkarusi, kad vos pavilko kanopas. 

— Klausyk, paskubėkim,— tarė vyresnysis brolis kitam ir 
vėl nusikvatojo,— nes Pelenius mus kaipmat pralenks. 

Jie paspaudė pentinus ir nurūko vieškeliu, iš paskos liko tik 
baltas dulkių debesis. Pelenius atsidarė arklidę ir pasižiūrėjo į 
nukaršusią kumelę. Ji atrodė tokia vargana, o be to, ir balnų 
daugiau nebuvo. 

— Teks man pasikliauti savom kojom, nebėr kitos išeities — 
pagalvojo Pelenius ir iškeliavo iš namų. 

Ėjo ėjo ir galų gale priėjo didelį mišką. Čia kelias baigėsi, 
vingiavo vien siauras takelis. Pelenius nesutiko nė vieno žmo- 
gaus, nematė nė vieno namo. 

— Kada nors miškas turėtų pasibaigti, — galvojo jis ir spar- 
čiai žingsniavo takeliu toliau. | 

Tačiau eina eina, o miško nei galo, nei krašto. Pradėjo temti, 
ne pro šalį jau būtų ir nakvynę susirasti. Po medžių šakomis jau 
visai juodavo naktis, ir Pelenius net baimintis pradėjo. 

— Kai kam tai dabar visai gerai, — galvojo jis.— Mano bro- 
liai sėdi sau ant šaunių žirgų kaip kokie karalaičiai, o aš bastau- 
si vienas po gūdų mišką. Negi verta dėl to nukabinti nosį. Rei- 
kia prasimanyti kokią linksmybę. 

Jis įsikišo ranką į kišenę, išsiėmė aukso obuolį ir eidamas 
pradėjo mėtyti iš vienos rankos į kitą. Šitaip žaisdamas, visai už- 
miršo savo bėdas. Tačiau staiga obuolys bumt žemėn ir ėmė rie- 
dėti. Pelenius pasilenkė pasiimti, bet obuolys riedėjo toliau. Ir 

kuo smarkiau Pelenius „jį vijosi, tuo greičiau obuolys nuo jo bė- 
go. Galiausiai visai dingo po šakų šūsnimi palei taką. 

Pelenius pradėjo mikliai žarstyti į šalis šakas, bijojo netekti 
auksinio obuolio. Tik kaip sako patarlė — vieno ieškai, o kitą 
randi. Taip atsitiko ir Peleniui. Praskleidęs šakas rado ne obuolį, 
o pamatė duris. Jis paspaudė rankeną ir atsidūrė mažytėje po- 
žemio trobelėje. Joje buvo ankšta, lubos žemos, tačiau labai šva- 
TU ir jauku. Sienos išlipintos margais popieriais. Ant suolų kūp- 
sojo minkštutėliai priegalviai, židinyje liepsnojo ugnis, stalas 
padengtas, išdėlioti puodeliai ir lėkštutės. Tačiau niekur nė gy- 
vos dvasios. 

Pelenius niekaip negalėjo suprasti, kur jis pateko. Iš pradžių 
pastovėjo sumišęs ir jau norėjo eiti atgal. Tačiau prisiminė obuo- 
lį ir ėmė uoliai ieškoti po stalu ir suolais. Obuolio kaip nėra, taip 
nėra, Tada atsiklaupė ant kelių, kad geriau būtų matyti. Ir išvy- 
do pelytę, tupinčią po spinta, tokią dailutę gražutę, kad sunku 
apsakyti. Pelytė stryktelėjo ant stalo, atsitūpė priešais Pelenių 
ir pasižiūrėjo į jį meiliai savo apvaliomis akytėmis. 

„— Sveikas, mielas drauguži! — pasakė ji.— O ko tu toks nu- 
liūdęs? Gal tau ko nors trūksta? Gal ko širdis geidžia? 


— Jeigu nori valgyti, valgyk! 
Jeigu nori. gerti, gerk! 
Jeigu nori sėdėti, sėdėk! ) 


Išgirdęs pelytę kalbant Pelenius įsignybo į ranką, gal kartais 
sapnuoja. Tačiau, nors ir kaip gnaibė, vis tiek nepabudo labiau. 
Jis tebestovėjo trobelėje, o priešais jį ant stalo tupėjo pelytė ir 
žiūrėjo į jį spindinčiomis akutėmis. 

— Ačiū tau! — atsakė jis.— Nerūpi man nei valgyti, nei ger- 
ti, nei sėdėti, kitokios bėdos graužia galvą. 

— O kokios gi? — paklausė pelytė. 

— Kur aš nebūsiu liūdnas ir nusiminęs, — atsakė vaikinas.— 
Tėvas man davė auksinį obuolį ir liepė keliauti į žmones ieškoti 
nuotakos. O aš pamečiau gražųjį obuolį dar jokios nuotakos ne- 
radęs. Mano vyresnieji broliai sugrįš namo ir sakysis pasipiršę. 
O aš, vargšelis, iš gėdos neturėsiu kur akių dėti. 

— Jei tik tokios tavo bėdos, — pasakė pelytė,— tai rasim išei- 
tį. Gali mane imti už nuotaką. Aš tau padėsiu kaip įmanydama. 
Pamatysi, kaip bus gerai, mano bernužėli! 

Pelenius vos susilaikė nesusijuokęs. Tačiau pelytė taip mei- 
liai į jį žiūrėjo, kad jis nieku gyvu nedrįso jai atsakyti, nors 
ir labai ji atrodė keista. 

— Gerai, drauguže, jeigu tu taip nori, — atsakė jis. 

Pelytė apsisuko aplink stalą polkos žingsneliu. Ji taip grakš- 
čiai ir mikliai kilnojo kojytes, kad vaikinui atrodė visai meilutė. 
Paskui ji nušoko žemėn, palindo po spinta ir vėl išlindo šu auk- 
so obuoliu dantyse. 

— Štai tavo obuolys įr nuotaka, — pasakė ji — taigi daugiau 
nėra ko liūdėti. Užtat sėsk, valgyk ir gerk, vaišinkis, ko širdis 
trokšta! 

Pelenius jautėsi truputį sumišęs, taip viskas aplinkui atrodė 
keista. Tačiau galų gale nusprendė nekvaršinti galvos, juk vis 
tiek nieko nesupras. Taigi atsisėdo prie padengto stalo, valgė, 
gėrė, kiek tik tilpo. Tuo tarpu pelytė šokinėjo aplinkui, patar- 
naudama jam, visą laiką čiauškėjo, ir abiem buvo baisiausiai lin- 
ksma. Kai Pelenius pavalgė, ji parodė jam ištaigingą patalą su 
minkštais šilko priegalviais ir liepė pailsėti. Jis tuoj įsilindo į 
lovą ir taip saldžiai ir kietai miegojo kaip niekada iki šiol. 

Rytojaus rytą, kai tik nušvito saulė, jis atsikėlė ir ėmė ruoš- 
tis namo. | 

Mažoji pelytė jau seniai buvo pakirdusi įr sutaisiusi jam di- 
džiulį paviržį kelionei..Kai Pelenius patraukė link namų, pelytė 
lydėjo jį rodydama kelią. Ji tipeno priešais takeliu tarpais atsi- 
gIręeždama ir linksmai čiauškėdama. Kai priėjo palaukę, pelytė 
atsisveikino ir iš visos širdies prašė, kad jis gink dieve jos: 
neužmirštų. ) 

—- Nebijok, neužmiršiu,— pasakė Pelenius.— Labai ačiū už 
nakvynę ir vaišes! Matysi, netrukus.vėl atkeliausiu. | 

Jis meiliai pamojavo pelytei ir nudrožė takeliu tolyn. Kaip 
tik tuo metu, kai išėjo į vieškelį, pro šalį jojo namo abu jo bro- 
liai. Pelenius tuoj suprato, kad jie bus sėkmingai pasipiršę, nes 
abu atrodė be galo patenkinti ir išdidūs, į jį visai nekreipė dė- 
mesio. 

Kai Pelenius sugrįžo į tėvo kiemą, broliai jau sėdėjo prie sta- 
lo. Gyrėsi išsijuosę, kaip jiems puikiai sekėsi. Kur tik bepasiro- 
dę, visur buvę priimti kaip kokie didžiūnai, visiems magėję to- 
kie žentai. Girdi, stačiai sunku buvę išsirinkti. Bet galų gale jie 
nusprendė vesti dvi kilnias turtingas paneles. 

Šitaip besigirdami jie staiga pamatė Pelenių. Šis buvo paty- 
liukais įslinkęs į vidų ir atsisėdęs prie durų. 

— Ar jūs regit, štai ir Pelenius! — sušuko jie.— Tikriausiai ir 
tu radai nuotaką, ar ne? 

— Radau, kurgi ne,— droviai atsakė Pelenius.— Tik turbūt 
ne tokią kilmingą ir pasiturinčią kaip jūsiškės. 

— Ką tu pasakysi! — šūktelėjo broliai ir vėl užsikvatojo.— 
Pelenius susirado nuotaką! Tikriausiai gražuolė! Turbūt šiurpu 
žiūrėti, o turtinga kaip bažnyčios pelė, jeigu sutiko eiti už to- 
kio peleniaus. | 

— Gal ir atspėjot,— tarė Pelenius.— Nelabai ji panaši į žmo- 
gų, greičiau į pelę. Ir kiek žinau, nieko neturi, vos lūšnelę po 
žeme pačioje miško tankynėje. 

Broliai tai išgirdę dar baisiau ėmė kvatotis. Tačiau DPelenius 
nekreipė dėmesio į patyčias, o nuėjęs atsisėdo į savo mėgiamą 
vietą ant prieždos ir pradėjo žarstyti pelenus. Čia žaisdamas gal- 
vojo, kiek įstabiausių dalykų jam buvo atsitikę miške. Visi na- 
mai šnekėjo tik apie „brolius ir apie prašmatnias jų nuotakas. 
Niekam nerūpėjo Pelenius, įr niekas neklausinėjo, kokią myli- 
mąją jis susirado. 

Bėgo laikas, ir štai vieną dieną tėvas vėl pasišaukė savo sūnus. 

— Visko prisiklausiau apie jūsų nuotakas,— tarė jis, — sma 
gu buvo girdėti. Tačiau labai norėčiau sužinoti, ar jos tokios pat 
darbščios, kaip kilnios ir turtingos. Taigi grįžkit atgal ir atvež- 
kit kiekvienas pyragą, kurį jos iškeps sav.» rankomis! Tada žino- 
siu, ko vertos. 

Vyresnieji broliai tuoj nubėgo į arklidę, pasibalnojo žirgus 
ir išjojo iš namų lankyti savo nuotakų. O Pelenius neturėjo nei 
žirgo, nei balno, jam teko keliauti pėsčiam kaip ir pirmą kartą. 
Bet vis tiek džiaugėsi, kad atsikratė brolių ir begalinių jų patyčių. 

Jis ėjo ėjo ir nieko dar nebuvo taip pasiilgęs kaip mažosios pe- 
lytės. Tokia ji buvo meilutė ir linksma. Tačiau kuo toliau ėjo ta- 
keliu, tuo labiau buvo tikras, kad ne jai iškepti tokį pyragą, kokį 
liepė tėvas. Nuo tų minčių visai liūdna pasidarė, nes žinojo, kaip 
tyčiosis broliai, rodydami savo gardžius pyragus, o tuo tarpu jo 
maišelis bus tuščias. 

Pelenius galvojo galvojo ir jau nebežinojo, ar verta eiti to- 
liau, gal iš karto grįžti namo. Ko gero, pelytė irgi nusimins, jei- 
gu jis atėjęs paprašys to, ko ji neįstengs išpildyti. Tačiau galų 
gale jis vis tiek nusprendė aplankyti savo mažąją draugę. O py- 
ragas buvęs nebuvęs. į 

Taip nebegalvodamas žiūri, kad jau prie žeminės durų. Jis 
paspaudė rankeną ir įėjo į vidų. Čia buvo viskas kaip ir aną kar- 
tą, O pelytė tuoj atbėgo pasitikti. 

— Sveikas, brangusis mano! — tarė ji.— Tikriausiai tau čia 
patiko praėjusį kartą. Bet ką aš matau! Juk tu vėl nusiminęs. 
Ar tau ko nors trūksta? Žiūrėk, aš visko parūpinsiu, kad tau bū- 
tų gerai! š 


— Jei nori valgyt, valgyk! 
Jeigu nori gerti, gerk! 
Jeigu nori sėdėti, sėdėk! 


— Ačiū tau, draugužė,— atsakė Pelenius.— Nerūpi man nei 
valgyti, nei gerti, nei sėdėti, kitokios bėdos graužia galvą. 

— (2 kokios? — paklausė pelytė. 

— Kur aš nebūsiu liūdnas ir nusiminęs, — atsakė vaikinas.— 
Tėvas liepė ateiti čia ir parnešti tavo iškeptą pyragą, nori žinoti, 
kam esi tikusi. Bet, mieloji, argi tu, tokia mažytė, gali iškepti 
pyragą! Mano broliai tikriausiai abu grįš namo su pyragais. O 
„aš, vargšelis, turėsiu stovėti akis nuleidęs. 

— Jeigu tik tokios tavo bėdos, — pasakė pelytė,— tai rasim 
išeitį. Jei tik būsi man ištikimas, aš tau iškepsiu pyragą ne blo- 
gesnį negu kitos. Tik palūkėki truputėlį, tuoj pamatysi! 

Ir ji išbėgo pro duris prie didelio plokščio akmens. 

— Šen, mano mažosios padėjėjos — šūktelėjo ji.— Ir kiek- 
viena atneškit po miltų dulkelę. | 

Tučtuojau subėgo didžiausias pulkas pelių, tik knibždėjo ap- 
linkui. Kiekviena pelytė nešė ant snukučio po miltų dulkelę ir 
dėjo į dailią geldaitę. Ir kad subruzdo visas pelių knibždėlynas. 
Vienos kūrė ugnį po plokščiu akmeniu, o Peleniaus mylimoji pra- 
dėjo maišyti, minkyti, kočioti, volioti ir kepti. Darbavosi išsi- 
juosusi, kol galų gale iškepė bandelę už sniegą baltesnę ir už 
gražiausią pyragą gražesnę. Bandelę susuko į skepetaitę, sumez- 
gė kampus ir padavė Peleniui. 

Vaikinas patenkintas paėmė ryšulėlį ir iš laimės nustygti vie- 
toje nevaliojo. Viskas dėjosi taip greitai, kad jis nespėjo sužiūrė- 
ti, nė nežinojo, kaip jos iškepė. Tačiau, turėdamas rankose ry- 
šulėlį, nebesuko galvos, juk vis tiek būtų nesupratęs. Tada atsi- 
sėdo prie padengto stalo, valgė, gėrė, kiek tik tilpo. Tuo tarpu 
pelytė šokinėjo aplinkui patarnaudama jam ir visą laiką čiauškėjo, 
ir abiem buvo baisiausiai linksma. Kai Pelenius prisisotino, ji 
parodė jam ištaigingą patalą su minkštais šilko priegalviais, kur 
jis gulėjo praėjusį kartą. Jis tuoj įsilindo į lovą ir taip saldžiai 
ir kietai miegojo kaip niekada iki šiol. 

Rytojaus rytą, kai tik nušvito saulė, jis pakilo, pasiėmė ryšu- 
lį su bandele ir ketino leistis namo. Pelytė jau seniai buvo pakir- 
dusi ir sutaisiusi jam didžiulį paviržį kelionei. Kai jis patraukė 
link namų, ji truputį palydėjo rodydama kelią. Ji tipeno prie- 
šaky tarpais atsigręždama ir linksmai čiauškėdama. Kai priėjo 
palaukę, pelytė atsisveikino ir iš visos širdies prašė, kad jis gink 
dieve jos neužmirštų. 

— Nebijok, neužmiršiu, — pasakė Pelenius.— Labai ačiū už 
nakvynę, už vaišes, o labiausiai už tokį puikų pyragą! Matysi, 
netrukus vėl atkeliausiu. 

Jis meiliai pamojavo pelytei ir nudrožė takeliu tėlyn. [Kaip 
tik tuo metu, kai išėjo į vieškelį, pro šalį jojo abu broliai. Pele- 
nius tuoj pamatė, kad abu turi po ryšulį su pyragu. Tačiau broliai 
buvo be galo patenkinti ir išdidūs, į jį visai nekreipė dėmesio. 

Kai Pelenius sugrįžo į tėvo kiemą, broliai jau sėdėjo prie 
stalo. Išsijuosę gyrė savo sužadėtines. Geresnių kepėjų, girdi, ne- 
rasi visame pasaulyje. O kad tai tikra teisybė, išvyniojo ryšulius 
ir padėjo pyragus ant stalo. 

Visi namiškiai grūdosi artyn, čiupinėjo pyragus, vartė iš vi- 
sų šonų. Iš tikrųjų pyragai buvo balti ir dailūs, nieko nepasaky- 
si. Taip begiriant pyragus broliai staiga pamatė Pelenių. Šis buvo 
patyliukais įslinkęs į vidų ir atsistojęs prie durų su savo ryšulė- 
liu rankoje. 

* — Ar jūs regit, štai ir Pelenius! — sušuko jie.— Tikriausiai 
ir tau bus iškepusi pyragą tavo pelių močia, ar ne? 

— Taip, iškepė,— nedrąsiai atsakė Pelenius.— Tik, žinia, ne 
tokį skanų kaip jūsiškiai. 

— Ką tu pasakysi! — šaukė broliai kvatodami visa gerkle— 
Peleniaus sužadėtinė irgi iškepė pyragą! Tai bent bus gardumy- 
nas! Tikriausiai pelenuose pavoliotas, kaip tik tau, tokiam pe- 
leniui! 

— Gal ir jūsų teisybė, — atsakė Pelenius,—nes ji nė neturi 
tikros krosnies, ugnį pakūrė po plokščiu akmeniu miške. 

Broliai dar aršiau juokėsi ir dėl visa ko prašė parodyti tą pe- 
lių pyragą, iškeptą ant akmens miške. Pelenius nekreipė dėme- 
sio į patyčias ir padavė ryšulėlį tėvui. Visi buvo tikri, kad pa- 
matys kokį čiulkinį. Tačiau, kai tėvas išvyniojo ryšulį, jie kitaip 
prašneko. Mat pyragas buvo baltas kaip sniegas ir saldus kaip 
cukrus. 

Visi čiupinėjo jį, vartė, spoksojo nustebę, nes dar niekas ne- 
buvo nei matęs, nei. girdėjęs. tokio daikto. Tėvas paragavo visų 
trijų pyragų ir pasakė, kad Peleniaus sužadėtinės pyragas be jo- 

kių abejonių gražiausias ir skaniausias iš visų. Abu. vyresnieji 
broliai irgi neginčijo, jog tai tiesa. Tačiau suraukė nosis ir dar 
bandė pokštauti. 

— Tikriausiai kokia nors sena kepėja iš miško, — pasakė jie.— 
Nieko daugiau įr nemoka, tik kepti. 

Pelenius nekreipė dėmesio į jų patyčias, o nuėjęs atšišėds į 
savo mėgstamą vietą. Žarstydamas pelenus vis galvojo apie ge- 
rąją pelytę ir niekaip negalėjo suprasti, kas ten dedasi. Tuo tar- 
pu visi namai šnekėjo apie trijų brolių nuotakas,. o daugiausia 
apie Peleniaus. 

Bėgo laikas, ir štai vieną - dieną tėvas vėl a žieaikė sūnus. 

— Dabar jau žinau, kaip jūsų nuotakos kepa pyragus, — pa- 
sakė jis.— Visos trys puikios šeimininkės, nors Peleniaus gar- 
džiausias buvo pyragas. Tik dar labai norėčiau žinoti, ar jos to- 
kios pat šaunios audėjos kaip ir kepėjos. Užtat eikit atgal ir 
kiekviernias parneškit savo sužadėtinės austą audimą. Tada maty- 
siu, ko jos vertos. 

Vyresnieji broliai tuoj nubėgo į arklidę, pasibalnojo žirgus ir 
išjojo iš namų lankyti savo nuotakų. O Pelenius neturėjo nei žir- 
go, nei balno, jam teko keliauti pėsčiam kaip ir pirmą kartą. Bet 
vis tiek džiaugėsi, kad atsikratė brolių ir begalinių. jų patyčių. 

Jis ėjo ėjo ir yjeko dar nebuvo taip pasiilgęs kaip mažosios 
pelytės. Ji buvo jam gera, meili ir dar tokį gardų pyragą iškepė. 
Tačiau kuo toliau ėjo takeliu, tuo labiau buvo tikras, kad ne jai 
išausti tokį audimą, kokį liepė tėvas. Nuo tų minčių visai liūdna 
pasidarė, nes žinojo, kaip tyčiošis broliai, rodydami savo nuotakų 
audimus, o jis stovės tuščiomis rankomis. 

Pelenius galvojo galvojo ir jau nebežinojo, ar verta eiti to- 
liau, gal iš karto grįžti namo. Ko gero, pelytė irgi nusimins, jei- 
gu jis paprašys to, ko ji neįstengs išpildyti. Tačiau galų gale jis 
vis tiek nusprendė aplankyti savo mažąją draugę. O audimas 
buvęs nebuvęs. 

Taip begalvodamas žiūri, kad jau prie žeminės durų. Jis pa- 
spaudė rankeną ir įėjo į vidų. Čia viskas buvo kaip ir aną kartą, 
pelytė tuoj atbėgo pasitiktį. 

— Sveikas, brangusis mano! —tarė ji— Tikiuosi, kad mano 
pyragas patiko. Bet ką aš matau! Juk tu vėl nusiminęs. Ar tau 
ko nors trūksta? Žiūrėk, aš visko parūpinau, kad tau būtų gerai. 


— Jei nori valgyti, valgyk! 
Jeigu nori gerti, gerk! 
Jeigu nori sėdėti, sėdėk! 

— Ačiū tau, drauguže,— atsakė Pelenius.— Nerūpi man nei 
valgyti, nei gerti, nei sėdėti, kitokios bėdos graužia galvą. 

— O kokios git — paklausė pelytė. 

— Kur aš nebūsiu liūdnas įr nusiminęs, — atsakė vaikinas.— 
Tėvas liepė ateiti čia ir parnešti audimą, kurį tu pati išausi, kad 
galėtų suprasti, kam esi tikusi. Betgi, mieloji, argi tu, tokia ma- 
žytė, gali išausti audimą? Mano abu broliai tikriausiai grįš namo 
su audimais. O aš vargšelis turėsiu stovėti akis nuleidęs. 

— Jeigu tik tokios tavo bėdos,— pasakė pelytė, — tai rasim 
išeitį. Jei tik būsi man ištikimas, aš tau išausiu audimą ne bloges- 
nį negu kitos. Tik palūkėki truputėlį, tuoj pamatysi! 

Ir ji nuskubėjo pro duris prie plokščio akmens. 

— Šen, mano mažosios padėjėjos! — šūktelėjo ji.— Ir kiekvie- 
na atneškit po šilko siūlelį! 

Tučtuojau subėgo sutipeno didžiausias pulkas pelių, tik knibž- 
dėjo aplinkui. Pelenius turėjo saugoti, kad neužmintų kuriai ant 
uodegos. Kiekviena pelė turėjo dantyse įsikandusi po šilko siū- 
lelį ir dėjo juos į krūvą. Ir kad subruzdo visas pelių knibždėlynas. 
Vienos tempė mestuvus, kitos ratelį, trečios atnešė dailutėles 
stakleles. Ir pradėjo vyti, trinti šeivas, mesti, riesti, verti. Pele- 
nius dar nebuvo matęs tokių darbų. O jo-mažoji sužadėtinė pati 
sėdėjo staklėse ir audė, mindama letenėlėmis pakojas ir vikriai 
kaišiodama šaudyklę. Darbavosi išsijuosusi, kol išaudė audeklą bal- 
tesnį už sniegą ir plonesnį už voratinklį. Kai audimas buvo gata- 
vas, ji sulankstė jį ir įdėjo į vyšnios kauliuko kevalą. O kad būtų 
saugiau, vyšnios kauliuką įdėjo į riešuto kevalą. O riešuto kevalą 
į didžiojo riešuto kevalą, o šį padavė Peleniui. 

Vaikinas nudžiugęs paėmė jį ir iš laimės nustygti vietoje ne- 
valiojo. Viskas dėjosi taip greitai, kad jis nespėjo sužiūrėti, kaip 
ji išaudė. Tačiau ko čia sukti galvą, jei kevalas rankoje — juk 
vis tiek nieko nesupras. 

Tada atsisėdo prie padengto stalo, valgė, gėrė kiek tik tilpo, 
Tuo tarpu pelytė šokinėjo aplinkui patarnaudama jam ir visą lai- 
ką čiauškėjo, ir abiem buvo baisiausiai linksma. Kai Pelenius 
prisisotino, ji parodė jam patalą su minkštais šilko priegalviais, 
kur jis gulėjo praėjusį kartą. Jis tuoj įsilindo į lovą ir taip sal- 
džiai ir kietai miegojo kaip niekada iki šiol. 

Rytojaus dieną, kai nušvito saulė, jis pakilo, įsikišo riešuto ke- 
valą į kišenę įr jau ketino leistis namo. Pelytė seniai buvo pa- 
kirdusi ir sutaisiusi jam didžiulį paviržį kelionei. Kai jis patrau- 
kė link namų, ji truputį palydėjo, tipendama priekyje takeliu. 
Tarpais atsigręždavo ir linksmai čiauškėdavo. Kai priėjo palau- 

ke, pelytė atsisveikino ir iš visos širdies :prašė, kad jis gink dieve 
jos neužmirštų. | | 

— NeHijok, neužmiršiu— pasakė Pelenius.— Labai ačiū už 
nakvynę, už vaišes, o labiausiai už tokį puikų audimą! Matysi, 
netrukus vėl atkeliausiu. 

Jis meiliai pamojavo pelytei ir nudrožė takeliu tolyn. Kaip 
tik tuo metu, kai jis išėjo į vieškelį, pro šalį jojo jo broliai. Pe- 
lenius tuoj pamatė, kad abu turi po ryšulį po pažasčia. Tačiau 
broliai atrodė be galo patenkinti ir išdidūs, į jį visai nekreipė 
dėmesio. 

Kai Pelenius sugrįžo namo, broliai jau sėdėjo prie šiai Išsi- 
juosę gyrė savo sužadėtines. Geresnių audėjų, girdi, nerasi visa- 
me pasaulyje. O kad tai teisybė, išvyniojo. rietimus ant stalo. 

Visi namiškiai grūdosi artyn, čiupinėjo, glostė audeklus, žiū- 
rinėjo čia iš vienos, čia iš kitos pusės. Iš tikrųjų audimai buvo 
lygūs įr gražūs, nieko nepasakysi. Taip besigirdami broliai staiga 
pamatė Pelenių. Šis buvo patyliukais įslinkęs į vidų ir dabar 
stovėjo prie durų gniauždamas kišenėje riešuto kevalą su audimu. 

— "Ar jūs regit, štai ir Pelenius! — sušuko jie.— Tikriausiai 
ir tau įdavė audeklą tavo pelių močia, ar ne? 

— Taip, įdavė,— nedrąsiai atsakė Pelenius.— Tik, žinia, ne 
tokį ploną ir gražų kaip jūsiškiai. 

— Ką tu pasakysi! — šaukė broliai kvatodami visa gerkle— 
Peleniaus sužadėtinė irgi išaudė audimą! Tai bent bus gražumė- 
lis. Tikriausiai iš žabų ir voratinklių, ką ji daugiau išaus ten 
miške. 

— Gal ir jūsų teisybė,— atsakė Pelenius.— Kur ji gaus kito- 
kias stakles, jei ne iš žabų, todėl ir audimas jos daugiau pana- 
šus į voratinklį. 

Broliai dar aršiau juokėsi ir dėl visa ko prašė parodyti tą vo- 
ratinklį, kurį pelių močia išaudė žabų krūvoje. Pelenius nekrei- 
pė dėmesio į jų patyčias ir padavė kevalą tėvui. Visi buvo tikri, 
kad pamatys kokį keistą daiktą — taip ir buvo. Prakrapštęs vie- 
ną kevalą, rado kitą panašų. Prakrapštęs šį, rado vyšnios kauliu- 
ką, o tame pūpsojo lyg vilnų kuokštelis. Išskleidęs kuokštelį, pa- 
matė, jog tai audimas baltesnis už sniegą ir plonesnis už ploniau- 
sią voratinklį ir toks platus ir ilgas, jog visą kambarį galėjai už- 
skleisti. Visi išpūtė akis, nes tokio audeklo nė vienas nebuvo 
nei regėjęs, nei pasakojant girdėjęs. Tėvas sulankstė audimą kaip 
mokėdamas ir pasakė, jog Peleniaus sužadėtinė be jokių abejonių 
išaudė gražiausią ir ploniausią audimą. Abu vyresnieji broliai 

irgi neginčijo, jog tai tiesa. Tačiau suraukė nosis, nors ir bandė 
pokštauti. 

— Tikriausiai kokia nors sena audėja iš miško, — pasakė jie— 
Nieko daugiau ir nemoka, tik kepti ir austi. 

Pelenius nekreipė dėmesio į jų patyčias, o nuėjęs atsisėdo į 
savo mėgstamą vietą. Žarstydamas pelenus vis galvojo apie ge- 
rąją pelytę ir niekaip negalėjo suprasti, kas ten dedasi. Tuo tar- 
pu visi namai šnekėjo apie trijų brolių nuotakas, o daugiausia 
apie Peleniaus: Visiems rūpėjo, kas ji tokia galėtų būti. 

Bėgo laikas, ir štai vieną dieną tėvas vėl pasišaukė sūnus. 

— Dabar jau žinau, kad jūsų sužadėtinės moka ir austi, ir 
kepti. Visos trys puikios šeimininkės, nors, aišku, Peleniaus vis- 
ką geriausiai padarė. Tik dar labai norėčiau pamatyti, kaip jos 
atrodo. Užtat grįžkit atgal ir atgabenkit jas čia! Tada pasakysiu, 
kuri iš jų gražiausia. 

Vyresnieji broliai tuoj nubėgo į arklidę, pasibalnojo žirgus 
ir išjojo iš namų parsigabenti nuotakų. O Pelenius neturėjo nei 
balno, nei žirgo, jam teko keliauti pėsčiam kaip ir anuos tris 
kartus. Bet vis tiek džiaugėsi, kad atsikratė brolių ir begalinių 
jų patyčių. | 

Jis ėjo ėjo ir nieko dar nebuvo taip pasiilgęs kaip mažosios pe- 
lytės. Ji buvo jam gera, meili, iškepė tokį gardų pyragą ir išau- 
dė tokį dailų audimą. Tačiau, kuo toliau ėjo takeliu, tuo labiau 
buvo tikras, jog niekaip negalės parsivesti jos namo ir pasaky- 
ti — štai mano sužadėtinė. Nuo tokių minčių visai liūdna pasi- 
darė, nes žinojo, kaip tyčiosis broliai, parsigabenę savo šaunias 
nuotakas, o jis tik pelytę. 

Pelenius galvojo galvojo ir jau nebežinojo, ar verta eiti to- 
liau, gal iš karto grįžti namo. Ko gero, pelytė irgi nusimins, su- 
žinojusi, kokia nelaimė laukia jos sužadėtinio. Pelenius sulėtino 
žingsnį, ir kuo toliau, tuo baisiau darėsi. Tačiau galų gale vis tiek 
nusprendė aplankyti savo mažąją draugę. Kas bus, tas bus. 

Taip begalvodamas žiūri, kad jau prie žeminės durų. Jis pa- 
spaudė rankeną ir įėjo į vidų. Čia viskas buvo kaip ir seniau, o 
pelytė tuoj atbėgo pasitikti. | 

— Sveikas, brangusis mano! — tarė ji. — Tikiuosi, kad mano 
audimas patiko. Bet ką aš matau! Juk tu vėl nusiminęs. Ar tau ko 
nors trūksta? Žiūrėk, aš visko parūpinau, kad tai būtų gerai. 


— Jei nori valgyti, valgyk! 


Jeigu nori gerti, gerk! 
Jeigu nori sėdėti, sėdėk! 

— Ačiū tau, drauguže,— atsakė Pelenius.— Nerūpi man nei 
valgyti, mei gerti, nei sėdėti, kitokios bėdos graužia galvą. 

— O kokios gi? — paklausė pelytė. 

— Kur aš nebūsiu liūdnas ir nusiminęs, — atsakė Pelenius.— 
Tėvas liepė man eiti ir parsivesti tave, nori pažiūrėti, kaip tu at- 
rodai. Betgi, mieloji, kaip bus, kai jis ir visi mano giminės su- 
žinos, jog mano sužadėtinė maža pelytė? Mano broliai tikriau- 
siai parsives gražias nuotakas. O aš, vargšelis, turėsiu stovėti 
akis nuleidęs. 

— Jeigu tik tokios tavo bėdos,—- pasakė pelytė,— tai rasim 
išeitį. Jei tik būsi man ištikimas, aš taip išsipustysiu, kad merei- 
kės tau sarmatytis dėl manęs. Tik palūkėki ligi rytojaus ryto, 
tada pamatysi! O šįvakar mesk šalin rūpesčius ir širdgėlą. Sėsk 
ir stenkis būti smagus, leisk man vienai rūpintis! 

Pelenius neįsivaizdavo, ką ji ketina daryti. Tačiau nusprendė 
nesukti galvos, juk vis tiek nieko nesupras. Jis atsisėdo prie 
padengto stalo, valgė, gėrė kiek tik tilpo. Tuo tarpu pelytė šo- 
kinėjo aplinkui patarnaudama jam ir visą laiką čiauškėjo, ir 
abiem buvo baisiausiai linksma. Kai Pelenius prisisotino, ji pa- 
rodė jam patalą su minkštais šilko priegalviais, kur jis buvo gu- 
lėjęs tris anuos kartus. Jis tuoj įsilindo į lovą, 0 užmigęs sapna- 
vo, kad kur kas geresnę nuotaką vedė negu jo broliai. 

Tačiau, kai: pabudo rytą, vėl suėmė baimė pagalvojus, kas da- 
dar bus. Jis atsikėlė, apsirengė. Tada paklausė pelytę, ar ji jau 
susiruošusi į kelionę. | 

— Taip, — atsakė ši,— tik palauk, apsivilksiu savo vestuvinę 
suknelę. | 

Išgirdęs šiuos žodžius Pelenius nesusilaikė nešyptelėjęs, nors ir 
kaip buvo nelaimingas. | 

„Tai bent bus prašmatni eisena!“ — pagalvojo jis sau vienas. 

Tačiau nepasakė nieko, bijojo, kad pelytei nesuspaustų šir- 
dies, jeigu jis taip iš jos pasišaipys. O pelytė visai neatrodė nu- 
siminusi. Ji nuskubėjo pro duris prie plokščiojo akmens. 

— Šen, mano mažosios padėjėjos! — šūktelėjo ji. — Kiekviena 
atneškit dantyse po kailiuką! 

Tučtuojau subėgo didžiausias pulkas pelių, tik knibždėjo ap- 
linkui. Pelenius bijojo žingsnį žengti, kad neužmintų kuriai ant 
uodegos. Kiekviena pelė turėjo dantyse po kailiuką, kuriais ke- 
tino apsitaisyti jo sužadėtinė. Klaiku buvo žiūrėti. Tačiau visos 
krovė ant jos kailius, vieną po kito, kol sunešė lig vieno. Pely- 
tė pasidarė tokia stora, kad negalėjo nei pajudėti, nei pastovėti. 
Jos padėjėjos turėjo ją sukioti ir kraipyti, kai ji paliepdavo. 

Baigusi rengtis liepė atnešti sidabrinį šaukštą. Prie koto pra- 
šė pakinkyti dvylika karkvabalių. Priešais pastatė dvylika blu- 
sų, kurios turėjo vesti eiseną. Kiekvienoje pusėje šaukšto liepė 
atsistoti po tris peliukus, kurie turėjo patarnauti nuotakai. Kai 
viskas buvo baigta, pelytė liepė pakelti šaukštą įr visai puošniai 
svitai pajudėti. 

Ir ėmė bėgti karkvabaliai pasišokinėdami, blusos liuoksėda- 
mos, o peliukai tipendami. Ir pasileido kiek įkabindami per kal- 
nus ir kalvas. O Pelenius ėjo šalia ir žiūrėjo. Tarpais juokės, 
tarpais verkė, taip juokinga ir vargana atrodė visa eisena. Kai 
pasieks vieškelį, tuoj, ko gero, pasirodys broliai su savo prašmat- 
niomis nuotakomis. Pelenius būtų sutikęs geriau mirti, negu klau- 
sytis, kaip jie tyčiosis iš jo karkvabalių, blusų, pelių ir kailiniuoto 
gumulo, sėdinčio sidabro šaukšte. 

Staiga jie privažiavo upelį, tekantį mišku link šiaurės. Per 
upelį buvo permestas lieptas, ir visa svita pervažiavo .lieptu į 
kitą pusę. Tik karieta vidury liepto sustojo. Storulė pelytė iš- 
sirito iš šaukšto. | 

— Štai tau kardas — pasakė ji. — Užsimok įr nukirsk šaukš- 
tui kotą! 

Pelenius iškart pajuto kardą savo rankoje. Jis. užsimojo ir 
trenkė į kotą iš visų jėgų. Šaukštas pliumptelėjo į upelį, net van- 
duo suteliuškavo, ir dingo visai. Attsitiko kažkas nepaprasta. 

Tuo pat metu kitapus upelio atsirado puiki dengta karieta, 
su kokiomis karaliai ir kunigaikščiai važinėja. Ji spindėjo muo 
aukso ir sidabro. Dvylika obuolmušių žirgų buvo pakinkyti į ją, 
o keturiolika pabrolių, apsitaisiusių gražiausiais rūbais, jojo prie- 
kyje. Pelenius žado neteko iš nuostabos ir lyg klausdamas pasi- 
žiūrėjo į storą pelytę, kuri tebesėdėjo ant liepto, iš šonų stovėjo 
šeši peliukai. 

— Dar kartą užsimok kardu,— pasakė ji — ir nukirsk man 
galvą! 

Ne, Pelenius nieku gyvu nenorėjo sutikti. Jis per daug mylėjo 
savo mažąją sužadėtinę, nors ji buvo tiktai pelytė. Tačiau ji karš- 
tai meldė jį paklausyti ir nukirsti galvą, nes kitaip jie niekada 
laimės neregėsią. Pelenius spyrėsi kaip įmanydamas. Tačiau ji 
verkė, prašė, maldavo, ir galų gale jis turėjo jos paklausyti. Ta- 
da užsimojo kardu ir taip smarkiai kirto, kad ašmenys pervėrė. 
visus kailius vienu mostu. Ir visos pelės pliumptelėjo kartu į van- 
denį. 

- Tuo pat metu kitapus upelio atsirado princesė, graži kaip 
skaisčiausia diena. Jos rūbai buvo iš raudono šilko, aptaisyti bal-. 

tutėliais kailiais. Ant galvos ji turėjo aukso karūną, o rankoje 
laikė auksinį Peleniaus obuolį. 122 stovėjo šešios dailios 
pamergės. 

Pelenius nežinojo, ar jis sapnuoja, ar tikrai taip yra. Tačiau 
ilgai neteko svarstyti, nes princesė pribėgo artyn, apkabino jį 
ir pabučiavo. 

— Ačiū, mielasis, ' kad nukirtai man galvą! — pasakė ji— 
Jei nebūtum paklausęs, niekada nebūčiau atsikračiusi burtų. Da- 
bar aš vėl princesė, kaip ir buvau anksčiau, o tu būsi mano val- 
dovas ir vyras! | 

Ji nusivedė jį prie karietos. Abu įsilipo į karietą ir susėdo ant 
šilkinių priegalvių. Žirgai pasileido šuoliais kiek įkerta. Kur jie 
važiavo, spindėjo auksas ir brangakmeniai, net šviesu buvo miš- 
ke. 

Kai atkeliavo į Peleniaus tėvo sodybą, vyresnieji broliai jau 
buvo namie su savo Nnuotakomis. Jos atrodė tikrai malonios, ir 
tėvas pripažino, kad' vyresnieji sūnūs mokėjo tinkamai pasirink- 
ti. Dabar laukė tik Peleniaus, visiems magėjo pažiūrėti, kokią 
ten senę jis susirado miške. 

Jau buvo pradėję nekantrauti, tik staiga išgirdo kelyje bai- 
siausią dundėjimą. Pro langą tebuvo matyti tik daugybė raitelių 
bei žirgų ir didžiulis debesys dulkių. O tame dulkių debesyje 
blykčiojo karieta vien tik iš aukso ir sidabro su krištolo langais. 
Jie manė; kad ten karalius važiuoja pro šalį, ir išskubėjo visi į 
kiemą iš arčiau pasižiūrėti. 

Tačiau privažiavusi kiemą gražioji karieta staigiai pasisuko 
ir įlėkė pro vartelius tiesiai prie priebučio. Visi laužė galvas, kas 
čia galėtų būti, tik staiga iš karietos išlipo daili princesė su auk- 
so karūna ant galvos ir aukso obuoliu rankoje. O pasukę akis nuo 
princesės ir pradėję žiūrėti į jaunikaitį prie jos šono, jie visai 
neteko žado. Broliai spokksojo lyg tik dabar būtų praregėję. 

— Bet juk čia Pelenius! — sumurmėjo jie sau po nosimi ir 
nusigręžė, rodės, aukso spindesys jiems žlibino akis! 

Tačiau Pelenius paėmė savo tėvą ir brolius už rankų ir paro- 
dė savo sužadėtinę. Pasisveikino jis su brolių nuotakomis. Troboje 
kilo didžiausia sumaištis, visi kalbėjo už kits kito. Ypač svarstė, 
kurio nuotaka gražiausia. 

Kai triukšmas aprimo, princesė pasakė, jog pasiilgusi namų. 

— Jei tu man pritarsi, važiuosim atgal į mūsų mažytę žėmi- 
nę trobelę. 

— Mielai, — atsakė Pelenius.— Niekur kitur man nebuvo taip 
gera. 

Juodu atsisveikino su Visa gimine ir sulipo į aukšo karietą. 
Arkliai pasileido šuoliais kiek įkerta. Tačiau mišku dabar ėjo 
platus vieškelis, o per upelį buvo tikras tiltas. O kai atvažiavo 
į tą vietą, kur pūpsojo žabų krūva, jokios žabų krūvos jau nebe- 
buvo, tik stovėjo didžiulė pilis. Daugybė pelių dabar vėl atvirto 
žmonėmis. Mažoji pelytė buvo jų karalienė, o pilis -— jos rūmai. 

Vos tik karieta sustojo prie plačių laiptų, princesė aprodė 
jam viską, netrukus juodu iškėlė puikias vestuves, ir Pelenius 
tapo visos karalystės valdovu. Niekada nebuvo geresnio ir lai- 
mingesnio karaliaus su karaliene kaip Pelenius ir mažoji pelytė. 


RERNELIS 5U 5MUIKU 
Trys skatikai 


Seniai, labai seniai gyveno moterėlė ir augino vientulį sūnų. 
Neturėjo jie net trobelės, o tik žagarų pastogę miške, buvo bai- 
sūs varguoliai. Dažnai motina nežinodavo, kur gauti duonos plu- 
telę sau ir savo sūnui. 

Kai sūnui sukako dvylika metų, motina nuvedė ji į didelę 
sodybą toli toli nuo namų. Ten jis parsisamdė už piemenį, turėjo 
ganyti didelę bandą „PA ir avių. 

Kai ištarnavo meti, Už imininkas jam davė skatiką. Tiek .pat 
piemuo gavo ir dar po metų. O kai praėjo dar vieneri, vėl gavo 
skatiką. Šitaip pralobęs jis atsisveikino ir nusprendė eiti namo 
parodyti. motinai, kiek yra užsitarnavęs. 

Taigi laimingas žingsniavo keliu ir dainavo: 


— Tarnavau trejus metus 

Ir gavau tris skatikus. 

Koks turtingas aš esu, "m 
Jokios bėdos nebaisu! 


Dainavo ir dainavo. Staiga žiūri — priešais senutė beatkiūti- 
nanti. Ji matė, kad bernelis patenkintas, ir girdėjo, kad turi tris 
skatikus. 


— Galiu dučti, kodėl ne, — atsakė bernelis. | 
Jis padavė jai vieną skatiką ir mandagiai nusilenkė. Moterė- 
lė padėkojo, jis pamojavo jai ranka, ir ši bemat dingo. Dabar 

jis teturėjo du skatikus, bet laimingas žingsniavo keliu toliau ir 
dainavo: 


— Tarnavau trejus metus 
Ir gavau tris skatikus. 
„Nors ir vieno netekau, 
Bet turtingas ne mažiau! 


Dainavo ir dainavo. Staiga žiūri — priešais senutė beatkiūti- 
nanti. Ji matė, kad bernelis patenkintas, ir girdėjo, kad turi du 
skatikus. 

— Bernužėli — pasakė ji — duok įr man vieną, kad tu toks 
laimingas! 

— Galiu duoti, kodėl ne,— atsakė -bernelis. 

Jis padavė jai vieną skatiką ir mandagiai nusilenkė. Moterė- 
lė padėkojo jam, jis pamojavo jai ranka, ir ši bemat dingo. Da- 
bar bernelis teturėjo vieną skatiką, bet laimingas žingsniavo ke- 
liu toliau ir dainavo: Ž 


— Tarnavau trejus metus 
Ir gavau tris skatikus. 
Nors ir dviejų nėtekau, 
Bet turtingas ne mažiau! 


„ Dainavo ir dainavo. Staiga žiūri A. 
nanti. Ji matė, kad bernelis ns AS ir r girdėjo, kad turi vie- 
ną skatiką. j 
— Bernužėli. — pasakė ji — duok ir man vieną, kad tu toks 
laimingas! 
— Galiu duoti, kodėl ne,— atsakė bernelis. 


Jis padavė jai paskutinį skatiką, mandagiai nusilenkė. Senu- 
tė padėkojo, jis pamojavo jai, ir ši bemat dingo iš akių. 


Dabar bernelis suprato, kad atlyginimo visai nebėra. Tada nu- 
stojo dainuoti, atsisėdo ant akmens ir graudžiai pravirko. Toks 
buvo nelaimingas kaip dar niekada. Prisiminė, kaip sunkiai plušo 
visus trejus metus. Ne kartą susidraskė drabužius belandžioda- 
mas su galvijais po krūmus ir belaipiodamas po kalnus. O štai 
neteko visų trejų metų atlyginimo. Nebėra už ką net siūlų, i DEI51- 
pirkti seniems skarmalams susilopyti. ae 

— Tai barsis mama, kai sugrįšiu namo,— galvojo jis — Gal 
net kailį išpers... tada bus tikras atlyginimas už trejų metų tar- 
nystę. 

Staiga girdi miške žingsnius, vis arčiau ir arčiau. 

— Vaike mano, ko gi čia sėdi ir Žliumbi?— paklausė balsas. 
Bernelis pakėlė galvą. Priešais stovėjo susikūprinusi senučiu- 
kė. 

— Kurgi neverksiu,— šnirpščiojo jis.— Ganiau galvijus trejetą 
metų ir uždirbau tris skatikus. Trys moterėlės išvilkiojo iš manęs 
pinigus. Dabar gausiu barti, kai sugrįšiu namo pas motiną. 

— Neverk, vaikeli — pasakė senučiukė.— Tai aš iš tavęs iš- 
viliojau pinigus ir pirmą, ir antrą, ir trečią kartą! 

"Bernelis išpūtė akis. 

— Ne-egali b-būti, — sumiksėjo. jis. 

— Tikra teisybė, kaip mane gyvą matai — patvirtino senu- 
tė.— O dabar už kiekvieną gaytą skatiką išpildysiu tau po norą. 
Sakyk, ko trokšti! 

— Širdingai ačiū! — susijuokė bernelis visas nušvites.— Jei- 
gu tik išsipildys mano norai, daugiau neverksiu. Tik ko čia man 
panorėjus? Aha, pirmiausia pinigų kapšelio, kuris niekada neiš- 
tuštėtų. Paskui norėčiau turėti tokį smuiką, kad man užgrojus visi 
imtų šokti. Ir dar norėčiau turėti šautuvą, su kuriuo visada patai- 
kyčiau. 

— Neblogi tavo norai — pasakė senučiukė.— Kadangi atida- 
vei man visų trejų metų atlyginimą, aš tau visus juos išpildysiu. 

Ir bemat bernelio kišenėje atsirado pinigų kapšelis. Ant peties 
kabojo šautuvas, o rankoje jis laikė smuiką. 

— Širdingai ačiū, močiute,— pasakė bernelis — dabar nebijau 
grįžti namo! 

Jis paspaudė senučiukei susiraukšlėjusią ranką ir sparčiai nu- 
drožė namo. Senučiukė stovėjo ir žiūrėjo į jį. Paskui iš lėto nuti- 
peno atgal į mišką. 


Mieste 


Sugrįžęs namo bernelis papasakojo motinai, kas jam buvo at- 
sitikę. Parodė, ką davė susikūprinusi senučiukė. 

— Šautuvas ir smuikas tai nieko neverti — pasakė motina.— 
O iš kapšelio gal ir bus naudos. Duok pažiūrėti, ar ten yra koks 
skatikas! Tada nueisiu į miestą ir nupirksiu kepalaitį duonos 
bei šlakelį pieno vakarienei. 

— Kepalaitį duonos ir šlakelį pieno, — nusikvatojo bernelis, — 
vieni juokai! Verčiau nupirk statinę rugių ir keturis pūdus mė- 
sos! Tai bent pakirsim! 

— Paikuti, — tarė motina ir palingavo galvą.— Neblogai bū- 
tų, kad nors duonai ir pienui užtektų. Duokš pažiūrėti. 

— Gerai — atsakė bernelis— Laikyk prijuostę, motule! 

Motina susiėmė prijuostę. Bernelis iškėlė kapšelį aukštyn, ir 
į prijuostę pabiro skatikai. Prikyštė bemat buvo pilna. 

-— Gana, — šūktelėjo motina,— kitus verčiau pataupyk! 

— Tik eik į miestą ir nupirk, ką sakiau —- prašė bernelis — 
O dar geriau, motule, kad parvažiuotumėt važiuota. Kai sugrį- 
šit, bus daugiau. 

Senė susiėmė prikyštę abiem rankom ir iškeliavo į miestą. Ji 
nusipirko statinę rugių ir keturis pūdus mėsos. Bet tuomet pa- 
stebėjo, kad pinigų dar daug likę. Taigi vaikščiojo ir žiūrinėjo, 
ko yra krautuvėse. Kai tik pamatydavo kokį dailų daikčiuką, pa- 
sisemdavo saują sidabrinių ir nusipirkdavo. Neilgai trukus žmo- 
nės pradėjo į ją spoksoti. 

— Iš kur toji nuskurėlė tiek pinigų turi? — kuždėjosi jie — 
Kažin, ar doru keliu ji juos įsigijo? 

Sužinojo burmistras. Šis, aišku, tuoj pagalvojo, kad bus įvyku- 
si didelė vagystė. Jis tuoj apsivilko burmistro palaidinį, užsimovė 
žvilgančius aulinius ir užsidėjo skrybėlę su plunksna. Tada pasi- 
šaukė porą stiprių tvarkos saugotojų ir nužygiavo į aikštę, kur 
senė spoksojo į parduotuvių langus. 

— Karaliaus vardu įsakau suimti tave, — suriaumojo burmis- 
tras. 

Senė verkė, dievagojosi, kad nieko pikta nėra padariusi, pi- 
nigus gavusi iš savo sūnaus, tvirtino ji. Tačiau burmistras neti- 
kėjo. * 

— Nepaistyk niekų,— pasakė jis. — Verčiau prisipažink! O 
jei ne, būsi pasodinta į daboklę ir negausi nieko valgyti, tik duo- 
nos ir vandens. 

Moteriškė verkė ir tikino esanti nekalta. Tačiau tas nieko 
negelbėjo. Tvarkos saugotojas sučiupo ją, nors įr kaip ji prieši- 
nosi, nutempė į burmistro kiemą. Čia pasodino į mažytį kamba- 
rėlį, ir burmistras pats užkišo duris. Tada pasiuntė žinią po visą 
miestą, kad gyventojai susirinktų tardymui. 

Visi lig vieno paklausė kvietimo, ir burmistro svetainė prisi- 
rinko sausakimša. Kas netilpo, sustojo priemenėje arba sode. 
Kai atėjo paskutinis, burmistras atsistojo. 

— Kas buvot apvogtas, tučtuojau pasisakykit,— tarė jis — Tuoj 
atgausit savo pinigus, o vagis bus nubaustas. Ė. 


Visi laukė išsižioję, bet nė vienas neprisipažino. Burmistro 
veidas ėjo vis raudonyn ir raudonyn, ir žmonės ėmė žvalgytis į 

kits kitą. Tačiau niekas nieko nebuvo praradęs ir todėl negalėjo 
apkaltinti senės vagyste. 

Tačiau visiems buvo mįslė — iš kur ji gavo tiek žibančių pi- 
nigų. | 


Polka 


Kai visa tai dėjosi, bernelis sėdėjo namie, žagarų pastogėje. 
Po kiek laiko ėmė stebėtis, kur motina galėjo taip ilgai užtruk- 
ti. O paskui ir alkį pajuto. Tačiau motinos kaip nėra, taip nėra. 
Tada jis pasiėmė šautuvą, smuiką ir taip pat išdrožė į mjestą. Gat- 
vės buvo tuščios, tačiau jis išgirdo šurmulį burmistro sode. Nu- 
drožė tenai, paspaudė rankeną ir įžengė į svetainę. 

Čia ant suolelio. sėdėjo jo motina, o priešais stovėjo burmis- 
tras susiėmęs galvą. 

— Kas čia dedasi?— paklausė bernelis.— Ar mano motina 
padarė ką nors bloga? Kodėl tu jos nepaleidi? 

— Ji turi daugybę sidabrinių pinigų — atsakė burmistras 
drebančiu balsu — Bet ką tik sužinojau, kad niekas nieko nepa- 
metė. Todėl visai nesusigaudau, kaip čia yra. 

— Gal manai, kad mano motina pavogė tuos pinigus, — pa- 
sakė bernelis— Tada aš tau parodysiu, kad tu klysti. Laikyk 
skrybėlę, burmistre, pamatysi, kad aš turiu ir daugiau tokių pat 
pinigų! | 

Burmistras atkišo skrybėlę, o bernelis pavertė kapšelį, ir į 
skrybėlę pasipylė sidabriniai, skrybėlė bemat buvo pilna. 

— Dabar matot,— pasakė bernelis.— Pasidalinkit pinigus taip, 
kad vienodai tektų visiems, ir dideliems, ir mažiems! Tada gal 
daugiau nekamuosit mano senos motinos. O kadangi čia jūsų tiek 
daug susirinkę, gal norėtumėt pašokti ant šitokių prašmatnių 
grindų? 

— Ar tu moki groti? — ėmė šaukti merginos ir. vaikinai. 

— Žinoma, moku, — atsakė bernelis. 

Jis prisidėjo smuiką prie smakro, o stryką prie stygų. Ir už- 
plėšė polką, kad net stalas, suolai ir viskas, kas buvo troboje, 
pradėjo šokinėti. Už“ sijos buvo užkišta ilga liauna kartis, ant 
kurios kabojo lopšys, o lopšyje miegojo jauniausia burmistro 
duktė. 

Kai bernelis užgrojo, lopšys įsisiūbavo ir atsimušė į skrybėlę, 
kurią laikė burmistras. Skrybėlė iškrito jam iš rankų, o sidabri- 
niai pabiro ant žemės ir išlakstė į visas puses. Žmonės puolė 

stumdytis taikydamiesi kiekvienas pasičiupti pinigų kuo daugiau. 
Ir visą laiką, kumščiuodamiesi ir gerklodami, šoko pagal smuiko 
grojimą. 

Burmistras šaukė, maldavo, kad bernelis nustotų grojęs. Ža- 
dėjo tuoj pat surinkti pinigus ir visus lig vieno atiduoti atgal, 
kad tik nustotų grojęs. 

— Man tų pinigų nereikia,— pasakė bernelis— Kai tik pa- 
norėsiu, vėl gausiu. 

Manydamas, kad visi jau prisigrobstė lig valiai, jis atitraukė 
smuiką nuo smakro. į 

 — Atiduok motinai, ką ji pirko, — pasakė jis — ir šiai dienai 
užteks. 

Burmistras ir visi Miesto gyventojai džiaugėsi galėdami atsi- 
kratyti bernelio ir jo motinos. Dar niekada jie nebuvo tokie pa- 
slaugūs ir geranoriai. Tuoj buvo surasti motinos pirkiniai, parū- 
pintas vežimas ir arklys. 

Motina su sūnum parkeliavo namo kaip kokie ponai. O kai 
įsinešė statinę rugių ir keturis pūdus mėsos į savo Žagarinę, vi- 
sai buvo patenkinti. 


Kurtinys 


Po kiek laiko, vieną ankstų sekmadienio rytą, bernelis nuėjo 
į mišką. Staiga Žiūri — aukštai eglės viršūnėje tupi kurtinys ir 
smagiai gieda. | 

— Dabar išmėginsiu savo šautuvą, —galvoja bernelis — Ka- 
žin, ar jis toks, kokio norėjau. 

Jis pasiėmė šautuvą, nusitaikė visai į kitą pusę ir paspaudė 
nuleistuką. Pokštelėjo šūvis, ir kurtinys nukrito nuo eglės vir- 
šūnės tiesiai į erškėtrožių krūmą. Kaip tik tuo metu per mišką 
link vienuolyno jojo vienuolis. 

— Kas tau leido pyškinti, vagišiau? — šūktelėjo.— Į ką šovei+ 

— Į kurtinį — atsakė bernelis.— Jis tupėjo eglėje ir tyčiojo 
si iš manęs. Antai dabar jis erškėtrožių krūme. Jeigu nori, gali 
pasiimti. Aš nemėgstu kurtinių. Tiktai galėtum mandagiau klaus- 
ti, kai nori ką sužinoti. 

— O tu dar ir akiplėša! — bambėjo vienuolis.— Už tokius 
darbus tik pakarti tave reikėtų! Palūkėk, pirma reikia pasiimti 
kurtinį, kad nenuplasnotų sau. 

Vienuolis mėgo keptus kurtinius ir jau iš anksto laižėsi gal- 
vodamas, kokie skanūs bus pietūs. Bijodamas, kad kurtinys ne- 

pasibaidytų, nulipo žemėn ir pririšo arklį prie beržo. Paskui ga- 
lais pirštų prisėlino prie erškėtrožių krūmo. Ištiesė ranką ir čiu- 
po kurtinį už sparno. | 

Bet tuo metu bernelis greitai pasigriebė smuiką ir užgrojo. 

Vienuolis pradėjo šokti. Jis strapaliojo po erškėtrožių krūmą 
su kurtiniu rankoje, čia kildamas aukštyn, čia vėl krisdamas že- 
myn. Kurtinio plunksnos lakstė į šalis, vienuolio sutana suplyšo 
į skutus, o pats vienuolis staugė iš siaubo. Arklys, pririštas prie 
medžio, irgi pradėjo šokti. Galų gale nusitraukė ir nušuoliavo 
keliu. | 
— Žinosi, kaip prasivardžiuoti vagišium,— pasakė bernelis, 
džyrindamas smuiką. 

— Nustok! Nustok! Aš daugiau taip nedarysiu — uždusęs šau- 
kė vienuolis.— Niekada, niekada daugiau! 

— Dabar jau kita šneka, gerbiamasis tėve,— atsakė berne- 
lis.— Bet pirma prižadėk, kad niekada man nekeršysi už šitą šokį. 

— Prižadu, prižadu,— šnopavo vienuolis— Aš myliu tave 
kaip savo tikrą sūnų, tik nustok groti! 

Tada bernelis liovėsi smuikavęs. Vienuolis su savo kurtinių 
tekinas pasileido į vienuolyną. Taip dūmė lyg devyni kkipšai jį 
būtų vijęsi. O nusikamavęs buvo taip, kad tučtuojau turėjo gulti 
į lovą. | 

Gulėjo ir vaitojo, taip peršėjo žaizdas, tiesiog degte degė. Ir 
ne šventos mintys pynėsi galvoje. Jis svarstė, kaip atsikeršyti 
berneliui. 

— Žinoma, aš tam pasiutėliui žadėjau nekeršyti — galvojo 
jis.— Bet tokį pažadą, kurį duodi į bėdą pakliuvęs, nebūtinai te- 
sėti iš bėdos ištrūkus! 


Noras 


Pasveikęs tiek, kad jau galėjo vaikščioti, vienuolis nuėjo pas 
vienuolyno viršininką ir apskundė bernelį. Viršininkas persakė 
skundą vyskupui, vyskupas — arkivyskupui, o arkivyskupas — 
karaliui — mat kurtinys vis dėlto buvo pasaulietiškas daiktas. 

Karalius smarkiai supyko. Nusiuntė tvarkos saugotojus į miš- 
ką. Tie suėmė bernelį ir atgabeno į karaliaus kiemą. Čia jis tu- 
rėjo būti pakartas, karaliui ir visiems gyventojams matant. 

Kai bernelis atėjo į kartuvių vietą, visi jau buvo susirinkę. 
Karalius su karaliene sėdėjo savo sostuose, o tarp jų nuliūdusi 
karalaitė. Ji vienintelė gailėjo bernelio. 

Vienuolis vaikščiojo aplinkui ir trynėsi rankas iš džiaugsmo. 
Tuoj jis bus atsikeršijęs. Budelis tik laukė, kada bus liepta imti 
bernelį už rankos. 0 

Galų gale karalius davė ženklą. Štai ir išmušė nusikaltėliui 
bausmės valanda. 

Priėjęs prie pat kartuvių bernelis atsigręžė į karaliaus šeimy- 
ną ir mandagiai linktelėjo. 

— Galingasis valdove,— tarė jis — aš žinau, kad pasmerktie- 
ji pakarti prieš mirtį turi teisę ko nors prašyti, ir jų noras būna 
išpildytas, kol dar virvė neužveržė kaklo. Jeigu jūsų didenybė 
išpildytų mano prašymą, aš ramia ir lengva širdimi numirčiau. 

— Teisybę sakai, — tarė karalius.— Ir net dabar iš savo kara- 
liškojo sosto prižadu, kad tavo noras bus išpildytas! 

— Žinau, kad daug kas drožia kalbas prieš pakildami į kartu- 
ves,— pasakė bernelis — O aš nemoku kalbėti, esu vargšas mu- 
Zikantas. Užtat norėčiau truputį pagroti savo smuikeliu. Jis buvo 
man ištikimas draugas įr suteikė daug malonių valandų. Taigi 
iš širdies geidžiu su juo atsisveikinti. 

— Neleisk jam smuikuoti — šaukė vienuolis,—neleisk jam 
smuikuoti! Nepildyk jo prašymo, jūsų didenybe! 

Ir vienuolis pripuolęs ėmė tampyti karalių už rankovės. Ka- 
ralius suraukė kaktą ir piktai pasižiūrėjo į jį. 

— Aš nieko nesakau, kai tu nori bernelį nubausti, — tarė jis 
rimtai.— Tegul bus taip. Bet reikia turėti saiką. To dar nėra bu- 
vę, kad nusikaltėliui nebūtų leista pasinaudoti tokia menka ma- 
lone. Tai būtų neteisinga ir nežmoniška! 

— Jeigu jis gros, — pasakė vienuolis, drebėdamas iš siaubo, — 
tada nuolankiai prašyčiau jūsų didenybę paliepti, kad mane pri- 
rištų prie šitos pušies. Aš gerai žinau šito bjaurybės kadrilius! 

— Mielai, — linktelėjęs atsakė karalius. 

Jis pamojo savo tarnams. Šie pririšo vienuolį prie pušies sto- 
ra virve ir gerai užmezgė mazgus. Kai šie baigė darbą, bernelis 
prisidėjo smuiką prie smakro ir prispaudė stryką prie stygų. Ir 
užgrojo šokį. 

Visi pradėjo šokti. Net karalius su karaliene sukosi aplinkui, 
princesė taip pat šoko, tokia graži ir liekna, visi dvariškiai liuok- 
sėjo aukštyn žemyn, visi, kas tik ten buvo, trypė. 

O blogiausia buvo vienuoliui. Jis slaidžiojo pušies kamienu 
čia aukštyn, čia žemyn kaip atplyšusi žievė. 

Savaime aišku, karalius baisiausiai supyko. Nuo šokimo jis 
užduso, prakaitas žliaugte žliaugė. 

— Jeį tučtuojau nenustosi, aš liepsiu tave pakarti — šaukė 
jis. 

— Vis tiek būsiu pakartas! — atsakė bernelis.— Juk man bu- 
vo leista atsisveikinti su savo smuiku. 

— Jeigu padėsi stryką, aš tau dovanosiu bausmę,— šaukė ka- 
ralius šokdamas toliau. 

— Čia jau kita kalba — pasakė bernelis— O jeigu nieko 
daugiau negausiu, tai verčiau dar valandėlę pagrosiu! Paskui ga- 
lėsit karti, jei dar turėsit jėgų! 

— Sakyk greičiau, ko nori. — šnopavo karalius trypdamas čia 
kulnimis, čia pirštais.— Gausi visko, ko norėsi! 

— Širdingai dėkoju, — tarė bernelis ir mandagiai nusilenkė.— 
Tada norėčiau gauti karalaitę ir pusę karalystės! 

— Ją aš jau pažadėjau Portugalijos princui — riktelėjo kara- 
lius padaręs keletą piruetų.— Jeigu sulaužysiu žodį, jis atgrius 
čia su visa savo kariauna. Ką mes tada darysim? 

— Nėra ko bijoti — atsakė bernelis.— Mes juos nugalėsim, 
prisiekiu savo smuiku! | 

— Daryk, kaip nori — alpėjo karalius.— Su viskuo sutinku, 
tik liaukis grojęs! 

Ir jis taip sukosi ant kulnų, kad šermuonėlių kailio apsiaus- 
tas tik dulkėjo. | 

— Tada galim visi truputį pailsėti, kol baigsim derybas, — 
pasakė bernelis. 

Jis pakėlė stryką nuo smuiko ir leido visiems atsikvėpti. Vie- 
nuolis tiek prisišokinėjo ir taip nusibrozdino, kad galų gale viI- 
vė nutrūko. Tada jis kiek įkerta nudūmė į vienuolyną. 

O bernelis nuėjo į karaliaus dvarą ir buvo sužadėtas su prin- 
cese, kuri jau nebeatrodė tokia liūdna. 


Žagarų pastogė 


Portugalijos karalius, sužinojęs, kas atsitiko, tučtuojau atgar- 
mėjo su visa savo kariauna. Tačiau bernelis pasitiko priešų ka- 
riuomenę su savo šautuvu ir .su smuiku ir pradėjo šaudyti bei 
smuikuoti. Didžioji dauguma krito jau vien išgirdę šūvį. Kiti mir- 
tinai nusišoko. Kol bernelis perėjo kelis kartus per mūšio lauką, 
visi priešai buvo negyvi sukritę ilgomis eilėmis. 

Kai mūšis baigėsi, buvo iškeltos bernelio ir princesės vestu- 
vės. Visi baisiausiai džiaugėsi, kad karalius gavo tokį šaunų žen- 
tą, o princesė gerą Vyrą. 

Bernelio motina taip pat buvo vestuvėse ir be galo didžiavosi 
savo sūnumi. 

— Dabar motulė turbūt persikraustysit pas mane? — paklau- 
sė sūnus. 

— Ne,— atsakė motina.— Jokiu būdu nepaliksiu savo viryk- 
lėlės ir senos lovos! | 

Sūnus nesipriešino motinai, nes buvo gero būdo. Tik rytojaus 
rytą nusiuntė darbininkus, kad sutaisytų seną lūšnelę. Viryklę 
ir lovą jie paliko, tik pastatė naujas sienas, sudėjo naujas grin- 
dis ir, žinoma, uždengė stogą. 

Galiausiai žagarinė atrodė kaip tikri rūmai. Visi aplinkiniai 
ją vadino Žagarų pilim. | 

Nuo to laiko tenai senutė motina gyveno labai gražiai ir lai- 
mingai. Ir numirė tik šią vasarą,. sulaukusi aštuoniasdešimt sep- 
tynerių metų, trijų mėnesių ir devynių dienų amžiaus. 


. VT TTO ATK SS io M 
LRV LOS NL AL Lis si 
i ŠIAUREĖ MUOG ŽĖMĖ 


Senų senovėje pačiame viduryje didelės girios gyveno vals- 
tietis. Prie pat trobos buvo pieva, kurioje augo labai vešli žolė. 
Valstietis be galo džiaugėsi savo pieva, ji buvo visas jo turtas. 

Tačiau vieną rytą, kai saulei tekant nuėjo pasigėrėti dailia žo- 
le, pamatė, jog pieva čia vienur, čia kitur išmindžiota. Geriau 
įsižiūrėjęs į rasą suprato, jog žengta žmogaus. | 

Valstietis nuliūdo, supyko ir nusprendė sužinoti, kokie pa- 
daužos.drįso naktį išmindžioti.jam žolę. Visą dieną vaikščiojo ir 
galvojo, ką padarius. 

— Matyt, nebus kitos išeities, teks kam nors pasaugoti nak- 
tį, — nusprendė jis, 

Kai dienos darbai buvo baigti ir visi trys sūnūs pavalgė va- 
karienę, tėvas nusiuntė vyriausiąjį į pievą. 

— Pasislėpk griovyje,— pasakė jis— ir saugokis, kad tavęs 
niekas nepamatytų! O pats žiūrėk akis išpūtęs, kas ten dėsis. 

— Būk ramus, tėte,— atsakė vyresnysis sūnus.— Stengsiuos 
kaip galėdamas, niekas nuo manęs nepaspruks. 

Jis nuėjo į pievą ir pasislėpė griovyje. Buvo rami giedra nak- 
tis, švietė mėnulis. Vaikinas klausėsi ir žiūrėjo, tarsi būtų norė- 
jęs išvysti, kaip kalasi žolė, Tačiau ničnieko nebuvo matyti, nė 
menkiausio šnaresio aplinkui. Vaikinas galvojo, kaip gerai jo 

broliams namie lovose. Akys pradėjo merktis... ir netrukus jis 
jau gulėjo ant griovio krašto pasikišęs ranką po galva. 

Kai pakirdo, buvo visai šviesu. Saulė aukštai danguje, o pie- 
va lygiai taip pat išmindžiota kaip praėjusi rytą. Vaikinui nieko 
nebeliko, tik dūlinti namo ir pasisakyti, kaip buvo. Labai sten- 
gesis neužmigti, tikino jis tėvą. Tačiau staiga lyg migla aptrau- 
kus akis, ir jau ničnieko negalėjęs matyti. Be abejonės, kažkas 
jį užkerėjęs, spėliojo vaikinas. 

— Tu ir taip užkerėtas,— piktai atsakė tėvas.— Tikras mie- 
gų maišas, daugiau nieko, ir visada toks buvai. Šįvakar tavo bro- 
lis eis sergėti, parodys, kaip turi daryti vyras, gavęs rimtą dar- 
bą. 

Kai dienos darbai buvo baigti ir visi trys sūnūs pavalgė va- 
karienę, tėvas nusiuntė antrąjį sūnų į pievą. 

— Pasislėpk griovyje,— pasakė jis,— ir saugokis, kad tavęs 
niekas nepamatytų! O pats spoksok veizolus išvertęs. Žiūrėk, 
kas per bjaurybės drįsta mindžioti mano gražiąją pievą. 

— Būk ramus, tėte,— atsakė sūnus.— Stengsiuos kaip galė- 
damas, niekas nuo manęs nepaspruks. | 

Taigi nuėjo jis į pievą ir pasislėpė griovyje. Ir ši naktis bu- 
vo rami ir giedra, švietė mėnulis. Vaikinas klausėsi ir žiūrėjo 
dar akyliau negu jo brolis. Tačiau niekas nesirodė ir net epu- 
šės lapas nekrutėjo. 

— Menkas čia džiaugsmas,— galvojo vaikinas.— Tupiu akis 
išvertęs, o tuo tarpu mano broliai drybso lovose ir knarkia lyg 
paršai. Akių vokai tiesiog nepakeliami pasidarė! O aš turiu mirk- 
sėti ir stengtis neužmigti! 

Jis pasipurtydavo ir valandėlę laikėsi neužmigęs. Tačiau ne- 
trukus pradėjo knapsėti nosim ir bemat paliko begulįs ant grio- 
vio krašto pasikišęs ranką po galva. 

Kai pakirdo, buvo visai šviesu. Saulė aukštai danguje, o pie- 
va lygiai taip pat išmindžiota, kaip praėjusį rytą. Vaikinui iš. 
tikrųjų pasidarė gėda. Kažkas naktį šoko žolėje, tą jis aiškiai 
matė. Nieko nebeliko, tik dūlinti namo ir pasisakyti, kaip buvo. 
Kone visą naktį nemiegojęs, įtikinėjo jis. Tačiau, kai rytuose 
pradėjusi švisti aušra, rodos, kokia migla aptraukusi akis, ir jis 
jau nieko negalėjęs nei matyti, nei girdėti. Tikriausiai kažkas 
pakerėjo, ne kitaip, spėliojo: jis. 

— Taip, — tarė tėvas,— ko gero! Vadinasi, neverta daugiau 
sukti galvos. Nors ir labai apmaudu, kad kažkas niokoja pievą, 
tavo vienintelį turtą. 

Senis visą dieną tylėjo, netgi vakare nepasakė nė "žodžio. 
Tačiau, kai visi sūnūs prišveite. košės padėjo šaukštus, jaunėlis 
ėmė ir paklausė, gal jam šiąnakt nuėjus pasaugoti pievos. 

— Mažyli,—-- pasakė tėvas šyptelėjęs;— kas iš to? Argi tu ge- 
riau nusaugosi negu tavo broliai! 

— O gal kartais, — atsakė vaikinas.— Bet juk ir aš galiu pa- 
miegoti griovyje, kaip jie, o be to, kas gi čia bloga atsitiks, jei- 
gu pamėginsiu. Gal nieko neatsitiks. 

— Ką gi, žinokis,— pasakė tėvas.— Mes rytoj anksti ateisim 
tavęs pažadinti. 

Jis linktelėjo sūnums ir nuėjo gulti. O vyresnieji broliai dar 
ilgai erzino jaunėlį. 

— Saldžių sapnų, — šūktelėjo jie su pašaipa, kai šis nuėjo į 
pievą. 

Tada juodu atsigulė miegoti. O jaunėlis netrukus buvo pie- 
voje ir įsitaisė ant griovio krašto budėti. Ir šį kartą buvo rami 
ir giedra naktis, skaisčiai švietė mėnulis. Vaikinas jautėsi kuo 
puikiausiai. | 

— Kaip kažin ką, šiąnakt sulauksiu kokio nors įdomaus nuo- 
tykio,— galvojo jis gulėdamas. 

Tačiau nieko neatsitiko iki pat ryto. Staiga vaikinas išgirdo 
tarsi sparnų šlamesį. Atskrido trys balandės, nutūpė į žalią pie- 
vą, viena balta, kita pilka, trečia mėlyna. Patupėjo valandėlę 
sukiodamos galvutes, tarsi žiūrėdamos, ar nėra kokio pavojaus. 
Tačiau, įsitikinusios, jog aplinkui ramu, nusimetė visos trys plun- 
ksnas ir pavirto į tris gražias mergeles. 

Jos susiėmė už rankų ir pradėjo šokti po pievą. Ir šoko taip 
grakščiai ir dailiai, kad kojos vos vos siekdavo žemę. Vaikinas 
negalėjo nuleisti nuo jų akių. 

— Žinoma, visos gražios — tarė pats sau.— Tačiau toji su 
karūna ant galvos vis dėlto gražiausia, ir aš noriu ją turėti. Jei- 
gu jos negausiu, daugiau nieko man nereikia. 

Jis matė, kur mergelės pasidėjo savo plunksnas. Kaj. šokda- 
mos atsidūrė kitame krašte pievos, jis atsargiai pritykino. ir su- 
siglemžė visas plunksnas: ir baltas, ir pilkas, ir mėlynas. Šitaip 
padaręs paršliaužė vėl atgal ir atsigulė į savo vietą.“ 


Prieš pat saulės tekėjimą mergelės baigė šokti ir ėmė taisytis 
į kelionę atgal. Tačiau, nuėjusios į tą vietą, kur buvo pasidėju- 
sios plunksnas, nieko nerado. Visos labai išsigando ir pradėjo 
baikščiai bėgioti po pievą ir visur ieškoti. Galų gale atėjo į pa- 
griovį, kur gulėjo vaikinas. 

— Ar tu paėmei mūsų plunksnas? — paklausė jos. 

— Taip, aš,--atsakė vaikinas. | 
— Būk gerutis, atiduok tučtuojau! paprašė gražiausioji iš 
visų. | 

— Gerai, — atsakė vaikinas,— bet ne už dyką. Turit išpildyti 
dvi sąlygas, o jeigu ne, darykit, ką norit, plunksnų negausit. 

— Tik greičiau sakyk, ko nori? — tarė mergelė. | 

— Pirmiausia noriu žinoti, kas jūs tokios ir iš kur atkelia- 
vot? — pasakė vaikinas. 

— Aš esu karaliaus duktė, - atsakė mergelė, -— o jos mano 
kambarinės. Mes atskrendame iš gražios pilies į rytus nuo saulės 
ir į šiaurę nuo žemės, ten joks Žmogus negali patekti. 

— Ką tu sakai, — tarė vaikinas.— O antra sąlyga, — turį pa- 
žadėti savo ranką. 'Paskirk dabar vestuvių dieną, kitos man ne- 
reikia, tik tavęs! 

Mergelė neramiai apsidairė ir pamatė, kad rytuose pro me- 
džių viršūnes saulė jau ima kišti kraštelį. Tada jai nebebuvo ki- 
tos išeities, turėjo sutikti su vaikino sąlyga ir pasakyti, kada vėl 
atskris. 

-— Grąžink ką paėmęs, — tarė ji — tada prižadu būti tavo ir 
niekada to neatsižadėti. 

Vaikinas atidavė joms plunksnas ir dailiai atsisveikino su 
su savo sužadėtine. Visos trys balandės staigiai pakilo į orą ir 
nuskrido link šiaurės. | 

Palaukęs, kol jos dingo, vaikinas pamažu nuėjo namo. Išgirdę 
veriant duris, broliai pakėlė iš lovų galvas. 

— Ar matei ką nors? — paklausė vienas. 

— Ir kokia pabaisa? — pasakė antras. 

— Papasakosiu kitą kartą, — atsakė jaunėlis. 

— Ar jūs girdit, kaip jis meluoja! — suriko abu vienu bai- 
su ir nusikvatojo.— Gulėjai griovyje ir knarkei, ką tu daugiau 
veiksi! Nėr čia ko riesti nosies. | 

Vaikinas tylėjo ir leido jiems tyčiotis. 

Tuo tarpu bėgo laikas, ir jau netoli buvo ta diena, kai kara- 
laitė vėl žadėjo pasirodyti. 

-— Tėte, norėčiau prašyti jus vieno dalyko— pasakė sykį 
jauniausias sūnus.— Ar nesutiktumėt padaryti puotą, sukviesti 
visus gimines ir draugus? Matot, aš susiradau mergelę ir ketinu 
su ja kelti vestuves. . 

Tėvas labai nustebo ir galvojo, iš kur sūnus galėjo rasti nuo- 
taką. | | 

— Pagaliau tesižino,— pagalvojo jis.— Juk ne pro šalį kada 
ne kada pasilinksminti. 

Visi trys sūnūs buvo išsiųsti kviesti svečių, ir vestuvių va- 
karą troba buvo sausakimša. Nuo valgių ir gėrimų lūžo stalai, 
nieko netrūko — tik nuotakos. Tačiau, artėjant vidurnakčiui, kai 
svečiai buvo kaip reikiant įsilinksminę, staiga už trobos pasi- 
girdo kanopų dundesys. Visi išpuolė lauk ir pamatė atšvilpiant 
dailią karietą, traukiamą šešių arklių. Karietoje apsitaisiusi ves- 
tuviniais rūbais sėdėjo gražioji karalaitė, o iš šalių — abi jos 
kambarinės. Svečiai stovėjo išsižioję ir žiūrėjo, kas čia galėtų 
būti per ponai. Tačiau įauniausias sūnus “'iškėlė iš karietos savo 
gražuolę sužadėtinę ir papasakojo, kas jam nutiko tą naktį, kai 
saugojo tėvo pievą. Visi pripažino, kad jam labai pasisekė, ir 
linksminosi toliau. 

Tačiau paryčiais karalaitė pasakė, jog ji vėl turinti grįžti at- 
gal. Jaunikis nusiminė ir paklausė, kodėl jiems vėl reikia skirtis, 

— Labai norėčiau pasilikti pas tave,— atsakė karalaitė— Tik 
esu kitų valioje, todėl ir negaliu. Mano tėvas kitados valdė gra- 
žią pilį į rytus nuo saulės ir į šiaurę nuo žemės. Bet jį nužudė 
troliai ir dabar jie laiko mane savo nelaisvėje. Ir ištrūkti iš ke- 
Ių galiu tik vidurnaktį, o jeigu nesugrįšiu lig saulei tekant, .žū- 
siu. 

Išgirdęs tai, vaikinas daugiau nekalbino ir atsisveikino su 
ja. Tik prižadėjo susirasti ją ir jos pilį. Karalaitė padovanojo jam 
auksinį žiedą atminimui, o abi kambarinės po aukso obuolį. Tada 
sulipo visos trys į paauksuotą karietą, traukiamą šešių arklių, ir 
akies mirksniu dingo. 


Nuo tos dienos vaikinas negalėjo rasti vietos namie. Jam rū- 
pėjo kuo greičiau nukeliauti į gražiąją pilį į rytus nuo saulės ir 
į šiaurę nuo žemės. Galų gale nuėjo pas tėvą ir pasakė, jog 
ilgiau nebegalįs tverti. Turįs leistis į kelionę ir susirasti savo+nuo- 
taką ir jos pilį. Jis gražiai atsisveikino su tėvu, abiem broliais 
ir išėjo. 

Keliavo jis per kalnus ir slėnius, perėjo daugybę karalysčių. 
Kur nuėjęs vis klausdavo kelio į gražiąją pilį į rytus nuo saulės 
ir į šiaure nuo žemės. Tačiau niekas niekur nebuvo girdėjęs to- 
kios pilies, o dar labiau nežinojo, kur ji galėtų būti. 

Ir štai vieną dieną jis pateko į didelę girią. Glūdumoje išgir- 
do baisiausią triukšmą. Priėjo artyn, žiūri, du milžinai pešasi. 

— Ko judu nepasidalinat? — paklausė jis. 

Milžinai nustojo peštis ir pasižiūrėjo į vaikiną. 

-— Galim pasakyti, trupiniuk,— atsakė vienas.— Ką tik pasi- 
dalinom savo tėvo, Didžiojo milžino, palikimą. Bet štai dėl šitų 
senų batų negalim sutarti. 

-— Ką jūs, tokie gražūs vyrai, o nepasidalinat senų batų, argi 
verta dėl to bartis,— atsakė vaikinas. | 

— Trgi mat gudrus, — atsakė milžinas.— Žinok, šitie batai ne 
tokie kaip visi! Jais vienu žingsniu gali nueiti šimtą' mylių. 

— O, tada kitas dalykas, — pasakė vaikinas.— Kaipgi jūs pa- 
sidalinsit? Jeigu pasiimsit po batą, tada viena koja nesuspės su 
antra. 1 

Aišku, milžinai irgi tą suprato, užtat jiems nebeliko kitos iš- 
eities, kaip vėl pradėti peštynes. 

— Nebūkit kvaili, padarykit, kaip protingi žmonės daro,— 
pasakė vaikinas.— Imkit mane už teisėją! Aš padalysiu gražiuo- 
ju, nė vienam nebus skriaudos. 


Milžinai niekaip negalėjo suprasti, kaip tą padaryti. Bet jei- 
gu jis apsiima taikiai padalyti, jie prisižada klausyti jo žodžio ir 
nesipriešinti. 

— Kadangi negalit susitarti — pasakė vaikinas — bus geriau- 
sia, jeigu tuos batus atiduosit man. Aš esu keleivis ir dar ilgą 
„kelią teks keliauti. Jeigu aš juos pasiimsiu, judu neturėsit ko vie- 
nas kitam pavydėti. Tada vėl būsit geri draugai įr broliai. 

Milžinai pripažino, jog tai geras pasiūlymas, ir atidavė jam 
batus. Vaikinas apsimovė juos, nusilenkė broliams ir iškeliavo to- 
liau. O kadangi sulig kiekvienu žingsniu atsidurdavo už šimto 


mylių, greitai pasiekė svetimą šalį. 3 
Po kiek laiko -vėl priėjo didelę girią. Glūdumoje išgirdo bai- 
siausią triukšmą. Priėjo artyn, žiūri — du milžinai pešasi. 


-— Ko judu nepasidalinatt — paklausė jis. 

Milžinai aprimo ir pasižiūrėjo į vaikinuką su didžiuliais ba- 
tais. 

— Galim pasakyti, trupiniuk,— atsakė vienas.— Ką tik pa- 
sidalinom savo tėvo, Kvailojo milžino, palikimą. Bet štai dėl ši- 
to seno apsiausto negalim sutarti. 

— Ką jūs, tokie gražūs vyrai, o nepasidalinat seno -apsiaus- 
to, — pasakė vaikinas. 

-— Irgi mat gudrus, — atsakė milžinas.— Žinok, šitas apsiaus- 
tas ne toks kaip visi! Kai užsimeti jį ant pečių, pasidarai nema- 
tomas, jeigu nori. 

— O, tada kitas dalykas, — pasakė vaikinas.— Argi galit taip 
pasidalinti, kad vienam tektų viršus, kitam pamušalas? Kokia iš 
to nauda, — bene tada būsit nematomi, tik apsidraiskę skudurais. 

Aišku, milžinai irgi tą suprato, ir jiems atrodė, kad nebeliko 
kitos išeities, kaip vėl pradėti peštynes. 

— Nebūkit kvaili, padarykit, kaip protingi Žmonės daro,— 
pasakė vaikinas.— Imkit mane už teisėją! Aš padalysiu gražiuo- 
ju, nė vienam nebus skriaudos. 

Milžinai niekaip negalėjo suprasti, kaip tą padaryti. Bet jeigu 
jis apsiima taikiai padalyti, jie prisižada klausyti jo žodžio ir 
nesipriešinti. 

— Kadangi negalit susitarti — pasakė vaikinas,— bus geriau- 
sia, jeigu tą apsiaustą atiduosit man. Aš esu keleivis, ir man la- 
bai pravers toks patogus daiktas. Jeigu aš jį pasiimsiu, jūs netu- 
rėsit ko vienas kitam pavydėti. Tada vėl būsit geri draugai ir 
broliai. 

Milžinai pripažino, jog tai geras pasiūlymas, ir atidavė jam ap- 
siaustą. Vaikinas užsimetė jį ant rankos, nusilenkė broliams ir 
leidosi į kelią savo šimtamyliais batais. Netrukus jis buvo toli 
toli, kitam svetimam krašte. 

Po kiek laiko jis vėl priėjo didelę girią. Ir trečią kartą išgirdo 
glūdumoje baisiausią triukšmą. Priėjo artyn, žiūri — du milžinai 
grumiasi. 

— Ko judu nepasidalinat? — paklausė jis. 

Milžinai aprimo ir pasižiūrėjo į vaikinuką su didžiuliais ba- 
tais ir ilgu apsiaustu ant rankos. 

— Galim pasakyti, trupiniuk,— atsakė vienas milžinas.— Ką 
tik pasidalinom savo tėvo, Storojo milžino, palikimą. Bet štai 
dėl šito seno kardo negalim sutarti. 

— Ką jūs, tokie gražūs vyrai, o nepasidalinat seno surūdiju- 
sio kardo, — pasakė vaikinas. 

— Irgi mat gudrus,— atsakė milžinas.—-Šitas kardas anaip- 
tol nesurūdijęs ir netgi ne toks kaip visi. Jeigu ką nors paliesi 
jo galiuku, tuoj numirs. O jeigu paliesi rankena — atgis. 

— O, tada kitas dalykas,— pasakė vaikinas.-- Bet argi jūs 
galit taip pasidalyti, kad vienam tektų smaigalys, kitam rankena. 
Tada vienas tik žudysit, kur pasisuksit, o antras visus kelsit iš 
numirusių, visai neįdomu. 

Aišku, milžinai irgi tą suprato, ir jiems atrodė, kad nebeliko 
kitos išeities, kaip vėl pradėti peštynes. 

— Nebūkit kvaili, padarykit, kaip protingi žmonės daro — 
pasakė vaikinas.— Imkit mane už teisėją! Aš padalysiu gražiuoju, 
nė vienam nebus skriaudos. | 

Milžinai niekaip negalėjo suprasti, kaip tą padaryti. Bet jei- 
gu jis apsiima taikiai padalyti, jie prisižada klausyti jo žodžio 
ir nesipriešinti. 

— Kadangi negalit susitarti, — pasakė vaikinas,— bus geriau- 
sia, jeigu kardą atiduosit man. Aš esu keleivis, ir man pasitaiko 
bausti priešus ir padėti draugams. Jeigu aš pasiimsiu kardą, jūs 
-neturėsit ko vienas kitam pavydėti. Tada vėl būsit geri draugai 
ir broliai. 

Milžinai pripažino, jog tai geras pasiūlymas, ir atidavė jam 
kardą. Vaikinas užsikišo jį už diržo, nusilenkė milžinams ir pa- 
sileido savo šimtamyliais batais, tik švilpė. Buvo smagus ir lai- 
mingas sutaikęs tris poras brolių. O be to, už savo širdingus dar- 
bus gavo kardą, apsiaustą ir porą gerų senų batų. 


Vieną vakarą, visai sutemus, jis priėjo didelę nykią girią, to- 
kią didelę, kokios dar nebuvo. matęs, rodės, niekada nebus jai 
galo. 

Jis dairėsi į visas puses žiūrėdamas, ar neras kur nakvynės. 
Ir pro medžių kamienus išvydo mirksint mažytį žiburėlį. Vaiki- 
nas nuėjo žiburėlio link ir rado trobelytę, atremtą į kuplią eg- 
lę. Kyštelėjęs galvą pro duris, pamatė senučiukę.kretančia galva, 
Ji atrodė išgyvenusi tiek amžių, kiek žmogus išgyvena metų. 

-- Labas vakaras, geroji močiute,— pasisveikino vaikinas.— 
Ar negalėčiau gauti nakvynės? | 

— Kas toks būsi, sūneli — pasakė senučiukė,— kad atėjai ir 
taip gražiai sveikiniesi su manim, sena boba? Dvylika ąžuolynų 
užaugo ir dvylika ąžuolynų supuvo, šioje trobelėje begyvenant. 
Tačiau dar niekas nebuvo atėjęs ir pavadinęs manęs gerąja 
močiute. 

„— Aš tik vargšas keleivis, ieškau gražiosios pilies į rytus nuo 
saulės įr į šiaurę nuo žemės,— atsakė vaikinas.— Ar kartais ne- 
pasakytumėt, močiute, kur toji pilis yra? 

— Ne, nežinau — atsakė senučiukė liūdnu balsu— Bet aš 
valdau visus gyvulius, gal jie kuris žinotų ir galėtų parodyti ke- 
lią. Paklausim rytoj rytą. O šiąnakt nakvok čia, jei nori. 

Vaikinas padėkojo ir patenkintas atsigulė miegoti. Anksti ry- 
tą, kai rytuose nušvito saulė, senučiukė sušaukė savo pavaldinius 
į pasitarimą. Subėgo visi girios žvėrys ir gyvuliai, ir lokiai, ir 
vilkai, ir lapės, ir kitokie. Visi sutūpė aplinkui ant žemės ir išpū- 
tę ausis klausėsi, ką jų valdovė kalba. Aha, ji tik nori žinoti, ar 
kas iš jų negirdėjo tokios pilies į rytus nuo saulės ir į šiaurę nuo 
žemės. | 

— Kur ji galėtų i aB ao jie, karpydami ausimis. — 

pilis į rytus nuo saulės ir į šiaurę nuo žemės? Ne, neprisimenam, 
pirma reikia pagalvoti. 

Jie ilgai suko galvas ir tarėsi, tačiau nė vienas neprisiminė, 
jog būtų tokią girdėję. 

— Pats matai, vaikeli — atsakė senučiukė.— Nieko daugiau 
negaliu tau padėti. Bet aš turiu seserį, kuri gyvena už daugelio 
tūkstančių mylių nuo čia. Ji valdo visas jūros žuvis. Gal ji duos 
tau geresnį patarimą. 0 

Vaikinas žemai nusilenkė, padėkojo už nakvynę ir už gerą 

patarimą. Tada atsisveikino ir vėl leidosi į kelionę savo šimtamy- 
liais batais. Keliavo keliavo, nukeliavo daug tūkstančių mylių, o 
vėlai vakare pasiekė dykynę, kuriai, atrodė, niekada nebus galo. 

Jis dairėsi į visas puses žiūrėdamas, ar neras kur nakvynės. 
Ir ant pat: jūros kranto išvydo mirksint mažytį žiburėlį. Vaikinas 
nuėjo žiburėlio link ir tarp smėlio kauburėlių rado apgriuvusią 
trobelytę. Įėjęs pro duris, pamatė senučiukę kretančia galva. Se- 
nučiukė atrodė išgyvenusi tiek amžių, kiek Žmogus išgyvena mė- 
nesių. | 

— Labas vakaras, geroji močiute,— pasisveikino vaikinas.— 
Atnešiau linkėjimų nuo jūsų sesers! Ar negalėčiau gauti nak- 
vynės? 

— Kas toks būsi, sūneli, — pasakė senučiukė,— kad atėjai ir 
taip gražiai sveikiniesi su manim, sena boba. Begyvenant šioje 
trobelėje ant jūros kranto dvidešimt keturi ąžuolynai užaugo ir 
dvidešimt keturi ąžuolynai supuvo. Tačiau dar niekas nebuvo 
atėjęs ir pavadinęs manęs gerąja močiute. 

— Aš tik vargšas keleivis, ieškau gražiosios pilies į rytus 
nuo saulės ir į šiaurę nuo Žžemės,— atsakė vaikinas.— Ar kartais 
nepasakytumėt močiutė, kur toji pilis yra? 

— Ne, nežinau, — atsakė senučiukė liūdnų balsu — Bet aš 
valdau visas jūrų žuvis, gal jos kuri žinotų ir galėtų parodyti ke- 
lią. Paklausim rytoj rytą. O šiąnakt nakvok čia, jei nori. 

Vaikinas padėkojo ir patenkintas atsigulė miegoti. Anksti ry- 
tą, kai rytuose nušvito saulė, senučiukė sušaukė savo pavaldi- 
nes į pasitarimą. Suplaukė visos jūrų žuvys iš didžiausių gelmių, 
lydekos, lašišos, plekšnės ir visokios kitokios. Jos susirikiavo pa- 
lei krantą, pleškeno pelekais ir klausėsi, ką nori įsakyti valdovė. 
Aha, jai rūpi, ar kas iš jų nežino kelio į gražiąją pilį į rytus nuo 
saulės ir į šiaurę nuo žemės. | 

— Kur ji galėtų būti? — murmėjo jos judindamos pelekus.— 
Gražioji pilis į rytus nuo saulės ir į šiaurę nuo žemės, gražioji 

pilis į rytus nuo saulės ir į šiaurę nuo žemės? Ne, ona 
pirma reikia pagalvoti. 

Jos ilgai suko galvas įr tarėsi, tačiau nė viena neprisiminė, 
jog būtų kada nuplaukusi į tą vietą. 

— Pats matai, vaikeli, — atsakė senučiukė.— Nieko daugiau 
negaliu tau padėti. Bet aš turiu seserį, kuri gyvena už daugelio 
tūkstančių mylių nuo čia. Ji valdo visus paukščius. Nueik pas ją 
ir paklausk. Jeigu ji nepasakys; tada niekas nepasakys. 

Vaikinas žemai nusilenkė, padėkojo už nakvynę ir už gerą 
patarimą. Tada atsisveikino ir vėl leidosi į kelionę savo šimta- 
myliais batais. Keliavo. keliavo, nukeliavo daug tūkstančių mylių, 
o vėlai vakare pasiekė dykynę pačioje kalno viršūnėje. Dykynė 
buvo šiurpi ir tokia didelė, kad, atrodė, niekada nebus galo. 

Jis dairėsi į Visas puses žiūrėdamas, ar neras kur nakvynės, 
ir tarp uolų išvydo mirksint žiburėlį. Vaikinas nuėjo žiburėlio 
link ir rado apgriuvusią trobelytę, viena siena atremtą į kalno 
pakriaušę. Įėjeęs pro duris, pamatė seną seną senučiukę kretan- 
čia galva. Senučiukė atrodė išgyvenusi tiek amžių, kiek Žmogus 
išgyvena dienų. 

— Labas vakaras, geroji močiute,-—- pasisveikino vaikinas.— 
Atnešiau linkėjimų nuo jūsų abiejų seserų! Ar negalėčiau gauti 
nakvynės? 

— Kas toks būsi, sūneli, — pasakė senučiukė,— kad atėjai ir 
taip gražiai sveikiniesi su manim, sena boba? Begyvenant šioje 
trobelėje ant kalno, keturiasdešimt aštuoni ąžuolynai užaugo ir 
keturiasdešimt aštuoni ąžuolynai supuvo. Tačiau dar niekas ne- 
buvo atėjęs ir pavadinęs manęs gerąja močiute. 

— Aš tik vargšas keleivis, ieškau gražiosios pilies į rytus 
nuo saulės ir į šiaurę nuo žemės, — atsakė vaikinas.— Ar kartais 
nepasakytumėt, močiute, kur toji pilis yra? 

— Ne, nežinau, — atsakė senučiukė liūdnu balsu.— Bet aš 
valdau visus paukščius, gal jie kuris žinotų ir galėtų parodyti 
tau kelią. Paklausim rytoj rytą. O šiąnakt nakvok čia, jei nori. 

Vaikinas padėkojo ir patenkintas atsigulė miegoti. Anksti ry- 
tą, kai rytuose nušvito saulė, senučiukė sušaukė savo pavaldi- 
nius į pasitarimą. Susirinko visi paukščiai iš žydros padangės: 
ereliai, gulbės, vanagai ir kitokie, kas tik paukščio vardu vadino- 
si. Jie sutūpė ant uolų ir plakdami sparnais klausėsi, ką jų val- 
dovė kalba. Aha, jai rūpi, ar kas iš jų nežino kelio į gražiąją pi- 
lį į rytus nuo saulės ir į šiaurę nuo žemės. 

— Kur ji galėtų būti? — murmėjo jie plasnodami sparnais.— 
Gražioji pilis į rytus nuo saulės ir į šiaurę nuo žemės, gražio- 

ji pilis į rytus nuo saulės ir į šiaurę nuo žemės? Ne, neprisime- 
nam, pirma reikia pagalvoti. 

Paukščiai čiulbėjo, švilpavo, karksėjo, tačiau, nors ir kaip 
suko galvas, nė vienas neprisiminė, jog kada nors būtų skridęs 
pro tą vietą. 

Šenučiukė buvo nepatenkinta. 

— Tikriausiai plepalai, kad yra tokia pilis, jeigu mano pa- 
valdiniai jos nežino ir nematė. Kam gi jums duoti sparnai? O ar 
visi čia susirinkę? Nematau paukščio Fenikso. Kur jis? 

Visi atsakė, kad paukštis Feniksas dar neatskrido. 

— Tada reikia palaukti, — nusprendė senučiukė. 

Ilgai ir kantriai laukę pagaliau išvydo gražų paukštį, nuo ku- 
rio sparnų šlamėjo oras. Jis buvo pavargęs ir vos judino sparnus. 
Atskridęs visai bejėgis tuoj nutūpė ant žemės. 

Visi paukščiai nepaprastai apsidžiaugė pagaliau sulaukę Fe- 
nikso. Tik senučiukė buvo didžiai ant jo užsirūstinusi. 

— Kodėl taip ilgai turėjom tavęs laukti? — paklausė ji griež- 
tai. 

Vargšas paukštis šnopavo sunkiai ir niekaip negalėjo atsigauti. 

— Nepyk ant manęs, maloningoji karaliene, kad taip užtru- 
kau! — nuolankiai paprašė jis.— Aš skridau labai ilgą kelią. Sve- 
timoj šaly buvau, netgi gražioj pily į rytus nuo saulės ir į šiaurę 
nuo žemės, 

Nuo šių žodžių prašvito karalienės veidas. 

— Tada atleidžiu— pasakė ji— Bet už pavėlavimą turiu nu- 
bausti. Dar kartą teks keliauti į gražiąją pilį ir nunešti šitą jau- 
nikaitį. 

Paukštis Feniksas turėjo paklausyti. Vaikinas žemai nusi- 
lenkė ir padėkojo paukščių karalienei už nakvynę ir už pagalbą 
kelionėje. Tada atsisveikino ir sėdo paukščiui ant nugaros. Ir 
paukštis pakilęs aukštai į dangų ėmė nešti jį per kalnus ir slė- 
nius, per jūras ir žalius miškus. 

Keliavo ilgai ilgai, o paskui paukštis Feniksas nusileido tru- 
putį žemyn. | 

— Jaunikaiti, ar matai ką nors? — paklausė jis. 

— Taip — atsakė vaikinas.— Matau lyg melsvą debesėlį toli 
dangaus pakrašty. 

— Tai žemė, ten mes ir turim skristi, — paaiškino paukštis. 

Jie vėl skrido ilgai, jau artėjo vakaras. 

— Jaunikaiti — vėl paklausė paukštis Feniksas, — ar matai ką 
nors? 

— Taip — atsakė vaikinas,— matai lyg žiburėlį melsvam 
debesy. Ir taip skaisčiai spindi, kad atrodo kaip saulė. 

— Tai pilis, ten mes ir turim skristi — paaiškino paukštis. 

Jie vėl skrido ilgai, jau visai artėjo naktis. 

— Jaunikaiti,— trečią kartą paklausė paukštis Feniksas, — ar 
matai ką nors? 

— Taip — atsakė vaikinas, — matau didelę pilį. spindinčią 
auksais ir sidabrais. 

— Tada atskridom,— pasakė paukštis. 

Jis pamažu nutūpė žemėn ir leido vaikinūi nulipti. Vaikinas 
švelniai paglostė jam kaklą, padėkojo už pagalbą įr prašė par- 
nešti karalienei daug daug linkėjimų. Paukštis Feniksas vėl su- 
plasnojo sparnais ir nuskrido atgal į savo šalį. 


Vaikinas liko vienas prie gražiosios pilies. Aplink niūri juo- 
da naktis. Pilis pilna trolių, kaip buvo sakiusi princesė. Bet jis 
nieko nebijojo, nes turėjo gerąjį kardą, apsiaustą ir didžiuosius 
batus, jeigu pakliūtų į bėdą. 

Užtat jis drąsiai priėjo prie pilies vartų iI pasibeldė. Troliai 
knarkė toliau, o karaliaus duktė pabudo. Ji pasiuntė vieną savo 
kambarinę paklausti, koks ten svečias galėtų būti. Kai kambari- 
nė pravėrė vartus, jis padavė auksinį obuolį, kurį kadaise buvo 
gavęs. Ji tučtuojau atpažino savo obuolį tr be galo nustebo. Tuoj 
užrakino vartus ir nuskubėjo papasakoti princesei linksmos nau- 
jienos. 

Tačiau karaliaus duktė nenorėjo patikėti, jog tai tiesa. Pasiun- 
tė antrąją kambarinę, kad ši geriau pažiūrėtų. Kai kambarinė pra- 
vėrė vartus, jis padavė auksinį obuolį, kurį kadaise buvo iš jos 
gavęs. Ši tučtuojau atpažino savo obuolį ir iš džiaugsmo taip su- 
sijaudino, kad net užrakino vartus. Tuoj nubėgo pas princesę ir 
pasakė, jog už vartų tikrai stovįs jos sužadėtinis. 

Bet karalaitė vis tiek nenorėjo patikėti, jog tai tiesa. Todėl 
nuėjo pati pažiūrėti. Kai pravėrė vartus ir paklausė, kas ten, vai- 
kinas padavė auksinį žiedą, kurį ji buvo padovanojusi išsiskiriant. 
Ji tuoj pažino žiedą ir plačiai atvėrė vartus. Tada apkabino su- 
žadėtinį ir pabučiavo. Paskui nusivedė į savo kambarius, sočiai 
pavalgydino po sunkios kelionės. Nė vienam neprailgo naktis. 

Tik kai pradėjo brėkšti diena, karalaitė sunerimo. 

— Dabar mums reikia skirtis — pasakė ji — Kaip kažin ką, 
skubėk greičiau atgal, kol troliai nepabudo! Nė neįsivaizduoji, ko- 
kie jie pikti ir kaip jų daug. 

— Dėl manęs jų gali būti dvigubai daugiau ir kur kas piktes- 
nių, — pasakė vaikinas.— Aš juos vis tiek įveiksiu. 

— Ak, mielasis,— baikščiai tarė karalaitė, — jei mespėsi pas- 
prukti, kol jie pabus, tada niekada iš čia neišeisi. 

— Jeigu norėsiu nuo jų pabėgti, man tik reikės apsiauti štai 
šituos batus,— atsakė vaikinas.— Bet aš visai neketinu bėgti. 

— Tada jie tave vietoj nudės,— jau kone verkdama pasakė 
karalaitė. 

— Greičiau aš juos nudėsiu,— atsakė vaikinas ir parodė kar- 
dą.— Tik bakstelėsiu galiuku, ir jie visi kris negyvi. 

— Nespėsi, nes kai tik pamatys tave, tuoj sudraskys į smul- 
kius skutelius, — pasakė karalaitė. 

— Jie ir nematys manęs, — atsakė vaikinas ir parodė savo 
apsiaustą.— Tik užsimetu ant savęs ir esu nematomas. 

— Tada tuoj pat ir apsisiausk,— tarė karalaitė.— Jau girdžiu, 
kad troliai ima bruzdėti. 

— Sėdėk sau ir nebijok,— atsakė vaikinas — O aš nulipsiu 
žemyn, atsištosiu prie vartų ir patykosiu tų bjauybių! 

Jis užsiskleidė apsiaustą, išsitraukė kardą ir nuėjęs atsistojo 
prie vartų. | | 

Pilies gyventojai tik dabar pradėjo bruzdėti. Iš visų kampų 
ir skylių lindo troliai ir vos prasikrapštę akis ėmė ilga eile traukti 
per kiemą. Tačiau kai tik pirmasis trolis išlindo pro vartus, vai- 
kinas bakstelėjo jam kardo smaigaliu, ir trolis bemat „pavirto į 
akmenį. O kad akmuo nesipainiotų po kojų, vaikinas paspyrė 
jį savo didžiuliu batu, ir akmuo atsidūrė už keliolikos šimtų 
mylių. 

Kitas trolis žiūri ir suprasti negali, kas galėjo atsitikti jo drau- 
gui. Išlindo apsidairyti. O vaikinas ir vėl bakst kardu, tvykst ba- 
tu. Taip be galo: akmienys švilpė tolyn kaip vėjas. Netrukus visi 
troliai, visos trolės ir visi troliukai atsidūrė už šimtų mylių. 

Po gerokos valandėlės karalaitė pasiuntė savo kambarinę pa- 
žiūrėti, kaip jam sekasi. Jos tuoj sugrįžo atgal ir papasakojo, kad 
vaikinas sveikut sveikutėlis, o trolių nė vieno nematyti. Tada ka- 
ralaitė nubėgo pas vaikiną, apkabino jį ir ėmė šokti iš džiaugsmo. 

Tačiau staiga prisiminė savo tėvą, motiną, brolius ir seseris, 
kuriuos troliai nužudė. 

— Jeigu jie būtų gyvi, aš nieko daugiau nenorėčiau — pasa- 
kė ji. 

— Jeigu tau nieko daugiau netrūksta, tai čia visai menka bė- 
da,— atsakė vaikinas.— Tik parodyk man, kur jie palaidoti, pa- 
žiūrėsiu, gal ką padarysiu. 

Jie nuėjo į tą vietą, kur buvo palaidotas karalius, karalienė ir 
jų vaikai. Vaikinas palietė juos su savo stebuklingo kardo rankena.. 
Jie tuoj atsigavo ir pakilo visi lig vieno. Kai atgijo paskutiny- 
sis, pilyje ir visoje karalystėje kilo didžiausias džiaugsmas, visi 
dėkojo vaikinui. 

Senasis karalius atidavė jam valdyti karalystę ir išleido už 
jo savo dukterį. Ir jaunasis karalius su savo dailia žmonele ilgai 
ir laimingai gyveno gražiojoje pilyje į rytus nuo saulės ir į šiaurę 
nuo žemės, 


Balandžių dovana 


Kartą gyveno karalius su karaliene ir augino vienturtę duk- 
relę. Ji buvo mažutė, gero būdo, baltaplaukė ir skaisti kaip rožė. 
Užtat visi ir vadino ją Mažąja Rožele. Dvaro gyventojai mergaitę 
labai mylėjo. 

Vieną dieną karalienė susirgo ir numirė. Karalius su dukte- 
ria be galo jos gailėjo. Bet karalius nenorėjo, kad Roželė augtų 
be motinos, todėl nusprendė vesti antrą kartą. 

Salimais gyveno našlė, kūri svajote svajojo tapti karaliene. 
Ji taip pat turėjo dukterį, todėl karalius manė, jog toji būsianti 
gera draugė jo Mažajai Roželei. Bet našlė buvo pikta, pasipūtė- 
lė ragana, o jos duktė irgi ne geresnė. Ši buvo ištysėlė, negrabi, 
ir todėl visi ją vadino Didžiąja Rukna. 

Tik karalius apie tai nieko nežinojo. Jis pasidavė raganos 
meilikavimams bei klastai ir vedė ją. Taigi ir augo Mažoji Rože- 
lė ir Didžioji Rukna kartu. 

Didžioji Rukna ir jos motina greitai pajuto, kad jų visi šali- 
nasi, o myli Mažąją Roželę. Pamotę ir jos dukterį suėmė pavy- 
das, ir jos kaip įmanydamos ėmė kankinti karalaitę. Didžiojį 
Rukna prie darbo nė piršto neprikišdavo ir per dienų dienas 
vaikščiodavo dyka. O tuo tarpų Mažoji Roželė turėdavo dirbti 
už dvi. 

"Tačiau karalaitė nė kiek nesikrimto dėl to, nes buvo gera ir 
paklusni. Nors ir kažin kiek darbo jai užduodavo pamotė, ji pa- 
darydavo kuo kruopščiausiai ir visą laiką buvo linksma ir malo- 

ni. Pamotė visai įdūko. Nors ir kaip stengėsi Roželė įtikti pamo- 
tei, ši darėsi vis piktesnė ir piktesnė. 

Vieną dieną išėjo karalienė su savo dukteria į sodą pasigėrėti 
gražių oru. Išsivedė ir Roželę. 

Kaip tik pasitaikė joms eiti pro sodininką. Jis stovėjo prie 
Obels, žiūrinėdamas supuvusią šaką, kurią reikėjo nukirsti. Tik kir- 
vį buvo užmiršęs kitame sodo gale, todėl šūktelėjo darbininkui, 
kad atneštų. 

— Nereikia, — pasakė karalienė, — Roželė atneš. 

— Oi netinka tokie darbai princesei,— pasakė sodininkas. 

— Čia dabar! — suriko karalienė.— Kaip tu drįsti man prieš- 
tarauti? O tu, tingine ir neklaužada,— atsigręžė ji į Mažąją Ro- 
želę,— dar nepasijudinai? Jau seniai galėjai grįžti su kirviu! 

Kol pamotė barėsi, karalaitė atsidūrė kitame sodo gale. Pri- 
ėjus prie kirvio, pamatė, kad ant jo tupi trys balti balandžiai ir 
ilsisi. Mažoji Roželė įsikišo ranką į kišenę ir ištraukė duonos žiau- 
berėlę. Sutrupino ją ir pabėrė balandžiams. 

— Leskit, leskit, balandėliai, — tarė ji švelniu balseliu— Bū- 
kit geručiai, pasitraukit, kad galėčiau nunešti kirvį savo pamotei. 

Balandžiai purptelėjo nuo kirvio koto ir pradėjo lesti trupi- 
nėlius. Roželė pasičiupo kirvį ir nubėgo su juo pas pamotę. Ta- 
čiau už kelių žingsnių balandžiai ją vėl pasivijo sukišę draugėn 
snapelius. Kuo gi jie atsilygins mergytei už tokį gerumą? 

— Aš prižadu,— pasakė pirmasis,— kad nuo šiol ji bus dvi- 
gubai gražesnė negu yra. 

— Aš prižadu paversti jos plaukus į auksą, — tarė antrasis. 

— O aš,— suburkavo trečiasis,— prižadu, kad kiekvieną kar- 
tą, kai nusišypsos, iš jos burnos išriedės aukso žiedas. 

Taip tarę balandžiai suplasnojo sparnais ir nuskrido sau. Ir 
visi jų pažadai išsipildė. 

Kai mažoji Roželė sugrįžo atgal prie sutrešusios obels, Kara- 
lienė, Didžioji Rukna ir sodininkas žado neteko iš nuostabos. Mer- 
gaitė buvo dvigubai gražesnė negu prieš tai, o jos. plaukai spin- 
dėjo lyg tikras auksas. Kai ji padavė sodininkui kirvį, visi dar 
labiau nustebo. Mat ji meiliai nusišypsojo... ir iš jos burnos iš- 
riedėjo aukso žiedas. 

Netarusi nė žodžio karalienė nusivedė šalin abį mergaites. Kai 
sugrįžo į rūmų kietą, ji paklausė -Roželę, kas ten jai nutiko ki- 
tame sodo gale. Tačiau karalaitė nieko negalėjo paaiškinti. Ji 
tik paprašiusi tris baltus balandžius pasitraukti nuo kirvio koto, 
o paskui tekina atbėgusi pas pamotę su kirviu. 

Išgirdusi mergaitės pasakojimą karalienė ilgai suko galvą. 
Visą dieną žiūrėjo į Mažąją Roželę ir su pavydu stebėjosi, kokia ji 
graži. Mergaitės plaukai spindėjo, o kai nusišypsodavo kam, iš bur- 
nos bemat. iškrisdavo aukso žiedas. Pamotė pažaliavo iš pykčio ir 
apmaudo. Naktį negalėjo nė bluosto sudėti. Visą laiką gulėjo ir 
galvojo, ką padaryti, kad jos pačios duktė būtų tokia pat. 

Rytojaus rytą anksti karalienė liepė pašaukti sodininką ir įsa- 
kė padėti. kirvį toje vietoje kaip vakarykščiai. O pačiam atsis- 
toti prie sutrešusios obels. Sodininkas nusilenkė ligi žemės ir 
prižadėjo padaryti taip, kaip karalienė liepė. 

Po kiek laiko karalienė pasišaukė abi mergaites. Šios turėjo 
kaip paprastai eiti į sodą pasigėrėti gražiu oru. 

Ir štai jos nuėjo prie sutrešusios obels. Ir pasuko pro tą 
vietą, kur stovėjo sodininkas. Jis stovėjo toje pačioje vietoje 
prie tos pat obels kaip vakar ir apsimetė radęs supuvusią šaką, 
kurią reikėjo nukirsti... Tačiau buvo užmiršęs kirvį kitame sodo 
gale. Jis pasišaukė berną ir liepė atnešti kirvį. 

— Ne,— pasakė karalienė.— Tą padarys mano duktė! 

— Oi netinka tokie darbai princesei,— tarė sodininkas.. 

— Bus, kaip aš pasakiau,— atsakė karalienė.— Eik, mano ge- 
roji dukrele — tarė ji Didžiajai Ruknai.— Pamatysi, nesigailėsi. 

Didžioji Rukna labai nustebo, kad jai buvo liepta atnešti kirvį. 

— Kažin ką aš gausiu už tą darbą? — galvojo ji — Ko gero, 
auksinių papuošalų. 

Ir nuėjo. Toje vietoje, kur gulėjo kirvis, pamatė tris balan- 
džius, tupinčius ant kirvio koto. Ji supyko ir nuvijo juos šalin. 

— Štiš, bjaurybės, — užriko ji, — aš jums parodysiu!.Kas leido 
tupėti čia ir teršti kirvio kotą? Juk man jį reikės imti 2 rankas. 
Pasitraukit greičiau! 

Ji pasilenkė, pasisėmė saują žvyro nuo sodo takelio ir Ipasiaus 
tė į balandžius. Šie purptelėjo ir nutūpė truputį toliau ant žolės. 
Didžioji Rukna pasiėmė kirvį ir nutempė pas motiną. Tačiau už 
kelių žingsnių balandžiai ją pasivijo sukišę draugėn snapelius. Kuo 
gi jiems atsilyginti šiai pikčiurnai? 

— Aš prižadu,— pasakė pirmasis — kad nuo šiol ji bus dvi- 
gubai bjauresnė negu buvo. 

— Aš prižadu,— pasakė antrasis — paversti jos plauko: į erš- 
kėtrožių šakas. 

— O aš,— suburkavo trečiasis, — prižadu, kad Iiakvisns kar- 
tą, kai nusijuoks, iš jos burnos iššoks šalta varlė. 

Taip tarę balandžiai suplasnojo sparnais ir nuskrido sau. 
Ir visi jų pažadai išsipildė. 

Kai Didžioji Rukna sugrįžo atgal prie sutrešusios obels, kara- 
lienė, Mažoji Roželė ir sodininkas stačiai apstulbo. Ji buvo dvigu- 
bai bjauresnė negu ligi tol, o plaukai atrodė kaip erškėtrožių krū-. 
mas. O kai nusviedė kirvį sodininkui, jie dar labiau apstulbo. Mat 
prisiminusi vargšelius balandžius, kuriuos ji nuvijo šalin , nesu- 
silaikė nesusijuokusi... ir tada iš jos burnos iššoko didelė šalta 
varlė. 

Netarusi nė žodžio karalienė nusivedė Didžiają Rukną į Pilį, 
kad niekas nematytų, kaip varlės šokinėja. 

Nuo tos dienos ir jai, ir jos dukteriai nesunku -buvo susilai- 
kyti nesijuokusioms. 


Negyvenamoje saloje | 


Pamotė nebejstengė žiūrėti į gražiąją Roželę, kaip saulutė vaikš- 
* čiojančią aplinkui. O kankinti ją nebuvo prasmės, tą karalienė 
žinojo. Vienintelė išeitis — ją nužudyti. 

Taip ji dieną naktį suko galvą, ką čia padarius. 

Vieną rytą liepė slapčiom pakviesti laivo kapitoną, kuris kaip 
tik ruošėsi plaukti į svečias šalis. Ji pažadėjo jam didelį atlygi- 
nimą, jeigu paims į savo laivą karaliaus dukterį. O kai išplauk- 
sią į jūrą, tegu įmetąs ją į pačią gelmę, pasakė karalienė. 

Iš pradžių kapitonas, žinoma, spyriavosi. Tačiau ji parodė di- 
delį kapšį auksinių monetų. Jos būsią jo, jeigu jis padarysiąs jai 
šią nedidelę paslaugą. 

Išvydęs auksą kapitonas liovėsi prieštarauti. Prižadėjo pada- 
ryti taip, kaip karalienė norėjo. 

Ateinančią naktį karalienė pažadino Roželę iš saldaus miego. 
Ji davė karalaitei didžiulį kapšį su auksiniais pinigais ir liepė nu- 
nešti į laivą. Ir karalaitė per didžiausią tamsą nuėjo į prieplauką. 
O kai įlipo į laivą, kapitonas pakėlė bures. 

Laivas atsistūmė nuo kranto... o tenai stovėjo piktoji karalie- 
nė, ir jos žiauri širdis dundėjo iš džiaugsmo. 

Kai jie išplaukė į atvirą jūrą, ėmė pūsti vėjas, pakilo audra. 
Netrukus laivas buvo sudaužytas į šipulius, ir visi, kas juo plau- 
kė, nuskendo. Tik vienintelė Mažoji Roželė išsigelbėjo. Bangos 
nunešė ją į žalią salą toli toli vandenyne ir išplovė į krantą. 

Pajutusi, jog gyva, Roželė atsikėlė ir nuėjo į salą. Ėjo ėjo, 
tačiau žmonių niekur nematė. Ji buvo vienų viena, o jos mais- 
tas — uogos ir šaknelės, kurių rasdavo miške. 

Vieną dieną ji vaikštinėjo pakrante. Čia rado laukinių žvė- 
rių sudraskyto elniuko galvą. Roželė pagalvojo, kad paukščiai 
dar galėtų šiek tiek palesti likusios mėsos. Ji pasmeigė kaukolę 
ant karties, kad paukščiai lengviau ją pastebėtų. 

Po valandėlės pavargusi atsigulė žolėje pailsėti. Tačiau ne- 
trukus ją pažadino maloni daina. | 

Ji ilgai klausėsi, manydama, kad sapnuoja. Tokios grožybės ne- 
galėjo nė įsivaizduoti. Gerai apsidairiusi, pamatė, kad elnio kau- 
kolės nebėra. Kartis pavirtusi į žaliuojančią liepą, o elnio galva į 
lakštingalėlę, kuri tupėjo liepos viršūnėje. 

Kiekvienas liepos lapelis taip keistai skambėjo ir taip gra- 
žiai tie garsai derinosi vienas su kitu. O lakštingalėlė taip 
dailiai suokė, kad karalaitė manė esanti rojuje. 

Nuo tos dienos Roželei jau nebebuvo taip sunku vienai gy- 
venti saloje. Kai tik pasidarydavo liūdna, ji nueidavo prie dai- 
nuojančios liepos. Ir jai vėl pasidarydavo gera ir ramu. 

Tačiau užmiršti savo namų ir, seno tėvo niekaip negalėjo. Daž- 
nai atsisėsdavo po liepa ir ilgesingu žvilgsniu žiūrėdavo į jūrą. 

Vieną dieną, šitaip sėdėdama po liepa, išvydo didžiulį laivą, 
kuris, iškėlęs bures, visu smarkumu plaukė į salą. Laivo kapito- 
nas buvo jaunas karalius, o kartu su juo plaukė daug jaunų vyrų. 

Priplaukę netoli salos, jie išgirdo linksmą dainelę, sklindan- 
čią virš vandens. Vyrai pagalvojo, kad sala užburta, todėl prašė 
karalių tuoj čiupti irklus ir vėl sukti atgal į jūrą. 

Tačiau karalius atsakė, kad jis pirma norįs sužinoti, iš kur 
sklinda daina. Jis priplukdė laivą prie pat salos ir iššoko ant 
kranto. Tada nuėjo į tą pusę, kur skambėjo liepos lapeliai ir 
liejosi lakštingalos giesmė, ir vis negalėjo atsistebėti. Dar kaip 
gyvas nebuvo girdėjęs tokių įstabių garsų! 

Tačiau dar labiau nustebo, kai priėjo artyn. Mat po žaliuo- 
jančia liepa sėdėjo jauna mergelė. Jos plaukai spindėjo kaip 
auksas, o veidas buvo baltas ir skaistus kaip rožė. Karalius pasi- 
sveikino su mergele ir paklausė, ar ji šios salos valdovė. 

— Tikriausiai — atsakė ji —nes šioje saloje daugiau niekas 
negyvena. Tik aš viena su savo liepa ir lakštingala. 

Tada karalius paklausė, kas ji tokia — undinė ar paprastas 
žmogus. Ši atsakė, jog jos vardas Mažoji Roželė ir kad ji esanti 
karaliaus duktė. Sudužęs laivas, ir bangos išmetusios ją į salą. 
Tačiau nei apie savo pamotę, nei apie jos klastą ji nieko nepa- 
sakojo. | 

Išgirdęs, kas ji, karalius labai apsidžiaugė. Paklausė; ar nesu- 
tiktų plaukti į jo namus ir tapti karaliene. Ji nedvejodama sutiko, 

tik pasakė, kad liepą ir lakštingalą norėtų pasiimti drauge. Ka- 
ralius neprieštaravo ir nusivędė princesę su lakštingala į laivą. 

Tada jie nuplaukė į karaliaus pilį ir ten iškėlė dideles vestu- 
ves. Liepą pasodino pilies kieme, ir ši žaliavo čia taip pat gra- 
žiai kaip ir saloje. O liepos lapeliai skambėjo, lakštingala suokė, ir 
visi žmonės džiaugėsi jais. 


Auksinė žąsis 


Po poros metų Roželė ir karalius susilaukė sūnaus. Tada prin- 
cesė prisiminė savo seną tėvą ir nusiuntė jam Žinią. 

Pasiuntiniui buvo liepta papasakoti, kad Roželė gyva, kad iš- 
tekėjusi už galingo karaliaus tir kad jie turį sūnų. 

Senasis karalius išgirdęs, kad jo duktė gyva, labai apsidžiau- 
gė. Visi pavaldiniai taip pat labai džiaugėsi kartu su juo, išsky- 
rus, žinoma, karalienę ir jos piktą dukterį. Juk jos nė kiek ne- 
abejojo, kad Mažoji Roželė seniai guli jūros dugne. O dabar štai 
vieną gražią dieną gali net namo sugrįžti, ir dar kaip galinga ka- 
ralienė! Ir, ko gero, papasakos tėvui, ką pikta ji jai padarė! 

Dabar motina su dukteria suko galvas, ką joms daryti. Ilgai 
ilgai svarstė, o paskui linktelėjo viena kitai, — girdi, reikia grieb- 
tis burtų. 

Tada karalienė nuėjo pas karalių. 

— Pasiilgau savo podukros— pasakė ji. — Noriu tučtuojau 
keliauti pas ją ir pamatyti jos kūdikį. | 

Karaliui patiko pačios sumanymas ir jis paprašė nuvežti nuo 
jo linkėjimų dukteriai ir vaikaičiui. Rytojaus dieną karalienė ir 
iškeliavo. 

Atvykusi į podukros pilį buvo širdingai priimta; jaunasis ka- 
ralius nieko nežinojo apie jos klastą, o Mažoji Roželė buvo to- 
kia laiminga, kad užmiršo piktus jos darbus. Tuo tarpu bjaurioji 
ragana irgi dėjosi esanti labai maloni. Ji visaip saldliežuvavo, 
pasakodama apie Mažosios Roželės vaikystę arba kalbindama glež- 
nutį auksaplaukį sūnelį. 

Paviešėjusi keletą dienų pamotė pasakė turinti grįžti atgal 
pas savo senąjį vyrą, kad jam nereikėtų liūdėti. Atsisveikinda- 
ma norinti padovanoti Roželei atminimui vieną daiktą, kurį atsi- 
gabenusi. Ir ji ištraukė dailius šilkinius, auksu siuvinėtus marš- 
kinius. 

Roželė, nieko bloga neįtardama, padėkojo už dovaną. Tuo tar- 
pu pamotė patenkinta šypsojosi: ji slapta džiaugėsi, nes žinojo, 

kad jos dovana užburta. Paskui maloniai atsisveikino ir išvyko 
atgal į savo namus. 

Po kelių dienų Roželė pasiėmė brangius marškinius, paglostė 
švelnią medžiagą, negalėdama atsigrožėti dailiais siuviniais. Ir 
staiga panoro juos apsivilkti. Tačiau vos tik užsimovė per galvą, 
bemat pavirto žąsimi, išskrido pro langą ir nutūpė jūroje. 

O kadangi Mažosios Roželės plaukai buvo auksiniai, tai ir 
žąsies plunksnos buvo auksinės. 

Bemat nustojo skambėti liepa, o lakštingala. giedoti. Visi ka- 
raliaus rūmininkai nustebę dairėsi: kas čia atsitiko. Kai nuėjo 
į karalienės kambarį, auksu siuvinėti marškiniai gulėjo ant že- 
mės, o jaunoji karalienė-buvo dingusi. 

Netrukus visi sužinojo, kokia baisi nelaimė atsitiko. Ieškojo 
ir rytuose, ir vakaruose, tačiau niekur nerado jaunosios karalie- 
nės. Gedėjo ir dvariškiai, ir visa karalystė. O labiausiai liūdėjo 
jaunasis karalius, niekas neįstengė jo paguosti. 

Vieną mėnesienos naktį išplaukė karaliaus žvejai į jūrą trauk- 
ti tinklų. Staiga jie žiūri — žąsis su auksinėmis plunksnomis su- 
pasi ant bangų: Žvejai labai apsidžiaugė laikydami tai geru ženk- 
lu. Ząsis priplaukė prie laivo, palenkė savo dailų kaklą ir pra- 
šneko žmogaus balsu: | | 

— Labas vakaras, žvejeliai, — tarė ji — Kas girdėti karaliaus 
pilyje? 


— Ar skamba mano liepa? 

Ar čiulba mano lakštingala? 

Ar neverkia mano sūnelis? 

Ar mano ponas kada būna smagus? 


Žvejai pažinę karalienės balsą labai nustebo. 
— Liūdna pilyje,— atsakė jie. 


— Neskamba tavo liepa. 

Nečiulba tavo lakštingala. 

Tavo sūnelis verkia dieną naktį. 
Tavo ponas niekada nebūna smagus. 


Tada atsiduso auksinė žąsis ir tarė liūdnu balsu: 


— Vargšė aš, 

lik žydrose bangose galiu suptis, 
ir jūu niekada nebūsiu, 

kokia buvau iki šiol! 

— Labanakt, žvejeliai! Dar du kartus aš čia atplauksiu, o dau- 
giau jau niekada. J 

Ir bemat dingo auksinis paukštis. Žvejai nupiaukė į krantą ir 
nuėjo tiesiai pas karalių, Ten papasakojo, ką jūroje matę. Ka- 
ralius liepė žvejams žūt būt sugauti auksinę žąsį. Už tai žadėjo 
dosniai atsilyginti. 

Atėjus vakarui žvejai vėl išplaukė į jūrą traukti tinklų. Kartu 
pasiėmė daug kilpų ir stiprių virvių. Kai patekėjo mėnuo, auk- 
sinė žąsis vėl atplaukė. Priartėjus prie laivo, palenkė dailų kaklą 

"ir prašneko žmogaus balsu: | 

— Labas vakaras, žvejeliai! — pasakė ji. — Kas girdėti kara- 

liaus pilyje? 


— Ar skamba mano liepa? 

Ar čiulba mano lakštingala? 

Ar neverkia mano sūnelis? 

Ar mano ponas kada būna smagus? 


— Liūdna pilyje,— atsakė žvejai. 


— Neskamba tavo liepa. 

Nečiulba tavo lakštingala. 

Tavo sūnelis verkia dieną naktį. 
Tavo ponas niekada nebūna smagus. 


Tada atsiduso auksinė žąsis ir tarė liūdnu balsu: 


— Vargšė aš, 

lik žydrose bangose galiu suptis, 
ir jau niekada nebūsiu, 

kokia buvau iki šiol! 


— Labanakt, žvejeliai! Dar kartą čia atplauksiu, o daugiau 
jau niekada! 

Ir žąsis jau norėjo nuplaukti sau. Tačiau žvejai nusitaikė ir 
užmetė ant jos tinklą. Tada ji labai išsigando, ėmė plakti spar- 
nais ir šaukti: 


— Paleiskit greičiau, arba laikykit geriau! 
Paleiskit greičiau, arba laikykit geriau! 


Staiga ji pakeitė pavidalą ir pavirto į daugybę įvairių pada- 
rų. Tarpais atrodydavo kaip gyvatė, tarpais kaip drakonas, o tar- 

pais vėl koks baisus ir pavojingas žvėris. Tada vyrai išsigando 
ir paleido tinklus. 2 

Žvejai parplaukė į krantą ir nuėjo tiesiai į pilį. Ten papasa- 
kojo jaunajam karaliui, kas atsitiko. Karalius labai nusiminė, 
kad žvejai pasidavė baimei. Jis liepė kitam vakarui pasiruošti 
naujus, dar stipresnius tinklus. | 

— Šį kartą žūt būt turite laikyti stipriai, — pasakė jis žve- 
jams.— Būtinai reikia pagauti žąsį, atsininkit! Jei ir šiąnakt auk- 
sinė žąsis pabėgs, jums nulėks galvos nuo pečių! 

Kai atėjo vakaras, žvejai vėl išplaukė į jūrą traukti tinklų. 
Jie laukė, laukė, ir mėnuo patekėjo, bet auksinės žąsies vis ne- 
buvo matyti. Galų gale ji vis dėlto atplaukė. Priartėjusi prie 
laivo žąsis palenkė savo dailų kaklą ir prašneko žmogaus balsu: 

— Labas vakaras, žvejeliai! — pasakė ji — Kas girdėti kara- 
liaus pilyje? 


— Ar skamba mano liepa? 

Ar čiulba mano lakštingala? 

Ar neverkia mano sūnelis? 

Ar mano ponas kada būna smagus? 


— Liūdna pilyje,— atsakė jie. 


—- Neskamba tavo liepa. 

Nečiulba tavo lakštingala, 

Tavo sūnelis verkia dieną naktį. 
Tavo ponas niekada nebūna smagus. 


Tada atsiduso auksinė žąsis ir tarė liūdnu balsu: 


— Vargšė aš, 

lik žydrose bangose galiu suptis, 
ir jau niekada nebūsiu, 

kokia buvau iki šiol! 


— Labanakt, žvejeliai! Daugiau aš jau niekada neatplauksiu! 

Ir žąsis jau norėjo nuplaukti sau. Tačiau žvejai nusitaikė ir 
užmetė ant jos stiprius savo tinklus. Tada jį labai išsigando, ėmė 
plakti sparnais ir šaukti: 


— Paleiskit greičiau, arba laikykit geriau! 
Paleiskit greičiau, arba laikykit geriau! 

Staiga ji pakeitė pavidalą ir pavirto į daugybę įvairių pada- 
rų. Tarpais atrodydavo kaip gyvatė, tarpais kaip drakonas, o 
tarpais vėl koks baisus ii pavojingas žvėris. Tada vyrai nusigan- 
do, tačiau dar labiau bijojo karaliaus pykčio. Užtat atkakliai lai- 
kė tinklus ir galų gale pavyko sučiupti žąsį. | 

Patenkinti nusiyrė' jie į krantą ir tuoj nugabeno savo bran- 
gų laimikį karaliui, kuris be galo apsidžiaugė. Liepė gerai ją sau- 
goti, kad nepabėgtų. 

Tačiau paukštė buvo tyli, baugšti ir nenorėjo kalbėti. Kara- 
lius dabar pasijuto nelaimingesnis negu buvo iki tol. Jam atro- 
dė dar blogiau negu tada, kai manė, jog jaunoji karalienė mi- 
Iusi, 

Jis užsidarė tolimiausiame kambaryje, o jei kas ateidavo ir 
norėdavo jį pamatyti, liepdavo nejleisti. 

Neturėjo jėgų nieko priimti, taip buvo nuliūdęs, 


Eliė 


Po kiek laiko į karaliaus pilį atkeliavo moteris. 

Ji nusilenkė sargybiniui ir pasakė norinti matyti jaunąjį ka- 
ralių. Sargybinis atsakė, jog tai neįmanoma. Karalius esąs toks 
susikrimtęs, jog nenorįs su niekuo kalbėti. 

— Žinau, — pasakė moteris, — todėl ir atėjau čia. 

„Sargybinis atidžiai nužvelgė ją. Jis pastebėjo, kad moteris ne 
visai tokia, kaip kiti žmonės. Ji daugiau buvo panaši į požemių 
gyventoją elfę. Iš kur žinosi, ką ji gali ir ko negali. Taigi liepė 
moteriškei palaukti, o pats nuėjo pas karalių. 

— Karaliau— pasakė jis— už vartų stovi sena moteriškė. 
Sakosi atėjusi padėti tau išsivaduoti iš didžiojo sielvarto. Panaši 
į požemių gyventoją — gal kartais ir galėtų tau duoti gerą pata- 
rimą. 

Jaunasis karalius liepė tučtuojau atvesti moterį. Štai ši ir bu- 
vo įleista į nuošaliausią kambarį. Sustojusi prie durų ji Žemai 
nusilenkė. Karalius paklausė, ko ji norinti. 

— Maloningasis karaliau— atsakė ji, — girdėjau, kad tavo 
žmona paversta auksine žąsimi, o tu dieną naktį kremtiesi dėl 
tos nelaimės. Štai ir atėjau išvaduoti ją iš burtų ir grąžinti tau 
žmoną. Bet užtat turi pažadėti ir man padaryti paslaugą. 

— Sakyk, ko tu nori,— tarė karalius.— Viską, ko geidi, gau- 
si, jei tik mano valia tai padaryti. 

— Tad klausyk,— pasakė moteriškė, — aš gyvenu kalne ki- 
tapus juodos upės. O ant to kalno ganosi tavo galvijai ir trypia 
mums tiesiai ant: galvos. Mano vaikučiai niekada neturi ramy- 
bės nuo jų dundėjimo ir bliovimo. Todėl ir noriu prašyti, kad 
tavo tarnai aptvertų kalną mūro tvora. Tada tavo galvijai ne- 
galės užsilipti ant mūsų stogo ir trukdyti mums. | 

— Šį tavo norą mielai išpildysiu— pasakė karalius — O da- 
bar sakyk, ką tu gali padaryti man ir mano vargšei karalienei! 

— Pirmiausia tu turi žinoti teisybę, — tarė elfė. | 

Ir ji pradėjo pasakoti apie piktą pamotę ir visas skriaudas, 
kurias ji padarė Mažajai Rožytei. 

— Ji padavė tavo žmonai užburtus marškinius. Pamotė kalta 
dėl visų nelaimių, — paaiškino ji. 

Karalius nenorėjo patikėti savo ausimis. 

— Negali būti, kad sena garbinga karalienė galėtų būti to- 
kia pikta, — pasakė jis. 

— Vis dėlto ji tokia,— tarė elfė— Bet aš turiu vilties, kad 
tu išsaugojai gražiuosius marškinius, kurie gulėjo miegamajame, 
kai tavo žmona dingo? 

— Štai žiūrėk, kur aš juos paslėpiau,— atsakė karalius. 


Jis priėjo prie didžiulės skrynios kambario gale, išėmė iš jos 
marškinius ir padavė viešniai. 

— O dabar einam į tą kambarį, kur tu laikai uždaręs auksi- 
nę žąsį, — pasakė ji. 

Jie ir nuėjo,— karalius pirma, o moteriškė iš paskos. Kara- 
lius atrakino duris. Elfė priėjo tiesiai prie žąsies ir užmovė jai 
ant kaklo marškinius. Burtai tuoj neteko galios. Mažoji Roželė 
vėl atgavo savo buvusį pavidalą. Vietoj žąsies čia stovėjo nuo- 
stabi moteris su auksiniais plaukais. Ji ištiesė rankas jaunajam 
karaliui... 

Tą pačią akimirką pradėjo skambėti liepa, ir lakštingala pra- 
gydo medžio viršūnėje, vėl grįžo palaima ir džiaugsmas. Visi 
dvariškiai metė darbą ir skubėjo sveikinti karalienės. Ir visi 
žmonės karalystėje džiaugėsi sužinoję, kad karalius atgavo savo 
žmoną. 


Sugrįžimas namo 


Vis dėlto piktąją pamotę reikia nubausti, galvojo jaunasis 
karalius, nes niekas nežino, ką ji vėl gali sumanyti. Taip taręs 

su Mažąja Rožele susiruošė į ilgą kelionę pas jos tėvą. Savo ma- 
žąjį sūnelį irgi pasiėmė, kad senelis galėtų pamatyti vaikaitį. 

Karalius sulaukęs dukters su žentu be galo apsidžiaugė, vėl 
pasijuto tvirtas kaip jaunystėje. Ir visi jo valdiniai drauge su 
juo džiaugėsi! Visi buvo girdėję, kad Mažoji Roželė buvo pa- 
versta į žąsį, ir nepaprastai .liūdėjo dėl tos nelaimės. 

Tik viena pamotė nesidžiaugė — ji puikiausiai suprato, kad jos 
pikti darbai susekti. Nesidžiaugė ir Didžioji Rukna. | 

Jaunasis karalius papasakojo uošviui, kaip pamotė elgėsi su 
Mažąja Rožele. Tėvas tai išgirdęs be galo nustebo ir paklausė 
dukterį, ar tai tikrai tiesa. Mažoji Roželė patvirtino, jog jos vy- 
ras, jaunasis karalius, pasakojo teisybę. Ji pati to niekam nebūtų 
sakiusi. | 

Senasis karalius baisiausiai įtūžo ir liepė karalienę nugala- 
byti. Tačiau Mažoji Roželė iš visos širdies maldavo tėvą, kad 
dovanotų pamotei gyvybę, ir šis galų gale nusileido. Tuomet 
bjaurioji ragana buvo visam gyvenimui uždaryta pilies bokšte. 
Su ja kartu uždarė ir jos piktąją dukterį Didžiąją Rukną. 

O jaunasis karalius ir Mažoji Roželė vėl sugrįžo į savo kara- 
lystę. Ir ten vėl smagu gyventi: skamba liepa, čiulba lakštinga- 
la, mažasis princas nebeverkia nei dieną, nei naktį, o jaunasis 
karalius visada linksmas. 


Girinis 


Seniai, labai seniai gyveno karalius ir valdė didžiulę karalys- 
te. Jis be galo mėgo medžioti, dažnai jodinėdavo po apylinkės 
miškus su savo medžiokliais, šunimis ir sakalais. Dažnai jį laimė 
lydėdavo — grįždavo į pilį su dideliu laimikiu. + 

Tačiau vieną dieną jam nepavyko nieko sumedžioti, nors var- 
go nuo ryto ligi vėlaus vakaro. Artėjant nakčiai teko su visais 
vyrais tuščiomis joti atgal. Jis buvo piktas ir paniuręs, kad taip 
nepasisekė. 

Jodamas namo karalius nepasakė nė žodžio, o jo medžiokliai 
taip pat tylėjo. Staiga žiūri — keliu priešais eina kažkoks keis- 
tas padaras. Karalius paspaudė pentinus ir nujojo paskui nepa- 
žįstamąjį, kuris atrodė kaip nykštukas, o tikriau sakant — giri- 
nis, nes taip buvo įprasta vadinti jo karalystėje. 

Pasivijęs girinį karalius nušoko nuo arklio, pasičiupo barz- 
dotą -padarą ir iškėlęs parodė savo palydai. Visi be galo nuste- 
bo, nes jis buvo mažytis ir bjaurus leaip trolis. Plaukai ir barz- 
da žili ir šiurkštūs kaip samanos ant pilies bokšto. 

— Kuo tu vardu? -— paklausė karalius.—- Ir iš kur eini? 

Girinis tik žiūrėjo išsigandęs į karalių ir nieko neatsakė. 

— Nebijok,— tarė karalius — Tik pasakyk, kas tu toks. 

Tačiau girinis tebetylėjo. Tada karalius suraukė antakius. 

— Ar tu nežinai, kas tave kalbina — paklausė jis— Aš esu 
viso šio krašto valdovas ir galiu tave nubausti, jei nepaklausysi 
manęs. 

Tačiau girinis dar labiau sukando dantis ir tebetylėjo. 

Karalius jau ir taip buvo blogai nusiteikęs, o dabar visai įtūžo. 

— Suriškit jį, — riktelėjo savo vyrams.— Gabensimės į rūmus, 
o jeigu pabėgs, nukris jūsų galvos! 

Tada jis vėl įšoko į balną, paspaudė pentinus, ir žirgas šuoliais 
nulėkė į pilį. 


Pažadas 


Pasibaigus vakarienei tarnai padavė po midaus ragą kara- 
liui ir jo palydai. Tačiau šį vakarą nebuvo nei kalbos, nei lin- 
ksmybės. Karalius sėdėjo tylus, paniuręs ir žiūrėjo tiesiai prieš 
save. Galų gale pasiėmė ragą ir apsižvalgė. 

— Kaip šiandien jums patiko medžioklė? — šiaip taip prašne- 
ko jis rūsčia mina.— Ar yra taip kada buvę, kad iš miško bū- 
tume grįžę tuščiomis rankomis? 

— Ne,— atsakė vienas medžioklis.— Visi žino, kad tu esi ge- 
riausias medžiotojas mūsų krašte. 

— Ir šiandien tu tą įrodei,— sušuko kitas medžioklis.— Nė 
šį sykį negrįžai tuščiomis rankomis. 

— Iš tikrųjų, — nusijuokė trečiasis.— Tokio laimikio kaip šis 
paskutinis dar niekas nematė! 


— Ką jūs turit galvoje? — paklausė karalius išsproginęs 
akis.— Apie kokį laimikį jūs kalbat? 
— Apie girinį! Apie girinį! — šaukė visi už kits kito — Juk 


šitoks laimikis gali prilygti dvidešimčiai kiškių ar tuzinui brie- 
džių! Dar niekada negirdėjom, kad koks karalius būtų sumedžio- 
jęs tokį įdomų padarą! 

Išgirdęs šituos žodžius karalius be galo nušvito. 

— Taip — pasakė jis — iš tiesų mano laimikis baisiai retas. 
Tik nežinau, ką man su juo daryti. 

— Laikyk jį uždarytą savo pilyje, — šaukė vyrai — Tada visi 
valdiniai žinos, koks tu puikus medžiotojas. Bet reikia gerai sau- 
goti, kad nepabėgtų. Jis labai gudrus ir klastingas, mes šitą jau 
pastebėjom, tik už tave, aišku, nebus gudresnis! 

Karalius valandėlę tylėjo. Vyrai nenorėjo jo trukdyti, todėl 
taip pat netarė nė žodžio. Galų gale jis pakėlė savo ragą. 

— Jau žinau, ką padarysiu — tarė jis.— Rytoj pat liepsiu 
privežti storiausių rąstų ir pastatyti kieme jam trobelę. Durys 
bus tokios stiprios, o skląsčiai ir spyna tokie galingi, kad niekas 
nevalios išlaužti. Trobelė bus be langų, tik sienoje liepsiu iškirsti 
nedidelę angą. Kai trobelė bus gatava, liepsiu uždaryti tenai gi- 
rinį. O tada užsklęsim duris ir užrakinsim spyną. Valgyti gaus 
pro angą, o jei norėsim pažiūrėti į jį, taip pat galėsim pro ją. 

Karalius nutilo ir pažvelgė į vyrus. 

— Ir jau niekada jis iš ten neišeis — užbaigė jis.— Kas jį 
išleis, bus nubaustas mirti, net jeigu tai bus mano paties sūnus. Pri- 
siekiu! 

Ir karalius išgėrė savo midaus ragą. Jo vyrai neramiai susi- 
žvalgė. Jiems atrodė, jog tokia priesaika visai neapgalvota. Ta- 
čiau prieštarauti nedrįso. 

Karalius neužmiršo rytą savo sprendimo. Jis tuoj liepė va- 
žiuoti rąstų, ir netrukus ankšta nedidelė trobelė stovėjo pilies 
kieme. Skląsčiai buvo tvirti, spyna didelė, o viduryje sienos ma- 
ža angelė. 

Karalius liepė įvesti į trobelę girinį, užsklendė skląsčius, už- 
rakino spyną. Pats pasiėmė raktą ir pasikabino prie diržo. 

Dabar nelaimingasis nykštukas tūnojo tenai dieną ir naktį. 
Valgyti gaudavo pro angą. Retkarčiais pats karalius ir jo pati- 
kėtiniai nueidavo tenai ir žiūrėdami į kalinį džiūgaudavo. Taip 
pat daug praeivių ir pakeleivių užsukdavo pažiūrėti neįprasto ka- 
raliaus laimikio. Tik niekas negirdėjo, kad girinis būtų aimana- 
vęs ar ištaręs bent žodį. 

Taip ėjo laikas. O vieną dieną kilo karas, ir karaliui teko iš- 
vykti į mūšį. Apsišarvavęs ir pasiruošęs kelionei karalius krei- 
pėsi į karaliene: 

— Palieku ir kraštą, ir žmones tavo globai, — pasakė jis.— Ži- 
nau, kad tu protingai ir gerai juos valdysi. Tik dar vieną daly- 
ką turi man prižadėti. Gerai saugok girinį, kad nepabėgtų, kol 
aš sugrįšiu! 

— Stengsiuosi saugoti kaip savo akį — atsakė karalienė. 

— Tada aš ramus, — tarė karalius.— Štai raktas nuo girinio 
namelio. Pasikabink prie savo diržo ir niekam neleisk jo imti 
į Iankas! 

Karalienė paėmė raktą ir tučtuojau pasikabino prie diržo. Pas- 
kui abu nuėjo į pakrantę, kur laukė karo laivas. 

Karalius apsikabino karalienę, atsisveikino ir įlipo į laivą su 
savo vyrais. Pakilo burės, ir laivas pamažu nuplaukė. Kur tik ka- 
ralius bepasisuko, ten laimėjo mūšį, ir pasklido gandas apie jo di- 
delį narsumą. 


Auksinis obuolys 


Karalienė tol stovėjo pajūryje, kol buvo matyti laivas. Pas- 
kui su savo kambarinėmis sugrįžo į pilį ir pradėjo valdyti ir tvar- 
kytis kaip tik įmanydama geriau. O jei -kartais nulikdavo valan- 
dėlę, siuvinėdavo aksomą auksu ir šilkais ilgėdamasi ir trokšda- 
ma, kad tik mylimas vyras greičiau pargrįžtų. 

Didžiausia paguoda jai buvo sūnus, mažasis princas. Nors jis 
buvo dar nedidutis ir gležnas, tačiau jau galėjai matyti, kad vie- 
ną gražią dieną taps toks pat narsus ir drąsus kaip tėvas. 

Kartą bevaikštinėdamas po pilies kiemą mažasis princas su- 
stojo prie girinio trobelės. Čia atsisėdo ant žalios vejos ir ėmė 
žaisti su savo auksiniu obuoliu visai priešais namelio angą. Pa- 
raičiojęs jį vienaip, vėl prasimanė kitaip. Pradėjo mėtyti obuo- 
lį į sieną ir gaudyti rankomis. Bet štai nelaimė — obuolys ėmė 
ir įlėkė pro angą. | 

Girinis tuoj priėjo ir išmetė obuolį lauk. Princui patiko toks 
linksmas Žaidimas ir todėl jis vėl įmetė obuolį. Ir obuolys vėl bu- 
vo išmestas. Princas negalėjo atsidžiaugti tokiu žaidimu. Princas 
įmetė trečią kartą, ir obuolys vėl sugrįžo. 

Taip jie žaidė ilgą laiką. Tik tada, kai princas ganėtinai pri- 
sižaidė, girinis pasiliko obuolį. Princas laukė laukė, tačiau obuo- 
lio kaip nėra, taip nėra. 

— Mesk! Mesk! — šaukė princas. 

Girinis neatsakė, ir trobelėje buvo visai tylu. 

— Atiduok man obuolį! — šaukė princas. 

Ir šį kartą nesulaukė atsakymo. 

—- Gerasis girini — prašė jis,— aš labai noriu turėti obuolį! 

Tačiau trobelėje tebebuvo tylu, ir princas, supratęs, kad ne- 
bėra vilties, pradėjo verkti. Jis šniurpščiojo pasikukčiodamas ir 
buvo be galo nelaimingas. 

Tada girinis priėjo prie angos. Princas pamatė dvi niūrias 
akis, spoksančias į jį. 

— Aš tavo tėvui' niekada nieko blogo nepadariau — pasakė 
kalinys dusliu balsu.— Bet vis tiek jis pasičiupo mane ir uždarė 
čia visam gyvenimui. Ir žinok, niekada negausi savo obuolio, jei 
neišleisi manęs iš šitos dėžės. 

— Kaip aš galiu tave išleisti? — paklausė princas.— Atiduok 
mano gražų, brangų obuolį! Mano dailutį obuolį! - 

— Kai tik išleisi mane,— pasakė girinis— tuoj pat gausi O- 
buolį! 

— Kad aš negaliu, — šniurpščiojo princas.— Trobelė užsklęsta 
sunkiomis sklendėmis ir užrakinta didele spyna. Juk aš neįsteng- 
siu jos atidaryti, negi nesupranti! 

— Gali, kaipgi negalėsi — atsakė nykštukas.— Tik daryk, kaip 
aš tau pasakysiu. Bežaisdamas čia tu susivėlei plaukus. Nueik 
pas motiną ir paprašyk, kad tave sušukuotų. Padėk galvą jai ant 
kelių, kai ji tave šukuos. Tada lengvai pasieksi trobelės raktą, 
kabantį prie jos diržo. Pasikišk jį po apsiaustėliu, tik saugokis, 
kad neskambėtų! 

Princas papurtė galvą, tačiau girinis apsimetė nieko nematąs. 

— Paskui ateik pas mane ir atrakink duris,— kalbėjo jis to- 
liau — Gavęs obuolį galėsi vėl pakabinti raktą atgal, tavo moti- 
na nieko nė nepastebės. Ji tiek daug jų turi, kad nė nesupras, 
jog valandėlę kurio nors trūko. 

— Ne,— tarė princas.— Šitaip aš negaliu padaryti. Nekalbėk 
taip! 

— Aha, tau taip atrodo, — tarė girinis.— O ar tavo tėvas ge- 
rai darė įgrūsdamas mane į šį narvą kaip kokį žvėrį? Bene ir tu 
toks žiaurus?.. Pagaliau žinokis! Jei nenori atgauti obuolio, da- 
ryk kaip nori! | | 

Princas pastovėjo galvodamas. Obuolys buvo mylimiausias 
„žaislas, ir jis nenorėjo jo prarasti. O be to, jam atrodė, kas čia 
bloga, jeigu išleis girinį lauk, juk šisai nieko pikta nėra padaręs. 
Iš tikrųjų gaila vargšelio, kuris turi čia sėdėti dieną naktį, o tuo 
tarpu dar Žmonės eina ir eina nuo ryto ligi vakaro jo pasižiūrėti. 

Staiga princas apsisuko, nubėgo į rūmus ir prilėkė tiesiai prie 
karalienės. | 

— Mano plaukai labai susivėlė— tarė jis— Ar negalėtum 
mane sušukuoti? 

Motina tuoj padėjo rankdarbį ir pradėjo šukuoti sūnaus il- 
gas šviesias garbanas. Kol ji šukavo, princas glūdojo prie jos 

kelių. Paskui mikliai atsegė raktą nuo girinio namelio. Atsargiai 
pasikišo jį po savo apsiaustėliu, ir motina nieko nepastebėjo. 

Kai plaukai vėl buvo dailiai sušukuoti, princas padėkojo mo- 
tinai ir strimgalviais nudūmė pas girinį. Įtaikė raktą į spyną ir 
pasuko. Paskui įsiręžęs atstūmė“skląsčius ir galiausiai atidarė du- 
ris. 

Girinis išėjo į prieblandą, pasižiūrėjo į medžius ir į tamsiai 
mėlyną dangų. Paskui uždarė duris, užsklendė sklendes ir užraki- 
no spyną. Tada padavė princui raktą ir auksinį obuolį. 

— Še, imk obuolį, — tarė jis.— Labai ačiū tau, kad padėjai iš- 
trūkti iš šito kalėjimo. Niekada neužmiršiu, kiek gero man padarei. 
Ir jeigu kada ateitų tokia diena, kad tau reikėtų mano pagalbos, 
aš pasitarnausių kaip galėdamas. 

Tą pat akimirką žmogelis dingo, o princas paliko vienas be- 
stovįs vietoje. Jis iš lėto nuėjo atgal į rūmus tiesiai pas motiną. 

Nors jam ir pavyko nemačiomis prisegti raktą motinai prie 
diržo, bet daugiau taip džiaugtis savo auksiniu obuoliu nebe- 
galėjo. 


Pabėgimas 


Nedaug tepraslinko laiko, o jau visi stebėjosi, kad kalinio 
nebėra. Vos tik. virtuvės berniukas nunešė prie angos valgyti, 
niekas nebepriėjo pasiimti lėkštės. 

Berniukas kyštelėjo galvą pro angą, tačiau buvo jau prieblan- 
da ir negalėjo pamatyti, ar ten kas nors yra. Padaužė į sieną, 
pasiklausė, tačiau trobelėje nebuvo girdėti nė krepštelint. Jam 
pasidarė neramu, nežinojo, ką daryti. Paskui padėjo lėkštę ant 
žemės ir nudūmė atgal į rūmus. Čia. paprašė leidžiamas pasikal- 
bėti su karaliene. 

Si tuoj pat išėjo iš savo kambario. 

— Ko nori? — paklausė. 

— Girinis! Girinis! — uždusęs kartojo jis. 

Daugiau neįstengė ištarti. 

— Kas atsitiko giriniui? — paklausė karalienė. 

— Jo ten jau nebėra,— šiaip taip pasakė berniukas. | 

— Aišku, kad yra,— tarė karalienė.— Štai prie mano diržo 
kabo raktas nuo jo trobelės. Juk per sieną jis negalėjo išlįsti. O 
anga per maža. 

— Gal jis nebegyvas, — atsakė berniukas.— Trobelėje visai 
tylu. | 

— Tuoj mes sužinosim,— tarė karalienė.— Pašauk tučtuojau 
tris stiprius vyrus ir pasiimk žibintą. Bemat išsiaiškinsim. 

Berniukas tuoj pakluso. Jis užsidegė žibintą ir paliepė trims 
tarnams eiti kartu su karaliene į girinio namelį. Likusieji taip 
pat netvėrė smalsumu, todėl nusekė iš paskos. 

Visas pulkas traukė paskui skubančią karalienę link trobe- 
lės. Karalienė pasiėmė raktą nuo diržo ir atrakino spyną. Atstū- 
mė skląsčius, atidarė duris. Berniukas pakėlė žibintą, ir karalie- 
nė dirstelėjo vidun. Tačiau nors ir kaip žiūrėjo, trobelė buvo 
tuščia. 

Kilo didžiausia maišatis. Karalienė liepė tučtuojau pūsti didįjį 
trimitą. Bemat tekini subėgo dvariškiai ir sustojo didžiuliame rū- 
mų kieme. Karalienė išsiuntinėjo juos į visas šalis ieškoti girinio. 
Liepė iššniukštinėti ir laukuose, ir miškuose, ir pievose, ir ganyk- 
lose. Kalinį privalėjo žūtbūtinai atgabenti, gyvą ar mirusį. 

Tučtuojau visi puolė ieškoti, nors jau buvo tamsu. Išnaršė miš- 
kus ir krūmus, kiekvienoje troboje paklausė, ar kas nematė nykš- 
tuko. Tačiau nors ir kaip ieškojo, pabėgėlio nebuvo nė kvapo, 
niekas nebuvo nei girdėjęs, nei regėjęs jo. 

Paieškoję kelias dienas ir naktis, sugrįžo atgal į dvaro rūmus 
ir papasakojo karalienei, jog nieko nepešė. Ji be galo nusiminė 
ir nuliūdo. Ir kuo toliau, tuo jai darėsi neramiau, nes netrukus 
turėjo grįžti iš karo jos vyras. 


Teismas 


Vieną dieną jūros platybėse pasirodė karaliaus laivas. Žmo- 
nės susirinko pakrantėje sveikinti sugrįžusio valdovo. Karalienė 
su mažuoju princu, aišku, irgi ten buvo. 

Išlipęs į krantą, karalius pirmiausia pasisveikino su Žmona ir 
sūnumi. O paskui paklausė, ar giriniui nieko bloga neatsitiko. 

Tada karalienė ir turėjo prisipažinti teisybę. Ji „papasakojo 
karaliui viską, kaip buvo tą dieną, kai girinis dingo. 

— Aš dėl to nekalta, — pasakė ji — ir niekas čia nekaltas. 

Tačiau karalius labai supyko, išraudo visas. 

— Aš sužinosiu, kas kaltas,— šaukė jis,— ir savo pažadą iš- 
tesėsiu. Nulėks tam galva nuo pečių, kad ir kas jis būtų! 

Karalius tučtuojau padarė nuodugnią kvotą, tiek dideli, tiek 
maži buvo išklausinėti visi lig vieno. Tik niekas nieko neži- 
nojo, nors ir kaip gudriai karalius klausinėjo. 

Galų gale pasišaukė ir mažąjį princą. 

— Tu, aišku, čia niekuo dėtas? .— paklausė karalius. 

Berniukas stovėjo valandėlę tylėdamas ir rimtai žiūrėdamas į 
savo tėvą. 

— Žinau, kad turėsiu mirti, — atsakė jis pagaliau — bet ne- 
noriu meluoti. Aš išleidau girinį. 

Karalienės veidas išbalo, nusiminė visi, nes labai. mylėjo ma- 
žąjį princą. Karalius ilgai netarė nė žodžio, tačiau kakta buvo 
suraukta, o akys paniurusios. 

— Tegu niekas nepasakys, kad aš nesilaikau žodžio, net jei 
tai liečia mano kūną ir kraują — pasakė jis.— Todėl turėsi mirti, 
mano sūnau, nes esi to nusipelnęs! 

Ir kreipėsi į du dvariškius, kurie stovėjo arčiausiai. 

— Tuoj pat nuveskite princą į artimiausią mišką ir ten nužu- 
dykite,— įsakė jis.— O po to parodysit man jo širdį, kad būčiau 
tikras, jog padarėt taip, kaip liepiau. 

Žmonės pradėjo bruzdėti ir Ikuždėtis, salėje kilo didžiausia 
sumaištis. Visi meldė pasigailėti princo. Tačiau karalius buvo 
neperkalbamas ir atkakliai laikėsi savo sprendimo. Liepė vyrams 
nedelsti.. Paskui staigiai apsisuko, nuėjo į savo kambarius ir už- 
sirakino duris. 

Dvariškiams nieko nebeliko, kaip paklausyti. Jie pasiėmė prin- 
cą už rankų ir išėjo. Tačiau kai nuėjo į artimiausią mišką, kur 
turėjo įvykdyti tai, ką karalius liepė, rodos, visai nebeteko jė- 
gų. Todėl ėjo ėjo, vis toliau ir toliau. 

Vidury miško pamatė piemenuką, ganantį kiaules. Visi sustojo. 

— Ką mums daryti? — paklausė vienas dvariškis.— Ar tu 
pasiryžęs klausyti karaliaus įsakymo? 

— Ne,— atsakė antrasis— Kaip kažin ką nesu pasiryžęs. 

— Vadinasi, ir tau taip atrodo kaip manė Ar ne geriau būtų 
visai mums pabėgti? 

— Aišku, geriau negu skriausti princą, — pasakė pirmasis.— 
Tik man atrodo, jog būsiu gudriau sugalvojęs. Ar matai ana 
kiaulių piemenį? Nusipirksim iš jo paršelį. Paskersim ir parne- 
šim namo širdį. Nors ir labai kietas karalius, tačiau vis tiek jam 
liūdna. Bene jis žiūrės įsistebeilijęs į širdį, kurią jam parodysim. 

— Labai gerai sumanyta, — pritarė antrasis.— Aš čia su prin- 
cu palauksiu, kol tu nupirksi paršelį. 

Piemenukas mielai sutiko parduoti vieną paršelį. Jam buvo 
dorai užmokėta, dvariškis pasikišo paršelį po pažasčia ir nuėjo 
atgal prie savo bendrakeleivių. Jie vėl patraukė toliau, kol pri- 
ėjo tarpeklį gūdžiame miške. Čia sustojo, dvariškiai paskerdė 
paršelį ir atsargiai išėmė širdį. 

— Dabar turim grįžti atgal ir parodyti ją tavo tėvui, — pasakė 
vienas dvariškis princui.— O tu verčiau drožk nosies tiesumu 
kiek kojos neša iki kitos karalystės... Tik niekam niekada nepra- 
sitark, kas tu toks! 

— Mes turėsim vilties, jog tavo tėvas niekada nesužinos, kad 
tu gyvas, — tarė antrasis— Ir gali būti tikras — mes taip pat 
tylėsim. Jeigu karalius sužinos, kad mes jį apgavom, mums abiem 
nulėks galvos nuo pečių. 

Princas padėkojo jiems ir atsisveikino. Taigi dvariškiai vėl su- 
grįžo į rūmus. Čia aidėjo graudžios aimanos ir liejosi ašaros, kai 
visi sužinojo, -kad princas nužudytas. Dvariškiai nuėjo pas ka- 
ralių ir parodė jam širdį, kurią parsinešė. Tačiau karalius nusi- 
gręžė. 

— Jūs pasirodėt esą ištikimi tarnai,— tarė 'jis graudžių bal- 
su.— Bet eikit tučtuojau ir užkaskit! Aš negaliu į ją Žiūrėti. 

Dvariškiai paklausė būdami tikri, kad pasielgė teisingai. 

Tik nuo tos dienos nei karalius, nei karalienė neturėjo ra- 
"mybės. Karalius niekada neminėjo princo vardo ir nenorėjo gir- 
dėti apie jį kalbant. Tačiau visi suprato, kad jis didžiai gailisi sa- 
vo nelemto pažado ir širdyje gedi sūnelio. Karalienė tylėjo ir 
verkė, niekas nuo šiol nematė jos šypsantis. 


Mainai 


Mažasis princas mitriai keliavo toliau. Jis norėjo kuo -grei- 
čiau ištrūkti iš tėvo karalystės. Visą laiką žengė nosies tiesumu 
nepasukdamas nei į dešinę, nei į kairę. O valgė tik riešutus ir 
laukines uogas, kurių rasdavo miške. Vandens atsigerdavo iš 
„tyro šaltinėlio, trykštančio tarp akmenų. 

Ilgai ilgai keliavęs priėjo pagaliau aukštą kalną. Ant pat kal- 
no viršūnės augo didelė pušis, 

— Imsiu ir įsilipsiu į pušį — pagalvojo jis.— Iš ten bus ge- 
riau matyti kelias. 


Jis įsiropštė į pačią pušies viršūnę. Apsižvalgęs į visas puses 
pamatė toli toli karaliaus pilį, spindinčią saulėje. Jo žirdis suspur- 
do iš džiaugsmo. Taigi išlipo iš pušies ir patraukė ton pusėn, kur 
matė karaliaus rūmus. 

Beeidamas staiga priėjo lauką, o tame lauke berniukas arė. 
Berniukas buvo kone tokio pat amžiaus kaip jis ir dėvėjo pil- 
kais prastais rūbeliais, kaip visada dėvi piemenukai. Karalaitis 

pasižiūrėjo į savo puošnų apdarą ir susimąstė. Kas tik pamatys 
jo drabužius, tuoj supras, jog jis karalaitis. 

— Reikia pasikeisti drabužiais su šituo berniuku, — pagalvojo. 

Jis stabtelėjo prie kelio ir linktelėjo berniukui. 

— Labas vakaras! — pasakė jis. 

— Labas vakaras! — atsakė berniukas atsigręždamas į prin- 
cą. 

Berniukas paleido vadžias ir botagą ir nustebęs ėmė spoksoti 
į svečią. 

— Ko tu, tok gražus ponaitis, čia vaikštinėji — paklausė jis. 

— Ar tau atrodo, kad aš gražus? — paklausė princas. 

— Argi ne,— tarė berniukas.— Visai kaip princas, dievaži. 

— Puikiausiai atspėjai,— nusijuokė princas.— Ar nenorėtum 
pasikeisti su manim drabužiais? 

— Bene tu iš tikrųjų taip kalbi? — paklausė berniukas.— Ta- 
da turėčiau daug priedų duoti. Bet kaip kažin ką, aš nieko ne- 
turiu. 

— Ir labai gerai, — sutiko princas.— Tik greičiau, nes ieško- 
siu kito! Ne kasdien tau kas pasiūlys princo drabužius, galvą 
guldau! 

Ir jie pasikeitė. Berniukas užsimovė princo skrybėlę, apsivil- 
ko aksomo apsiaustėlį, iš priekio ir nugaros siuvinėtą perlais ir 
auksu. Princas apsitaisė berniuko skarmalais. Jie buvo suplyšę, 
lopas ant lopo, įr nelabai švarūs, viena gėda. Tačiau princas bu- 
vo patenkintas ir mandagiai nusilenkė berniukui. 

— Širdingai ačiū! — tarė jis.— Linkiu, kad mainai tau išeitų 
į gera. 

Jis pamosavo savo suplyšusia kepure ir nuėjo toliau. Galų 
gale priėjo didelį karaliaus dvarą. Pasuko pro užpakalines duris 
ir paklausė, ar nereikią jaučiams piemens. 

Aišku, labai reikią piemens karaliaus kaimenei, 0 ir jaučių ligi 
valiai. Nors ir tuoj pat galėsias pradėti. tarnystę. 

Princas padėkojo ir daugelį metų ganė karaliaus galvijų kai- 
menę. Jis užaugo, tapo dailus stiprus vyras, buvo doras ir, ką 
darė, darė sąžiningai. Praėjo daug laiko, ir jis galų gale užmiršo 
visas savo negandas. Beveik ir neprisiminė, jog kadaise buvo 
dailus princas. 

Varžybos 


| Šios karalystės karalius buvo našlys ir turėjo vientulę duk- 
terį. Septyniose karalystėse nebuvo gražesnės mergelės. Išmin- 
tinga, maloni, ir visi kalbėjo, kad tas princas, kuris gaus ją už 
žmoną, bus laimingiausias pasaulyje. 

Kai princesei sukako penkiolika metų, į karaliaus rūmus ėmė 
plaukti minios jaunikių. Jie ėjo iš šiaurės kalnų ir pietinių ly- 
gumų. Jojo raiti iš rytų pusės ir iš vakarų. Visiems ji pasakė 
ne, tiek pirmą kartą, tiek antrą, tiek trečią. 

Tačiau kiekvieną kartą, kai atstumdavo vieną, į jo vietą at- 
sirasdavo du, ir galiausiai jaunikių buvo tiek daug, kad karalius 
nebežinojo ką daryti. 

— Jau nebeištversiu ilgiau,— niūriai pasakė jis— Jei pati 
negalį išsirinkti vyro, tai aš tau išrinksiu. Bet tada nesiskųsk, 
mano dukrele! 

Jis jau buvo beeinąs, tačiau princesė sulaikė jį už palaidinio 
sagos ir pažvelgė meiliai savo didelėmis žydromis akimis. 

— Tėveli,— pasakė ji, — vis dėlto pabandysiu išsirinkti. Bet ne- 
reikalauk, kad tekėčiau už pirmo pasitaikiusio. Tegul jie užjoja 
ant stiklo kalno ir paima iš manęs aukso obuolį. Kuris užjos, tas 
ir bus mano vyras. 

— Tu nekvaila, mano dukrele,— tarė karalius ir linktelėjo 
galvą.— Labai geras pasiūlymas. 

Ir jis liepė paskelbti visoms karalystėms aplinkui, kad po 
septynių savaičių tas, kuris užjos ant stiklo kalno ir paims auk- 
so obuolį iš princesės rankų, taps jos vyru. Varžybos truksian- 
čios tris dienas. | 


Pirmoji diena 


Po septynių savaičių princesė buvo aprengta puošniausiais rū- 
bais ir nuvesta ant stiklo kalno. Čia pačioje viršūnėje ji atsisėdo 
su karūna ant galvos ir aukso obuoliu rankoje. Visi matė, kokia 
ji graži, ir aišku, jog trokštančių jos rankos susirinko galybė. 

Pievoje, kalno papėdėje, knibždėte knibždėjo princų ir ka- 
ralių spindinčiais šarvais. Visi jojo puikiais žirgais, nuo jų apda- 
IO stačiai akys raibo. Ir šiaip prisirinko Žmonių pažiopsoti į juos, 
nes visi, kas galėjo eiti ar ropoti, susirinko kalno papėdėje. Kas 
paims obuolį ir kam atiteks princesė? — suko jie galvas. 

„ Kai viskas buvo paruošta, karalius liepė sutrimituoti trimitais, 
o paskui didžiulėje pievoje stojo begalinė tyla. Jaunikiai pa- 
spaudė pentinus ir puolė visi į kalną. Tačiau, vos tik arklys vi- 
somis keturiomis atsistodavo ant stiklo, bemat nuslysdavo že- 
myn. Kitaip ir negalėjo būti, nes kalnas buvo slidus kaip ledas ir 
status kaip bažnyčios stogas. 

Arkliai šoko ir slydo, slydo ir vėl šoko, tačiau ant kalno ne- 
užlipo, tors ir kaip stengėsi. O raiteliai buvo atkaklūs, baisiai at- 
kaklūs, nes kiekvienas norėjo gauti princesę. Todėl vis bandė joti 
įtempe pavadžius. Tik nė vienam nepavyko ikopti aukščiau kaip 
kelis žingsnius. Bemat krisdavo stačia galva žemyn, daug kas 
susilaužė rankas ir kojas. 2 

Arkliai prunkštė, žmonės rėkavo, šarvai žlegėjo, kanopos 
tauškėjo, atsimušdamos į kalną, todėl triukšmas buvo toli girdėti. 

Kol visa tai dėjosi, princas klaidžiojo su savo jaučiais toli 
miške. Išgirdęs klegesį ir šarvų skambėjimą, atsisėdo jis ant 
akmens ir susimąstė. 

— Juk aš pats esu princas — tarė jis sau— Jeigu tada ne- 
būčiau išleidęs girinio, galėčiau dabar varžytis dėl princesės ran- 
kos. 

Tik staiga jis išgirdo tylius žingsnius už krūmų. Žiūri — prie 
šais jį stovi girinis. 

— Ačiū tau, kad aną sykį mane išleidai — tarė girinis, žvelg- 
damas į jį žaliomis akimis.— Ko čia sėdi toks nusiminęs? 

— Kurgi nebūsiu nusiminęs, — atsakė princas— Dėl tavęs 
turėjau pabėgti iš namų ir štai dabar sėdžiu čia vargšas pie- 
muo. Neturiu nei žirgo, nei šarvų, kad galėčiau įjoti į stiklo kal- 
ną ir varžytis dėl gražuolės princesės rankos. 

-— Jeigu tik tokios tavo bėdos, tai niekis, — tarė girinis.— 
Kitados tu man padarei didelę paslaugą, dabar pasistengsiu aš 
tau padėti. 

Ir jis nusivedė princą toli į požeminį savo būstą. 

Čia viename kampe kabojo dailūs šarvai. Jie buvo iš kie- 
čiausio plieno ir taip spindėjo, kad aplinkui tarsi šviesa sklido. 

Prie pat šarvų trypė dailiai pabalnotas širmas žirgas. Jis kaps- 
tė žemę plieninėmis pasagomis ir krimto plieninius žąslus, iš 
nasrų net putos dribo. 

— Dėkis kuo greičiau šarvus! — pasakė girinis— Ir iškart 
jok tenai laimės bandyt! O aš tuo tarpu paganysiu tavo jaučius. 

Princas bemat pakluso. Jis apsitaisė plieno šarvais, užsimovė 
plieno pentinus ant kojų, užsikabino ant rankos plieninį skydą ir 
užsimovė ant galvos plieninį šalmą. Su ta apranga pasijuto toks 

lengvas ir laisvas kaip paukštis ore arba žuvis vandenyje. Jis 
vikriai įšoko į balną, atleido pavadžius ir šuoliais nudūmė prie 
stiklo kalno. | Ž 

Čia varžybos ėjo į pabaigą. Jaunikių arkliai pavargę vos stovė- 
jo ant kojų. Raiteliai taip pat ne mažiau buvo nusikamavę, nes 
visi stengėsi kaip įmanydami, nors nė vienam nepasisekė įkopti 
į kalną. Pagaliau karalius liepė sutrimituoti, kad šiandien užteks 
varžytis. 

Ir kaip tik tuo metu karalius pamatė miško pakraštyje atjo- 
jantį nepažįstamą jaunikaitį. Jis buvo apsišarvavęs plienu nuo 
galvos iki kojų, su šalmu, skydu prie šalies ir kardu rankoje. Jis 
taip gražiai jojo savo širmu žirgu, kad miela buvo regėti. 

Visi sužiuro į raitelį stebėdamiesi, kas jis toks galėtų būti. 
Tačiau neilgai jiems teko sukti galvas, nes vos tik įjojęs į pievą 
raitelis pakilo kilpose, paspaudė pentinus ir kaip strėlė šovė ant 
kalno. Visų akys buvo įsmeigtos į jį, niekas nedrįso net kvėpuoti, 

Princesė kilstelėjo truputį norėdama paduoti jam obuolį. Tačiau 
raitelis,neužjojo ant viršaus. Pasiekęs pačią statmeną, mandagiai nu- 
silenkė princesei. Paskui staiga paleido žirgą ir nulėkė žemyn, net 
žiežirbos pasipylė iš po kanopų. Ir lyg paukštis dingo miške. 

Visi vėl atgavo žadą, pradėjo kalbėti, stebėtis ir spėlioti. Ka- 
ralius pasakė, kad tokio raitelio dar nėra matęs. Princesė neištarė 
nė žodžio. O rūmų damos kuždėjosi žinančios, jog dabar aišku, 
kam atiteks princesė. 


Antroji diena 


Kitą dieną jaunikiams vėl buvo leista pamėginti laimę. Prin- 
cesė buvo aprengta savo gražiaisiais rūbais ir nuvesta ant kal- 
no viršūnės. Čia ji sėdėjo su karūna ant galvos ir aukso obuoliu 
fankoje. | 

Pievoje, kalno papėdėje, vėl knibždėjo galybė princų ir ka- 
ralių su spindinčiais šarvais ir gražiausiais žirgais. Į tų vietą, ku- 
rie vakarykščiai nusilaužė rankas ar kojas, atsirado naujų. O 
žmonių. pasižiūrėti taip pat susirinko nemažai, visi spoksojo akis 
išpūtę. Kas galėjo eiti ar ropoti, visi atkeliavo. Kas pasieks obuo- 
lį ir gaus princesę? 

Kai viskas buvo paruošta, karalius liepė sutrimituoti trimitais, 
o paskui didžiulėje pievoje stojo begalinė tyla. Jaunikiai paspau- 
dė pentinus ir puolė visi į kalną. Tačiau vos tik arklys visomis 
keturiomis atsistodavo ant stiklo, bemat nuslysdavo žemyn. 

Arkliai šoko ir slydo, slydo ir šoko, tačiau nieko negalėjo pa- 
daryti, nors ir kaip stengėsi. O raiteliai buvo atkaklūs kaip ir praė- 
jusią dieną, jie jojo ir jojo, kol turėjo jėgų. Tik nė vienam ne- 
pavyko įkopti aukščiau kaip kelis žingsnius. Bemat krisdavo sta- 
čia galva žemyn, daug kas susilaužė rankas ir kojas. 

Arkliai prunkštė, žmonės rėkavo, šarvai žlegėjo, kanopos 
daužėsi į kalną, todėl bildesys ir triukšmas toli buvo girdėti. 

Kol visa tai dėjosi, princas klaidžiojo su savo jaučiais gūdžia- ' 
me miške. Išgirdęs klegesį ir šarvų skambėjimą, atsisėdo ant ak- 
mens ir susimąstė. Jis galvojo apie gražiąją princesę ir svarstė, 
ar girinis nepadės jam dar kartą. 

Tik staiga jis išgirdo žingsnius už krūmų. Žiūri — priešais jį 
stovi girinis. 

— Labą dieną,— tarė jis.— Juk vakar, ko norėjai, tą gavai, 
ko tu vėl nusiminęs? 

— Kurgi nebūsiu nusiminęs, — atsakė princas.— Pirmą kartą 
tu leidai man pamėginti. O štai vėl sėdžiu čia vargšas piemuo. 
Neturiu nei žirgo, nei šarvų, kad galėčiau užjoti ant stiklo kalno 
ir varžytis dėl princesės. 

— Jeigu tik tokios tavo bėdos, tai niekis, — tarė girinis— Mė- 
ginsiu tau padėti. 

Jis nusivedė princą į savo būstą. Čia viename kampe kabo- 
jo prašmatnūs šarvai. Jie buvo iš gryno sidabro ir taip spindėjo, 
net akis žilpino. Šalia šarvų trypė baltutėlis žirgas dailiai pabal- 
notas. Jis kapstė žemę sidabrinėmis pasagomis ir krimto sidab- 
rinius žąslus, iš nasrų net putos dribo. 

— Dėkis kuo greičiau šarvus! — pasakė girinis.— Ir jok lai- 
mės bandyti! O aš tuo tarpu paganysiu tavo jaučius. 

Princas bemat pakluso. Jis apsitaisė sidabro šarvais, užsimovė 
sidabro pentinus ant kojų, prisirišo sidabro kardą prie šalies ir 
užsidėjo ant galvos sidabrinį ša'mą. Su ta apranga pasijuto esąs 
toks lengvas ir laisvas kaip paukštis ore arba žuvis vandenyje. 
Jis vikriai įšoko į balną, atleido pavadžius ir šuoliais nudūmė prie 

stiklo kalno. | 

Čia varžybos jau ėjo į pabaigą. Jaunikių arkliai pavargę vos 
stovėjo ant kojų. Raiteliai taip pat ne mažiau buvo nusikamavę; 
nors visi stengėsi kaip įmanydami, bet nė vienam nepasisekė 
įkopti į kalną. Karalius laukė, gal ir šiandien pasirodys nepažįs- 
tamas jaunikaitis, todėl vis delsė duoti ženklą trimituoti. Ir kaip 
tik tuo metu, kai kilstelėjo ranką parodyti, jog metas baigti, pa- 
miškėje pasirodė raitelis. Jis buvo apsitaisęs nuo galvos iki kojų 
sidabru, su šalmu ant galvos, skydu ant rankos ir kardu prie ša- 

lies. Jis taip grakščiai jojo savo baltutėliu žirgu, kad miela buvo 
regėti. 

Visi sužiuro į raitelį, stebėdamiesi, kas jis toks galėtų būti. 
Tačiau neilgai jiems teko sukti galvas: vos tik įjojęs į pievą rai- 
telis pakilo kilpose, paspaudė pentinus ir kaip strėlė šovė ant 
kalno. Visų akys buvo įsmeigtos į jį, niekas nedrįso net kvėpuoti. 

Princesė kilstelėjo truputį norėdama paduoti jam obuolį. Ta- 
čiau raitelis neužjojo „ant viršaus. Pasiekęs pačią statumą manda- 
giai pasveikino ją su kardu rankoje. Paskui staiga paleido žirgą 
ir nulėkė žemyn, net žiežirbos pasipylė iš po kanopų. Ir raitelis 
lyg viesulas dingo miške. 

Vėl visi atgavo žadą, pradėjo kalbėti, stebėtis ir spėlioti. Ka- 
ralius pasakė, kad šitas žmogus jam labiausiai tiktų į žentus. O 
princesė neištarė nė žodžio. Tik rūmų damos kuždėjosi, kad ir jos 
esančios tos pačios nuomonės kaip tėvas. 


Trečioji diena 


Trečią dieną jaunikiams buvo leista paskutinį kartą pamėgin- 
ti. Princesė vėl buvo aprengta savo gražiausiais rūbais ir nuves- 
ta ang stiklo kalno viršūnės. Čia ji sėdėjo su karūna ant galvos 
ir aukso obuoliu rankoje. 

Pievoje, kalno .-papėdėje, knibždėjo galybė princų ir karalių 
su spindinčiais šarvais ir puikiausiais žirgais. Į tų vietą, kurie va- 
karykščiai susilaužė rankas ar kojas, atsirado naujų. O žmonių 
pasižiūrėti taip pat susirinko nemažai, visi spoksojo akis išpuūtę. 
Kas tik galėjo eiti ar ropoti, visi atkeliavo. Kas pasieks obuolį ir 
gaus princesę? | 

Kai viskas buvo paruošta, karalius liepė sutrimituoti trimitais, 
o paskui didžiulėje pievoje stojo begalinė tyla. Jaunikiai paspau- 
dė pentinus ir visi puolė į kalną. Tačiau, vos tik arklys visomis 
keturiomis atsistodavo ant stiklo, tuoj nuslysdavo žemyn. 

Arkliai šoko ir slydo, slydo ir šoko, tačiau nieko negalėjo pa- 
daryti, nors ir kaip stengėsi. O raiteliai buvo atkaklesni dar la- 
biau, užtat jojo, kol turėjo jėgų. Ir vos tik kiek įkopdavo, bemat 
stačia galva krisdavo žemyn, daug kas susilaužė rankas ir kojas. 

Arkliai prunkštė, žmonės rėkavo, šarvai žlegėjo, kanopos dau- 
žėsi į kalną, todėl bildesys ir triukšmas toli buvo girdėti, 

„Kol visa tai dėjosi, princas klaidžiojo su savo jaučiais po 
mišką. Išgirdęs klegesį ir šarvų skambėjimą, atsisėdo ant akmens 

ir susimąstė. Jis galvojo apie gražiąją princesę ir svarstė, ar gi- 
rinis nepadės jam dar kartą. 

Tik staiga išgirdo šnarant krūmus. Žiūri — priešais jį stovi 
girinis. 

— Labą dieną, — tarė jis.— Du kartus išpildžiau tavo norus. 
Ko tu vėl nusiminęs? 

— Kurgi nebūsiu nusiminęs, — atsakė princas.— Vakar ir už- 
vakar padėjai man dalyvauti varžybose. O šiandien sėdžiu čia 
vargšas piemenėlis. Neturiu nei žirgo, nei šarvų, kad galėčiau 
joti į stiklo kalną. 

— Jeigu tik tokios tavo bėdos, — tarė girinis,— tai niekis. 
Bandysiu tau padėti. Jeigu tikrai nori ją gauti, turi šiandien ga- 
lutinai pasistengti — iki šiol, man rodos, tik žaidei! 

Jis nusivedė princą į savo būstą ir parodė į kampą. Čia kabo- 
jo puikiausi šarvai. Jie buvo iš gryniausio aukso ir taip spindėjo, 
kad viskas aplinkui atrodė paauksuota. Netoli šarvų trypė juodas 
arklys su aukso karčiais ir aukso kamanomis. Jis kapstė žemę 
auksinėmis pasagomis, o balnas spindėjo auksu. 

— Dėkis greičiau šarvus — pasakė girinis.—Ir jok laimės 
bandyti! O aš tuo tarpu paganysiu tavo jaučius. 

Princas bemat pakluso. Jis apsitaisė aukso šarvais, užsimovė 
ant kojų aukso pentinus, užsidėjo ant rankos aukso skydą, pri- 
sisegė aukso kardą prie šalies ir užsimovė ant galvos auksinį šal- 
mą. Su ta apranga pasijuto esąs toks lengvas ir laisvas kaip 
paukštis ore arba žuvis vandenyje. Vienu šuoliu įšoko į balną, 
paleido pavadžius ir šuoliais nujojo prie stiklo kalno. 

Čia varžybos jau ėjo į pabaigą. Jaunikių arkliai pavargę vos 
stovėjo ant kojų. Raiteliai irgi nusikamavę, nes stengėsi kaip 
įmanydami; tik nė vienas neužjojo į stiklo kalną. Karalius laukė, 
gal ir šiandien pasirodys nepažįstamasis raitelis. Todėl vis delsė 
duoti ženklą trimitui. Ir kaip tik tuo metu, kai kilstelėjo ranką 
parodyti, jog metas baigti, pamiškėje pasirodė raitelis. Jis buvo 
visas nuo galvos iki kojų apsitaisęs auksu, su šalmu ant galvos, 
skydu ant rankos ir kardu prie šalies. Ir taip grakščiai jojo ant 
juodo žirgo su auksiniais karčiais, kad miela buvo regėti. 

Visi sužiuro į raitelį ir klausinėjo kits kitą, kaip čia galėtų 
būti, kad niekas nepažįsta svečio. Tačiau neilgai teko stebėtis, 
nes vos tik įjojęs į pievą auksinis raitelis pakilo kilpose, paspau- 
dė pentinus ir kaip strėlė pasileido į kalną. Visų akys buvo įs- 
meigtos į jį, niekas nedrįso net kvėpuoti. 

Princesė atsikėlė ir padavė jam obuolį. Jis sustojo prie jos 
ir nušoko nuo arklio. Tada priklaupė ant vieno kelio ir paėmė 

obuolį iš jos rankos. Paskui sėdo į balną, paleido žirgą ir nulėkė 
žemyn, iš paskos lyg juosta nusidriekė žiežirbos. Ir dingo miške 
tarsi krintanti žvaigždė. 

Kalno papėdėje kilo didžiausias triukšmas. Visi šaukė iš nuos- 
tabos, net miškas aidėjo. Arkliai prunkštė, trimitai pradėjo tri- 
mituoti. Karalius atsistojo ir pamojavo skeptru, visi nutilo. 

— Nepažįstamasis jaunikaitis laimėjo princesės ranką,— su- 
šuko karalius. 

Princesė neištarė nė žodžio. Tačiau visi matė, kaip ji pirma 
pabalo, paskui išraudo, kai nepažįstamasis paėmė iš jos obuolį. 
Nesunku buvo atspėti, ką ji galvoja. 


Rinkimai 


Dabar tik reikėjo sužinoti, kas tas nepažįstamasis. Visi tikėjo- 
si, kad jis tuojau ateis pasiimti savo laimikio, o ypač laukė ka- 
ralius ir princesė. Tačiau pirmą dieną niekas nepasirodė. Tuščiai 
laukta antrą ir trečią dieną. 

Princesė išblyško ir nuliūdo. Karalius negalėjo atsistebėti, ko- 
dėl taip atsitiko, o žmonės suko galvas, kodėl tasai nepažįstama- 
sis kažkur dingo. 

Jaunikiai širdo ir murmėjo: | 

— Jeigu tas prašmatnus nepažįstamasis nenori princesės, tai 
puikiausiai mes galime užimti jo vietą! | 

Galiausiai karaliui nusibodo laukti, o nugalėtojo kaip nėra, 
taip nėra. | 

— Jau nebežinau ką veikti — atsako karalius.— Padarysiu 
paskutinį bandymą, tada jau duktė turės klausyti manęs. 

Ir karalius liepė pranešti, kad turtingi ir beturčiai, kilmingie- 
ji ir beluomiai po trijų dienų susirinktų į pasitarimą priešais ka- 
raliaus rūmus. Čia princesė iš jų tarpo pati išsirinksianti sau vy- 
rą. Tačiau jeigu ji negalės apsispręsti, karalius ketina pats jai 
išrinkti. Ir tada ji turės jo klausyti. 

Visi,- kas galėjo eiti ar šliaužti, panoro dalyvauti susirinkime, 
ir todėl, kad karalius kvietė, ir todėl, kad buvo labai įdomu. 

Taigi po trijų dienų aikštė buvo pilnutėlė. Kai visi susirin- 
ko, į rūmų kiemą buvo išvesta princesė. 

Karalius pakėlė savo skeptrą ir šūktelėjo, kad princesė eis 
nuo vieno prie kito ir rinksis vyrą. 

Princesė su tėvu ėmė sukti ratu. Ji žiūrėjo į visus jaunus vy- 
rus, tačiau niekaip negalėjo rasti to, kurio ieškojo. Kai apsuko 

visą ratą, pamatė vyriškį, stovintį nuošaliai nuo žmonių minios. 
Jis buvo su plačiabryle skrybėle ir dideliu pilku apsiaustu, — taip 
paprastai dėvi piemenys. Apsiausto apykaklė buvo pastatyta, to- 
dėl negalėjai įžiūrėti veido. 

Išvydusi nepažįstamąjį, princesė tuoj pribėgo artyn. Ji atlen- 
kė apykaklę ir apkabino vaikiną. 

— Štai jis! — sušuko princesė.— Štai jis! 

Tada visi pradėjo juoktis, šaipytis: jie puikiai pažino kara- 
liaus jaučių piemenį. Karalius pats be galo nustebo ir nusiminė. 
Tik princesė į nieką nekreipė dėmesio. 

— Juokitės, kiek norit,— pasakė ji. — Tik jis, o ne kas kitas, 
bus mano vyras! 

— Dukrele brangi,— pasakė karalius.— Tai bent turėsiu žentą! 

Ir jo skruostais pasipylė ašaros. 

— Nenusimink,— pasakė piemuo.— Tavo žentas toks pat ka- 
ralaitis, kaip tu esi karalius! 

Ir jis atsilapojęs numetė didelį apsiaustą žemėn. Tada jau 
niekas nebesijuokė, nes vietoje piemens stovėjo liemeningas 
princas, apsitaisęs nuo galvos iki kojų auksu ir su princesės obuo- 
liu rankoje. Visi lig vieno atpažino raitelį, kuris buvo užjojęs 
ant stiklo kalno. 

Dabar labai apsidžiaugė ir dideli, ir maži. Princas mandagiai 
pasveikino princesės tėvą ir papasakojo apie savo įdomų gyvenimą. 

Karalius, išklausęs princo gyvenimo istorijos, nudžiugo. Ne- 
trukus jis iškėlė negirdėtą neregėtą puotą, pakvietė visus į vaišes, 
netgi jaunikius. Princas vedė princesę ir gavo pusę karalystės. 

Vestuvės truko septynias dienas, o joms pasibaigus, princas 
su savo jaunąja Žmona nujojo į princo tėvų namus. Karalius ir 
karalienė apsiverkė iš džiaugsmo sužinoję, kad jų sūnus gyvas. 
Princas padėkojo dvariškiams, kurie įšgelbėjo jo gyvybę, ir gau- 
siai jiems atsilygino. 

Po to jie ilgai ir laimingai gyveno. 


BALTUTIS IR DAILUTIS 
Į platų pasaulį 


Kitados, uždaryta į aukštą bokštą ir visų užmiršta, gyveno ka- 
ralienė. Vienintelė jos paguoda buvo sūneliai dvyniai — Baltutis 

ir Dailutis. Juodu buvo panašūs į wienas kitą kaip dvi miško uo- 
gos. Tik motina galėjo juos atskirti. 

Broliai augo ir užaugo stuomeningi ir stiprūs jaunikaičiai. Jie 
mokėjo mėtyti ietį, kapoti kardu ir šaudyti, iš lanko. Visi darbai 
jų rankose tirpte tirpo. 

Sulaukę penkiolikos metų, juodu pradėjo ilgėtis plataus pa- 
saulio. Tada nuėjo pas motiną, kuri sėdėjo nuošaliame bokšto kam- 
baryje. 

— Motule— tarė jie.— Norėtume keliauti iš namų laimės 
ieškoti. Palaimink mus! 

— Aišku, man gaila jus išleisti — atsakė motina—- Bet jūs 
laisvi kaip paukščiai, jums ne vieta kalėti bokšte. Tik duokite 
pagalvoti, ką galėčiau padovanoti jums atsisveikindama. | 

Ji pasirausė savo skryniose ir spintose ir padavė Baltučiui ie- 
tį, o Dailučiui — lanką su strėlėmis. Ir dar abu gavo po šunį, ku- 
rie turėjo juos saugoti. 

Sūnūs padėkojo už geras dovanas ir prižadėjo greitai sugrįž- 
ti ir ją išvaduoti. Paskui atsisveikindami pabučiavo motiną. 


Nuėję gerą galą jaunikaičiai atsidūrė gūdžiame miške. Bu- 
vo jau išalkę, todėl paleido šunis ir pradėjo medžioti. Po kiek lai- 
ko pamatė lokę. 

— Tu šauk, o aš mesiu ietį, — tarė Baltutis broliui. 

Tačiau lokė pradėjo prašyti, kad nežudytų jos. 

— Nešauk! Nemesk!— suriaumojo ji. — Namie irštvoje guli 
mano vargšai vaikeliai. Jeigu neteks motinos, nusigaluos badu. 
Verčiau aš jums atiduosiu didžiuosius, kad galėčiau auginti ma- 
Žuosius. 

Broliams pagailo lokės, ir jie prižadėjo jos nekliudyti. Ji tuoj 
nulapsėjo į irštvą ir atvedė du paūgėjusius lokiukus. 

— Sekit klusniai paskui šiuos gerus ponus, — tarė ji lokiu- 
kams,— ir neužmirškit, kad jie man dovanojo gyvybę! 

Dvyniai keliavo toliau su savo šunimis ir lokiukais. Giria buvo 
tokia didelė, kad, rodės, nebus nei galo, nei krašto. Kitą dieną 
išalkę jie vėl paleido šunis ir ėmė medžioti. Netrukus pamatė vilkę. 

— Tu šauk, o aš mesiu ietį, — tarė Baltutis broliui. | 

Tačiau vilkė pradėjo prašyti, kad nežudytų jos. 

— Nešauk! Nemesk! — sustugo ji— Namie oloje guli mano 
vargšai vaikeliai. Jeigu neteks motinos, nusigaluos badu. Ver- 
čiau aš jums atiduosiu didžiuosius, kad galėčiau auginti mažuo- 
sius. 

Broliams pagailo vilkės, ir jie prižadėjo jos nekliudyti. Ši tuoj 
nubidzeno į olą ir atvedė du paugėjusius vilkiukus. 

— Sekit klusniai paskui šiuos gerus ponus,—tarė ji vilkiu- 
kams,— ir neužmirškit, kad jie man dovanojo gyvybę! 

Dvyniai keliavo toliau su savo šunimis, lokiais ir vilkais. Kai 
vėl išaušo rytas, jie dar nebuvo išėję iš didžiulės girios. Buvo 
baisiai išalkę, todėl paleido šunis ir pradėjo medžioti. Netrukus 
pamatė lapę. 

— Tu šauk, 0 aš mesiu ietį, — tarė Baltutis broliui. 

Tačiau lapė pradėjo prašyti, kad nežudytų jos. 

— Nešauk! Nemesk! — ėmė maldauti ji. — Namie urve guli 
mano vargšai vaikeliai. Jeigu 'neteks motinos, nusigaluos badu. 
Verčiau aš jums atiduosiu didžiuosius, kad galėčiau auginti 
mažuosius. | 

Broliams pagailo lapės, ir jie prižadėjo jos nekliudyti. Ši tuoj 
nubidzeno į urvą ir atvedė du paūgėjusius lapiukus. 

— Sekit klusniai paskui šiuos gerus ponus,— tarė ji lapiu- 
kams,— ir neužmirškit, kad jie man dovanojo gyvybę! 

Dvyniai traukė toliau su savo šunimis, lokiais, vilkais ir la- 
pėmis, žvėrys uoliai ir klusniai sekė savo ponų pėdomis. 


Pakeliavę dar tris dienas, broliai priėjo tokią vietą, kur kry- 
žiavosi du miško takai, ir sustojo. 

— Čia bus geriausia mums atsisveikinti, — tarė Baltutis.— Šir- 
dis sako, kad negreit susitiksim. 

— Tu visada ir visur spręsdavai už mus abu,— atsakė Dailu- 
tis, — tebūnie taip ir dabar. Tik ką man daryti, jei panorėsiu su- 
žinoti, kaip tau sekasi plačiajame pasaulyje? 

— Nesijaudink dėl to,— tarė Baltutis.— Aš įbesiu savo pei- 
lį štai į šitą medį. Kai .panorėsi sužinoti, kaip man sekasi, ateik į 
šią vietą ir pasižiūrėk į peilį! Jei bus surūdijęs, vadinasi, man 
nieko netrūksta. O jeigu kruvinas, vadinasi, manęs nėra gy- 
vo, ir žinau, kad tu ateisi ir atkeršysi už mano gyvykę. | 

Baltutis paspaudė broliui ranką ir palinkėjo laimės. Tada pa- 
sišaukė savo žvėris ir nuėjo mišku vakarų pusėn. Dailutis paliko 
vienas prie didelio medžio. 

Dailučio nuotykiai 

Kai Baltutis dingo iš akių, Pailutis patraukė rytų pusėn su sa- 
vo žvėrimis. Netrukus priėjo seną apleistą dvarą miške. Tačiau, 
nors ir kaip žvalgėsi, niekur nebuvo matyti hė vieno Žmogaus. 

Dailučiųi čia pasirodė labai nyku, ir jau buvo. benorįs eiti to- 
liau. Tačiau staiga pakilo vėtra, pradėjo smarkiai lyti, ir jam te- 
ko ieškoti pastogės sau ir savo palydai. 

Jis priėjo prie didžiųjų vartų ir pasibeldė. Tačiau niekas ne- 
atsiliepė ir niekas neatidarė. Tada jis dar kartą smarkiai padaužė. 
Galų gale vartai prasivėrė ir pasirodė sena ragana, tokia perka- 
rusi ir bjauri, kad ir žvėrims, ir jų ponui pasišiaušė plaukai. 

— Kas toks esi, kad kelį tokį triukšmą? — paklausė ragana 
ir piktai pasižiūrėjo į jį savo paraudusiomis akimis. 

— Aš esu keleivis, klajoju po pasaulį, ieškau tarnystės, — at- 
sakė Dailutis.— Tik jei ne tokia audra, nebūčiau drįsęs sutrukdyti. 

— Aha,— tarė ragana, — vadinasi, ieškai tarnystės. Tada gali 
ir pas mane pasilikti. Man kaip tik reikia gero berno. Jei dorai ir 
sąžiningai tarnausi, gausi gerą atlyginimą. O jei ne, paguldysi 
galvą. | ž 

— Kodėl ne, galiu ir čia tarnauti, — atsakė Dailutis.— Kas rei- 
kia — padarysiu, nei daugiau, nei mažiau. 

Tada ragana atidarė vartus ir įleido Dailutį, šunį, lokius, vil- 
kus ir lapes. Ji pamaitino juos ir pagirdė, paskui parodė mažytę 
kamarėlę, kur visi galės miegoti. Šie kirto kaip galėdami, gėrė 
lig soties, paskui mandagiai padėkojo, tačiau nei Dailučiui, nei 
jo žvėrims nebuvo jauku šalia šeimininkės. 


Kai prašvito rytas, į jų kamarėlę atėjo ragana. 

— Kol pradėsi tarnystę, noriu tau aprodyti visas dvaro įžy- 
mybes,— tarė ji. 

Dailutis nusekė iš paskos, o žvėrys irgi nepasiliko. 

Eidami iš menės į menę, jie išvydo daugybę įdomių ir bran- 
gių daiktų, apžiūrėjo rūmų kiemą, pamatė pakeliamus tiltus. 
Galiausiai priėjo pievą. Ji buvo pilna pilnutėlė ančių, kiek tik 
akys užmatė baltavo visur. 

— Kaip čia ir praeiti pro jas? — klausia Dailutis. 

-— Ženk drąsiai, — sako ragana.— Šitos antys dvaro ir, jeigu 
kuriai nors užminsi ant kojos, nieko neatsitiks. 

lr ji nužygiavo per pievą, nekreipdama dėmesio, kiek antims 
kojų numindžiojo. Tuo tarpu Dailučiui gaila buvo paukščių, ir 

jis taip stengėsi žengti atsargiai, kad nekliudė nė vienos anties. 
Ir savo žvėrims davė ženklą, kad jie taip pat darytų. 

Užtat nelabai galėjo, paskubėti, ir ragana toli juos paliko. Ta- 
"da prie Dailučio krypuodamas priėjo ančių karalius. 

— Ačiū tau,— sukvaksėjo jis, — kad pagailėjai manęs ir ma- 
no pulko! Jei kada bėda prispirtų, atsimink mane. Tada ir aš tau 
paslaugą padarysiu. | 

Ir ančių karalius staiga dingo tarp savo pavaldinių, ragana 
nieko nė nepastebėjo. 

Ji ėjo vis tolyn ir tolyn, o Dailutis su savo žvėrimis sekė pas- 
kui. Netiukus jie priėjo kitą pievą. Čia knibždėjo tūkstančiai 
skruzdėlių, atrodė, jog žemė juda. 

— Kaip čia praeiti pro jas? — klausia Dailutis. 

— Ženk, ir viskas, — sako ragana.— Šitos skruzdėlės dvaro, jei 
kokį šimtą ir sutrypsi, nieko neatsitiks. 

Ir ji nužygiavo tiesiai per pievą, nekreipdama dėmesio, kiek 
skruzdėlių žuvo po jos kojomis. O Dailučiui gaila buvo darbštuo- 
lių, ir jis taikėsi Žengti labai atsargiai, kad neužkliudytų nė vie- 
nos. Ir savo žvėrims davė ženklą, kad ir jie taip pat darytų. 

Užtat nelabai galėjo paskubėti, ir ragana toli juos paliko. Ta- 
da prie jo priropojo pats skruzdėlių karalius. 

— Ačiū tau,— sukuždėjo jis — kad pagailėjai manęs ir mano 
pulko! Jei kada bėda prispirtų, atsimink mane. Tada ir aš tau 
paslaugą padarysiu. 

+ Ir karalius staiga dingo skruzdėlių knibždėlyne, ragana nieko 
nė nepastebėjo, kad jos bernas su kuo nors kalbėjo. 

Ragana ėjo vis tolyn ir tolyn, o Dailutis su savo žvėrimis se- 
kė paskui. Po valandėlės jie priėjo kitą pievą. Čia dūzgė tūkstan- 
čiai Eičių, atrodė, kad ir žemė, ir oras zvimbia, ūžia. 

— Kaip čia praeiti pro jas? — klausia Dailutis. 

— Eik ir viskas,— sako ragana.— Šitos bitės dvaro, jei kokį 
tūkstantį ir sutraiškysi, nieko neatsitiks. 

Ir ji nužygiavo per pievą, nekreipdama dėmesio, kur deda ko- 
ją ir kiek bičių žūsta, jai praėjus. Tačiau Dailučiui buvo gaila dūz- 
giančių darbštuolių, ir jis taikėsi žengti kuo atsargiau, kad nė vienos 
bitės nesumindžiotų. Ir savo žvėrims davė ženklą, kad ir jie taip 
„pat darytų. 

Užtat nelabai galėjo paskubėti, ir ragana toli juos paliko. Ta- 
"da prie jų atskrido bičių karalienė. | 
| — Ačiū tau, — sudūzgė ji — kad pagailėjai manęs ir maniškių. 
"Jei kada bėda prispirtų, atsimink mane. Tada ir aš tau paslaugą 
"padarysiu. 

Ir ji dingo bičių spiečiuje, ragana nieko nepastebėjo. 
Jau buvo gerokai įdienoję, todėl ragana su Dailučiu ir jo 
palyda grįžo į dvarą. | 2 | 


Rytojaus dieną atėjo ragana, pasibeldė į Dailučio kamarėlę. 

— Laikas tau pradėti tarnystę, — sušvokštė ji.— Duosiu tau 
pirmą darbą, pažiūrėsim, ką gali. 

Ir ji trindama rankas nužvelgė savo berną dygiomis akimis. 

— Taigi klausyk,— kalbėjo ji.— Kitados šiuose rūmuose buvo 
auksinis raktas, kuriuo galėdavai atrakinti vakarinius vartus. Du 
šimtai metų kaip tas raktas dingęs, ir aš dabar noriu, kad tu jį su- 
rastum. Jeigu nerasi ligi rytoj patekės saulė, tavo galva nusiris 
nuo pečių. 

Dailutis vaikščiojo visą dieną ir ieškojo kur išmanydamas. Ta- 
čiau jokio auksinio rakto nerado, nors ir kaip stengėsi. Netgi Žvė- 
rys nieko negalėjo padėti, kad ir kaip būtų norėję. 

Kai atėjo vakaras.ir už medžių viršūnių nusileido saulė, Dai- 
lutis atsisėdo ant akmens baisiausiai susikrimtęs. 

— Niekur čia nėra auksinio rakto, dievaži — galvojo jis.— 
Nebent panerti į vandenį ir ten ieškoti. O gal man antys galėtų 
padėti. 

Vos tik jis šitaip pagalvojo, tuoj prieš jį palenkęs kaklą atsi- 
rado ančių karalius. 

+ — Ko toks susikrimtęs? — paklausė jis. | 

— Kur nebūsiu susikrimtęs? — tarė Dailutis.-— Ragana liepė 
surasti auksinį raktą, kuris šiame dvare buvo prieš du šimtus 
metų. Visur ieškojau! Dabar galvą paguldysiu, jeigu iki saulės 
tekėjimo nerasiu. 

— Nenusimink, jaunikaiti — tarė ančių karalius.— Aš, neuž- 
miršau, ką tu padarei man ir mano pavaldiniams. Dabar atėjo ei- 
lė tau padėti. 

Jis nukrypavo atgal į pievą ir sukėlė visas antis. O šios ilga 
eile nutipeno į seną vandens kanalą, kuris buvo iškastas po ry- 
tiniu pilies mūru. Visi paukščiai bemat paniro į vandenį, pas:a- 
tė uodegas ir iš visų jėgų snapais ėmė kapstyti dumblą. ( 

Neilgai trukus ančių karalius išlipo į krantą su kažkokiu žį- 
bančiu daiktu snape. Tai buvo auksinis raktas. 

— Širdingai ačiū,-— pasakė Dailutis.— Tu man pasitarnavai 
daugiau, negu buvau nusipelnęs. | 

Jis mandagiai nusilenkė karaliui ir antims. Šios sugrįžo atgal 
į savo pievą, o princas smagus ir patenkintas parėjo į SEmaLE lę 
ir su visais žvėrimis atsigulė miegoti. 

Rytojaus rytą, vos prašvitus, atėjo ragana. 

— Kur auksinis raktas? — suriko ji. 

— Štai, — atsakė Dailutis ir padavė jai raktą.— Jis buvo van- 
dens griovyje. 

Iš pykčio raganos veidas pasidarė pilkas. 

— Kas nors padėjo tau jį rasti — sumurmėjo ji. 

Tada apsigręžė ir trenkė durimis. Dailutis suprato, kad ji la- 
bai įtūžusi. 

Po pietų ragana vėl atėjo ir pamojo bernui, kad sektų paskui. 
Jie ėjo iš.vienos menės į kitą, o žvėrys taip pat neatsiliko. Ga- 
liausiai pateko į erdvią salę. Čia kūpsojo didžiulė krūva miežių 
ir rugių mišinio. | 

— Duosiu tau antrą darbą, — sušvokštė ragana.— Pažiūrėsim, 
ar tu ne tik auksinio rakto moki ieškoti. 

Ji nužvelgė savo naująjį berną ir pasitrynė nosį. 

— Surūšiuosi šituos grūdus,— sako ragana.— Atskirai rugius 
nuo miežių, o miežius nuo rugių, ir kiekvieną rūšį supilsi į atski- 
rą krūvą. Viską turi padaryti ligi ryto, kol saulė patekės, kitaip 
bus tau galas. 

Dailutis atsiklaupė prie krūvos ir pradėjo rūšiuoti kaip iš- 
manydamas greičiau. Tačiau nors ir kaip stengėsi, nieko negalė- 
jo padaryti. Atėjus vakarui, jis teturėjo vos mažytę krūvelę ru- 
gių ir mažytę krūvelę miežių. Net žvėrys neįstengė padėti, nors 
ir labai uoliai dirbo. 

"Kai už medžių viršūnių nusileido saulė, atsisėdo jis ant suo- 
lelio baisiausiai susikrimtęs. 

— Net jei ir visą naktį rinkčiau, vis tiek nespėsiu,— galvo- 
ja jis — Čia mažiausia tūkstančio akių ir tūkstančio rankų rei- 
kia tokiam darbui padaryti. Ak, ar negalėtų man skruzdėlės pa- 
dėti? 

Vos tik jis šitaip pagalvojo, tuoj prieš jį atsirado skruzdėlių 
karalius. 

— Ko toks susikrimtęs, jaunikaiti? — paklausė skruzdėlių ka- 
ralius. 

— Kur nebūsiu susikrimtęs?į — tarė Dailutis— Ragana liepė 
surūšiuoti šituos grūdus, atskirti rugius nuo miežių. Bet nespė- 
siu, nors ir labai stengčiausi, o jeigu nebaigsiu darbo iki saulė 
patekės, galas man. 

— Nenusimink, jaunikaiti, — tarė skruzdėlių karalius, — Aš ne- 
užmiršau, ką tu padarei man ir mano pavaldiniams. Dabar atėjo 
eilė tau padėti. 

Jis nuropojo atgal į pievą ir sukėlė skruzdėles. Tuoj visa ga- 
lybė atžygiavo į salę, užgulė grūdų krūvą ir pradėjo nešioti ru- 
gius vienur, miežius kitur. Neilgai trukus visas darbas buvo baig- 
tas, ir salėje kūpsojo dvi dailios krūvos. 

— Širdingai ačiū, — pasakė Dailutis-- Tu man pasitarnavai 
daugiau, negu buvau nusipelnęs. 

Jis mandagiai nusilenkė karaliui ir visoms skruzdėlėms. Šios 
sugrįžo atgal į savo pievą, o princas nuėjo į kamarėlė ir su vi- 
sais žvėrimis drauge atsigulė miegoti. 


Rytojaus rytą, vos prašvitus, atkėblino ragana. 

— Kur rugiai? O kur miežiai? — suriko ji ir nusivedė jį į sa- 
lę. 

— Štai vieni, o štai kiti — atsakė Dailutis ir parodė ranka. 

Ragana atsiklaupė ir pradėjo įsijuosusi raustis po krūvą. Ta- 
čiau, nors ir kaip ieškojo, nerado nė vieno rugio miežių krū- 
voje ir nė vieno miežio rugių krūvoje. 

Tada ragana pamėlynavo iš pykčio. 

— Tau kas nors padėjo, vienas tu darbo negalėjai padary- 
ti. — sušvokštė ji. 

„Paskui apsigręžė ir trenkė durimis. Dailutis suprato, kad ji la- 
bai įtūžusi. 

Tačiau po pietų ji vėl atėjo. Pamojo savo bernui, ir jie vėl 
pradėjo eiti per menes, o žvėrys sekė paskui. Galiausiai pateko 
į didžiulę salę. Kitame gale salės buvo siauras suolas su dideliu 
aukštu stovu, o ant jo išrikiuoti stovėjo septynių gražuolių pa- 
veikslai. 

— Štai tau trečias darbas, — sukikeno ragana.— Pažiūrėsim, 
ar moki dar ką, ne tik auksinio rakto ieškoti ir atskirti rugius 
nuo miežių. 

Ji dėbtelėjo į berną ir įsirėmė rankomis į šonus. 

— Įsižiūrėk gerai į šituos paveikslus — pasakė ji — Viena 
iš šių damų yra tikra princesė. Ji valdė šią karalystę, kol atėjau 
aš ir užbūriau ją ir visą jos palydą. Jeigu atskirsi, kuri iš jų tik- 
ra princesė, būsi galingesnis už mane. Tačiau, jei neparodysi 
ligi saulė patekės, galas tau. 

Dailutis atsistojo ir ėmė žiūrėti į gražius paveikslus. Veidai 
buvo vienodi, apdarai taip pat, stovėjo visos vienodai, nematė 
jis nė auksinių karūnų skirtumo. , | 

Nors ir kaip akylai stebeilijo, niekaip negalėjo atskirti, kuri 
iš jų princesė. Netgi žvėrys nevaliojo padėti, nors ir kaip sten- 
gėsį. 

Kai už medžių viršūnių nusileido saulė, atsisėdo jis ant siau- 
rojo suolo. | 

— Ak kad turėčiau sparnus, galėčiau nuskristi ir pasižiūrėti 
iš arčiau, — pagalvojo jis.— O gal bitės man padėtų? 

Vos tik jis šitaip pagalvojo, tuoj bičių karalienė ėmė sukti 
aplink jo galvą. 

— Ko toks susikrimtęst — suzyzė ji. 

— Kur nebūsiu susikrimtęs? — tarė Dailutis.— Ragana liepė 
atskirti, kuri iš šitų paveikslų yra užburta princesė. Bet, nors ir 
per naktį spoksočiau, vis tiek nesužinosiu kuri. O jeigu ligi sau- 
lė patekės neparodysiu, galas man. | 

— Nenusimink, jaunikaiti. — tarė bičių karalienė.— Aš neuž- 
miršau, ką tu padarei man ir mano pavaldinėms. „Dabar atėjo 
eilė tau padėti. 

Ji nuskrido atgal į pievą ir atsivedė visas savo bites. Šios su- 
gužėjo į salę ir puolė prie paveikslų. Jos zujo aplinkui ir tyri- 
nėjo kiekvieną paveikslą. Neilgai trukus visos gausiu ratu aps- 
pito septintąjį. 

Bičių karalienė tučtuojau atskrido prie Dailučio. 

— Apžiūrėjom gerai, — tarė ji — Visos kitos yra tik nuda- 
žyti medžio gabalai, išskyrus šitą. Čia ir bus princesė. Tu galėsi 
pažinti ją iš mažyčio apgamo ant dešiniojo skruosto. 

— Širdingai ačiū, — tarė Dailutis.— Tu man pasitarnavai dau- 
giau, negu buvau nusipelnęs. 

Jis mandagiai nusilenkė bičių. karalienei ir visam spiečiui. 
Jos sugrįžo atgal į savo pievą, o princas smagus ir patenkintas 
atsisėdo ant suolo ir nusnaudė valandėlę kartu su savo žvėrimis. 


Rytojaus rytą, vos prašvitus, atkėblino ragana. 

— Kuri princesėė — suriko ji. 

— Štai šita, — atsakė Dailutis ir parodė tikrąją.— Ji turi ma- 
žytį apgamėlį ant dešiniojo skruosto. O kitos tik nudažyti me- 
džio gabalai. 

Ragana pajuodo iš pykčio ir šaižiai sukliko. Tada ji ir visos 
netikros princesės ūžtelėjo į orą. Pakilo net rūmų stogas, kai 
ragana ir jos palyda nuskrido pietų link. 

Tą pat akimirką burtai neteko galios. Dvariškiai ir kambari- 
nės subėgo į salę, virėjai ir virėjos pradėjo ruoštis virtuvėje, o 
riteriai ir kariūnai ėmė šuoliuoti po kiemą. 

Tikroji princesė nušoko nuo paaukštinimo, puolė Dailučiui 
ant kaklo ir ėmė dėkoti, kad ją išgelbėjo. 

Paskui buvo iškeltos prašmatnios vestuvės, kurios truko sep- 
tynias dienas. Dailutis tapo krašto valdovu, ir jie su gražiąja ka- 
raliene laimingai gyveno iki savo dienų galo. 


Baltučio nuotykiai 


Tuo tarpu Baltutis keliavo per šalis ir karalystes ir matė daug 
įdomių dalykų. 

Vieną dieną jis priėjo didelį miestą, kur visos gatvės ir namai 
buvo juodai apdangstyti. Žmonės vaikščiojo tylūs ir nusiminę, 
ir Baltutis suprato, kad čia viešpatauja tik sielvartas ir liūdesys. 

Eidamas juodomis gatvėmis jis susirado nakvynę ir paprašė 
norįs pasikalbėti su šeimininku. 

— Kas atsitiko mieste? — paklausė jis.— Kodėl visi vaikšto 
nuleidę galvas ir kodėl miestas apsitaisęs gedulingai. 

— Turbūt iš toli atkeliavai,— tarė šeimininkas.— Kitaip ži- 
aotum, kodėl mieste toks gedulas. Kiekvienais metais į pakran- 
tę išplaukia slibinas ir pareikalauja vienos mūsų dukters. Šį sy- 
kį burtai kliuvo vienturtei karaliaus dukteriai. Karalius pažadėjo 
gražuolę princesę ir pusę karalystės tam, kas nugalės slibiną, ta- 
čiau niekas nesiryžta kautis su'pabaisa. Rytoj teks paaukoti prin- 
cesę. 

Baltutis nieko nepasakė, atsigulė ir bandė užmigti. Tačiau nė 
bluosto neįstengė sudėti, visą laiką galvojo apie vargšę prin- 
cesę. 

Anksti rytą, vos rytuose pradėjo brėkšti aušra, atsikėlė ir pasi- 
šaukė savo žvėris. Pro didžiulius vartus miesto sienoje nuėjo 
prie jūros. Čia atsisėdo ir ėmė laukti. Drauge su juo įsitaisė 
laukti ir žvėrys. 

Po kiek laiko atsivėrė miesto vartai, ir išriedėjo paauksuota 
karieta. Joje sėdėjo apsiverkusi princesė, o vienas dvariškis lai- 
kė vadžias. Kai karieta privažiavo prie jūros kranto, princesė 
išlipo. Baltutis atsikėlė ir drauge su visais žvėrimis nuėjo jos pa- 
sitikti. 

Išgirdęs žingsnius ir pamatęs žvėris dvariškis pamanė, kad 
čia slibinas, ir kiek tik kojos neša pasileido atgal. Nebeįstengda- 
mas toliau pabėgti, įsilipo į medį. Ten tupėjo ir tirtėjo visas, net 
medžio lapai šlamėjo. 

Baltutis mandagiai nusilenkė princesei. 

— Ko tokia nusiminusi, jaunoji mergele? — paklausė jis. 

— Kur nebūsiu nusiminusi, kur neverksiu — atsakė prince- 
sė.— Mano tėvas pažadėjo paaukoti mane slibinui, kuris kasmet 
reikalauja vienos mergelės iš mūsų miesto. Slibinas tuoj bus 
čia, todėl verčiau bėk, nes ir tave praris kartu. 

— Ne, nebėgsiu — atsakė Baltutis.— Jei būsi man ištikima, 
rizikuosiu gyvybe dėl tavęs. Gal sėskim čia štai ir laukdami sli- 
bino pasikalbėsim? 


Jie susėdo pakrantėje ir ilgai kalbėjosi. 

— Slibinas tikriausiai pamigo,— galų gale tarė Baltutis ir nu- 
sižiovavo.— Aš jau pavargau. Vakar keliavau visą dieną, 0 nak- 
tį nė akių nesumerkiau. Gera būtų snustelėti valandėlę prieš kau- 
tynes. Pažadink mane, kai slibinas atplauks. 

Jis padėjo galvą princeseį ant kelių ir bemat užmigo. Prin- 
cesė glostė jam plaukus ir sėdėjo nė nekrusteldama. 

Po valandėlės ji išgirdo jūrą šniokščiant ir riaumojant. Tada 
greitai nusimovė nuo savo piršto auksinį žiedą ir stipriai įrišo 
į ilgus Baltučio plaukus. 

Tą akimirką iš jūros išniro slibinas. Aplink jį ritosi didžiulės 
putotos vilnys. Išvydęs Baltutį slibinas baisiai įširdo. 

— Ko sėdi prie mano princesės? - — sugriaudėjo jis purkšda- 
mas vandenį. 

— Ji labiau mano negu tavo, — atsakė Baltutis. 

— Koks tu pagyrūnas, tuoj suminkštėsi kaip vaškas, — už- 
riaumojo slibinas.— Bet, prieš pradėdami kautis, leiskime šunims 
truputį pasigalynėti. 

— Ką gi, sutinku, — ramiai atsakė Baltutis. 

Jis pašvilpė savo žvėrims, ir šie puolė prie slibino šunų. Bu- 
vo baisios peštynės, pagaliau Baltučio Žvėrys mirtinai užkramtė 
slibino šunis. 


Tada Baltutis užsimojo kalaviju ir kirto pabaisai. Stiprus bu- 
vo smūgis, slibino kūnas nulėkė atgal į jūrą, o galva atriėdėjo 
princesei po kojų. 

Baltutis pasilenkė, išpjovė slibino akis ir įsidėjo į savo krep- 
šį. Nuodingi slibino syvai buvo tokie stiprūs, kad princas nete- 
ko sąmonės. Princesė sėdėjo perbalusi ir laužė iš sielvarto ran- 
kas. 

Baltučio žvėrys atsargiai nunešė savo poną prie šaltinio miške 
netoli miesto. Jie nuplovė jo žaizdą ir apdėjo gydomaisiais la- 
pais. Paskui atsitūpė visi laukti, kada šis pabus. 

Dvariškis medyje persigandęs žiūrėjo, kas dedasi. Tačiau kai 
Baltutis dingo, o slibinas buvo nužudytas, vargšelis bailys vėl 

atkuto. Jis išlipo iš medžio, išsitraukė kalaviją ir prišoko prie 
princesės, kuri sėdėjo ašarotais skruostais. 

-— O dabar klausyk! — suriko jis.— Kai sugrįšim namo, turi 
„pasakyti savo tėvui, kad aš tave išgelbėjau! Jei neprižadi, nudė- 
siu čia pat. 

Princesė taip persigando, kad prižadėjo padaryti taip, kaip 
jis liepė. 

Dvariškis padažė savo kalaviją į slibino kraują, kad visi ma- 
nytų, jog jis su juo grūmėsi. Paskui paėmė princesę už rankos 
ir išdidžiai pro miesto vartus nužygiavo karaliaus pilin. 

Cia kilo didžiausias sambrūzdis. Karalius glėbesčiavo dukte- 
Tį, o jos išgelbėtoją prašė sėstis ant paauksuotos kėdės šalia sos- 
to ir pasakoti, kaip jis nugalėjo slibiną. 

Dvariškis išsijuosęs pasakojo apie savo narsumą, visi atsi- 
stebėti negalėjo. Tik kad tupėjo medyje ir taip tirtėjo, kad net 
lapai šlamėjo, tą užmiršo papasakoti. 

Karalius be galo džiaugėsi juo ir liepė tuojau kelti vestuves. 

Per pačias vestuvių iškilmes atsitiko nelauktas dalykas. Stai- 
ga atsivėrė durys, ir įžengė jaunikaitis su krepšeliu ant peties. 
Paskui jį sekė šuva, lokys, vilkas ir lapė. 

Kai baltaveidė princesė išvydo jį, staiga pakilo ir paraudo 
lyg rožė. 

— Štai tasai jaunikaitis, kuris išgelbėjo mane iš slibino! — 
sušuko ji. 

Karalius ir vestuvininkai nežinojo nė ką manyti. Gal nuotakai 
protas pasimaišė? 

"Tačiau princesė priėjo prie Baltučio ir palietė jo garbanas. 
Ji atmezgė mazgą ir parodė auksinį savo žiedą. 

— Žiūrėkit, štai mano žiedas, — pasakė ji. — Buvau įrišusi 
jam į plaukus, kai pamačiau atplaukiant slibiną. 

— O jeigu Uar kas abejoja, aš turiu daugiau įrodymų,— tarė 
Baltutis. 

Jis atsirišo savo maišą, ištraukė du didžiulius kamuolius ir 
padėjo juos ant stalo. Tada visi suprato, kad čia baisiojo sli- 
bino akys. Jos buvo tokios klaikios, kad svečiai bijojo net dirs- 
telėti į tą pusę. 

— O kur antrasis jaunikis? — nustebęs paklausė karalius ir 
apsidairė. 

Visi svečiai taip pat ėmė žvalgytis, tačiau jaunikio vieta bu- 
vo tuščia. Galiausiai kažkas pakėlė staltiesę, ogi žiūri — jauni- 
kis po stalu. 


— Paimkit slibino akis! — šaukė jis.— Paimkit! 

— Šalin pagyrūną! — įsakė karalius..— Nenorėčiau net, kad 
jis būtų mano kiauliaganis, o ką jau kalbėti apie žentą! Baltutis 
dabar užims jo vietą, taigi vestuves galime tęsti. Pagaliau at- 
sirado tikrasis jaunikis! 

Ir apsišaukėlis jaunikis tučtuojau buvo išvytas iš puotos. O 
Baltutis gavo princesę ir drauge su ja pusę karalystės. 


Brolių susitikimas 


Vieną vakarą Baltutis su savo gražiąja karaliene sėdėjo bo- 
kšto kambaryje. Staiga pro langą šiaurės pusėje jie pamatė keis- 
tą pašvaistę, atrodė, kad dega didžiausia giria. Baltutis norėjo 
tučtuojau eiti pažiūrėti, kas ten per gaisras. Bet karalienė nutvė- 
rė jį už rankos ir perspėdama palingavo galvą. 

— Neik tenai, mano vyre— prašė ji. — Tas gaisras liepsnoja 
kiekvieną naktį, kai tu nužudei slibiną. Tikriausiai kas nors iš 
to pabaisos giminių nori prisivilioti tave ir atkeršyti. 

Baltutis nutylėjo nenorėdamas gąsdinti karalienės. Tačiau šį 
vakarą jis nevaliojo užmigti ir tik galvojo apie keistą gaisrą spė- 
liodamas, kas jį galėjo užkurti. 

Po kiek laiko atsargiai ištykino ir pasišaukė savo žvėris. Jie 
nukeliavo šiaurės pusėn, kur liepsnojo gaisro pašvaistė. Tačiau 
vos tik įžengė į mišką, pakilo toks rūkas, kad jis vos šavo ran- 
ką galėjo įžiūrėti. 

Taigi sustojo prie seno ąžuolo, prisirinko žabų bei skiedrų, 
užsikūrė laužą ir atsisėdo su visais žvėrimis pasišildyti. Taip be- 
sėdėdamas staiga girdi, kad rūke kažkas vaitoja: 

— Oi, Oi, šalta! 

Balsas atrodė šiurpus ir gailus. 

— Kas čia galėtų būti? — pagalvojo Baltutis.— Iš kur tokia 
aimana? 

Tačiau nors ir kaip dairėsi, pro tirštą rūką nieko nevaliojo 
įžiūrėti. Visi žvėrys pradėjo nerimauti, staugė, urzgė, inkštė lyg 
nujausdami kokį pavojų. 

Ir vėl pasigirdo vaitojimas: 

— Oi, oi, šalta! 

Baltutis dar kartą akylai apsižvalgė. Tada išvydo susirietusią 
senę, tupinčią ąžuole. Ji visa buvo pamėlynijusi ir drebėjo iš 
šalčio. Baltučiui pagailo senės. 

— Lipk žemėn, močiute,— maloniai tarė jis.— Pasišildysi prie 
laužo. 

— Bijau tavo piktų šunų, — atsakė baugščiai senė. 

— Jie ramūs ir klusnūs kaip ėriukai, — tarė Baltutis.— Aš pa- 
saugosiu, kad jie tau nieko nedarytų. 

—- Ne, jaunikaiti — tarė senė, kalendama dantimis — bijau. 
Ar negirdi, kaip jie urzgia ir riaumoja? Ar nematai jų pražiotų 
nasrų? Bet jeigu uždėsi jiems ant nugarų štai po šitą plauką, 
tada gal juos nuraminsi. 

Baltutis pyko ant žvėrių, kurie niekaip nenorėjo nustygti. 
Todėl paėmė keturis plaukus ir uždėjo po vieną ant šuns, lo- 
kio, vilko ir lapės. Šie tuoj nutilo ir nesijudino iš vietos. 

O senė pavirto į didžiulę bjaurią raganą. 

— Tai tu nužudei mano brolį, — suspiegė ji — Dabar aš atker- 
šysiu už jį! 

Baltutis bandė prisišaukti savo žvėris, bet šie gulėjo kaip ne- 
gyvi. Tada suprato esąs apgautas. 

Ragana puolė iš medžio žemėn ir nugalabijo jaunikaitį savo 
burtais. Paskui paslėpė kūną krūmuose ir dingo miške. Išsis- 
klaidė tamsa ir rūkas, vėl viskas buvo kaip buvę. 

Dailutis nuolatos galvojo apie savo dvynį brolį ir kone kas- 
dien ėjo prie didžiojo medžio kryžkelėje. 

Vieną dieną pamatė, jog peilis surūdijęs ir kruvinas. Tada su- 
prato, kad brolio nėra gyvo, ir nusprendė už jį atkeršyti. 

Jis atsisveikino su karaliene, pasišaukė žvėris ir iškeliavo tuo 
pačiu kelių, kuriuo ėjo Baltutis. Jau kitą vakarą, kai už miško 
nusileido saulė, priėjo miestą, kuriame gyveno Baltutis su savo 
jaunąja žmona. 

Kai jis įžengė pro miesto vartus, visi pamanė, jog čia Baltu- 
tis, sugrįžęs iš medžioklės. Vyrai lenkėsi, moterys tūpčiojo, visi 
džiugiai jį sveikino. Jaunoji karalienė pati tekina pasileido laip- 
tais žemyn, apkabino ir jį pabučiavo. 

Dailutis negalėjo suprasti, kas čia dedasi ir ką visa tai reiš- 
kia. Tačiau nieko neklausinėjo ir niekam nesisakė, kas toks 
esąs, nes nepažino mieste nė vieno žmogaus. Visų pirma reikia 
sužinoti, kur brolis, galvojo jis. | 

Vakare jis liko vienas su karaliene bokšto bambaryje. Stai- 
ga šiaurės pusėje jie pamatė keistą pašvaistę, atrodė, kad dega 
didžiausia giria. Dailutis paklausė, kas čia galėtų būti per gais- 
ras. 

— Argi užmiršai, ką aš tau sakiau? — nustebo karalienė— 
Kai tu nužudei slibiną, tas gaisras liepsnoja kiekvieną naktį. Tik- 
riausiai kas nors iš to pabaisos giminių nori prisivilioti tave ir 

atkeršyti. Bet daugiau negalvok apie jį, o verčiau eik gulti! Tik- 
riausiai pavargai po ilgos medžioklės. | 

Dailutis padarė, kaip karalienė liepė. Tačiau tarp jos ir šavęs 
pasidėjo žvilgantį kardą. Tik užmigti niekaip negalėjo, vis gal- 
vojo apie keistą gaisrą ir spėliojo, kas galėjo atsitikti jo broliui. 

Po kiek laiko atsargiai ištykino ir pasišaukė savo žvėris. Jie 
nukeliavo šiaurės pusėn, kur liepsnojo gaisro pašvaistė. Tačiau 
vos tik įžengė į mišką, pakilo toks rūkas, kad jis vos savo ran- 
ką galėjo įžiūrėti. 

Taigi sustojo prie seno ąžuolo, pasirinko žabų bei skiedrų, už- 
sikūrė laužą ir atsisėdo su visais žvėrimis pasišildyti. Taip besė- 
dėdamas prie laužo staiga girdi, kad rūke kažkas vaitoja: 

— Oi, oi, šalta! 

Balsas atrodė šiurpus ir gailus. 

— Kas tai galėtų būti? — pagalvojo Dailutis.— Iš kur čia to- 
kia aimana? 

Tačiau nors ir kaip dairėsi, pro tirštą rūką nieko nevaliojo 
įžiūrėti. Visi Žvėrys pradėjo nerimauti, staugė, urzgė, inkštė lyg 
nujausdami kokį pavojų. 

Ir vėl pasigirdo vaitojimas: 

— Oi, oi, šalta! 

Dailutis akylai apsižvalgė. Tada išvydo susirietusią senę, tu- 
pinčią ąžuole. Ji visa buvo pamėlynijusi ir drebėjo iš šalčio. 
Dailučiui buvo gaila senės, bet jam atrodė kažkas įtartina. 

— Lipk žemėn, močiute,— kuo švelniausiai tarė jis.— Pasi- 
šildysi prie laužo. 

— Bijau tavo piktų šunų, — atsakė senė baisiausiai baugš- 
čiai. 

— Jie ramūs ir klusnūs kaip ėriukai, — tarė jis— Aš pasau- 
gosiu, kad jie tau nieko nedarytų. 

— Ne, jaunikaiti — tarė senė, kalendama dantimis,— bijau. 
Ar negirdi, kaip jie urzgia ir riaumoja? Ar nematai jų pražiotų 
nasrų? Bet jeigu uždėsi jiems ant nugarų štai po šitą plauką, 
tada gal valiosi nuraminti. 

Dailutis tuoj suprato, .kad tie plaukai turi kokią galią. Todėl 
uždėjo ne ant žvėrių, o sumetė į laužą. Tik užsiplieskė ugnis ir 
sutraškėjo. 

— Kas ten taip baisiai spraga? — paklausė senė. 

— Ar nematai, įmečiau į laužą sausų žabų?— tarė Dailutis. 

' Tada senė pavirto didžiule bjauria ragana. 

— Tavo brolis nužudė mano brolį, užtat gyvybės neteko, — 

suspiegė ji.— Tu atėjai atkeršyti už jį, bet ir tau tas pat bus! 

Tačiau Dailutis Denis o pasišaukė žvėris. Jie puolė ra- 
ganą iš visų pusių. Ši išsigando ir ėmė maldauti. 

— (Gerasis jaunikaiti,— verkė jinai, — aš tau duosiu vaistų 
mainais už brolį, tik palik mane gyvą! 

— Vaistų — sušuko Dailutis. Jis buvo toks įpykęs, kad jau 

taikėsi paleisti raganai į pilvą strėlę.— Nieko tu neturi, ką aš 
galėčiau paimti mainais už savo brolio gyvybę! 
“| — Kaip kažin ką turiu, — nesiliovė rapana.— Štai du buteliu- 
kai, ne blogesni už dvylika brolių. Viename buteliuke yra tvir- 
tybės vanduo. Jeigu užpilsi to vandens ant akmens ir paskui 
kas nors atsisės tenai, negalės pakilti iš vietos. Antrame bute- 
liuke yra gyvybės vanduo. Jei pašlakstysi juo numirėlį, jis vėl 
atsigaus. Visam pasaulyje nerasi nieko brangesnio. 

— Duok šen buteliukus,— tarė Dailutis ir ištiesė ranką.— Ir 
paleisk man4,brolio žvėris. 

Ragana pNNVė jam buteliukus ir nuėjo prie Baltučio Žvėrių, 
kurie lyg negWki gulėjo krūmuose. Tuo tarpu Dailutis užpylė 
stiprybės vandens ant akmens šalia ąžuolo. 

— Šen, visi žvėrys! — šūktelėjo jis. 

Staiga visi puolė prie raganos, ir šunys, ir lokiai, ir vilkai, 
ir lapės. Ragana persigandusi sukliko ir atbula žengė kelis žin- 
gsnius. Tada atsišliejo į akmenį ir...paliko ten besėdinti! 

Bemat išsisklaidė rūkas, rytuose patekėjo saulė. Išvydusi sau- 
lę, ragana sprogo. 

Dabar žvėrių padedamas Dailutis ėmė ieškoti brolio. Galų ga- 
le rado jį gulintį krūmuose. Drebančiomis rankomis pašlakstė 
Dailutis brolį. Baltutis atgijo, pašoko, ir broliai puolė kits kitam 
į glėbį. 

Paskui iškeliavo juodu į miestą ir eidami pasipasakojo, kas 
katram buvo nutikę. Dailutis kalbėjo, kaip jis rado peilį surūdi- 
jusį ir kruviną ir kaip leidosi ieškoti brolio. 

— Girdi,— tarė jis,—- labai nustebau atėjęs į tavo miestą, Vi- 
si mane sveikino, lyg aš būčiau jų valdovas. Tavo gražioji žŽmo- 
nelė pabučiavo mane kaip savo tikrą vyrą. 

Baltučio veidas išblyško, bet jis nieko nesakė. 

„Gal mano žmona myli labiau Dailutį negu mane,— pagal- 
vojo jis.— Gal jis bandė pavilioti ją iš manęs.“ 

Tr kuo ilgiau galvojo, tuo jam darėsi pikčiau. Galų gale išsi- 
traukė kardą ir persmeigė broliui krūtinę. Dailutis net nesuvai- 
tojęs krito ant žemės, o jo žvėrys sugulė aplinkui ir ėmė laižyti 
jam žaizdą. 


121 


Baltutis numetė kardą ir vienas parkeliavo į miestą. Visi jį 
maloniai sveikino, tik jis nė vienam žodžio nepratarė. Dvaro 
rūmuose irgį buvo širdingai priimtas, tačiau jo veidas tebebuvo 
apsiniaukęs. | 

Vakare Baltutis su jaunąja žmona liko vieni bokšto kambaryje. 

-— Mielas vyre,— neramiai tarė karalienė,— ko tu toks ap- 
siniaukęs ir liūdnas? | 

Tačiau Baltutis nieko neatsakė, tik žiūrėjo į vieną vietą niū- 
riu žvilgsniu. 

-- Paskutinėmis dienomis tu visai ne toks kaip visada,— kal- 
bėjo ji toliau — Nelabai norėjai ir žiūrėti į mane, o aš taip 
pasiilgau tavo malonių žodžių. Ypač man buvo keista, kai tu 
aną naktį pasidėjai tarp mūsų nuogą kalaviją. Jei aš tau pa- 
dariau ką bloga, sakyk tiesiai. 

Staiga Baltutis suprato, kad neteisingai kaltino brolį. Dailutis 
niekada nebandė iš jo paveržti žmonos, 

Ir jis ėmė gailėtis piktai pavyduliavęs. Tekinas išbėgo iš pi- 
lies ir pasileido per miestą, paskui pro vartus nudūmė į tą vietą, 
kur paliko gulintį brolį. 

Nevilties draskomas puolė ant žemės, pasilenkė prie Dailu- 
čio. Tik uždėjęs ranką jam ant krūtinės staiga po marškiniais 
pajuto kažkokį kietą daiktą. Pagraibęs rado du buteliukus, apie 
kuriuos Dailutis buvo pasakojęs. 

Baltutis pašlakstė gyvybės vandeniu brolio kūną, ir Dailutis 
tuojau pat atsikėlė sveikut sveikutėlis. Šį kartą abu broliai lin- 
ksmi parkeliavo į miestą. Kai jie ten pasirodė, daug kas manė, 
jog jiems akyse dvejinasi. O rūmuose net karalienė negalėjo pa- 
sakyti, kuris tikrasis valdovas, nes dvyniai buvo panašūs į vie- 
nas kitą kaip dvi miško uogos. 

Baltutis iškėlė savo broliui didelę puotą, kuri truko tris die- 
nas. Paskui abu didelės ginkluotos palydos apsupti nukeliavo į 
bokštą, kur įkalinta sėdėjo jų motina. Jie išvadavo ją ir pasiėmė 
su savimi. Ši ir gyveno pakaitomis čia pas vieną, čia pas kitą 
sūnų. 

Visiems buvo gera ir linksma. Broliai karaliavo teisingai; nie- 
ko neskriaudė, ir jeigu dar nenumirė, tai ir dabar laimingai gy- 
vena. 

PIEMENUKAS IR ELFŲ KARALIUS 


Kartą gyveno vargšas našlaitis. Motina numirė, kai jis buvo 
visai mažytis. Tėvas vedė kitą pačią. Paskui ir tėvas numirė, ta- 
da jam liko tik pamotė. Ir jau niekas neužtarė našlaičio. | 

Berniukas turėjo plušti iš visų jėgų. Nuo ankstaus ryto ligi 
vėlaus vakaro ganė gyvulius miške. Ir visas jo valgis buvo rie- 
kelė duonos rytą, kai išgindavo bandą, ir kaušelis košės vakare, kai 
pargindavo. Vandens atsigerdavo iš šaltinio miške. 

Vieną vasaros rytą pamotė išėjo nepalikusi netgi duonos kriau- 
kšlelio. Berniukas turėjo ginti gyvulius tuščiu pilvu, ir miške ne- 
rado nieko  pakrimsti. Gerokai įdienojus taip užsimanė valgyti, 
kad verkti ėmė. Po valandėlės nusišluostė ašaras ir nuėjo prie 
žalio kauburėlio. Ten jis dažnai ilsėdavosi, kai vidurdienį ypač 
kaitriai kepindavo saulė. 

Po skarotais medžiais visada būdavo vėsu ir drėgna, bet šian- 
„dien žolė buvo ištrypta, rasos nė ženklo ir žemė sausa. Pieme- 
nukui atrodė labai keista. Jis galvojo, kas čia atsitiko. 

Šitaip besukdamas galvą, staiga pamatė visai šalia žvilgantį 
kažkokį daiktą. Jis atsikėlė ir nuėjo pažiūrėti. Ogi žiūri — pora 
mažučiukių stiklinių kurpaičių. Berniukas be galo apsidžiaugė 
ir kiaurą dieną su jomis žaidė. 

Kai atėjo vakaras ir saulė nusileido už miško, jis susivarė 
karves krūvon ir ėmė ginti į kaimą. Paėjęs truputėlį keliu sutiko 


-- pasisveikino nykštukas. 

— Ir tau labas vaĄ ras! — atsakė piemenukas. 

— Ar kartais nerAlai mano kurpaičių? — paklausė nykštu- 
kas.— Pamečiau šįryt žolėje. 

— Žinoma, radau, — atsakė piemenukas,— bet būk toks ge- 
ras, leisk man jas pasilikti! Ketinau padovanoti pamotei, kai su- 
grįšiu namo. Gal tada duos man nors kąsnelį pavalgyti, aš ne- 
žmoniškai alkanas. 

Nykštukėlis labai nusiminė ir pradėjo širdingai prašyti. 

— Berneli,— maldavo jis,— atiduok man kurpaites! Aš tau 
kitą- kartą kokią paslaugą padarysiu. 

Piemenukui pagailo nykštukėlio ir galų gale atidavė jam kur- 
paites. Mažulis baisiausiai apsidžiaugė, dailiai nusilenkė berniu- 
kui ir nubėgo tekinas savo keliu. Piemenukas susivarė gyvu- 
lius ir patraukė link namų. 

Kai parginė-į kiemą, jau buvo pradėję temti. Pamotė kailyje 
netvėrė, kad jis taip vėlai grįžo. 

— Amžinai kur nors zylioji, -o man dabar reikės melžti iki 
vidurnakčio,— šaukė ji. — Ana katilėlyje dar yra košės. Paval- 
gyk ir eik tučtuojau gulti, kad rytą spėtum atsikelti kaip visi 
žmonės! | 

Berniukas nedrįso nieko sakyti. Sušveitė košę ir patyliukais 
nudūlino į daržinę ant šieno, kur miegodavo. Tačiau visą naktį 
sapnavo tik nykštuką ir jo stiklines kurpaites. 

Ankstį rytą, dar saulei neišlindus pro medžių viršūnes, jį pa- 
žadino įprastas balsas: 

— Kelkis, tinginių panti! Saulė žeme ritinėjasi, negi per tave 
gyvuliai turės alkani stovėti? 

Berniukas tuoj pašoko, pasigriebė riekelę duonos ir išginė 
galvijus į ganyklą. Tačiau duonos riekelė buvo nedidelė, o gū- 
džiam miške nieko pakrimsti nerado. Gerokai įdienojus taip už- 
simanė valgyti, kad pradėjo verkti. Po valandėlės nusišluostė 
ašaras ir nuėjo prie žalio kauburėlio, kur visada būdavo gaivus 
pavėsis. | 
Tačiau šiandien žolė buvo dar labiau ištrypta negu vakarykš- 
čiai, rasa nubraukta ir žemė visai sausutėlė. Piemenukui atro- 
dė labai keista. Pagalvojo, ar tik nebus čia taip padaręs nykštu- 
kas su stiklo kurpaitėmis. 

Šitaip besukdamas galvą pamatė kažkokį daiktą raudonuojan- 
tį visai netoliese. Atsikėlė ir nuėjo pažiūrėti. Ogi žiūrį — mažy- 
tė kepurėlė — visa raudona su auksiniais varpeliais palei kraštą. 
Berniukas be galo apsidžiaugė ir kiaurą dieną žaidė su dailia 
kepurėle. | | 

Kai atėjo vakaras ir saulė nusileido už miško, jis susišaukė 
karves ir ėmė ginti į kaimą. Paėjęs truputį keliu sutiko nykštu- 
kę, gražutėlę gražutėlę. 


— Labas vakaras! — pasisveikino mergytė. 

— Tr tau labas vakaras! — atsakė piemenukas. 

— Ar kartais neradai mano kepurytės? — paklausė mergai- 
čiukė.— Pamečiau šįryt žolėje. 

— Žinoma, radau,— atsakė piemenukas,— bet būk gerutė, 


leisk man ją pasilikti! Ketinau padovanoti pamotei, kai sugrįšiu 
namo. Gal tada duos man nors kąsnelį pavalgyti, aš baisiausiai al- 
kanas. 
Mergaitė labai nusiminė ir pradėjo širdingai prašyti. 
— Berneli — maldavo ji — atiduok man kepurėlė! -Aš tau 
kitą kartą kokią paslaugą padarysiu. 
-Piemenukui pagailo nykštukės ir galų gale atidavė jai kepu- 
rėlę. Mergaitė baisiausiai apsidžiaugė, dailiai nusilenkė berniu- 

kui ir nubėgo sau. Piemenukas susivarė gyvulius ir pasuko link 
namų. Kai parginė į kiemą, jau buvo pradėję temti. Pamotė kai- 
lyje netvėrė, kad jis taip vėlai grįžo. 

—- Amžinai kur nors zylioji — šaukė ji. — o man dabar rei- 
kės melžti iki vidurnakčio! Ana katilėlyje dar yra košės. Pa- 
valgyk ir tučtuojau drožk gulti, kad rytą spėtum atsikelti kaip 
visi Žmonės! 

Berniukas nedrįso nieko sakyti. Sušveitė košę ir patyliukais 
nudūlino į daržinę. Tačiau visą naktį sapnavo tik mergytę ir jos 
kepuraitę. 

Anksti rytą, dar saulei neišlindus pro medžių viršūnes, ber- 
niuką pažadino įprastas balsas: 

— Kelk, tinginių panti! Saulė žeme ritinėjasi, negi per tave 
gyvuliai turės alkani stovėti? 

Berniukas pašoko ir jau taisėsi ginti galvijus. Bet prieš tai 
paprašė pamotę kriaukšlelio. duonos. 

— Duonos,— užriko piktoji pamotė.— Ne, šiandien tu ne- 
gausi nė trupinėlio duonos! Toks netikša nevertas duonos! 

Berniukas išėjo alkanu pilvu. O ir miške nerado nieko pakrims- 
ti. Gerokai įdienojus taip užsimanė valgyti, kad pradėjo, verkti. 
Po valandėlės nusišluostė ašaras ir nuėjo prie žalio kauburėlio, 
kur visada būdavo gaivus pavėsis. Tačiau šiandien žemė dide- 
liais ratais buvo ištrypta ir dar sausesnė negu kitas dienas. 

Tada prisiminė viską, ką buvo girdėjęs pasakojant apie elfus. 

— Jie mėgsta šokti rasotoje žolėje vasaros naktimis, — pagal- 
vojo jis.— Šitie ratai tai elfų ratai, ir nykštukas, ir mergytė tik- 
riausiai yra elfai, man dabar aišku. 

Šitaip begalvodamas ant kažko užmynė koja. Žolėje kažkas 
skimbtelėjo. Piemenukas pasilenkė ir pamatė mažulytį varpelį. 
Pašvytavo, ir varpelis nepaprastai dailiai suskambėjo, net visos 
karvės susispietė aplinkui ratu ir ėmė klausytis. 

Berniukui pasidarė taip smagu, kad jis visai užmiršo alkį, 
o karvės užmiršo ganytis. Kai tik. nustodavo tilindžiuoti, karvės 
paeidavo šalin, o kai tik išgirsdavo varpelį, tuoj vėl sugrįždavo. 
Ir visą dieną piemenukas žaidė su tuo dailiu varpeliu. 

Kai atėjo vakaras ir saulė nusileido už miško, pasišaukė jis 
„karves ir ruošėsi ginti į kaimą. Tačiau karvės norėjo ganytis, ir 
jis ilgai turėjo jas šaukti. 

— Gal varpelio geriau paklausys, — pagalvojo jis. 

Tada pasiėmė varpelį ir eidamas keliu pradėjo pamažu švy- 
tuoti. Kai tik varpelis suskamhjo, tuoj tekina atlapojo pati didžio- 


ji neklaužada, o paskui ją kie (įkerta ir visos kitos. 

Piemenukui pasidarė baisiausiai smagu. 

— Tai bent varpelis— pagalvojo jis— Nuo šios dienos aš 
nebegausiu daugiau barti nuo pamotės, nes visada laiku grįšiu 
namo. Kad tik vėl neateitų koks nykštukas ar mergytė ir neiš- 
viliotų iš manęs varpelio! | 

Kai paėjo truputį, kažkas pakelėje sušmėžavo. Priėjęs arčiau 
berniukas pamatė mažytį žilą seneliuką. Seneliukas mandagiai pa- 
sisveikino. 


— Labas vakaras! — tarė jis. Seneliukas atrodė labai geras ir 
linksmas. 
— Ir tau labas vakaras! — atsakė piemenukas. 


— Ar kartais neradai mano varpelio? — paklausė seneliukas.— 
Pamečiau šįryt žolėje. 

— Žinoma, radau,— atsakė piemenukas.— Bet būk geras, 
leisk man jį pasilikti! Tada greičiau susivarinėsiu gyvulius ir an- 
ksčiau parginsiu juos namo. Ir niekas manęs nebars, 0 gal ir pa- 
valgyti gausiu. Žinok, aš visada baisiausiai alkanas. 

Seneliukas labai nusiminė ir pradėjo širdingai prašyti. 

— Berneli,—-- maldavo jis,— atiduok man varpelį! Aš tau ki- 
tą kartą kokią paslaugą padarysiu. 

— Gražiais žodžiais nepatikėsiu— atsakė berniukas.— Aš 
ne toks kvailas, kaip tau atrodo. Užvakar radau stiklo kurpai- 
tes, jas išviliojo iš manęs nykštukas. Vakar radau kepuraitę ir 
ją atidaviau mergytei. O šįvakar tu štai nori atimti iš manęs var- 
pelį, su kuriuo taip lengva susivaryti gyvulius. Žmonės . visada 
gauna radybų, 0 aš nieko negaunu! 

— Aš negaliu gyventi be varpelio, — tarė seneliukas.— Be jo 
neteksiu visos savo galios. Bet jeigu gražiuoju neatiduosi, prie- 
varta neatimsiu, nors esu pats elių karalius. 

— Man labai gaila tavęs, — tarė berniukas.— Aš kaip nors 
išsiversiu. Gyvenau iki šiol be varpelio, gyvensiu ir toliau. Še 
imk, elfų karaliau. Tik žiūrėk, daugiau nepamesk ir pasakyk savo 
nykštukui ir Os kad kitą kartą saugotų kurpaites ir kepu- 
rėlę! 

— Nemanyk, kad mes tokie nedėkingi,— tarė seneliukas.— 
Štai tau kitas varpelis, su juo dar geriau susivarinėsi galvijus. Ir 
dar pasakyk tris norus. Tik prieš sakydamas gerai pagalvok. 

— Širdingai ačiū, — tarė berniukas.— Varpeliu aš tikrai pa- 
sinaudosiu, o ko noriu, man nereikia ilgai galvoti. Pirmiausia, 
noriu tapti karalium. Antra, noriu turėti didelę ir gražią kara- 
lystę. O trečia, noriu gauti gerą ir gražią karalienę į savo didelę 
karalystę. 

— Drąsus, kaip žiūriu — pasakė elfų karalius.— Bet kadangi 
pažadėta, tai bus ir ištesėta. Tik turėk truputėlį kantrybės. O 
dabar gerai klausyk! Šįvakar, kai visi kaime sumigs, atsikelk ir 
išeik iš namų. Keliauk visą laiką šiaurės link, kol prieisi didelį 
dvarą. Įsidėk varpelį į kišenę ir labai saugok. Nepamiršk ir šitos 
švilpynės, nepamesk. Jei ištiks bėda, sušvilpk! O jei jau labai 
didelė bus bėda, sušvilpk du kartus! O jei trečią kartą pateksi 
į didelę bėdą, sulaužyk švilpynę! Tada ateisiu ir tave išgelbėsiu. 

Elfų karalius mandagiai nusilenkė ir bemat dingo. O berniu- 
kas patilindžiavo varpeliu, kuris taip dailiai skambėjo, ir karvės 
"bemat tekinos subėgo pas jį. s 

Kai parginė bandą į kiemą, jau buvo pradėję temti. Pamotė 
stovėjo ant kalnelio ir laukė jo. O kai priėjo artyn, vienas po ki- 
to pasipylė antausiai. 

— Dar šįvakar išguisiu tave lauk, tinginių panti! — šaukė 
ji. — Dykai tik ryji duoną ir košę, pylos vertas, daugiau nieko, 
aš tau tuojau išvanosiu kailį, tik palauk! 

Berniukas jau buvo benorįs išbandyti švilpynę, bet prisiminė, 
kad pamotės daugiau nematys. Todėl tylėjo ir leidosi niukina- 
mas, kiek tik ji turėjo ūpo. Galiausiai pamotė nusiplūkė. 

— Drėbkis greičiau,— užkriokė ji, — kad rytą spėtum atsikel- 
ti kartu su visais! 

„Nebereiks tau, motule, daugiau manęs žadinti rytais“ — pa- 
galvojo berniukas užsilipęs ant šalinės ir atsigulęs miegoti. 

Tačiau nekoks buvo miegas, nes visą naktį sapnavo sene. 
liuką, jo švilpynes ir varpelius, taip pat karalystę bei gražiąją 
princesę ir šiaip visokiausius nuotykius. 


Tuoj po vidurnakčio berniukas atsikėlė. Apsičiupinėjo, ar te- 
beturi kišenėje varpelį ir švilpynę, atsigręžė į šiaurę ir pasileido 
į kelionę. Ėjo ėjo nesustodamas per kalnus ir slėnius, per miš- 
kus ir pievas. Du kartus matė saulę tekant ir du kartus leidžian- 
tis už medžių viršūnių, o kelio galo vis nebuvo. Tiktai trečios die- 
nos vakarą galų gale išvydo didelę karaliaus pilį. 

Pilis buvo su daugybe bokštų bokštelių, vartai ir laiptai iš 
marmuro. Berniukas vaikščiojo ir žiūrinėjo iš visų pusių. Galų 
gale užpakalinėje sienoje pamatė nedideles dureles. 

Įsidrąsinęs žengė pro dureles ir pateko į didžiulę rūmų vir- 
tuvę. Čia prie viryklės stovėjo vyriausias karaliaus virėjas su 
plačia balta prikyšte. Būrys virėjų skubino taisyti vakarienę 
ir lakstė iš vieno galo į kitą kaip išgąsdintos vištos. 

Berniukas mandagiai nusiėmė kepurę ir pasakė labą vakarą. 
Virėjos sugužėjo ir ėmė spoksoti į jį, net pats vyriausias virėjas 
priėjo artyn ir paklausė, ko jam reikia. 

— Kažin, ar negaučiau kokio darbo pilyje? — paklausė ber- 
niukas. 

— Žiūrint, ką tu moki, — atsakė virėjas. 

— Moku ganyti galvijus, — tarė berniukas. 

— Tada labai geru laiku pataikei,— pasakė virėjas.— Kaip 
tik karaliui reikia piemens avims ganyti. Tikriausiai ir tau taip 
seksis kaip kitiems. Jie kasdien praganydavo po avį. 

— Gali dėl to nebijoti — tvirtai pažadėjo berniukas.— Daug 
bandų ganiau, bet dar nė vieno gyvulėlio nesu praganęs. 

— Tada esi gudresnis už kitus, — pasakė virėjas.— Aš pasi- 
šnekėsiu su vyriausiu piemeniu, ir galėsi pradėti tarnystę jau ry- 
toj iš pat ryto. Pažiūrėsim, kaip tau seksis. 

Virėjas pasiklausė vyriausio piemens, ir šis tuojau sutiko. 

— Pradžia nebloga,— pagalvojo berniukas.— Gal ilgainiui at- 
siras ir princesė su karalyste, tik reikia turėti kantrybės. 

Viena virėja davė jam sočiai pavalgyti, o paskui nuvedė gul- 
ti į mažytį kambarėlį prie pat tvarto, kur buvo laikomos kara- 
liaus avys. 

Rytojaus rytą berniukas atsikėlė aštuntą valandą ir išginė 
karaliaus avis į mišką. Atėjus pietų metui susirado žalią ūksmin- 
gą kauburėlį, kur buvo gera pasėdėti. Krepšelyje turėjo gerus 
priešpiečius, o kišenėje gulėjo varpelis ir švilpynė. Retkarčiais 
jis iš lėto patilindžiuodavo varpeliu. Ir nors kaip toli būdavo 
nuklydusios avys, bemat atbėgdavo tekinos ir sustodavo aplink 
kauburėlį. 

Prieš pat saulės Taidą susiskaičiavo avis ir buvo labai pa- 
tenkintas, kad nė vienos netrūksta. Visą kelią tilindžiavo varpe- 
liu ir dainavo linksmas daineles. 

Sugrįžęs atgal į pilį pažvelgė į langus, ar kartais nestovi ten 
karalius ir nežiūri į jį. Tačiau karaliaus nepastebėjo, tiktai bo- 
kšto „lange pamatė šviesiaplaukę garbanotą mergelę, klausančią 
jo dainų. : 

Berniukas suprato, jog tai princesė, ir jam net skruostai nu- 
kaito. Tačiau jis apsimetė lyg niekur nieko ir nuginė avis į 
tvartą. Čia laukė vyriausias piemuo ir, kai visos avys susirinko, 
pradėjo skaičiuoti. Supratęs, kad nė vienos netrūksta, labai nu- 
stebo. 

— Baisiai keista, — tarė jis.— Šiandien tau pasisekė, bet, man 
atrodo, rytoj bus kaip kitiems. 

-— Gali dėl to nebijoti, — tarė berniukas. 

Rytojaus rytą "vėl jam gerai sekėsi. Jis atsikėlė aštuntą va- 
landą ir išginė karaliaus avis į mišką. Per pietus nuėjo ant sa- 
vo žalio kauburėlio ir suvalgė gardų paviržį. Retkarčiais iš lėto 
patilindžiuodavo varpeliu. Ir nors kaip toli būdavo nuklydusios 
avys, bemat atbėgdavo tekinos ir sustodavo aplink kauburėlį. 

Prieš pat saulės laidą susiskaičiavo avis ir buvo labai paten- 
kintas, kad nė vienos netrūksta. Visą kelią tilindžiavo varpeliu 
ir dainavo linksmas daineles. 

Sugrįžęs atgal į pilį pažvelgė į bokšto langą ir pamatė, kad 
ten, tame pačiame lange kaip vakar, stovi princėsė ir klausosi 
jo dainų. Tačiau jis apsimetė lyg niekur nieko ir nuginė avis 
į tvartą. Čia laukė vyriausias piemuo ir, kai visos avys susirinko, 
pradėio skaičiuoti. Supratęs, kad nė vienos netrūksta, labai nu- 
stebo, ' 

— Baisiai keista,— tarė jis.— Vakar ir šiandien tau pasise- 
kė, bet, man atrodo, kad rytoj bus kaip kitiems. 

— Gali dėl to nebijoti, — tarė berniukas. 

Trečią dieną vėl jam gerai sekėsi. Jis atsikėlė aštuntą valan: 
dą ir išginė karaliaus avis į mišką. Per pietus nuėjo prie savo 
žalio kauburėlio ir suvalgė skanų paviržį. Retkarčiais iš lėto pa- 
tilindžiuodavo varpeliu. Ir nors kaip toli būdavo nuklydusios 
avys, bemat atbėgdavo tekinos ir sustodavo aplink kauburė- 
lį. | 

Prieš pat saulės laidą susiskaičiavo avis ir buvo labai paten- 
kintas, kad nė vienos netrūksta. Visą kelią tilindžiavo varpe- 
liu ir dainavo linksmas daineles. 

Sugrįžęs atgal į pilį pažvelgė į bokšto langą ir pamatė, kad 
princesė stovi tame pačiame lange, kaip kitus vakarus ir klauso- 
si jo dainų. Tačiau berniukas apsimetė lyg niekur nieko ir nu- 
ginė avis į tvartą. Čia laukė vyriausias piemuo ir, kai visos avys 
susirinko, pradėjo skaičiuoti. Supratęs, kad nė vienos netrūksta, 
ilgai žiūrėjo į vaikinuką. 

— „Baisiai 'keišta,— tarė jis— Tau sekėsi tris dienas, todėl, 
man atrodo, nėra reikalo ilgiau nerimauti nei dėl tavęs, nei dėl 
avių. | 
— Ne,— tarė berniukas.— Dėl to gali būti ramus. 

— Matyt, kad taip, — pasakė vyriausias piemuo, 

Ketvirtą dieną jam sekėsi. dar geriau. Kaip ir visada, atsi- 
kėlė aštuntą valandą ir išginė karaliaus avis į mišką. Per pie- 
tus nuėjo prie savo žalio kauburėlio. Suvalgęs paviržį žiūri, — 

kažkas atžingsniuoja takeliu nuo pilies. Tai buvo princesė. Ji 
nešėsi mažulytį ėriuką, baltą kaip sniegas. 

Princesė žvalgėsi į šalis, matyt, kažko“ ieškojo. Berniukas at- 
sikėlė nuo kauburėlio ir nusiėmė kepurę. Išvydusi ji princesė 
apsidžiaugė. | 

— Aš tavęs ir ieškau, — pasakė ji.— Štai mano mylimas ėriu- 
kas; jį gavau dovanų iš tėvo. Gaila, kad jis negali ganytis miš- 
ke kartu su kitomis avimis. Vilkai lyg tyčia baisiai pikti. Jie pir- 
miau kiekvieną dieną pagrobdavo po avį. Matau, kad esi geras 
piemuo, moki saugoti avis. Dėl to noriu prašyti, kad paglobotum 
mano ėriuką, pasaugotum jį nuo pavojų. 

Piemenukas klausėsi princesės žodžių ir iš laimės nevaliojo 
nė žodžio ištarti. Jis tik paėmė ėriuką ant rankų ir pradėjo švel- 
niai glostyti. O ėriukas visai nenusigando, gražiai išsitiesė ir ėmė 
trinti galvutę jam į ranką; taip šuo trinasi į savo šeimininko 
kojas. Tada princesė suprato, jog gali būti visai rami, 

— Ačiū tau,— tarė ji — Matau, kad judu iškart susidrauga- 
vote. Grįždamas vakare namo stabtelk truputį kieme. Aš norė- 
siu pasimatyti su savo ėriuku, 0 tu papasakosi, kaip tau sekėsi 
miške. 

Ji padavė berniukui ranką, padėkojo ir nužingsniavo atgal į 
pilį žaliu takeliu. | 

Nuo tos dienos piemenukui nebuvo didesnio malonumo kaip 
globoti princesės ėriuką. Kartais nešdavosi jį ant rankų, o kar- 
tais paleisdavo, ir šis tipendavo šalia. Piemenukas labai rūpinosi 
ėriuku; jis visada buvo baltas kaip sniegas ir švelnus kaip šilkas. 
Niekada nepaleisdavo jo iš akių. Kiekvieną rytą nešdavosi jį į 
mišką, o vakare stabtelėdavo su juo kieme. Tada išeidavo prin- 
cesė, paglostydavo ėriuką ir visada kokį nors gražų žodelį pa- 
sakydavo piemeniui. Kiekvieną vakarą jį padėkodavo jam, kad 
rūpinasi jos mylimu ėriuku. 

Slinko metai po metų. Berniukas užaugo, ir štai jis jau buvo 
ne piemenėlis, o aukštas lieknas piemuo. Mažoji princesė irgi 
užaugo, ir keliolikoje karalysčių nebuvo už ją gražesnės. O ir 
geresnės niekas neregėjo nei arti, nei toli. 

Tačiau vieną gražią dieną atsitiko nelaimė. Princesė dingo. Ki- 
lo didžiausias triukšmas, visiems buvo jos gaila, visi ėmė ieškoti. 
Karalius ir karalienė, rūmų didikai ir damos, virėjas ir virėjos, 
aviganiai ir piemenys — visi ieškojo jos. O kai sutemo, ieškojo 
rūmuose, nuo bokšto kertelių iki pat rūsio. Tačiau princesės ne- 
rado nė pėdsakų. Visi liūdėjo ir dūsavo, ir tą naktį niekas ne- 
miegojo, taip buvo nusiminę. 

Kitą dieną vos brėkštant vėl pradėjo ieškoti iš naujo, tačiau 
bergždžiai. Ieškojo ir trečią dieną, bet taip pat nesėkmingai, ir 
jau visiems buvo aišku, jog nėra nė menkiausios vietelės, kur 
nebūtų iššniukštinėta. 

Tada karalius suprato, kad princesę bus pagrobęs koks milži- 
nas ar trolis, ir įsakė liautis ieškojus. Kiekvienas privaląs grįžti 
prie savo darbo. O karalius tuo tarpu išsiuntinėjo šauklius po visą 
savo karalystę ir po aplinkines karalystes. 

Kai raitas šauklys nujodavo kur nors į miestą ar kaimą, tuoj 
imdavo trimituoti, ir Žmonės subėgdavo pažiūrėti, kas atsitiko. 
Tada jisai išsitraukdavo karaliaus raštą ir i kaip įs- 
tengdamas garsiau. Ž 

Šitokiu būdu žmonės sužinojo, kad karalius neteko savo vien- 
turtės dukters. Karaliaus rašte buvo pasakyta: kas vėl pristatys 
ją į rūmus, gaus princesę už žmoną ir dar pusę karalystės. 

Visi -pripažino, jog verta tokio atlyginimo. Nepraėjo nė trys 
dienos — rūmų kiemas prigužėjo jaunikaičių, pasiryžusių ieškoti 
princesės. Atvyko karalaičių iš rytų ir vakarų, riterių iš šiaurės 
ir kariūnų iš pietų. Dauguma buvo apsitaisę šarvais nuo galvos 
iki kojų ir su didelėmis palydomis. 

Karalius visus maloniai priėmė, valgydino, girdė prieš išleis- 
damas į kelionę. Taip pat juos tėviškai laimino ir prašė tuojau 
grįžti, kai tik suras princesę. Ir traukė visi ieškoti. Dauguma jų 
niekada negrįžo, o kurie grįžo, tai be princesės ir net neparnešė 
žinios, kur ji galėtų būti. 

Karalius ir karalienė laukė ir laukė. Galų gale suprato, jog 
daugiau niekada nepamatys savo dukrelės, ir jų sielvartui ir aša- 
roms nebuvo galo. Rūmuose didelis ir mažas gailėjo princesės, 
nes ji buvo visų mylima. 

* Tačiau labiausiai liūdėjo jaunasis piemuo. Jis, kaip ir seniau, 
kiekvieną rytą gindavo avis į ganyklą. Tik dabar niekada nebu- 
vo linksmas, niekada nedainavo. Kas menką valandėlę vis gal- 
vojo apie princesę. 

Vieną naktį piemėniui sunku buvo užmigti ir staiga pasirodė, 
kad šalia lovos stovi mažasis elfų karalius. Seneliukas maloniai. 
nusilenkė ir parodė į tą vietą, kur švietė Grįžulo Ratai. 

— Į šiaurę, į šiaurę! — pasakė jis.— Ten rasi savo karalienę. 

Jaunasis piemuo nudžiugo, jam net miegai išlakstė. Seneliu- 
kas tebestovėjo ir dar kartą linktelėjo. 

— Į šiaurę, į šiaurę! — pakartojo jis. 

Ir bemat dingo. Piemuo jau nebežinojo, ar tikrai matė elių 
karalių, ar tai buvo tik sapnas. Tačiau daugiau nevaliojo už- 

migti ir pragulėjo visą naktį galvodamas apie seneliuko žo- 
džius. ' | Žo 

Vos tik išaušo rytas, jis nuėjo į rūmų kiemą ir paprašė vi- 
rėją, kad leistų pasikalbėti su karalium. Virėjas nustebęs pasi- 
žiūrėjo į jį. 

— Įš tikrųjų daugel metų ganai avis,— pasakė jis.— Ir taip 
galėsi gauti didesnį atlyginimą, kam čia dar su karalium kal- 
bėtis. 

— Ačiū labai, — atsakė piemuo,— tik ne atlyginimas man rū- 
pi. 

— Tai ko tada nori? — paklausė vyriausias virėjas ir surau- 
kė antakius. 

— Atleisk man,— tarė piemuo,— bet čia mano su karalium 
paslaptis. | 

-— Žiūrėk tu man! Žiūrėk tu man! — nusijuokė virėjas.— Taip 
rieti nosį, lyg pats būtum karalių kilmės. Gal vieną gražią dieną 
manai tapti princu? | 

— Jei dar nesu, tai galiu būti — atsakė piemuo.— Kas čia 
žino? 

Virėjas kvatojo net pilvą susiėmęs, bet vis tiek nulydėjo pie- 
menį į sosto salę. Čia raudoname soste sėdėjo karalius pasirė- 
męs galvą rankomis — be galo susikrimtęs dėl dukters. Piemuo 
priėjo artyn, nusilenkė ir paklausė, kokios naujienos. Karalius 
pakėlė akis ir maloniai pasižiūrėjo. 

— Ačiū, kad klausi, — atsakė jis.— Nuo tos dienos, kai nete- 
kau dukters, negirdžiu gerų naujienų. O kaip tau sekasi? Turiu 
vilties, kad nieko neatsitiko mano avims? 

— Aišku, ne,— atsakė piemuo.— Aš su avim gerai gyvenu. 
Noriu paprašyti jūsų vieno dalyko, tik malonėkit nesupykti. 

— Drožk tiesiai — pasakė karalius. — Tu man daugelį metų 
ištikimai tarnavai. O jei ko nors ir trokšti, nieko blogo, kad ir 
paprašysi. | " 

— Mat norėčiau keletą dienų būti laisvas — tarė piemuo.— 
Žadu eiti ieškoti princesės. 

Tada karalius be galo užsirūstino. Jis pašoko nuo sosto, tren- 
kė į jį kumščiu, net sudrebėjo. 

— Kaip tau ne gėda erzinti karalių, seną ir nelaimingą? Ar- 
gi nesupranti, kad man dabar ne juokai rūpi? Argi tau ieškoti 
princesės? Juk tu kaip gyvas nieko daugiau neveikei, tik avis ga- 
nei. Kaipgi tu keliausi į pasaulį ieškoti, jei nei princams, nei 
riteriams, nei kitiems kilmingiems vyrams nepasisekė rasti. 

— Karaliaus rašte nebuvo kalbėta apie kilmingumą,— atsa- 
kė piemuo.— Man regis, ten buvo pasakyta, kad tas, kuris par- 
ves karaliaus dukterį, gaus ją už. žmoną ir dar pusę karalystės. 
Juk nesvarbu, ar mano apdaras iš gelumbės ar aksomo, svarbu, 
kad tik princesė būtų surasta. 

Karalius ilgai žiūrėjo į piemenį ir galvojo apie jo žodžius. . 

— Teisybę sakai,— tarė jis pagaliau. — Dažnai po gelumbės 
apdaru plaka auksinė širdis. Jeį tik surasi dukterį, tegul bus 
kaip sakiau, nors tu tik mano piemuo. | 

— Čia jau kita šneka, — tarė piemuo.— Taigi sakau sudie ir 
bemat iškeliauju. Stengsiuosi sugrįžti kuo greičiau — su prin- 
cese ar be princesės. O jei nesugrįšiu, tai bus milžinas arba tro- 
lis man galą padaręs. 

— Tau reikia ginklo, šarvų ir gero žirgo, — tarė karalius.— 
Eik pas vyriausiąjį |arklininką, jis tau duos viską, ko prašysi. 

— Ačiū, — atsakė piemuo,— bet man nereikia nei ginklo, 
nei žirgo. Jei pasakytumėt virėjui, kad įdėtų gerą paviržį, aš iš- 
siversiu su tuo, ką turiu. 

Karalius ir piemuo paspaudė vienas kitam ranką ir atsisveiki- 
no. Tada piemuo nudrožė į virtuvę ir gavo gerą paviržį. O kai 
išėjo į kiemą, žmonės susirinkę spoksojo į jį. Visi jau girdėjo, 
ką jis ketina daryti, ir virtuvės bei tvartų darbininkai juokėsi 
iš jo, visiems atrodė, kad jis didžiausias kvailys, jog ryžtasi to- 
kiam sunkiam žygiui. 

Bet piemuo įsikišo ranką į kišenę, pasičiupinėjo, ar tebeturi 
varpelį ir švilpynę. Paskui kilstelėjo savo žalią kepurę ir iške- 
liavo. 


Visą laiką piemuo drožė į šiaurę, kaip buvo liepęs elfų kara- 
lius. Keliavo per kalnus ir dykas laukynes, ir galų gale jam 
jau atrodė, kad visai netoli pasaulio kraštas. 

„ Tik staiga žiūri — ežeras. Vidury to ežero — sala, apaugusi 
mišku, o toje saloje — puiki pilis. 

Piemuo apėjo ežerą iš visų pusių žvalgydamasis į pilį. Pas- 
kui šiauriniame bokšte išvydo atvirą langą. Lange stovėjo jauna 
mergelė su auksiniais plaukais. Ji mojavo piemeniui raudono 
šilko kaspinu. Piemuo tuoj pažino ir princesę, ir šilko kaspiną, — 
tą kaspiną ji rišdavo savo ėriukui ant kaklo. 

Kaipgi jam perplaukti ežerą? Ežeras buvo labai gilus, o ap- 
linkui nematyti nė vieno laivelio. Piemuo atsisėdo ant akmens 
pakrantėje ir susimąstė. Tačiau nieko negalėjo sugalvoti. Tada 

prisiminė, ką turi kišenėje. Jis išsiėmė švilpynę ir sušvilpė il- 
gai nutęsdamas. | 

— Labas vakaras, — išgirdo balsą už nugaros. 

— Labas vakaras, — atsakė piemuo ir atsigręžė. 

Už jo stovėjo nykštukas su stiklo kurpaitėmis. 

— Ko nori? — paklausė jis. 

— Gal būtum toks gerutis ir perirtum mane per ežerą į pi- 
lį? — paprašė piemuo. 

— Gerai, tuojau pat,— atsakė nykštukas, — tik sėsk man ant 
nugaros! 

Piemuo nė neįsivaizdavo, kaip jis galės atsisėsti jam ant nu- 
garos. Tačiau nykštukas bemat pavirto dideliu vanagu. Piemuo 
apžergė jam nugarą, vanagas išskėtė sparnus ir nuskrido. O nu- 
tūpė jis tik saloje. 

Piemuo nuo kranto nuėjo į pilies virtuvę. Vyriausias virėjas 
paklausė, ko jam reikia. 

— Kažin, ar neatsirastų čia pilyje man kokio darbo? — sako 
piemuo. | 

— O ką tu moki dirbti? — klausia virėjas. 

— Moku ganyti galvijus, — sako piemuo. 

— Kaip tik laiku atėjai — sako virėjas.— Šios salos ir pilies 
valdovas — galingas milžinas. Dabar lyg tyčia jam reikia pie- 
mens karvėms ganyti. Bet tikriausiai ir tau taip seksis kaip ki- 
tiems. Anie piemenys kasdien po karvę praganydavo. O jeigu 
ir tu praganysi nors vieną kartą, milžinas suės tave su plaukais 
ir nagais. | 

— Baisu ir girdėti — sako piemuo.— Tik manau, kad jam ne- 
teks manęs suėsti. Daug metų ganiau ir niekada nesu praganęs 
nė vieno gyvulėlio. 

— Matyt, esi gudresnis už kitus ir, ko gero, liksi gyvas, — 
sako virėjas.— Aš pasišnekėsiu su milžino gyvulių prižiūrėtoju, 
kad jau nuo rytojaus ryto galėtum pradėti tarnystę. Pamatysim, 
kaip tau seksis. 

Rytojaus rytą piemuo atsikėlė aštuntą valandą ir išginė mil- 
žino karves į mišką. 

Karvės zyliojo po kalnus, ir nelengva buvo jas išganyti. Kai 
tik kuri nors dingdavo iš akių, piemuo. patilindžiuodavo savo 
varpeliu. Išgirdusios varpelį karvės tuoj atlėkdavo tekinos, ir 
piemuo galėdavo jas suskaičiuoti ir pamatyti, kad nė vienos ne- 
trūksta. | 

Prieš saulės laidą piemuo .susiginė visą savo bandą ir par- 
varė namo. Priešais kelių jį pasitiko milžinas — baisiai dide- 
lis, bjaurus, net šiurpu. 

— Suėsiu tave patį, jei nors vieno galvijo trūks,— suriaumo- 
jo jis iš.tolo. 

Piemuo krustelėjo varpelį, ir visos karvės sustojo. Milžinas 
as jas tris kartus iš vieno galo, iš kito. Tačiau nė 

— Labai keisia>— pasakė jis — Ganysi mano galvijus, kol 
gyvas būsi! 

Taip taręs linktelėjo savo naujajam tarnui ir nuėjo į pakran- 
te. Pasiėmė savo užburtą valtį ir tris kartus apiplaukė ežerą. 
Taip jis darydavo kiekvieną vakarą. 

Kai milžino nebuvo matyti, piemuo pasižiūrėjo į bokšto lan- 
gą šiaurinėje pusėje. Ten stovėjo princesė ir mojavo šilko kas- 
pinu. 


Šiąnakt šiąnakt, piemenėli, 
Patekės mano žvaigždė, 
Jei ateisi valandėlę, 

Būsiu tavo visados! 


Taip dainavo princesė savo silpnu balseliu. 

Piemuo klausėsi jos dainos ir suprato, kad ji nori, jog jis atei- 
tų naktį ir ją išvaduotų. Tada pamojavo jai skrybėle ir tuoj pasi- 
traukė nuo bokšto. 

Kai sutemo ir visi gerai įmigo, piemuo vėl pritykino prie bo- 
kšto ir sustojo ties šiauriniu langu. Aukštai buvo visiškai tam- 
su, nė menkiausio žiburėlio nematyti, 


Po tavo langu apačioj 
Nekantriai laukia piemenėlis. 
Ateiki pas mane slapčiom, 
Kai žemėn nusileis šešėliai. 


Sitaip jis dainavo kaip galėdamas tyliau. Tačiau „princesė vis 
tiek išgirdo ir pravėrė langą. 

— Aš čia uždaryta,— sukuždėjo ji persisvėrusi per langą.— 
Vartai geležiniai, o aš prirakinta aukso grandinėmis. Tu turi 
ateiti ir jas sutraukyti. 

Kaipgi piemeniui užkopti į bokštą? Jis ilgai galvojo, tačiau 
niekaip nesugalvojo, kaip čia padaryti. Tada prisiminė, ką turi 
kišenėje. Jis išsiėmė švilpynę ir du kartus ilgai sušvilpė. 

— Labas vakaras, — išgirdo balsą už nugaros. 

— Labas vakaras, — atsakė piemuo ir atsigręžė. 

Už Yo stovėjo elfų karalius. 

— Ko nori? — paklausė senukas. 

— Ar negalėtum išgabenti princesę ir mane iš šios pilies? — 
paprašė piemuo. 

— Tučtuojau— pasakė elfų karalius, — tik eik paskui mane. 

Piemuo nusekė paskui senuką į princesės kambarį šiaurinia- 
me bokšte. .-Elfų karalius palietė geležinius vartus, ir šie patys 
atsidarė. Paskui pridėjo nykštį ir smilių prie aukso grandinių, ir 
šios sutrūkusios nukrito žemėn. 

Princesė ištiesė savo laisvas rankas į piemenį. Visi trys nu- 
sileido laiptais žemyn ir nuėjo į ežero pakrantę. Čia elfų kara- 
lius sustojo ir uždainavo: 


— Varlyte, atplauki čionai, 
Princesė jau laukia seniai. 
Plauki su ja per marias, 

Ir karalių paimki drauge. 


Staiga prieš juos atsirado mažoji elfė su raudona kepurėle. Ji 
įšoko į ežerą ir pasivertė didžiule varle, linksmai žaidžiančia ban- 
gose. 
 — Sėskit abu ant varlės nugaros — pasakė elfų karalius— 
Tik įsidėmėk, princese, neišsigąsk, nors ir kažin kas atsitiktų. O 
jeigu išsigąsi, mano burtai neteks galios. 

Princesė prižadėio būti drąsi ir atsisėdo ant varlės nugaros, o 
piemuo šalia jos. Elfų karalius dingo, o varlė liuoktelėjo tolyn 
į ežerą, net vanduo suburbuliavo. 

Tuo metu milžinas gulėjo ir knarkė. Bet kai tik varlė puolė 
plaukti, jis pabudo. 

— Kas čia taip bjauriai šniokščia? — pagalvojo jis. 

Žvilgtelėjęs pro langą pamatė, kad ežeru kažkas plaukia, o 
paskui driekiasi ilga žvilganti juosta. Jis tuoj suprato, jog prin- 
cesei kažkas padėjo pabėgti. | | 

Jis pasivertė ereliu ir nuskrido taip vikriai, kad net švilpė. 
Išgirdusi aąparnų šnaresį, varlė paniro į vandenį. Tada princesė 
išsigando ir suriko. 

— Ai, ai — dabar viskas perniek, — pasakė varlė. 

Tą pat akimirką atsitiko taip, kaip elfų karalius buvo sakęs. 
Jo burtai neteko galios, ir erelis savo nagais pačiupo abu pabė- 

gėlius. Tuojau pat sugrįžo atgal į pilį, nusimetė nuo savęs ere- 
lio plunksnas, ir prieš juos stovėjo piktas milžinas įsmeigęs akis. 

— Štai jūs ir vėl čia, — su panieka tarė jis — Negreit dabar 
leisitės į šitokią malonią kelionę. Tu, mano lėlyte, rytoj pat iš- 
tekėsi už manęs! O tu, nelemtas vagie, irgi būsi vestuvėse ir šok- 
si grandinėmis surakintas, kol neteksi savo jauno gyvasčio. O 
ligi ryto dar pailsėkit kiekvienas savo kampe. 

Ir jis nusitempė princesę į bokšto kambarį. Vėl sukauštė jos 
rankas naujomis aukso grandinėmis, o geležinius vartus užrakino 
septynis kartus stipresnėmis spynomis. Piemenį uždarė į rūsį pen- 
kiolika sieksnių po žeme. 

Piemuo gulėjo aklinoje tamsoje. Nei saulė, nei mėnuo nepa- 
siekė jo. Jis buvo labai nusiminęs. Štai princesė taps bjauraus 
milžino žmona, o piemuo bus nužudytas. Šitaip gulėdamas ir jau 
visai neturėdamas vilties prisiminė, ką pasakė elfų karalius, 
kai jie susitiko pirmą kartą. Jeigu trečią kartą atsidursiąs keb- 
lioje padėtyje, turįs sulaužyti švilpynę. 

— Matyt, ir bus dabar: laikas taip padaryti, — pagalvojo jis.— 
Jeigu nepadės, tada viskas žuvę. 

Taigi išsiėmė iš kišenės švilpynę ir perlaužė pusiau. 

— Labas vakaras, — pasigirdo balsas už nugaros. 

— Labas vakaras, — atsakė piemuo ir atsigręžė. 

Už jo stovėjo elfų karalius. 

— Ko dabar norį? — paklausė jis. 

— Ar negali padėti man išvaduoti princesę ir nugabenti ją 
tėvui? — paprašė piemuo. 

— Gerai. — pasakė elių karalius.— Tik sek paskui mane! 

Senukas išsivedė jį pro užsklęstas duris ir užrakintus kamba- 
rius. Galiausiai jie pateko į didžiulę salę, kur buvo pilna kar- 
dų, iečių, kirvių ir kitokių ginklų. Viskas spindėjo ir blizgėjo, 
kas plienu, kas auksu. Palei sienas stovėjo eilės didelių skrynių. 
Jose gulėjo prašmatniausi šarvai. Viename kampe buvo atviras 
židinys. Senukas priėjo prie židinio ir užkūrė ugni. 

— Bus geriausia, jei nusirengsi,— pasakė jis. 

Piemuo paklausė, ir kai nusimetė nuo savęs -palaikius drabu- 
žius, elfų karalius sušveitė viską į ugnį. Tada priėjo prie didžiau- 
sios geležinės skrynios. Iš jos išėmė gražius šarvus, spindinčius 
kaip grynas auksas. 

— Še imk ir apsitaisyk jais, — pasakė jis. 

Piemuo paklausė ir netrukus jau stovėjo apsišarvavęs nuo 
galvos iki kojų. Elfų karalius paėmė nuo sienos didelį kardą ir 
padavė piemeniui. 

— Šitas kardas labai aštrus, — pasakė jis.— Labai saugok jį — 
tik su juo gali nudobti milžiną. 

Piemuo manė, kad su šarvais jis nė iš vietos nepajudės. Ta- 
čiau kaip tik pasijuto labai lengvas ir greitas kaip paukštis ore 
ar žuvis vandenyje. Netgi atrodė, „kad šarvus ir šalmą dėvėjo vi- 
są savo gyvenimą. 

Vėl jis perėjo per užrakintus kambarius ir užsklęstas duris į 
kalinio kambarėlį penkiolika sieksnių po žeme. 

— Ar daugiau nieko nenorit — paklausė elfų karalius. 

— Ne, nieko, aš labai patenkintas, — atsakė piemuo.— Širdin- 
gai ačiū tau už pagalbą! Perduok linkėjimų savo sūnui ir dukre- 
lei, jei daugiau nesusitiktume. 

— Linkiu tau laimės, — pasakė elfų karalius.— Sudie! 

Ir vėl piemuo vienas sėdėjo tamsoje, kur nepasiekė nei sau- 
lė, nei mėnulis. Bet dabar jis daugiau neliūdėjo, tik laukė, kada 
galės eiti į vestuvių salę. 

Rytojaus dieną pilyje buvo daug triukšmo ir bruzdėjimo. Mil- 
žinas sukvietė į vestuves daugybę savo giminaičių, ir jie sugu- 
žėjo iš visų pusių baisesni už kits kitą. 

Nors princesė kaip įmanydama priešinosi, ji buvo išpuošta ir 
aprengta nuotakos drabužiais. Trolės uždėjo jai aukso karūną, 
apmaustė aukso žiedais ir kitokiais brangiais papuošalais, kuriuos 
dėvėjo milžino motina ir senelė. 

Galutinai aptaisyta princesė buvo nuvesta į vestuvių salę. Ten 
ją pasodino šalia milžino prie didžiulio vestuvių stalo. Čia stalai 
lūžo nuo valgymų ir gėrimų. Milžinai ir jų pačios šveitė, kiek 
tik širdys geidė. 

Tačiau princesė nevaliojo nė kąsnio praryti, tik verkė ir šniur- 
pščiojo visą laiką. 

— Tai kad nebūčiau išsigandusi, kai sėdėjau ant varlės nu- 
garos,— galvojo ji. — Tada viskas būtų buvę gerai! 

O dabar jau nieko nepadarysi. Ji turėjo tapti bjauraus milžino 
žmona, o jaunasis piemuo — mirti. 

Vakarop, kai saulė nusileido už medžių viršūnių, milžinas su 
savo svečiais išėjo į pilies kiemą pasilinksminti. Dabar tegul sve- 
teliai pasigėri, kaip piemuo šoks su grandinėmis. 

Kai visi susirinko, milžinas pašaukė savo bernus. 

-— Nueikit į urvą penkiolika siėksnių po žeme,— įsakė jis.— 
Pasiimkit deglus, kad geriau matytumėt. Žiūrėkit, kad kalinys bū- 
tų gerai surakintas sunkiomis grandinėmis. Ir atveskit čia! 

Bernai nuskubėjo į požemį. Tačiau, nors ir kaip. švietė, nie- 
kaip negalėjo pamatyti kalinio, rado tik dailų jauną riterį su 
šarvais ir spindinčiu šalmu. 

Jie baisiai nusigando, net žibintai iškrito iš rankų. O atgal 
tuos penkiolika sieksnių pardūmė jie kur kas greičiau, negu -nu- 
sileido žemyn į rūsį. 

Tik jų pridurmui sekė ir piemuo. Bemat jis atsidūrė pilies kie- 
me ir pasirodė vestuvių svečiams, kurie laukė pramogos prieš 
miegą. 

— Kad tave kur kipšas — suriko milžinas išvydęs riterį. 

Jo akys buvo tokios dygios, regis, kiaurai šarvus vėrė. 

Tačiau piemuo nenusigando jo žvilgsnio. 

— Pats tu kipšas,— ramiai atsakė jis.— Bet dabar nori nenori 
turėsi susikauti su manim dėl nuotakos. | 

Jis išsitraukė kardą, kuris sužiburiavo lyg IiEtsks: 

Milžinas iškart pažino žvilgantį ginklą. Jis suprato, kad nuo 
šio ginklo žus. Jo niūrus veidas išblyško, O pats sunkiai sudribo 
ant žemės. Piemuo pribėgo prie jo ir užsimojo kardu. Ir tp, kir- 
to, kad milžino galva nuriedėjo šalin. 53 

„Pamatę, kas atsitiko, svečiai irgi nubalo ir pradėjo. drebėti į 
baimės. Neilgai trukus visi išsidangino kas sau. 

. Princesė su piemeniu tik dviese liko pilies kieme. Jie] AB 
šypsojo kits kitam, ir princesė prižadėjo daugiau niekada neiją jo. 
Tada abu nuėjo prie ežero ir atsirakino M) milžino Valtį. 
Su ja perplaukė ežerą. 

Greitai jie jau buvo karaliaus dvare. Čia iš lainės kilo di- 
džiausias bruzdesys. Karalius su karaliene tuojau iškėlė prašmat- 
nias vestuves. uo gavo Už žmoną princesę ir pusę karalys- 
tės, 

Po senojo karaliaus mirties jam atiteko ir kita pusė karalys- 
tės. Ir jis su karaliene ilgai ilgai ir laimingai gyveno. 

O varpelį ir sulaužytą švilpynę saugojo atminimui -visą laiką, 
jie tikriausiai dar ir šiandien ten yra, 


KUTVĖLA 


Kartą. gyveno neturtingas valstietis. Jis turėjo tris sūnus. Du 
vyresnieji buvo dailūs ir darbštūs, o jaunėlis baisus tinginys ir 
apskretėlis. Jis nieko neveikė, tik tūnojo prie krosnies ir žarstė 
pelenus. Nagų niekada nesikirpo, ir jie užaugo lyg kokios Žnyp- 
lės. Plaukų taip pat nesišukavo, todėl visi vadino jį Kūtvėla. 

Vieną dieną tėvas padavė jam ryšulėlį paviržio ir tarė: 

— Nebegaliu daugiau tavęs išmaitinti. Eik, Kūtvėla, į žmo- 
nes ir manykis kaip tinkamas! 

Kūtvėla išdrožė iš namų ir keliavo ilgai 'ilgai. Galų gale pri- 
ėjo didelę girią ir paklydo. Paviržį buvo suvalgęs ir nebežinojo, 
ką toliau daryti. Atsisėdo ant kelmo ir graudžiai pravirko. Kaip 
jam dabar gaila pasidarė, kad namie buvo toks tinginys ir apsi- 
leidėlis. 

Darėsi vis tamsiau ir tamsiau, ir Kūtvėla pradėjo žvalgytis, 
kur galėtų pernakvoti. Beklaidžiodamas ir beieškodamas staiga 
žiūri — tolumoje spindi žiburėlis. Ten ir patraukė. Tačiau ėjo 
ėjo, o žiburėlis, rodos, vis taip pat toli, kaip ir iš pradžių. Galų 
gale priėjo plačią upę, o kitapus upės išvydo aukštą pilį, iš visų 
pusių aptvertą geležine tvora. Viename pilies lange degė Ži- 
burys, tai ir buvo tas pats, kurį jis matė iš tolo. Kūtvėla nusi- 
rengė, susisuko drabužius, prisirišo prie nugaros ir ėmė bristi 
per upe. Tačiau netrukus pasidarė taip gilu, kad jis tik vargais 
negalais, pasistiebdamas ant ilgų nagų, galėjo išsikapstyti. 

Priėjęs prie pilies niekaip negalėjo aptikti durų, bet gerai pa- 
ieškojęs rado sienoje -vartelius, kurie patys atsidarė, kai jis Žen- 
S Šityn. Jis tuoj įlindo pro vartelius, ir jie vėl užsidarė, ko tik 
siverdami jam kojos. Paskui jis turėjo ilgai ieškoti durų į 
ž į. Vaikščiojo vaikščiojo aplinkui po rūmų kiemą, bet rado tik 
menką plyšelį sienoje. Čia pasibeldė, ir netrukus atsidarė durys. 
Pro jas ir jėjo į Visai tamsų kambarį. 

Kūtvėla ilgai gūžinėjo po kambarį ieškodamas durų. Pagaliau 
šiaip taip rado jas ir vos tik palietė, durys bemat atsidarė. Da- 
bar jis atsidūrė didžiuliame kambaryje. Viduryje kambario sto- 
vėjo stalas, o prie stalo sėdėjo senas seneliukas ir rašė. Jo nosis 
buvo kokių trijų. uolekčių ilgumo, o ant galvos turėjo užsimovęs 
keistą smailą kepurę. 

—* Ko-.nori, vaike? — paklausė seneliukas. 

— Ieškau darbo,—- atsakė vaikinas. 

— Kaip čia patekai? — vėl paklausė jis. “ 

—- Vargais negalais įlindau,— atsakė Kūtvėla. 

— Iš čia išeiti bus dar sunkiau, — tarė senis.— Bet darbo aš 
tau duosiu tuoj pat. Ma“ žadu važiuoti giminių lankyti, ir namo 
sugrįšiu tik po metų. Per tą laiką tau nieko daugiau nereikės 
daryti, tik skaityti knygas ir prižiūrėti mano „žirgą. Štai tau rak- 
tai nuo visų durų, bet vienų durų, kurias parodysiu, niekada ne- 
bandyk atidaryti. Jeigu E aš bemat sugrįšiu, ir tada tau 
bus prastai. 

Ir jis padavė vaikinui didelį TyšUIį raktų. 

— Tiesa, kaip tavo vardas? — dar paklausė senis. 

— Kūtvėla,-- atsakė vaikinas. 

— Keistas vardas; — tarė senis ir dingo. 

Kūtvėla pradėjo vaikštinėti po pilį ir žiūrinėti viską. Uoliai 
skaitė knygas ir netrukus pasidarė toks pat gudrus kaip pats šei- 
mininkas. Užgintų durų niekada nelietė, tačiau kai pavargęs 
nuo skaitymo nueidavo prie jų, negalėdavo atsispirti pagundai 
nors pro plyšelį žvilgtelėti. Bet prisiminęs senio perspėjimą ne- 
siryždavo atidaryti. 

Slinko laikas, o smalsumas stačiai nedavė jam ramybės. Vie- 
ną dieną ėmė ir atsirakino duris, o pro jas įėjo į mažytį kamba- 
rėlį. Čia pamatė katilaitį, verdantį ant ugnies. Ant vienos sienos 
kabojo kardas, o šalia jo keli buteliai. Ant stalo buvo padėta 
šepečių ir dėžutė medinių pagaliukų. | 

Kūtvėla išsigando padaręs neleistiną darbą, jam šiurpas nuėjo 
per nugarą, nyku tapo didelėje pilyje. Tada prisiminė žirgą ir 
nubėgo į arklidę. Čia pamatė, kad šeimininko žirgui po uodega 
padėta šieno, o po snukiu dega ugnis. Vaikinui pagailo žirgo, jis 
apgręžė jį: dabar po uodega degė ugnis, o po snukiu buvo šie- 
nas. Tada žirgas prašneko: 

— Ką tu padarei? Vis dėlto įėjai į užgintą kambarį, ir dabar 
senis bemat sugrįš. Tačiau atsidėkodamas tau už pagalbą duosiu 
keletą gerų patarimų. Skubėk greičiau į užgintą kambarį ir išgerk 
skystį iš to butelio, kuris kabo arčiausiai kardo. Pasidarysi labai 
stiprus. Paskui kyštelk galvą į verdantį katilą. Kai viską padary- 
si, įeik į kambarėlį šalia ir pasiimk tris šarvus. Vieni iš jų spindi 
kaip saulė, kiti kaip mėnuo, o treti kaip dangaus žvaigždės. Pas- 
kui pasiimk kardą, butelį, vieną šepetį ir dėžutę su pagaliukais. 
Tik skubėk, nes tuojau sugrįš senis! 

Vaikinas nudūmė į pilį ir padarė viską, kaip žirgas liepė. Kai 
išgėrė butelį, pasidarė toks stiprus, kad galėjo švytruoti sunkiu 
kardu kaip šiaudelių, o kai panardino galvą į katilą, jo susivėlę 
gaurai pavirto gražiausiais auksiniais plaukais. Tada susirinko 
daiktus, kuriuos liepė žirgas, ir išjojo. 

Vos tik nujojo menką galelį, sugrįžo namo senis. Jis buvo toks 
piktas, kad kalnas drebėjo, kai įpuolė į kambarį pažiūrėti, kas 
atsitiko. “ | 

Netrukus žirgas paklausė: 

— Ar tu ką nors girdi? 

— Ne,— atsakė vaikinas. 

— Prikišk galvą prie mano ausies! — pasakė žirgas. 

Vaikinas prikišo, bet vis tiek nieko negirdėjo. 

Jie šuoliavo toliau, ir po valandėlės jis vėl paklausė: 

— Ar ką nors girdi? 

— Taip, girdžiu kažką dundant užpakalyje,— atsakė vaikinas. 

Jie jojo toliau, o paskui žirgas'vėl paklausė: 

— Ar ką nors girdi? 

— Taip, kažkas dunda visai arti — atsakė vaikinas. 

— Tada kuo greičiau čiupk butelį ir išpilk visą už Mūsų! — 
tarė žirgas. 

Vaikinas taip ir padarė, ir bemat už jų atsirado didžiulis eže- 
ras, kurio senis negalėjo perplaukti. Jis sMEEjS: grįžti atgal, atsi- 
vesti žmonių, kad padarytų jam laivą. 

Tuo tarpu žirgas su vaikinu nušuoliavo gana toli, Žirgas vėl 
paklausė, ar vaikinas ką nors girdi. Tačiau vaikinas nieko negir- 
dėjo, ir tik tada, kai žirgas paklausė trečią kartą, atsakė, jog vi- 
sai netoli girdi didžiausią šniokštimą ir dundesį. 

— Mesk šepetį! — pasakė žirgas. 

Kai vaikinas metė šepetį, už jų atsirado giria, tokia tanki, kad 
senis niekaip negalėjo pro ją prasibrauti. Turėjo grįžti atgal, atsi- 
vežti žmones, kad medžius iškirstų. 

Tuo "tarpu vaikinas jojo toliau, ir netrukus prijojo aukštą kal- 
ną, visą iš stiklo. 

— Jei tik įkopsim į šį kalną, būsim laisvi,— tarė žirgas.— AI 
ką nors girdi? 

— Taip, girdžiu, rodos, perkūnas dunda,— sako vaikinas. 

— Tai trolis visai čia pat, — pasakė žirgas.— Suspausk penti- 
nais man šonus kaip galėdamas stipriau! 

Vaikinas taip ir padarė, o senis kaip tik tuo metu jau tiesė 
ranką jo čiupti. Žirgas šuoliais pasileido prieš kalną, o senis iš 
paskos. 

— Išpilk iš dėžutės visus pagaliukus! — sušuko žirgas. 

Vaikinas pabėrė pagaliukus, šie bemat pavirto didžiuliais rąs- 
tais, ėmė riedėti nuo kalno, pagavo trolį ir sutraiškė. 

— Dabar mes išgelbėti — pasakė žirgas, kai jie atsidūrė ant 
kalno viršūnės.— Tuoj apsivilk savo senus drabužius, o viską pa- 
lik pas mane, tik pavadį pasiimk! Tada eik į pilį štai visai netoli 
ir prašyk, kad priimtų tave sodininko padėjėju. 

Vaikinas taip padarė, kaip žirgas liepė. Nuėjo į pilį ir parsi- 
samdė sodininko padėjėju. Kiekvieną naktį pas jį ateidavo žirgas 
ir pasakydavo, ką daryti toliau. Taip vaikinas puikiai atlikdavo 
visus darbus. 

Vieną dieną jis kaip tik stovėjo sode ir šukavosi savo auk- 
sinius plaukus. Princesė tuo metu dirstelėjo pro langą, išvydo 
jį ir pagalvojo: | 

— Jis tikriausiai visai ne tas, kuo dedasi. 

Tačiau vaikikas pajutęs, kad princesė į jį žiūri, tuoj užsimau- 
kšlino kepurę ir pasislėpė už krūmo. 

Kaip tik tuo metu karalius pradėjo karą su savo kaimynu. 
Vieną naktį žirgas pasakė vaikinui, kad nueitų pas karalių ir 
prašytųsi leidžiamas dalyvauti mūšiuose. Vaikinas taip ir pada- 
rė. Karalius nusijuokė, tačiau sutiko ir netgi kuiną davė. Joda- 
mas keliu jis įklimpo į balą, ir visa kariauna, kuri traukė pro 
šalį, netvėrė juoku. Tačiau kai niekas nematė, vaikinas ramiau- 
siai nulipo nuo arklio ir paliko jį tūnoti baloje. O pats užkopė 
ąnt artimiausio kalno ir pamojavo pavadžiu. Tučtuojau atšuolia- 
vo užburtas žirgas. Prie balno buvo pririšti visi trys šarvai, ku- 
riuos vaikinas buvo pasiėmęs iš trolio. pilies. | 

— Užsidėk šarvus, kurie spindi kaip saulė, — tarė žirgas,— 
pasiimk kardą ir jok su manim į karą. | 

Vaikinas taip ir padarė, ir, kai karaliaus vyrai pasiekė mū- 
šio lauką, jis su savo- žirgu pasitiko priešus ir privertė juos bėg- 
ti, Karalius niekaip negalėjo suprasti, kas tas jaunas gražus prin- 
cas, o kai pamatė, jog nepažįstamojo koja kruvina, nulipo nuo 
žiIgO0 ir pats savo skepetaite aprišo žaizdą. Ir dar paprašė, kad 
jaunasis princas jotų su juo į namus, tačiau tasai atsisakė ir nu- 
jojo į pakalnę. Čia nulipo nuo žirgo ir apsivilko savo senuosius 
drabužius. Paskui nuėjo į tą vietą, kur pelkėje buvo palikęs savo 
kuiną, ir parjojo su juo atgal į pilį. 

Rytojaus dieną vėl viskas buvo taip pat. Kūtvėla išjojo su sa- 
vo klipata kuinu ir vėl užklimpo pelkėje. Paskui įkopė į kalną 
ir pamojavo pavadžiu. Šį sykį jojo su šarvais, kurie spindėjo kaip 
mėnulis. Kaip ir vakarykščiai nuvijo jis priešus ir sugrįžo ant kal- 
no. Trečią dieną užsidėjo šarvus, spindinčius kaip dangaus Žvai- 
gždės, ir taip lėkė šuoliais, tiek daug nukovė priešų su savo ga- 
lingų kardu, jog kiti taip išsigando, kad atsigręžė tik parbėgę 
į savo šalį. | 

Nors karalius ir prašė vaikiną joti su juo į pilį, šis sugrįžo 
atgal į-pakalnę. Čia persivilko senais skarmalais ir išsivedė kui- 
ną iš pelkės. Taip ir parjojo į pilį. Visi pamatę jį juokėsi ir klau- 
sinėjo, kur jis buvo tą laiką. 

Laimėjęs karą karalius iškėlė didžiulę puotą savo kariams. 
Puotoje buvo taip pat daug princų, kurie padėjo karaliui kariau- 
ti, ir dabar karaliaus dukterys turėjo rinktis iš jų sau vyrus. 
Vyriausioji duktė parideno savo auksinį obuolį vienam princui 
ir tarė: 

— Metu jį tau, mano mielasis! 

Antroji duktė taip pat numetė savo obuolį princui, o jauniau- 
sioji nurideno obuolį Kūtvėlai, kuris stovėjo prie durų ir patar- 
navo. 

— Metu jį tau, mano mielasis! — pasakė ji. 

Tada karalius supyko ir norėjo išvyti lauk vaikiną. 

— Ne,— tarė Kūtvėla— aš, ko gero, daugiau naudos pada- 
riau kare negu jūs visi. | 

Tada parodė savo aprištą koją ir paklausė, ar kas nors pažįs- 
ta skepetaitę, kuria aprišta žaizda. Karalius priėjo artyn ir pa- 
matė, jog tai jo paties skepetaitė. O Kūtvėla žengė žingsnį į 
šalį, pamojavo pavadžiu, įr netrukus prie jo stovėjo užburtas žir- 
gas. Dabar vaikinas papasakojo, kaip viskas buvo, o žirgas pa- 
tvirtino, kad jo žodžiai tikra teisybė. Visi baisiai nustebo, o žir- 
gas paprašė vaikiną, kad paimtų kardą ir nukirstų jam galvą. 

— Padaryk, kaip sakau,— prašė žirgas.— Juk tu žadėjai iš- 
vaduoti mane iš burtų. | : 

Kūtvėla kirto, ir netrukus šalia atsirado gražus jaunikaitis. 
Jis paėmė Kūtvėlą už rankos ir priėjo prie karaliaus. 

— Tėveli — tarė jis— argi tu nepažįsti savo tikro sūnaus, 
kurį pasigrobė kalnų trolis ir pavertė žirgu? Juk ant manęs: jojo 
vaikinas, kai vijo. tavo priešus, o dabar jis išvadavo mane iš 
burtų. | 

Karalius nenorėjo patikėti savo akimis. O kai netrukus. įėjo 
Kūtvėla su spindinčiais kaip saulė šarvais, ant pečių pasileidęs 
aukso garbanas, karalius labai apsidžiaugė ir tuojau paskelbė 
vaikiną princu ir atidavė jam jauniausiąją dukterį už žmoną. 


TRUPINĖLIS 


. Seniai, labai seniai gyveno vargšas žmogelis su pačia. Juodu 
netgi karvutės ar paršelio nevaliojo įsigyti. Užtat turėjo tris sū- 
nus ir visus tris be galo ėdrius. Du vyresnieji dar buvo pusiau 
su bėda, šiokį tokį darbą muveikdavo, padėjo seniams net tro- 
belę susiręsti. O trečiasis, toks nugeibėlis, tik prie motinos na- 
mie tupėjo ir vis aplink krosnį sukiojosi, kokį šakalį  praskal- 
dys ir amžinai nagus į ugnį įkiš. Visi vadino jį Trupinėliu. 

"Vieną dieną pasimirė tėvas, o netrukus kažkokia liga pargul- 
dė ir motiną. Jau visai su šiuo pasauliu atsisveikindama motina 
dar dejavo ir krimtosi pagalvojusi apie savo mažylį sūnelį: 

— Vargšas mano Trupinėli! Vargšeli mano! Kaip tu gyvensi, 
kai aš numirsiu? | 

— Oi nesirūpink, motule! — pasakė Trupinėlis.— Nepražū- 
siu ir aš, nes daugelyje vietų, kur dideli negalės pralįsti, aš mažiu- 
kas vis prasmuksiu,— pasakė jis. 

Ir senė numirė. 

Dabar vaikinai pradėjo dalintis tą menką turtą, kurį motina 
paliko. Vyriausiasis sūnus pasiėmė trobelę, o vidurinysis visa ki- 
ta. 

— O ką man duosit? — paklausė Trupinėlis. 

Iš tikrųjų juk ir jam šis tas: turėtų tekti, galvojo vyresnieji, 
ir todėl atidavė medinę geldą. 

— Tau ji kaip tik labiausiai pritinka, juk tu visada padėda- 
Vai motinai kepti kalėdų bandeles, — pasakė broliai — O jei tik 
turėsi miltų ir mielių, galėsi sukti riestainius ir kepti bandeles, 
kiek tik širdis geis — pridūrė dar. 

Tai buvo ir visas turtas, kurį jis paveldėjo po tėvų mirties. 
Nepasakysi, kad daug, bet kadangi tie, kurių valia buvo, daugiau 
nedavė, ką gi jam beliko daryti. Pasiėmė jis savo geldą ir nuėjo 
prie ežero. Čia išsidrožė porą lentelių, įsistūmė geldą į vandenį, 
įsilipo pats ir nusiyrė nuo kranto į platųjį pasaulį. 

Kitapus ežero buvo dideli karaliaus rūmai, ir tuo metu kaip 
tik karalius sėdėjo prieplaukoje. Besižvalgydamas jis pamatė Tru- 
pinėlį, kuris su savo gelda kapstėsi po ežerą, stengdamasis pri- 
siirti prie kranto. Daug įdomių dalykų karalius buvo matęs per 
savo ilgą amžių, tačiau tokio laivo dar nebuvo regėjęs. Jam be- 
žiūrint Trupinėlis prisiyrė prie kranto, užsitempė geldą ant sau- 
sumos, priėjo tiesiai prie karaliaus ir paklausė, ar negalėtų gauti 
kokio nors darbo. 

— Kuo tu vardu? — paklausė karalius. 

— Trupinėlis,— atsakė vaikinas. 

— Tikrai įdomus trupinėlis— pasakė karalius — Bet ką gi 
tu dirbsi pas mane toks menkas ir paliegęs? 

— Pats nežinau, — atsakė Trupinėlis.— Bet kartais mažas gali 
padaryti daug tokių darbų, kur dideliam per sunku prieiti su savo 
stambiu kūnu. O vyras visada vyras, nors ir mažytis atrodytų. 

— Kaip girdžiu, gerą turi liežuvį; užtat labiausiai tau tiks su 
moterimis sykiu darbuotis, būsi pagalbininkas virtuvėje— pasa- 
kė karalius. 

' Ką gi, Trupinėlis sutiko ir padėkojo. 

Nieko nepadarysi, bet taip jau buvo, kad karalius daugiau 
"vaikų neturėjo, tik vieną dukterį, be galo dailutę ir meilią, sta- 
čiai ir apsakyti sunku. O kadangi ji buvo tokia graži ir jai vienai 
turėjo atitekti karalystė, tai tokia begalė jaunikių piršosi; jai, 

kad nei karalius, nei princesė jau nebežinojo, kur dingti, o šie 
sukosi aplinkui, tiesiog 'be jokios sarmatos įžūliausiai lindo į akis. 

"Vieną dieną atėjusi į virtuvę princesė ir pasiskundė negalin- 
ti atsiginti jaunikių. Betgi ko dėl to sielvartauti, kokia čia bėda, 
galvojo virėjos, taigi užuojautos iš jų nesulaukė. Tada ji“ krei- 
pėsi į Trupinėlį, kad šis patartų, ką daryti, kaip atsikratyti jau- 
nikių, nes nė vienas jų nesąs jai prie širdies. 

O Trupinėlis žinojo ką daryti. | 

— Jeigu princesė pasakytum jiems, kad sutiksi tekėti tik ta- 
da, kai jaunikis suras tau auksinį žibintą, kuris apšviestų visą 
karalystę, auksinį ožį, kuris darytų auksinius pinigus, ir auksinį 
užtiesalą, spindintį kaip saulė, tada, manau, jaunikiams užtektų 
darbo, nes visus tuos tris daiktus turi tik milžinas, o su juo susi- 
imti menki juokai. 

Princesei patiko toks patarimas, ir ji tučtuojau nuėjo pas ka- 
ralių. Šis bemat liepė paskelbti, jog tik tas gaus princesės ranką, 
kas suras auksinį žibintą, kuris apšviestų visą karalystę, auksinį 
ožį, kuris darytų auksinius pinigus, ir auksinį užtiesalą, spindintį 
kaip saulė. Išgirdę tokią žinią jaunikiai tuoj dingo, daugiau nei 
akių, nei ausų nerodė. Kai kurie padėkojo už geras vaišes ir su- 
grįžo atgal į namus, kiti murmėjo, keikė, išdūlino net neatsis- 
veikinę, o jei kuris ir ryžosi ieškoti nuotakai dovanų, tai niekada 
negrįžo. 

Taip praslinko metai, o gal ir dveji. Bet kadangi nė vienas 
jaunikis daugiau nesirodė, karalius pradėjo gailestauti — manė 
visai žento negausiąs, netgi pačiai princesei pradėjo darytis nuo- 
bodoka, juk būtų, kaip sakoma, bepiga spjauti į vandenį, kad 
nereikėtų vėl to vandens gerti. 

Vieną gražią dieną karalius liepė pakviesti Trupinėlį. 

— Ar ne tu patarei princesei reikalauti auksinio žibinto, ku- 
ris apšviestų visą karalystę, auksinio ožio, kuris darytų SUBŽIUŲS 
pinigus, ir auksinio užtiesalo, spindinčio kaip saulė? 

— Taip, aš, — atsakė Trupinėlis. 

— O dabar visi jaunikiai išrūko ir dar nė vienas nesugrįžo, 
taigi dabar pats man turėsi surasti tuos daiktus, kurių nusiuntei 
kitųs,— pasakė karalius. 

— Ar ašį — pakartojo Trupinėlis. 

.— Taip, tu, ir jeigu neatneši jų, nusiris nuo pečių tavo gal- 
viūkštė,— pasakė karalius. 

— Ką gi, teks atnešti — pasakė Trupinėlis— Bet jeigu atne- 
šiu, er princesė bus mano? 

— Karalius laikosi savo žodžio kaip elgeta savo kapšio,— pa-“ 
sakė karalius. | 

Tada Trupinėlis sugrįžo į virtuvę, pasiėmė gerą mMaišgalį drus- 
kos, nubėgęs prie ežero susitaisė geldą. Netrukus ir išplaukė, nes 
milžinas, kuris turėjo auksinį žibintą, auksinį ožį ir auksinį už- 
tiesalą, gyveno netoli jo gimtųjų namų. 

Nakčiai sutemus priėjo jis prie milžino trobos, užsilipo ant 
stogo ir pažvelgė pro dūmų angą vidun, ogi žiūri — senė veI- 
da vakarienei košę. Senė maišo, o vaikinukas vis šūst po žiups- 
nelį druskos į koše, po kiek laiko jo pusmaišis kone tuščias pa- 
liko. Senė nieko nepastebėjo, maišė sau ir maišė, o kai košė iš- 
virė, sukrėtė į dubenį ir padavė milžinui. Tačiau prarijęs pirmą 
šaukštą senis pradėjo spjaudyti, niršti ir šnypšti, tokios sūrios 
košės dar kaip gyvas nebuvo valgęs. 

Ir pradėjo plūsti pačią: 

— Kokio čia jovalo padavei? — riaumojo jis. 

— Ta pati kpšė, ji tau visada patikdavo, — atsakė senė. 

— Žiūrėk, ji dar ginčysis! — pasakė milžinas.— Tai pati val- 
gyk! — pridūrė jis. 

Senė pakabino šaukštą, bet tučtuojau baisiausiai susiraukė ir 
turėjo išspjauti. Ką darys, reikia virti iš naujo, ir pasiuntė duk- 
terį į šaltinį vandens. | 

— Tamsu nors į akį durk. Bijau, nerasiu kelio! — Zzyzė mer- 
giotė. | 

— Tada pasiimk auksinį žibintą ir pasišviesk, matysi kaip 
dieną, — pasakė milžinas. 

Taip ji ir padarė, o kai išėjo lauk, rodos, diena nušvito, net- 
gi dar šviesiau buvo. Tuo tarpu Trupinėlis nusėlino iš paskos, ir 
kai tik mergiotė užkabino ant kablio kibirą ir pasilenkė prie šal- 
tinio, kumštelėjo ją, ir ši stačia galva pliumptelėjo į vandenį. 
Tada jis pasičiupo žibintą ir nudūmė sau. 

Tuo tarpu milžinas su pačia riejosi dėl košės. Bet kai mer- 
giotė ilgai negrįžo su vandeniu, pradėjo nerimauti, ar nebus kas 
atsitikę auksiniam žibintui, ir išėjo ieškoti. Tada pamatė, kad 
duktė plumpso vandenyje, o Trupinėlis su savo gelda iriasi per 
ežerą žibintu pasišviesdamas. | 

— Kas tu toks? — suriko milžinas. 

— Trupinėlis,— atsakė vaikinas. 

— Ar tu įstūmei mano dukterį į šaltinį? — šūktelėjo milži- 
nas. | 

— Aš,— atsakė Trupinėlis. 

— Ir pavogei mano auksinį žibintą! — suriko milžinas. 

— Taip, teisybė! — atsakė vaikinas. 

— Ar sugrįši atgal? — šūktelėjo milžinas. 

— Galimas daiktas! — atsakė vaikinas. 

Šitaip besikalbėdamas Trupinėlis priplaukė kitą ežero kran- 
tą, ir milžinas nieko HEgaicio jam padaryti. Mes dar susitiksim, 
tik tarė sau. 

Kai Trupinėlis Kaiga beni į karaliaus rūmus auksinį žibintą, 
karalius taip apsidžiaugė, kad pakėlė jį į aukštus didikus. 

Tačiau žibintas dar buvo ne viskas. Reikėjo parginti ir auk- 
so ožį, tik ne taip lengva buvo jį pagauti, nes jam ant kaklo 
buvo užmautas žiedas su septyniais skambiais varpeliais, ir mie- 
godavo jis kiekvieną naktį troboje. Tačiau Trupinėlis žūt būt 
turėjo jį pasigauti. Užtat pasiėmė kelis kuokštus vilnų bei didelę 
kopūsto galvą ir išplaukė su gelda. 

Gerokai įvakarojus nutykino jis prie milžino trobos, o kai 
senė išėjo užrakinti nakčiai durų, Trupinėlis šmaukšt į tarpdurį 
pagalį ir laiko. Senė visaip .braklino, daužė duris, bet niekaip 
nevaliojo uždaryti. Tegu lieka nerakintos, bene drįs čia kas kišti 
nosį, pagalvojo ji, nuėjo ir atsigulė prie senio šalies, o netrukus 
pasigirdo toks knarkimas, kad tik sienos drebėjo. Jiems taip be- 
pučiant į akį, Trupinėlis įsėlino į vidų, užkišo vilnos kuokštais 
ožio varpelius, o paskui ėmė vilioti jį kopūsto galva, taip nusi- 
viliojo iki geldos, įsilaipino ir ėmė iš visų jėgų irtis. 

Tačiau kaip tyčia vienas kuokštas iškrito iš varpelio, varpe- 
lis pradėjo tilindžiuoti, milžinas pabudo ir atlėkė kaip iššautas. 

Auksinio ožio auksiniai ragai ir auksiniai varpeliai taip gra- 
žiai švietė tamsoje, kad milžinas tuoj pamatė Trupinėlį, dumiantį 
su gelda per ežerą. 

— Kas tu toks? — suriko milžinas. 

— Trupinėlis — atsakė vaikinas. 

— Ar tu įstūmei mano dukterį į šaltinį? — šaukė milžinas. 

— Aš,— atsakė Trupinėlis. 

— Ir pavogei mano auksinį žibintą! — šaukė milžinas. 

— Taip, teisybė, — atsakė vaikinas. 

-— Tr pavogei mano auksinį ožį, — pasakė milžinas. 

— Irgi teisybė! — atsakė vaikinas. 

— Ar sugrįši atgal? — paklausė milžinas. 

— Galimas daiktas, — atsakė vaikinas. 

Šitaip bekalbėdamas Trupinėlis priplaukė kitą ežero krantą, 
ir milžinas nė šį kartą nieko-negalėjo jam padaryti. Mes dar su- 
sitiksim, tik tarė sau. | 

Kai Trupinėlis sugrįžo į karaliaus rūmus su aukso ožiu, išda- 
rinėjančiu įvairiausius pokštus, karalius taip džiaugėsi, taip džiau- 
gėsi, kad sunku ir apsakyti. Jis nesižinojo nė kaip šerti ožį, O šis 
be paliovos bėrė aukso pinigus, karalius tapo baisiai turtingas, 
su juo niekas negalėjo susilyginti. 

Trupinėlį jis padarė savo padėjėju, ir šis turėjo viską tvarky- 
ti ir valdyti, kur karalius pats nėsuspėdavo. 

Tačiau auksinis žibintas ir auksinis ožys dar buvo ne viskas. 
Trupinėlis turėjo pargabenti ir aukso užtiesalą, o šis darbas bu- 
vo pats sunkiausias, nes milžinas su savo pačia kas naktį juo 
klodavosi. 

Trupinėlis pasidarė ilgą lazdą su kabliu viename gale, pasi- 
ėmė puodynėlę išrūgų ir nuėjo prie ežero, nusistūmė geldą į 
vandenį ir pradėjo irtis. 

Gerokai įvakarojus nutykino prie milžino trobos ir užsilipo 
ant stogo, laimė, stogo langelis buvo tiesiai ties milžino guoliu. 
Kai milžinas su pačia gerai įmigo ir ėmė knarkti, Trupinėlis pra- 
vėrė langelį, kilstelėjo lazdos kabliu auksinį užtiesalą ir kliūst 
išrūgas į patalą tarp senių. 

Netrukus milžinas ėmė kumšėti pačią. 

— Šiapia! — pasakė jis.— Kas čia darosi? 

— Tu geriau žinai, juk nemiegi, o aš miegojau,— atsakė pati. 

— Aha, nori man kaltę suversti, — pasakė milžinas, — Aš tave 
pamokysiu! — Ir išstūmė pačią iš lovos. 

Pati pro duris, milžinas iš paskos, nudūmė abu nėt iki girios, 
o Trupinėlis, nieko nelaukdamas, spruko į trobą ir čiupo auksinį 
užtiesalą. Paskui tekinas pasileido prie ežero, įšoko į geldą ir iš 
visų jėgų pradėjo irtis. Tačiau užtiesalas taip skaisčiai švietė, kad 
netrukus milžinai jį pamatė. Beregint abu susitaikė ir puolė prie 
ežero. : 


— Ar čia tu, Trupinėli — paklausė milžinas, Jau pradėjo 
pažinti jį. 

— Tikrai aš, — atsakė Trupinėlis. 

— Ar tu įstūmei mano dukterį į šaltinį? — šaukė milžinas. 


— Aš,— atsakė Trupinėlis. 

— Tu pavogei mano auksinį žibintą? —- klausė milžinas. 
— Taip, teisybė, — atsakė vaikinas. 

— It tu pavogei mano auksinį ožįė — klausė milžinas. 
— Irgi teisybė! — atsakė vaikinas. 

— Ar sugrįši atgal? — šaukė milžinas. 

— Kai ežerai pavirs kalnais! — atsakė Trupinėlis. 

— Gali tuojau pavirsti! — pasakė milžinas. Jis pasišaukė 
savo pačią, sugulė abu ir ėmė gerti ežerą. Gėrė gėrė, kol abu 
pavirto į didžiulius kalnus, vanduo ėmė trauktis nuo krantų, ir 
tokia srove tekėjo į jų nasrus, kad Trupinėlis, nors ir kaip at- 
kakliai yrėsi, vis labiau ir labiau artėjo ten, kur nenorėjo, ir vos 
per plauką milžinas nepagavo jo savo sauja. Bet 'tuo metu pa- 
tekėjo saulė. | 

— Žiūrėkit, koks gražus aukso paukštis! — pasakė Trupinėlis, 

Milžinas su pačia sykiu pakėlė galvas, o kai išvydo saulę, ėmė 
ir nusprogo. 

Vanduo kliūstelėjo atgal taip greitai, kad toli ant kranto nu- 
sviedė Trupinėlį su visa gelda ir aukso užtiesalu, iki pat kara- 
liaus rūmų. Gelda, aišku, sutrūko į šipulius, o Trupinėlis įžengė 
pas karalių su auksiniu užtiesalu ant rankos. Jis taip gražiai 
spindėjo, kad malonu buvo žiūrėti. Karalius taip džiaugėsi, kad 
neįmanoma apsakyti, o Trupinėlis gavo už žmoną princesę, ši irgi 
nesipriešino. 

Ir žinokit, kad karaliaus valdiniai taip pat buvo patenkinti. 
Mat aukso žibintas taip švietė, kad nereikėjo samdyti nei pas- 
torių, nei mokytojų, aukso ožys darė tiek pinigų, kad niekam 
nereikėjo nei taupyti, nei mokesčių mokėti, auksinis užtiesalas 
buvo toks: kad ir kaip tiesdavai kojas, vis tiek jo užtekdavo. 


Senų senovėje gyveno vargšas jaunikaitis. Neturėdamas ko 
valgyti, ėjo per Žmones ir prašė išmaldos. Kartą atkeliavo į 
didelį karalių miestą. Čia beldėsi iš namo į namą ir šiaip taip 
maitinosi. Galų gale užėjo pas vieną žmogų, šis ir sako, ar ne- 
norėtum, girdi, pasilikti pas mane už berną. Ką gi, jaunikaitis 
mielai sutiko. Taip ir stojo bernauti pas tą Žmogų. 

Po kiek laiko šeimininkui reikėjo išvažiuoti gana toli.. Savo 
bernui jis paliko namus saugoti, mat labai juo pasitikėjo, netgi 
visus raktus padavė. 

— Gali vaikščioti po Ikambarius,— pasakė jis, — tik į mano 
dirbtuvę nė nosies nekišk, nes tada bus tau blogai! 

— Gerai, neisiu ten nė iš tolo, — prisižadėjo jaunikaitis. 

Taip šeimininkas išvažiavo, o jaunikaitis liko saugoti na- 
mp 
Pats vienas begyvendamas jaunikaitis pradėjo stačiai degte 
degti nekantrumu, taip rūpėjo pažiūrėti, kas tuose kambariuo- 

se yra, todėl pasiėmė raktus ir ėmė vaikščioti iš vienos menės 
į kitą, kol galiausiai atsidūrė prie durų, už kurių buvo šeimi- 
ninko staliaus dirbtuvė. Čia jaunikaitis stabtelėjo ir tik pasi- 
žiūrėjo į duris. Tačiau kuo ilgiau stovėjo, tuo labiau knietėjo 
žvilgtelėti į tą kambarį, kur šeimininkas uždraudė reiti. Ir pa- 
galiau jau nebeįstengė susiturėti, paėmė raktą, įkišo į skylutę, 
ir durys (bemat atsivėrė. 

Kambarys buvo labai keistas, sienos plikos, ant grindų pil- 
na skiedrų. Tik viduryje kambario stovėjo didžiulis katilas. Jau- 
nikaitis ilgai mindžikavo, bijodamas prieiti prie katilo, bet vis 
tiek neiškentė. Priėjęs artyn pamatė, kad katilas uždengtas. 
Jaunikaitis vėl ėmė svyruoti, ar atidengus dangtį, ar ne, bet, Ži- 
noma, tuojau atidengė. Katile stovėjo grabas. Bernas vėl ėmė 
įdvejoti, ar atvožus grabą, ar ne, bet galiausiai neiškentė ir at- 
vožė. Grabe rado mažytę dėžutę. Jaunikaitis vėl sudvejojo, ar 
pažiūrėti, kas toje dėžutėje, bet, šiaip ar taip, vis tiek pažiū- 
rėjo. Iš dėžutės išskrido trys musės. 

— Ką įsakysite, gerbiamas pone? — paklausė musės zirzda- 
mos bernui aplink galvą. 

Jaunikaitis išsigando ir nebežinojo, ką sakyti, kol galiausiai 
tarė: 

— Įsakau jums grįžti atgal į dėžutę! 

Musės tučtuojau sulindo į dėžutę, jaunikaitis padėjo dėžutę 
į grabą, užvožė jį, paskui uždengė katilą ir išėjo iš dirbtuvės. 

Nuo to laiko, kur ėjęs, kur nėjęs, jau ir galvoja apie tris 
muses. Kokios įdomios musės, netgi kalbėti moka — o jeigu 
moka kalbėti, tai, ko gero, ir daugiau ką moka. Galvojo galvo- 
jo, o vakare vėl nuėjo į staliaus kambarį ir dar sykį pasiėmė dė- 
žutę. 

— Ką įsakysite, gerbiamas pone? — vos tik jis atvožė dė- 
žutę, paklausė musės ir ėmė suktis aplink jo galvą. 

Jaunikaitis šį sykį,buvo gerai viską apgalvojęs. 

„— Taigi, — tarė jis— įsakau paimti vyriausią karaliaus duk- 
terį ir naktį atnešti pas mane, o paskui nunešti vėl atgal, bet 
tik kad niekas nežinotų, kur ji buvo, net ji pati. 

Vidurnaktį, kai jaunikaitis gulėjo ir galvojo apie muses, stai- 
ga suzyzė, įskrido trys musės karaliaus vyriausia dukterimi ne- 
šinos ir paguldė šalia jo į lovą. O rytą aštuntą valandą vėl at- 
skrido, paėmė ją ir nugabeno atgal į karaliaus pilį, nei ji, nei 
kas nors kitas:negalėjo pasakyti, kur ji buvo. 

Rytą sutikusi karalių princesė tarė: 

-— Tėveli, nesuprantu, kaip galėjo būti, bet man rodos, kad 
šiąnakt nakvojau pas kokį jaunikaitį. 

— O, niekur tu nenakvojai, pas jokį jaunikaitį, — tafė ka- 
ralius, — visi rūmai apstatyti sargyba, niekas negali nei įeiti, nei 
išeiti. 

Tačiau karaliaus duktė vis tiek nenusileido, be paliovos tvir- 
tino, kad tikrai taip buvo. - 

Tada karalius liepė dukart tiek sargybinių pastatyti prie 
pilies rūmų. 

Kitą dieną vėl buvo tas pat. Jaunikaitis nuėjo į staliaus kam- 
barį ir išsiėmė dėžutę. 

— Ką įsakysite, gerbiamas pone? — paklausė musės zyzda- 
mos aplink galvą. 

— Taigi — tarė jis— įsakau paimti vyriausią karaliaus duk- 
terį ir naktį atnešti pas mane, o paskui nunešti vėl atgal, bet 
tik kad niekas nežinotų, kur ji buvo, net ji pati. 

Naktį musės padarė, kaip buvo liepta, atnešė karaliaus duk- 
terį, paskui vėl išnešė, ir niekas negalėjo pasakyti, kur ji buvo, 
net pati karalaitė. 

Tik rytą princesė vėl ėmė skųstis tėvui: 

— Tėveli,— tarė ji, — niekaip nesuprantu, kaip galėjo būti, 
bet aš tikra, kad ir šiąnakt  nakvojau pas jaunikaitį. 

. — Ką tu, niekur tu nenakvojai, pas jokį jaunikaitį — pasa- 
kė karalius— visi rūmai apstatyti sargyba, niekas negali nei 
įeiti, nei išeiti. 

Tačiau karaliaus duktė vis tiek nenusileido, be paliovos tvir- 
tino, kad tikrai taip buvo. 

Tada karalius pats pradėjo sukti galvą, kaip čia galėtų būti, 
nes nemanė, kad duktė meluoja. Todėl liepė pakviesti burti- 
ninkę, pačią aršiaušią, ir paklausė jos patarimo. O burtininkei 
tai buvo vienas juokas, ji žinojo, ką daryti. Liepė pripilti mai- 
šelį žirnių, o maišelio dugne pradūrė sEylo Paskui maišelį va- 
kare tvirtai pririšo prie princesės. 

Tuo tarpu jaunikaitis vėl nuėjo į stalių dirbtuvę ir pasiėmė 
dėžutę. 

— Ką įsakysite, gerbiamas pone? — paklausė musės Zyzda- 
mos aplink galvą. 

— Taigi — tarė jis — įsakau paimti vyriausią karaliaus duk- 
terį ir naktį atnešti pas mane, o paskui nunešti vėl atgal, bet 
tik kad niekas nežinotų, kur ji buvo, net ji pati. 

Ir musės atnešė princesę, pask'.: vėl išnešė, 

Ir dabar jau visi galėjo pasakyti, kur karalaitė nakvojo, nes 
visas kelias tarp rūmų ir to namo, kur gyveno jaunikaitis, bu- 
vo nusėtas žirniais. O karalius stačiai paklaiko iš pykčio, liepė 
berną pagauti ir pasodinti už grotų, mat ketino jį nugalabyti. 

Kai atėjo Jaikas vesti jaunikaitį į bausmės vietą, karalius 
liepė savo dvasiškiui nueiti pas berną pasikalbėti. Kai dvasiš- 
kis pasibeldė į kalėjimo duris, jam atidarė ne kas kitas, o ka- 


ralius ir pakvietė į vidų. Ž 
— O pone dieve! — sušuko dvasiškis taip persigandęs, kad 
vos maldaknygė neiškrito iš rankų. 
*-— Taigi, pone dieve! — sudejavo karalius.— Tas bernas bjau- 


resnis už mus visus, dar pridarys bėdos tiek ir tiek! 

Jaunikaitis tikriausiai buvo įsakęs musėms vietoj jo pasodinti 
už grotų patį karalių. 

Ir karalius su dvasiškiu pradėjo svarstyti, kaip čia padarius, 
kad vėl visiems būtų gerai. 

— Mano manymu, geriausia bus, jei karalius priimsit tą 
jaunikaitį į žentus. Atrodo, kad kvailas jis tikrai nėra, — "galų 
gale pridūrė dvasiškis. | 

Karalius ilgai svarstęs irgi jam pritarė, liepė pakviesti fau- 
nikaitį ir iškėlė vestuves. Galit patikėti, kad jaunikaitis toli 
gražu. nesibaidė tapti karaliaus žentu. Taigi persikraustė jis į 
pilies rūmus, dėžutę su musėmis taip pat pasiėmė ir pasidėjo 
į didžiulę spintą. 

Bet štai sugrįžo namo jo buvęs šeimininkas, ir kiekvienam 
aišku, jog nelabai apsidžiaugė išvydęs, kaip bernas jį apgavo. 
Tačiau žmogelis buvo ne iš tų, kurie tuoj pameta galvą, kai kas 
nors nenusiseka. Jis bemat pradėjo ieškoti būdų, kaip bernui 
atsikeršyti. | 

Vieną dieną, kai jaunikaitis. buvo išjojęs medžioti, jis nusi- 
taikė ir įsmuko į pilį pas karaliaus dukterį. 

:— Klausykit,— tarė jis— jūsų vyras netyčia susikeitė su 
manim tabokos dėžutėmis, aš labai norėčiau atgauti savąją. 

Ir jis išsiėmė visiškai tokią pat dėžutę, kurioje tupėjo mu- 
sės. 

Karalaitė neįtarė jokios klastos, todė] nuėjo į spintą, paėmė 
dėžutę su musėmis ir atidavė žmogui, o tas jai davė kitą. 

Atgavęs savo dėžutę, žmogelis net nusikvatojo, toks buvo 
patenkintas, ir, vos tik išėjo už pilies vartų, tuoj ją atsivožė. 

— Ką įsakysite, gerbiamas pone? — paklausė musės Zyzda- 
mos aplink galvą. 

— Taigi — tarė žmogelis — įsakau pagauti berną ir nuga- 
benti į salą jūroje už -penkiasdešimt mylių nuo čia. 

Musės tuoj pat nuskrido, pagavo jaunikaitį ir nunešė į jūros 
salą už penkiasdešimt mylių. 

Jaunikaičiui, žinoma, liūdna pasidarė, nes visą laiką galvojo 
apie žmoną, o ir iš senojo šeimininko nieko i nesitikėjo. 
Šitaip vaikščiodamas po salą staiga žiūri — ant akmens besė- 
dinti sukumpusi senė. Ji buvo susirietusi kaip kablys; žila žilu- 
tėlė lyg beržo tošis, bet linksma, visą laiką niūniavo sau po no- 
sim. 
— Labą dieną, motule,— tarė jaunikaitis. 

— Ačiū už labą dieną — atsakė senė.— Iš kur tu čia atsira- 
dai? 

Jaunikaitis papasakojo, iš kur jis, kaip pateko į salą, ir prašė 
padėti jam. 

— Ne, negaliu tau padėti, — atsakė senė.— Bet kadangi esi 
mandagus vaikinas, taip gražiai mane pasveikinai, aš nusiųsiu 
tave pas savo seserį. Ji gyvena už penkiasdešimt mylių nuo 
čia,-gal ji tau padės. 

Ir:-ji pasišaukė savo berną. Atbėgo didelė žiurkė. Senė liepė 
jai palydėti jaunikaitį pas jos seserį, kuri gyveno už a 
dešimt mylių toliau jūroje. 

Jaunikaitis, žinoma, pirmiausia pagalvojo, koks čia Kbistas 
bernas, bet nieko nesakė, tik padėkojo senei. Ir jie iškeliavo, 
žiurkė pirma, jis iš paskos. 

Pakrantėje stovėjo valtis. Žiurkė liepė jaunikaičiui lipti į Ei 
pati atstūmė ją nuo kranto įr atsisėdo prie irklų. Senės berno 
ne tokio prasto būta, kaip jaunikaičiui atrodė, nes taip irklavo; 
kad vanduo tiško į visas puses, neilgai trukus jie buvo kitoje 
saloje. 

Jaunikaitis išlipo į krantą ir padėkojo žiurkei. O ant kranto 
sėdėjo susiraukšlėjusi senučiukė. Jos plaukai buvo žili kaip 
šviežias sniegas, o veidas atrodė lyg suvytusi bulvė. Tačiau at- 
rodė linksma, visą laiką niūniavo adydama pirštinę. 

— Labą dieną, motule,— tarė jaunikaitis. 

— Ačiū už labą dieną, — atsakė senė.— Iš kur keliauji? 

Jaunikaitis ir papasakojo, iš kur jis, kaip pateko į salą, per- 
davė linkėjimų nuo jos sesers ir paprašė padėti. 

— Negeras buvai savo. šeimininkui, rie — tarė senė, — bet 
kadangi mandagus vaikinas ir taip gražiai mane pasveikinai, 
mėginsiu tau padėti. 

Ji pasišaukė savo mergą, atbėgo maža pelytė. 

— Klausyk, — tarė senė pelei,— padėsi jam parkeliauti į ka- 
raliaus miestą ir padarysi paslaugas, kurių jis paprašys. 

— Gerai — atsakė pelytė ir nubėgo priekyje, o jaunikaitis 
iš paskos. Bet pirma jis padėkojo senei, juk buvo už ką. Tik 
merga jam vis tiek atrodė keista. 

Ir jie nuėjo į pakrantę, kur rado valtį, Pelytė sėdo prie irk- 
lų, pasirodo, merga buvo ne iš kelmo spirta. Irklavo taip, kad 
tik vėjas švilpė, o vanduo cypė po valtimi. Nespėjo jaunikaitis 
kaip reikiant apsidairyti, žiūri — jau karaliaus mieste. 

Tik čia ne taip jau linksma buvo. Pirmiausia jaunikaitis pa- 
matė, kad karaliaus duktė — jo žmona, — apsitaisiusi skarmalais 
gano galvijus pakrantėje. Šeimininkas, kuris turėjo tris muses, 
nugalabijo karalių ir pats pasidarė karaliumi, o visą šalį nunio- 
kojo. 

Jaunikaitis išsikėlė pelytę į krantą ir paprašė įlįsti į pilį ir pa- 
vogti dėžutę su trimis musėmis. Pelytė taip padarė, kaip buvo 
prašyta, ir, nors šeimininkas buvo mpaslėpęs dėžutę giliai spinto- 
je, vis tiek pavyko surasti. Tada jaunikaitis padėkojo pelytei, 
ir ši nuplaukė atgal į savo salą. 

Dabar pamatysit, kas bus! Jaunikaitis tuojau atsivožė dėžu- 
te. 

— Ką įsakysite, gerbiamas pone? — paklausė musės zyzda- 
mos aplink galvą. 

— Taigi, — tarė jaunikaitis— įsakau paimti senį ir nugaben- 
ti jį už tūkstančio mylių į salą jūroje. 

Senis netekęs karūnos buvo išvytas iš tos salos. Jaunikaitis 
tapo karaliumi, o .-princesei nebereikėjo ganyti galvijų. Matot, 
kaip kartais atsitinka! 


KARALIAUS KISKIAI 


Kitą kartą gyveno karalius ir karalienė, jie turėjo vienturtę 
dukterį. Tiek jaunikių jai piršosi, kad tėvai stačiai nežinojo, kur 
nuo jų dėtis. Kad ir labai keista, bet tėvai visai netroško išleisti 
ją už vyro, nors ir namie pasilikti neketino. Galų gale karalius 
liepė paskelbti, kad tik tasai, kuris tris dienas sugebės išganyti 
tris šimtus jo kiškių, gaus dukterį už žmoną. O tam, kuris neiš- 
ganys, išrėšiąs diržą iš nugaros ir iš pilvo. 

Tame pačiame krašte vienas valstietis turėjo tris sūnus. Du 
vyresnieji broliai buvo labai išdidūs ir baisūs pagyrūnai, nieki- 
no visus iš eilės, o labiausiai savo jaunėlį brolį. Išgirdęs kara- 

liaus skelbimą vyriausias sūnus pasisiūlė eiti ganyti karaliaus 
kiškių, nes jam magėjo gauti karalaitę. Tėvas mielai jį išleido, 
jam atrodė, kad toks šaunus vyrukas visai tiktų į žentus. kara- 
liui. Jie išruošė vaikiną kaip įmanydami, ir šis iškeliavo į ka- 
raliaus pilį. | 

Eiti jam reikėjo per mišką, ir čia, atsidūręs pačioje tank- 
mėje, susitiko seną vargšę moterėle. Ši maloniai su juo pasi- 
sveikino ir paklausė, kur keliaująs. . 

— Kas tau darbo, sene! — atsakė vaikinas. 

— Nieko tu neišmanai,— atsakė ši — o aš gal būčiau davusi 
tau gerą patarimą ir parodžiusi kelią, jei būtum buvęs truputį 
mandagesnis! | 

Tačiau vaikinas tarėsi pats gerai žinąs kelią, nereikią jam 
jokių patarimų, ir nukulniavo toliau. 

Laimingai pasiekė jis karaliaus rūmus, gavo pamatyti prin- 
cesę, pasisakė, ko atėjęs, ir liko bandyti savo laimės. Jeigu iš- 
ganys visus tris šimtus kiškių ir pargins vakare į pilį, gaus ka- 
ralaitę, o jei truks nors vieno, žinąs, kokia bausmė jo laukia, 

Vaikinas sutiko su sąlygomis, ir karalius liepė paleisti kiš- 
kius, o šie, vos tik palietė kojomis žemę, tuoj išrūko į visas pu- 
ses. Vaikinas lakstė lakstė per dieną po mišką, o vakare vis tiek 
turėjo grįžti į pilį, nepagavęs nė vieno kiškio. Tada karalius 
liepė išrėžti jam vieną diržą iš nugaros, o kitą iš pilvo ir palei- 
do namo. 

Kai vyriausiasis sūnus sugrįžo pas tėvą šitaip suniokotas, 
tėvas manė, kad daugiau niekas nesiryš pirštis karaliaus dukte- 
riai. 

Tačiau labai apsiriko, nes vidurinysis sūnus neabejojo, kad 
jeigu jo brolis būtų buvęs truputį gudresnis, būtų tebeturėjęs 
sveiką nugarą ir pilvą ir dar gavęs karaliaus dukterį. Užtat 
dabar jis panoro išmėginti savo laimę ir niekaip nenusileido, nors 
tėvas kaip įmanydamas jį atkalbinėjo. Kai jau nebebuvo ki: 
tos išeities, tėvas išruošė ir antrąjį sūnų pas karalių. Bet 
ir šiam pasisekė ne geriau, kaip vyriausiajam broliui. Jis taip 
pat nemandagiai kalbėjo su vargše moterėle, kurią sutiko miš- 
ke, karaliaus kiškiai išlakstė, ir po kiek laiko sugrįžo jis namo 
ne mažiau nukentėjęs už brolį. 

Tada iš užkrosnio išlindo jaunėlis ir apreiškė, jog dabar jis 
pamėginsiąs išganyti karaliaus kiškius. Tėvas baisiausiai išsi- 
gando. Nors ir nelabai brangino savo jauniausiąjį sūnų, bet vis 
tiek „galvojo, kad bus iš jo šiokia tokia pagalba namuose, kol 
vyresnieji. išsigydys žaizdas, taigi nė nemanė leisti. Tačiau vai- 

kinas nepasidavė ir buvo pasiryžęs žūt būt keliauti, o kai tėvas 
nieko neįdėjo į kelionę, pasiėmė ryšulėlį maisto į ranką ir išėjo. 

Įėjęs į mišką sutiko tą pačią senutę, kuri sveikino jo bro- 
lius. 

— Gerą dieną, motule! — tarė vaikinas. 

— Ačiū už gerą dieną! Matyt, esi mandagus jaunikaitis, kad 
taip dailiai sveikiniesi su manim, prasta moterėle,— atsakė ji. 

— O, aš su visais sveikinuosi, ką tik sutinku, — tarė vaiki- 
nas, — bet jei nepratusi prie mandagių Žmonių, tikriausiai ir al- 
kana esi. Palauk, paieškosim vietelės, kur ne tiek daug skruz- 
dėlių, susėsim ir užkąsim, ką aš čia turiu,— tarė jis. 

Senutė mielai sutiko. Jie atsisėdo, ir tada vaikinas pamatė, 
kad dviese iš jo ryšulėlio nelabai bus sotūs, todėl prižadėjo pa- 
dėti į slaptą vietelę dalį paviržio, kurį gaus tarnaudamas pas ka- 
ralių. Tada senutė paklausė, kur jis keliaująs, ir jis  pasipasa- 
kojo, jog einąs ganyti karaliaus kiškių. 

— O, tokiam piemeniui. reikia turėti gerą švilpynę— tarė 
senė. 

Ji davė jam švilpynę ir paaiškino, jog tada, kai norės susi- 
šaukti kiškius, turės tik sušvilpti, ir ne tik visi trys šimtai su- 
bėgs kiekvieną dieną, o dar ir daugiau. Vaikinas padėkojo už 
švilpynę ir prižadėjo neužmiršiąs kiekvieną dieną padėti su- 
tartoje vietoje dalį paviržio. 

Taip jie ir išsiskyrė. Senutė patraukė savo keliu, o jis nukul- 
niavo į karaliaus pilį. Čia buvo priimtas ganyti kiškius to- 
kiom pat sąlygom kaip ir jo broliai. Princesę taip pat buvo 
leista iš pradžių pamatyti, o ši irgi dirstelėjo į piemenį. Princesė 
net slapčiomis troško, kad jam geriau sektųsi ganyti, negu jo 
broliams. 

Prieš išgindamas kiškius vaikinas gavo ryšulėlį priešpiečių 
ir didesnę jų dalį paliko senutei. Tada liepė paleisti kiškius, 
ir šie bemat išrūko į visas puses. 

— Bėkit, bėkit! — pagalvojo vaikinas.— Netrukus šoksit 
taip, kaip aš švilpsiu! 

Ir jis pamažu nudrožė į mišką, čia susitiko senutę, atidavė 
jai dalį paviržio, o ši pamokė, ką daryti, jei kas nors ateitų ir 
kalbintų jį. 

Jau visai priešpiečiais atjojo vyrukas raitas ant asilo. Su- 
stabdė savo gyvulį prie piemens ir paklausė, ar negautų nusi- 
pirkti kiškio. Galis sumokėti tiek, kiek tik jisai prašysiąs. 

— Gerai, galiu parduoti, bet tik tas, kas pirks, turi du kartus 
mane apkabinti! — atsakė piemuo. Jis puikiai matė, kad vyru- 

kas, kuris prašė parduoti kiškį, yra ne kas kitas, o persirengusi 
princesė, ji atėjo jo išbandyti. 

Tik šioji atsakė, jog kur tai matyta, kad nukas myluotų 
vyruką, verčiau ji užmokėsianti grynais pinigais. Tačiau pie- 
muo niekaip nenusileido, ir ji turėjo mokėti taip, kaip jis iš jos 
reikalavo, ir tik tada gavo kiškį. Tačiau, vos tik paėjo galiuką, 
piemuo sušvilpė savo švilpyne, kiškis liuokt ir iššoko iš pinti- 
nės. O princesė netgi nepastebėjo, tik kai parėjo į rūmus ir 
jau norėjo parodyti kiškį, pamatė, kad nebėra, bet kažin kodėl 
nelabai tenusiminė netekusi kiškio. 

Kai atėjo vakaras, vaikinas vėl pašvilpė, visi kiškiai susi- 
spietė aplink jį, ir jis visą būrį parginė į rūmus. O kai karalius 
suskaičiavo, vienas kiškis buvo netgi viršaus. 

— Viską gali padaryti, jei turi galvą, — pasakė vaikinas. 

Rytojaus dieną princesė vėl atjojo į mišką, persirengusi 
vyruku. Tačiau piemuo tuojau ją pažino, ir jie vėl prekiavo taip 
kaip  vakarykščiai. Kiškis, kurį ji nusipirko, iššoko iš pinti- 
nės, ir vakare piemuo parginė dviem kiškiais daugiau. Prince- 
sė šyptelėjo, o karalius baisiausiai niršo, kad piemeniui taip 
sekasi. Rytojaus dieną jis sumanė pats išvilioti iš jo keletą kiš- 
kių. 

Trečią dieną, jau visai priešpiečiais, pasirodė karalius, per- 
sirengęs sena bjauria boba, raitas ant perkarusios šyvos kume- 
lės ir paprašė parduoti du kiškius. Tačiau piemuo iškart pažino 
karalių ir atsakė, kad kiškius parduosiąs tik su viena sąlyga: 
tas, kuris pirks, turi tris kartus pabučiuoti kumelei į pauodegį. 

— Kas bus, tas bus, — pagalvojo karalius. — Jis manęs juk 
tikrai nepažįsta, o daugiau niekas nematys. 

Ir karalius pabučiavo ten, kur buvo liepta, pasiėmė kiškius 
ir nujojo namo. Tačiau kai sugrįžo į rūmus, kiškiai jau buvo 
dingę iš jo pintinės, ir tą vakarą vaikinas parginė trimis kiškiais 
daugiau. 

Dabar vaikinas reikalavo sutarto atlyginimo, tačiau karalius 
vis dar nenorėjo atiduoti princesės, pirma vaikinas turįs pada- 
ryti dar vieną darbą — pripildyti statinę teisybės. 

— Visai nesunku, — atsakė vaikinas. | 

Statinė buvo atgabenta į didžiausią rūmų menę. Karalius, 
princesė ir visi dvariškiai susėdo aplinkui pažiūrėti, ar piemuo 
mokės pripildyti statinę teisybės. 

-— Pirmą dieną,— pradėjo jis— kai išginiau karaliaus kiš- 
kis, atjojo nepažįstamas vyrukas ant asilo. Jis nusipirko iš 


161 


manęs vieną kiškį, o už tai turėjo du kartus mane apkabinti. Ar 
ne teisybė? 

— Teisybė,— atsakė princesė. 

— Į statinę ją! — pasakė vaikinas. 

— Kitą dieną atjojo tas pats vyrukas ir vėl nusipirko iš ma- 
nęs kiškį už tą pačią kainą. Ar ne teisybė? 

— Teisybė, — atsakė princesė. 

— Ir ją į.statinę, tuoj bus pilna! — pasakė vaikinas. 

— O trečią dieną,—- pasakojo jis toliau;— atjojo bjauri se- 
nė raita ant perkarusios kumelės... 

— Sustok, užtenka! — suriko karalius baisiausiai persigan: 
dęs.— Statinė seniai pilna! 

Jis, aišku, nenorėjo, kad visas dvaras sužinotų, kaip bu- 
čiavo senai kumelei pauodegį. Šitaip vaikinas gavo princesę. 

Taip jie ir gyvena, malkas kūrena, senas dienas mena. 


KARALAITIS SUIBINAS 


Kitados gyveno karalius su karaliene. Jie turėjo didžiulę ka- 
ralystę, buvo visko pertekę, laimingi. Tačiau bėgo metai, ir ka- 
raliui ėmė darytis neramu, nes karalienė nepadovanojo jam jo- 
kio vaikelio. Karalienė irgi didžiai dėl to krimtosi. Nors kara- 
lius ir neišsidavė, kad jam nesmagu, niekad pikto žodžio netarė, 
bet karalienė vis tiek suprato, kaip jis graužiasi neturėsiąs kam 
palikti savo turtų, ir iš visos širdies troško susilaukti kūdikio. 

Ir štai vieną kartą į rūmus atėjo vargšė moteris ir paprašė, 
kad jai leistų pasikalbėti su karaliene. Bet karalienės tarnai at- 
sakė, jog jiems esą nevalia kiekvieną elgetą leisti pas rūmų val- 
dovę: siūlė jai išmaldos, kad tik ji eitų sau. Bet: moteriškė vis 
tiek liepė pranešti karalienei, jog į rūmus atėjusi toji, kuri vie- 
nintelė pagelbės jai nuvyti slaptą rūpestį. Ši žinia buvo perduo- 
ta karalienei, o toji liepė atvesti senę pas ją. Ši ir pasakė: 

— Aš žinau tavo slaptą sielvartą, karaliene, ir atėjau tau 
padėti. Tu nori susilaukti kūdikio ir turėsi net du, jei paklau- 
sysi mano patarimo. 

Karalienė be galo nustebo, kad moteriškė taip gerai žino 
jos slapčiausią troškimą, ir prižadėjo klausyti jos patarimo. 

— Liepk atnešti į miegamąjį kubilaitį ir pripilti į jį upės 
vandens, o kai nusimaudysi jame, rasi po kubilaičiu dvi svogū- 
nų galveles. Gražiai nusilupk ir suvalgyk abi, ateis laikas, ir“ 
tavo didžiausias troškimas išsipildys. 

Karalienė padarė, kaip jai buvo liepusi moteriškė; kai nusi- 
maudė, rado po kubilaičiu dvi svogūnų galveles. Abi buvo vie- 
nodo didumo ir niekuo nesiskyrė nuo kita kitos. Pamačiusi tokias 
gražias galveles, karalienė suprato, jog moteriškė kilminges- 
nė negu atrodė iš jos drabužių, ir laiminga suvalgė vieną svo- 
'gūną su visais lukštais. Šitaip padariusi prisiminė, jog moterė- 
lė liepė svogūnus gražiai nusilupti, o tik tada valgyti. Vis dėlto 
jau buvo per vėlu, bet antrąjį svogūną ji kruopščiai išsilukšte- 
no ir taip pat suvalgė. 

Kai prabėgo kiek reikia laiko, pas karalienę atvežė pribuvė- 
ją, ir gimė jai pirmasis kūdikis — bjaurus slibinas. Niekas jo 
nematė, tik pribuvėja, bet supratusi, jog karalienė susilaukė dvy- 
nukų, ji išmetė slibiną pro langą į mišką, prie pilies sienų. An- 
trasis kūdikis, atėjęs į pasaulį, buvo dailutis princas, jį pribu- 
vėja parodė karaliui ir karalienei, kurie nieko nežinojo apie sli- 
biną, pirmagimį. 

Visi, tiek rūmuose, tiek visoje šalyje, stačiai negalėjo atsi- 
džiaugti gražiuoju princu. Tik niekas nežinojo, kad vyriausia- 
sis karaliaus sūnus — slibinas ir gyvena: jis gūdžioje girioje. 

Taip slinko laikas. Karalius, karalienė ir jų jaunesnysis sū- 
nus gyveno linksmi ir laimingi, kol pagaliau šiam sukako dvį-. 
dešimt metų. Tada tėvai liepė sūnui keliauti į kitą karalystę 
ieškoti nuotakos; girdi, jie jau einą senyn ir, kol dar nesugulė 
į gIrabą, labai norį pamatyti savo palikuonį vedusį. Karalaitis 
nesipriešino, liepė pakinkyti arklius į paauksuotą karietą ir lei- 
dosi į kelionę. Tačiau, vos tik privažiavo pirmą kryžkelę, ant 
kelio pamatė drybsantį bjaurų slibiną, ir karalaičio arkliai tu- 
rėjo sustoti. 

— Kur važiuoji? — paklausė slibinas šiurpiu balsu. 

— Kas tau darbo, aš esu karalaitis ir važiuoju, kur noriu, — 
atsakė šis. 

— Grįžk atgal. Žinau, kur keliauji. Dar palūkėk, pirma aš 
gausiu žmoną ir miegosiu prie jos šono! — pasakė slibinas. 

Karalaitis sugrįžo namo ir papasakojo karaliui ir karalienei, 
ką sutiko kryžkelėje, tačiau šie patarė rytojaus dieną važiuoti 
kitu keliu ir pasiieškoti nuotakos kitoje karalystėje. Karalaitis 
iškeliavo, bet, vos tik privažiavo pirmą kryžkelę, vėl rado sli- 
biną, kuris nepraleido jo toliau kaip ir pirmą kartą. Taip atsi- 
tiko ir trečią dieną, kai karalaitis norėjo pervažiuoti kryžkelę. 
Slibinas grasiu balsu pareiškė, jog tik tada, kai jis pats gausiąs 
žmoną ir miegosiąs prie jos šono, karalaitis galėsiąs ieškoti sau 
nuotakos. 

Kai karalius su karaliene ir trečią kartą tai išgirdo, nieko 
daugiau nesugalvojo, tik pasikviesti slibiną į pilį ir pasiūlytį jam 
surasti nuotaką. Jie manė, jog slibinui bus gera bet kokia Žžmo- 
na, *todėl žadėjo priversti tekėti už jo kokią nusikaltėlę moterį 
ar vergę. Kaip nusprendė karalius su karaliene, taip ir padarė. 
Pasikvietė: slibiną į rūmus ir ištekino už jo nusikaltėlę, tačiau 
rytojaus rytą moteris gulėjo slibino sudraskyta. Taip buvo kiek- 
vieną kartą, kai tik karalius su karaliene priversdavo kokią 
moterį tekėti už slibino. 

Žinia pasklido plačiai po visą šalį. Ir štai su didžiausiu džiau- 
gsmu tą žinią išgirdo viena moteris, neseniai ištekėjusi už našlio. 
Mat jos Vyras su savo pirmąja Žmona turėjo neapsakomai gra- 
žią dukterį, kitos tokios mergelės niekur nebūtum radęs. Ne tik 
graži ji buvo, bet ir meili, gera, visų širdys linko į ją. O toji 
antroji pati — jos pamotė, taip pat buvusi našlė, atitekėdama 
parsivedė jau suaugusią dukterį, kuri ir šiaip buvo bjauri ir pik- 
ta, tačiau šalia dailios ir gerutės podukros atrodė dar baisesnė. 
Visi nuo jos šalinosi. Pamotė netvėrė apmaudu, kad jos poduk- 
Ia daug gražesnė už dukterį, ir pradėjo baisiausiai jos nekęsti. 
Išgirdusi, kad karaliaus dvare yra slibinas, kuris sudrasko kiek- 
vieną moterį, kurią už jo ištekina, ir kad dabar jis reikalauja 
nekaltos mergelės, nuėjo ir pasakė karaliui, jog jos podukra 
sutinka tekėti už slibino, kad karalaitis galėtų iškeliauti ieškoti 
sau rniuotakos. Karalius labai apsidžiaugė ir liepė atvesti mergelę 
į dvaro rūmus. 

Kai pasiuntinys atėjo jos paimti, mergelė nepaprastai nusi- 
gando, supratusi, jog piktoji pamotė nori šitokiu būdu pražudyti 
jos jauną gyvybę. Bet dar paprašė, kad jai būtų leista pas- 
kutinę nakti pernakvoti tėvo namuose. Jos prašymas buvo iš- 
klausytas, ir ji nuėjo prie motinos kapo. Čia pasiskundė savo 
liūdna dalia ir pasisakė, jog ji atiduota slibinui, ir iš širdies pra- 
šė motiną patarimo, kaip išvengti nelaimės. Ji taip ilgai rymojo 
ir verkė prie kapo, kad nejučiom užmigo ir pramiegojo lig 
saulės tekėjimo. Tada atsikėlė visai linksma ir pradėjo kažko 
ieškoti ant žemės. Rado tris riešutus, kuriuos rūpestingai įsikišo 
į kišenėlę. 

— Kai manęs tykos didelis pavojus, imsiu vieną ir persiskel- 
siu— tarė pati sau. Tada parėjo namo ir rami nusekė paskui 
karaliaus pasiuntinį. 

Kai pasiuntinys sugrįžo į pilį su tokia gražia mergele, visiems 
jos pagailo. Tačiau mergelė buvo linksma ir tik paprašė kara- 
lienę, kad jaunavedžiams duotų kitą kambarį, negu iki šiol sli- 

binas turėjo. Jos noras buvo patenkintas. Paskui liepė užkaisti 
ant viryklės katilą stipraus šarmo ir atnešti tris naujas plauši- 
nes. Dar liepė pakeisti lovos baltinius. Karalienė įsakė padaryti 
viską, ko reikalavo jaunamartė. Tada mergaitė pati apsivilko sep- 
tynerius baltutėlius švarius marškinius ir susituokė su slibinu. 

Kai galiausiai juodu vieni liko kambaryje, slibinas piktai įsakė 
jai nusirengti. . 

— Pirma pats nusirenk! — atsakė ji. 

— Iki šiol nė viena to nereikalavo,— nustebęs tarė slibinas. 

— O aš reikalauju, — atsakė ji. 

Tada jis pradėjo rangytis, vaitoti ir šnypšti ir galų gale šiaip 
taip nusinėrė viršutinę odą. Ši ir liko tokia bjauri gulėti ant 
grindų. Tada mergelė nusitraukė vienus baltutėlius marškinius ir 
užmetė ant slibino odos. Jis vėl pareikalavo, kad ji nusirėngtų, 
o ši liepė jam pačiam nusirengti. Jis turėjo paklausyti ir vaito- 
damas ir šnypšdamas nėrėsi nuo savęs odą, o ant kiekvienos 
odos mergelė užmesdavo savo baltutėlius marškinius. Septin- 
tuosius pasiliko sau. O slibinas dabar atrodė lyg krauju pasru- 
vęs mėsos gabalas, kurį ji iš visų jėgų pradėjo šveisti šarmu bei 
naujomis plaušinėmis. 

Ir kai sudilino trečią plaušinę, priešais ją stovėjo neprilygs- 
tamo grožio jaunikaitis. Jis padėkojo jai, kad išvadavo iš baisių 
kerų, ir pasisakė esąs vyriausias karalienės sūnus, visų turtų 
paveldėtojas. Paskui paklausė ją, ar tesės pažadą, kurį davė kaip 
slibino žmona — dalintis visu kuo, mylėti ir varge, ir nelai- 
mėje. Mergelė su džiaugsmu pasakė sutinkanti tesėti. 

Kiekvieną kartą, kai slibinas keldavo vestuves, vienam tarnui 
būdavo paliepiama rytojaus rytą atidaryti jaunųjų kambario 
duris ir pažiūrėti, ar jaunoji gyva. Ir šį kartą jis dirstelėjo pro 
plyšelį, tačiau taip nustebo, viską pamatęs, kad ko greičiausiai 
užtrenkė duris ir nuskubėjo pas karalių ir karalienę, kurie laukė 
iš jo Žinių. Tarnas papasakojo apie keisčiausią reginį, kurį iš- 
vydo: ant grindų gulėjo septynios slibino odos ir septyneri baltu- 
tėliai marškiniai, šalia jų trys suplyšusios plaušinės, o lovoje 
miegojo gražuolis jaunikaitis su dailia jauna mergele. | 

Karalius su karaliene nustebo, kaip čia yra. Tada pas'ikara- 
lienę buvo atvesta sena vargšė elgeta, kuri priminė, jog kara- 
lienė neteisingai įvykdė patągimą, suvalgė. pirmąjį svogūną su 
lukštais, todėl pirmagimis buvo slibinas. Paskui buvo pakviesta 
pribuvėja, ir ši prisipažino, jog išmetė slibiną pro langą į mišką. 
Tada karalius su karaliene pasišaukė savo pirmagimį ir jo jau- 
ną žmoną, apkabino abu ir prašė sūnų papasakoti apie savo 

liūdną likimą, kaip jis dvidešimt metų gyveno miške, paverstas 
bjauriu slibinu. Šis ir papasakojo, o tada tėvai liepė paskelbti 
visoje šalyje, jog jis jų Vyriausiasis sūnus ir po jų mirties pa- 
veldės karalystę. 

Taip ir gyveno karalaitis Slibinas ir jo gražioji žmona links- 
mai ir laimingai karaliaus dvare, o kai netrukus mirė tėvas, 
jam Atiteko karalystė. Po kiek laiko ir motina paliko šį pašaulį. 


Kartą priešas paskelbė jaunajam karaliui karą. Kadangi ka- 
ralius numatė, jog jis tik po kokių trejų metų sugrįš į savo kraš: 
tą pas žmoną, kuri netrukus turėjo gimdyti kūdikį, įsakė namie 
liekantiems kuo rūpestingiausiai ją saugoti..:O kad galėtų vie- 
nas kitam ramiausiai rašyti. laiškus, liepė padirbdinti du žiedus 
su antspaudais, vieną sau, antrą jaunajai karalienei. Jo noras 
buvo išpildytas. Karalius mirties bausme pagrasino, jog niekas 
neturi teisės atplėšti laiško, užantspauduoto tuo antspaudu. Ta- 
da karalius atsisveikino su karaliene ir išvyko į karą. 

Karalienės piktoji pamotė su, didžiausiu apmaudu sužinojo, 
kad jos. gražiajai. podukrai taip pasisekė: ši ne tik gyva liko, 
bet dar karaliene tapo. Ir pradėjo be atvangos sukti galvą, kaip 
jos laimę sugriauti. Todėl „dabar, kai karalius išvyko į karą, 
piktoji pamotė atskubėjo pas “karalienę ir pradėjo kaip įmany- 
dama: saldliežuvauti: girdi, ji iš anksto žinojusi, kad podukros 
laukia geras gyvenimas, užtat ir padariusi taip, kad ji taptų už- 
burto karalaičio žmona. Karalienė anaiptol netikėjo, kad žmo- 
gus gali būti piktas, todėl gražiai priėmė savo pamotę, kuri ir liko 
pas ją gyventi. Netrukus karalienei gimė du berniukai, tokie 
gražūs, kokių dar niekas nebuvo regėjęs. Karalienė tuoj parašė 
karaliui laišką pranešdama tą džiugią žinią. Pamotė pasisiūlė 
sušukuoti jai plaukus, kaip darydavo jos motina gyva būdama. 
Karalienė leido, ir pamotė tol šukavo karalienę, kol ši užmigo. 
Tada pamotė atrišo nuo jos kaklo žiedą su antspaudu ir pakei- 
tė laišką, kuriame parašė, jog karalienė susilaukė dviejų šūniu- 
kų. 

Gavęs tokį laišką karalius labai nuliūdo, tačiau prisiminė, 
kad pats dvidešimt metų gyveno slibino pavidalu ir tik jau- 
nosiai karalienės dėka tapo vėl atkerėtas. Todėl parašė savo 
patikimiausiam tarnui, kad saugotų karalienę ir šuniukus visą 
tą laiką, kol jis pats sugrįš. Tačiau ir šį laišką pačiupo pamotė, 
perskaitė ir parašė naują, girdi, karalius įsakė sudeginti kara- 
lienę ir abu mažuosius princus ant laužo. Laišką užantspaudavo 
karalienės antspaudu, nes šis buvo lygiai toks pat kaip karaliaus. 

Tarnas baisiausiai persigando ir nusiminė dėl karaliaus įsa- 

kymo. Jis niekaip negalėjo suprasti, kodėl karalius taip įsakė. 
O kadangi širdis neleido žudyti tris nekaltus žmones, liepė su- 
krauti laužą ir sudeginti avį su dviem ėriukais, tokiu būdu ap- 
simetė įvykdęs karaliaus įsakymą, o pamotė paskelbė žmonėms, 
kad karalienė buvusi ragana. 

Tuo tarpu ištikimasis tarnas pasakė karalienei, jog karalius 
liepęs visą laiką, kol jo nebus namie, gyventi pilyje slapčiomis: 
niekas daugiau heturįs matyti nei jos, nei mažųjų princų, tik 
tarnas. | 

Karalienė paklausė, ir niekas nė neabejojo, kad ji ir vaikai 
supleškėjo ant laužo. Tik tada, kai ėmė artėti laikas karaliui 
grįžti iš karo, senasis tarnas pabūgo nepaklausęs karaliaus įsa- 
kymo. Jis nuėjo pas karalienę, papasakojo jai viską ir parodė 
karaliaus laišką, kuriame buvo įsakyta sudeginti ją ir karalai- 
čius. Ir paprašė, kad ji kur nors išeitų iš rūmų, kol karalius ne- 
grįžo. | | 

Tuomet karalienė pasiėmė savo mažus sūnelius ir iškeliavo 
į gūdų mišką. Čia jie klajojo visą dieną, baisiai pavargo, bet 
niekaip negalėjo rasti, kur prisiglausti. Ir kaip tik tuo metu 
pamatė žmogelį, grįžtantį iš medžioklės su laimikiu. Žmogelis 
buvo labai varganas, liūdnas, tačiau karalienė apsidžiaugė iš- 
vydusi jį ir paklausė, ar nepatartų, kur ji su savo mažais. vai- 
kais galėtų gauti nakvynę. Žmogus atsakė, jog miške turįs tro- 
belę, ten ji galinti ir apsistoti. Ir dar pridūrė, kad pats gyvenąs 
visai atsiskyręs nuo žmonių, teturįs tik lūšnelę, arklį ir šunį, o 
mintąs iš medžioklės. i 

Karalienė nuėjo su juo į trobelę ir permiegojo naktį su 
savo vaikais, o kai rytą pabudo, šeimininkas jau buvo išėjęs į 
medžioklę. Karalienė pradėjo ruoštis po trobelę, išvirė valgyti, 
o kai šeimininkas sugrįžo ir tado viską sutvarkyta, apšvarinta. 
regis, pralinksmėjo. O šiaip kalbėjo nedaug, tik pasisakė, kad 
jo vardas Peras. Auštant išjodavo jis į girią, ir karalienei atro- 
dydavo, kad tada jis labai nelaimingas. Kartą, kai jo nebuvo 
namie, ji iššniukštinėjo trobelę ir rado geldą, primerktą kru- 
vinų marškinių. Karalienė labai nustebo, tačiau pagalvojo, kad 
šeimininkas išsikruvina marškinius nešdamasis namo laimikį. 
Ji išskalbė marškinius, padžiovė ir nieko apie tai nesakė Perui. 

Tačiau netrukus ji pastebėjo, kad liūdnasis šeimininkas par- 
jodamas namo iš miško nusivelka kruvinus marškinius ir ap- 
sivelka švarius. Tada ji suprato, jog nuo ko" kito susitepa jo 
marškiniai, o ne nuo laukinių žvėrių kraujo. Kartą įsidrąsinusi 
ėmė ir paklausė jo. | | 

Iš pradžių jis nenorėjo nieko sakyti, tada ji papasakojo jam 
apie savo pačios likimą ir kaip jai pavyko atkerėti slibiną. Ta- 
da šeimininkas prisipažino, jog kadaise labai siautulingai gyve- 
nęs ir galiausiai padaręs raštišką sutartį su nelabuoju. Tačiau, 
sutarties laikui dar nepasibaigus, jis pradėjęs apgailestauti, pasi- 
traukęs iš blogo kelio ir pradėjęs čia vienų vienas gyventi. Ne- 
labasis netekęs galios, tačiau, kol turįs sutartį, verčiąs jį kiek- 
vieną dieną tam tikru laiku ateiti į mišką, kur piktosios dvasios 
kruvinai jį nučaižo. , 

Rytojaus dieną, kai nustatytą valandą šeimininkui reikėjo 
joti į mišką, karalienė liepė jam likti namie ir saugoti princus, 
ji pati eisianti susitikti su piktomis dvasiomis. Šeimininkas bai- 
siausiai persigando ir pasakė, jog ne tik pati žūsianti, bet už- 
trauksianti jam dar didesnę bėdą negu dabar. Tačiau ji paprašė 
nesirūpinti. Pasižiūrėjo, ar tebeturi tris riešutus, kuriuos rado 
ant motinos kapo, sėdo ant arklio ir išjojo į mišką. Pajojusi 
galiuką žiūri — ateina kelios piktos dvasios ir šaukia: 

— Štai Pero arklys ir Pero šuo, o paties Pero nėra! 

Ir tada iš tolo atsklido piktas balsas, girdi, ko tau reikia. 

— Aš atėjau atsiimti Pero sutarties, — atsakė karalienė. 

Kipšai pradėjo baisiausiai erzeliuoti ir murmėti, o pats vy- 
riausias tarė: | 

— Jok namo ir pasakyk Perui, kad atjojęs į mišką gaus dvi- 
gubai tiek kirčių kiek paprastai. 

Bet tada karalienė išsiėmė vieną riešutą, perskėlė jį ir pa- 
suko arklį. Nuo visų medžių pasipylė žiežirbos, kipšai sustugo, 
rodos, kas juos botagu vijo atgal į urvus. 

Kitą dieną tuo pačiu laiku karalienė vėl atjojo į girią, tačiau 
kipšai nedrįso prieiti per daug arti. Sutarties vis tiek nesiteikė 
grąžinti, o grasino visaip ir jai, ir Perui. Tačiau karalienė per- 
skėlė antrą riešutą, visas miškas už jos apsipylė liepsnos liežu- 
viais, ir kipšai pradėjo staugti dar baisiau. Bet sutarties neno- 
rėjo atiduoti. 

Dabar karalienė teturėjo tik vieną riešutą, bet ir tą buvo pa- 
siryžusi aukoti, kad tik išgelbėtų šeimininką. Šį kartą perskėlė 
riešutą prie pat kipšų urvo, ir, kas paskui juos ištiko, nematė, 
tačiau jie baisingai kaukdami ir vaitodami atkišo jai sutartį 
pamovę ant ilgos šakos. Karalienė linksma parjojo atgal į lūš- 
nelę, o dar labiau apsidžiaugė šeimininkas, kad tapo išvaduo- 
tas iš piktųjų dvasių valdžios. 

Tuo tarpu karalius Slibinas sugrįžo iš karo ir vos įžengęs 
į rūmus paklausė, kur karalienė su šuniukais. Tarnai sumišo. 

Jie nieko nebuvo girdėję apie šuniukus, tik žinojo, kad kara- 
lienė susilaukė dviejų dailučių sūnų, tačiau karalius įsakęs ka- 
ralienę ir abu kūdikius sudeginti ant laužo. Karalius nuo pyk- 
čio bei sielvarto visas išbalo ir liepė pašaukti vyriausią tarną, 
kuriam buvo parašęs, kad rūpestingai saugotų karalienę ir šu- 
niukus. Tada tarnas parodė jam laišką, kuriame aiškiai buvo pa- 
sakyta, jog privalo sudeginti karalienę ir abu vaikus. Pagaliau 
visi suprato, jog čia būta baisios klastos. 

Pamatęs, kaip didžiai karalius sielvartauja, tarnas prisipaži- 
no, jog pagailėjęs karalienės ir princų. Jis sudeginęs tik avį su 
dviem ėriukais, o karalienę ir vaikus trejus metus laikęs paslė- 
pęs pilyje, bet ketvirtaisiais, kai turėjo grįžti karalius, ji iške- 
liavo į gūdžią girią. Tai išgirdęs karalius šiek tiek apsiramino ir 
pasakė, jog išeinąs į girią ieškoti karalienės ir savo sūnų. Jei 
rasiąs, vėl sugrįšiąs į pilį, o jei nerasiąs, daugiau niekada niekas 
jo nematysiąs, o kraštą tegu valdysiąs jo vyriausias tarnas, ku- 
ris išgelbėjo karalienės ir princų gyvybę. 

Tada karalius ir patraukė į bekraštes girias, klaidžiojo visą 
dieną nesutikdamas nė vieno žmogaus, antrą dieną irgi nepa- 
matė nieko. O trečią dieną didelėm užuolankom priėjo lūšnelę. 
Jis įžengė į vidų ir paprašė, kad jam leistų valandėlę pagulėti 
ant suolo. Karalienė su sūnumis buvo namie, tačiau ji buvo taip 
skurdžiai apsirengusi ir be galo susikrimtusi, kad karalius jos 
nepažino. O. tuo labiau nepagaivojo, kad berniukai, apkarstyti 
žvėrių kailiais, yra jo sūnūs. 

Jis. atsigulė ant suolo ir, kadangi buvo pavargęs, bemat už- 
migo. Tačiau suolas buvo siauras, ir Mmiegančio karaliaus viena 
ranka ėmė ir nusprūdo žemėn. 

— Sūnau, nueik ir užkelk tėvelio ranką ant suolo! — pasakė 
karalienė vienam sūnui. Ji iškart pažino karalių, nors dar ne- 
drįso išsiduoti. | 

Berniukas priėjo, paėmė karaliaus ranką ir staigiai užmetė ant 
suolo, kaip paprastai vaikai daro. | 

Karalius iškart pabudo susapnavęs, jog pakliuvo į plėšikų 
urvą, tačiau nesukrutėjo ir apsimetė miegąs: norėjo sužinoti, 
kas čia per žmonės gyvena trobelėje. Taip ir gulėjo valandėlę 
ramiai, o pajutęs, kad. trobelėje tyku, vėl nuleido ranką nuo 
suolo. Tada išgirdo moters balsą: 

— Sūnau, prieik ir užkelk tėvelio ranką ant suolo, tik ne- 
mesk taip staigiai kaip tavo brolis! | 

Ir karalius pajuto, kaip minkštos rankutės švelniai suėmė jo 

ranką. Iš balso jis pažino savo žmoną, atsimerkė ir pasižiūrėjo į 
ją ir vaikus. 

Tada pakilo nuo suolo, apkabino vistis tris ir baisiausiai lai- 
mingas parsigabeno į savo pilį. Drauge parsivedė ir atsiskyrėlį 
su arkliu ir šunimi. .Visi dvariškiai be galo džiaugėsi išvydę ka- 
raliene su sūnumis, džiaugėsi visa „šalis. O piktoji pamotė buvo 
sudeginta ant .laužo. 

Karalius Slibinas ilgai ir laimingai gyveno su savo karalie- 
ne, o kai kas sako, jog dar ir dabar tebegyvena, jeigu nenumirė. 


PoINCAS HATAS Pt) ŽĖME 


Trys čiulbantys lapai 


Seniai, labai seniai gyveno karalius. Jis valdė didėlę kara- 
lystę, ir turėjo tris dukteris, tokias gražias, kad gražesnių .nei 
arti, nei toli niekas nebuvo regėjęs. Tačiau iš visų puikiausia 
buvo jaunėlė. Lipšni, linksma, nuolanki, uoliai dirbo kiekvieną 
darbą. Užtat ją ir mylėjo kas gyvas, o tėvas stačiai atsidžiaugti 
ja negalėjo. 

Ir štai vieną rudenį mieste netoli karaliaus dvaro vyko dide- 
lė mugė. Pats karalius su savo tarnais ketino ten joti. Galutinai 
susiruošęs ir užsėdęs ant žirgo karalius paklausė savo dukterų, 
ką joms: pargabenti lauktuvių iš mugės. 

Abi vyresniosios princesės tuojau pradėjo minėti visokias 
brangenybes. Viena. geidė sidabro šukų, kit — aukso žiedo. 
Vyriausioji prašė grandinėlės su deimantais, astroji — apyran- 
kės su mėnulio akmėniu. Ilgai jos bėrė savo pageidavimus. Ka- 
ralius turėjo po kelis sykius kartoti jų prašymus Bijogamas, kad 
ko neužmirštų. 

— Gerai, gerai, — pasakė -jis,— žiūrėsiu, kad tik rasčiau vis- 
ką. Vis dėlto norėčiau žinoti, ko mano jauniausioji dukrelė tro- 
kšta. Stovi tylutėlė, bet tikriausiai ir tavo širdelė ko nors gei: 
džia, ar ne? 

— Aš. visko turiu, man nieko nereikia— atsakė princesė. 

— O tu gerai pagalvok, — pasakė karalius — gal vis dėlto 
dar yra toks daiktas, apie kurį seniai svajoji. 

— Taip, yra, kartais imu įr pasvajoju,— atsakė jauniausioji 
duktė.— Bet nedrįstu prašyti. 

— Tai sakyk,— tarė karalius. — Jeigu įmanoma, tikrai tau 
jį pargabensiu, kaip kažin ką. 

— Tad klausyk — pasakė princesė— Kažkada seniai girdė- 
jau kalbant apie tris čiulbančius lapus. Nuo to laiko niekaip 
negaliu jų užmiršti. Žiūrėk, verpdama ar siuvinėdama vis gal- 
voju apie juos, trokštu pamatyti. Tai mano vienintelis noras. 

— Gerai, — linktelėjo karalius. — Aš tau surasiu tris čiulban- 
čius lapus, nors man ir pusę karalystės tektų už juos atiduoti! 

Tada jis pamojavo savo trim dukterims, paspaudė pentinus 
ir šuoliais pasileido drauge su savo tarnais. 

Mieste, kur karalius atvyko mugėn, knibždėte knibždėjo ŽžŽmo- 
nių, suplaukusių ir iš tos pačios karalystės, ir iš svetur. Dau- 
gybė pirklių buvo suvažiavę ir išsidėlioję prekes gatvėse ir aikš- 
tėse. Čia kūpsojo krūvos aukso, sidabro ir visokių brangakme- 
nių. Galėjai gauti, ko tik širdis geidžia. 

Karalius nupirko viską, ko prašė abi vyresniosios dukterys, 
ir dar daugiau. Tik sunkiau buvo su trimis čiulbančiais lapais. 
Karalius klausinėjo pirklius iš Rytų ir iš Vakarų. Šie lenkėsi jam 
lig žemės ir siūlė pirkti viską, ką turėjo. Tačiau čiulbančių la- 
pų nebuvo regėję, ir niekas nežinojo, kur jų rasti. 

Tačiau karalius nenustygo, ėjo nuo prekystalio prie prekys- 
talio, iš krautuvės į krautuvę ir vis klausinėjo trijų čiulbančių 
lapų. Tik visur sulaukdavo to paties atsakymo — niekas apie 
juos nebuvo girdėjęs. 

Galų gale nusileido saulė, ir karalius susiruošė keliauti namo. 
Daug brangenybių gabenosi, tik savo jauniausiai dukrai ne- 
turėjo lauktuvių iš mugės. Todėl buvo nusiminęs ir paniuręs. 
Nė vienas iš jo bendrakeleivių nedrįso tarti žodžio. Jie jojo 
tylėdami, ir ilgą laiką tebuvo girdėti vien arklių kanopų dunk- 
sėjimas. | 

Staiga karalius sustabdė savo žirgą ir ėmė klausytis. Jam pa- 
sirodė, kad kažkur skamba arfa ar kitoks instrumentas, muzika 
buvo be galo graži, niekad tokios nebuvo girdėjęs. Jo bendra- 
keleiviai taip pat sustabdė žirgus ir ėmė klausytis. Ir kuo il- 
giau klausėsi, tuo aiškiau ir švelniau skambėjo muzika. Galiau- 
siai atrodė visur pilna nuostabių garsų. 

Vyrai dairėsi aplinkui nesuprasdami, iš kur skamba muzika. 
Karalius irgi klausėsi. Skambėjo kažkur didelėje pievoje, kelio 
šone. Jie paspaudė pentinus ir nušuoliavo į pievą. 

Ir kuo toliau, tuo aiškiau buvo girdėti skambesys. Pajoję ge- 
Ią galą sustojo jie staiga prie lazdynų krūmo. Karalius nužvelgė 
lazdyno šakas... ir pačioje viršūnėje pamatė tris auksinius la- 
pus.. Jie siūbavo pamažu į šalis, ir nuo jų sklido tokie įstabūs 
garsai. 

Karalius nudžiugo. 

— Juk čia ir yra trys čiulbantys lapai, kurių trokšta mano 
jauniausioji duktė, — pasakė jis. 

Ir karalius ištiesė ranką, norėdamas nusilaužti šaką su lapais. 
Tačiau šaka išsprūdo iš jo rankų. Ir tuo metu pasigirdo. šaižus 
balsas: 

— Neliesk mano lapų! Neliesk mano lapų! 

Atrodė, kad balsas sklinda kažkur giliai iš po lazdyno. Kara- 
lius nustebo, jam pasidarė nesmagu. Tačiau greitai nusiramino. 

— Kas tu toks? — paklausė jis. 

— Aš esu princas Hatas po žeme, — atsakė balsas. 

— Šit „kaip — tarė karalius — Tada turbūt gražiuoju pado- 
vanosi man šiuos lapus? Aš juos parnešiu savo jauniausiai duk- 
teriai, nes ji labai jų nori. 

— Nežinau — atsakė balsas iš gelmės.— Tokių brangių do- 
vanų aš dykai nedalinu. 

— Jei nori pinigų, sakyk, — tarė karalius. — Užtektinai turiu 
aukso ir sidabro. 

— Ir aš turiu. — atsakė balsas — Lapų neparduodu. Bet gali 
juos gauti — tik su viena sąlyga! 

— O kokia ta sąlyga? — paklausė karalius. 

— Turi pažadėti man atiduoti pirmą gyvą daiktą, kurį su- 
tiksi namie,— atsakė balsas.— Tai mano vienintelė sąlyga. 

Karalius valandėlę tylėjo. 

— Pirmą gyvą daiktą, kurį sutiksiu...— pagalvojo jis.— Tai bus 
tikriausiai mano šuo. Kai tik išgirs dundant kanopas, tuoj at- 
bėgs pasitikti. Nelabai norėčiau jo netekti, bet ką darysi, bent 
nereikės mano dukrelei daugiau svajoti apie lapus. 

Karalius tylėdamas priėjo arčiau prie lazdyno. 

— Sutinku, — tarė jis— Atiduosiu tau pirmą gyvą būtybę, 
kurią sutiksiu grįžęs namo! 

— Tada lapai tavo,— atsakė balsas.— Tik įsidėmėk, kad ka- 
ralius turi tesėti žodį. Kitaip bus negarbinga! 

Karalius vėl ištiesė ranką. Šį kartą šaka neišsprūdo, jis ga- 
lėjo įą nusilaužti. Tada karalius apsuko savo žirgą, sugrįžo vėl 
į kelią ir nujojo namo. Šaką jis laikė rankoje, o lapai vis sklei- 
dė muziką. Jie siūbavo iš lėto į šalis, ir nuo to švelniai skambėjo, 
net arkliai šoko visą kelią. Atrodė, kad karalius su savo palyda 
joja po pergalingų kautynių, o ne iš mugės. 

Kol karaliaus nebuvo namie, jo dukterys sėdėjo rūmų me- 
nėje ir aukso siūlais siuvinė jo šilko audeklą. Vyresniosios prin- 

cesės tik ir kalbėjo apie brangenybes, kurias pargabens tėvas 
iš mugės. O jauniausioji tylėjo ir nekantriai laukė, kad tėvas 
greičiau grįžtų. 

Kai pradėjo temti, jauniausioji paklausė, ar: seserys nenorėtų 
truputį pasivaikščioti keliu ir pasitikti tėvą. - 

— Nėmaž neturiu ūpo,— tarė vyriausioji — mano plonos šil- 
ko kojinės sušlaps nuo rasos. 

— Ir aš nenoriu,— atsakė vidurinioji. — Man spaudžia kojas 
šilko kurpaitės. 

Tada jauniausioji princesė išėjo viena. Ji troško kuo grei- 
čiau pasitikti tėvą. Taigi užsisiautusi skraistę ėmė pamažu žin- 
gsniuoti keliu. 

Paėjusi nedidelį galiuką išgirdo dundant kanopas ir žvan- 
gant ginklus, o paskui ir vyrų balsus bei juoką. Tačiau per visą 
šitą triukšmą buvo girdėti kažkas skambant. Ir labai dailiai. 
Niekad nebuvo girdėjusi tokių nuostabių garsų, netgi sapne. 

Princesei galva apsvaigo nuo laimės. Ji suprato, jog tėvas 
grįžta ir parneša jai tris čiulbančius lapus, apie kuriuos tiek 
laiko svajojo. Tekina pasileido ji prie tėvo, įšoko į balnakilpę 
ir apkabino jam kaklą. 

— Sveikas sugrįžęs, mielas tėveli,— sušuko ji netverdama iš 
džiaugsmo. 

„Karaliaus veidas išbalo. Pirmas gyvas padaras, kurį jis su- 
tiko, buvo ne šuo, o jo mylimiausia dukrelė. Vadinasi, savo jau- 
niausiąją jis pažadėjo požeminiam balsui. Jis sėdėjo nejudėda- 
mas ant savo žirgo ir ilgai negalėjo nei kalbėti, nei galvoti. 

Princesė klausinėjo, kodėl jis toks nuliūdęs, ir meldė pasa- 
kytį, kas atsitiko. Iš pradžių karalius nenorėjo nieko sakyti, bet 
duktė vis nesiliovė. Ir galų gale karalius turėjo papasakoti, kaip 
buvo, kad jis gavo čiulbančius lapus su viena sąlyga. 

— Tik aš neketinu atiduoti savo brangiausios dukrelės ne- 
pažįstamam žmogui,— pasakė jis— Jau verčiau tegul princas 
Hatas vadina mane žodžio laužytoju ir keršija, kaip nori! 

Princesė valandėlę. tylėjo sėdėdama priešais tėvą ant balno. 

— Ne. — pasakė ji pagalvojusi,— karaliaus žodis yra kara- 
liaus žodis. Geriausia bus, jei tu tuoj pat josi su manim pas ne- 
pažįstamą princą. Aš dėl visko kalta! Kam man reikėjo tų trijų 
čiulbančių lapų? Niekad nepagalvojau, kad taip greitai teks 
skirtis su tavim. O dabar turiu atsiduoti savo likimui. Bent tu 
nebūsi žodžio laužytojas. 

Karalius neįstengė nieko . atsakyti. Tvirčiau pasisodino duk- 
terį priešais save ant balno ir nujojo atgal į didžiąją pievą. Kai 

sustojo prie lazdynų krūmo, princesė apkabino tėvą ir pamo- 
javo paskutinį kartą. 

Tada karalius sėdo ant žirgo ir šuoliais pasileido namo, net 
žiežirbos lėkė iš kelio akmenų. Jis jautėsi be galo nelaimingas — 
juk pardavė savo tikrą vaiką. Ir net nežinojo kam! 

O princesė stovėjo nejudėdama ir: žvelgė į tamsą, kur nujojo 
tėvas. O kai šis dingo visai, atsisėdo žolėje po žaliu lazdynų 
krūmu ir graudžiai pravirko. 


Bandymas 


Netrukus vėl stojo tyla. Kanopų dundesys išnyko tolumoje. 

Tada po princesės kojomis atsivėrė žemė ir pamažu nuleido 
ją žemyn. Princesė atsidūrė didžiulėje menėje. Menė anaiptol 
nebuvo panaši į kitas menes, matytas ligi šiol. Nepaprastai di- 
delė, gausiai išpuošta auksu ir šilkais. Židinyje pleveno ugnis. 
Tačiau niekur nebuvo matyti nė vieno žmogaus. 

Princesė vaikštinėjo po menę ir žavėjosi viskuo. Čia tiek buvo 
grožybių, kad ji užmiršo net savo sielvartą. | 

Tik staiga užgeso žvakės sidabro žvakidėse ir išblėso židinys. 
Princesė išgirdo, kaip atsidarė durys ir ėmė artėti kažkieno leng- 
vi žingsniai. Paskui kažkas paspaudė jai ranką. 

— Labas vakaras, princese — pasigirdo duslus, malonus bal- 
sas.— Nebijok, aš esu princas Hatas po žeme, nieko pikto tau 
nedarysiu. 

Princesė klausėsi jo švelnaus balso, ir baimė visai dingo. 

— Sėskis,— tarė princas Hatas,— pasakysiu, kodėl padariau 
tau ir tavo tėvui tiek sielvarto.— Aš valdau didžiulę ir galingą 
karalystę, turiu tris seseris. Visos jos yra taip pat karalienės ir 
gyvena gražiuose rūmuose. Tačiau viena pikta ragana panoro 
už manes tekėti. Ji užbūrė mane, ir dabar aš negaliu pasirodyti 
jokiam Žmogui. Tik vienas būdas yra išsivaduoti iš jos kerų. Jei 
tu tapsi mano žmona ir būsi ištikima nežinodama, kaip aš at- 
„Iodau, tada vieną gražią dieną raganos burtai neteks galios. O 
jeigu nesutiksi arba sulaužysi savo pažadą, tada jau neįštrūksiu 
iš jos pinklių. Daryk, kaip pati išmanai! Aš neketinu versti. Jei 
nenori tapti mano žmona, gali tučtuojau grįžti į pilį pas savo tėvą. 

Klausydamasi princo žodžių princesė ūmai pamilo jį. Ir kuo 
toliau, tuo vis labiau ir labiau. Galų gale degė nekantrumu iš- 
vaduoti jį iš raganos burtų, jei tik tai įmanoma. 

— Mielai sutinku,— atsakė ji— Būsiu tavo ir niekad nesu- 

laužysiu ištikimybės. Tu švelnus ir geras, jaučiu iš tavo balso. 
O kaip atrodai, man vis tiek — svarbiausia, kad mes mylime vie- 
nas kitą. 

Taip jie ir sutarė. Nuo to laiko princas Hatas sų princese 
gyveno linksmi ir laimingi savo požemio karalystėje. Anksti 
rytą, kol dar nebūdavo uždegtos žvakės žvakidėse ir įžiebta ug- 
nis židinyje, princas dingdavo. Visą dieną princesė būdavo vie- 
na, o princas sugrįždavo tik vakare. Tada menėje būdavo tam- 
su kaip juodžiausią naktį. 

Princesei nieko netrūko, ko tik panorėdavo, tuoj gaudavo, 
bereikdavo tik pagalvoti. O jei kada nors pasidarydavo liūd- 
na vienai, ji klausydavosi trijų čiulbančių lapų, kurie taip gra- 
žiai skambėjo. Ir iškart pralinksmėdavo. 

O dar laimingesni tapo princas su princese, kai susilaukė 
sūnelio. Princesė be paliovos rūpinosi juo. Visą dieną myluo- 
davo jį, žaisdavo ir laukdavo, kad tik greičiau ateitų vakaras 
ir sugrįžtų mylimas vyras. 

Vieną vakarą princas Hatas sugrįžo vėliau negu paprastai. 
Išgirdusi pagaliau jo balsą princesė sunerimusi paklausė, kur 
jis taip užtruko. 

— Tuoj sužinosi — atsakė princas.— Šiandien sugrįžtu iš 
karaliaus rūmų ir atnešu tau didelę naujieną. Tavo tėvas ketina 
tuoktis, ir jau rytoj vestuvės. Gal ir tu norėtum dalyvauti? Jei 
nori, važiuok ir sūnelį pasiimk. Bet prižadėk, kad neapgausi 
manęs ir vėl sugrįši atgal! 

— Koks tu geras, — atsakė princesė — tik nelabai išmintin- 
gas! Niekada nepamiršiu savo namų ir liksiu ištikima savo tik- 
Tam VyTUi. 

Princas apsidžiaugė, ir daugiau jie apie tai nekalbėjo. 

Rytojaus rytą, kai princas Hatas dingo, princesė pradėjo gal- 
voti apie kelionę į karaliaus rūmus. Ji apsitaisė savo gražiausiais 
rūbais, pasipuošė brangiausiais papuošalais. O sūnelį apvilko 
sidabru siuvinėtu apsiaustėliu. 

Kai galutinai susiruošė, prasivėrė žemė, ir jie pamažu buvo 
iškelti į žalią pievą. Čia bemat keliu atriedėjo paauksuota ka- 
rieta, traukiama šešių arklių. Princesė tuojau įsilipo į karietą, o 
sūnelį pasisodino ant kelių. Taip ir keliavo jie per kalnus ir 
slėnius; nespėjo karalienė nė apsidairyti, arkliai pro vartų arką 
jau besuką į karaliaus dvarą. Princesė išlipo lauk, arkliai su 
karieta dingo, ir ji įžengė į rūmų kiemą. 

Vestuvių svečiai jau buvo susirinkę menėje. Vos tik prin- 
cesė įėjo pro duris, karalius tučtuojau ją pamatė. Džiaugsmui 

nebuvo galo. Karalius pašoko nuo savo sosto, apkabino ją ir 
tik mylavo mylavo. Paskui paėmė ant rankų jos sūnelį ir neva- 
liojo akių atitraukti nuo tokio gražaus berniuko. 

“Jo žmona, naujoji karalienė, buvo taip pat maloni, seserys 
irgi džiaugėsi, Visi svečiai apspitę sveikino princesę. 

Kai tik bruzdesys aprimo, pamotė tuoj pradėjo klausinėti prin- 
cesę. 

Princesė atsakinėjo, kad jai labai gerai. Ji esanti tokia lai- 
minga, kad nieko kaip gyva daugiau netrokštanti. 

Taip ir baigėsi kalba. Tačiau pamotės nepatenkino atsaky- 
mas. Ji norėjo dar ką nors sužinoti apie princą Hatą. 

— Kaip jis atrodo? — klausinėjo ji. — Ar didelė jo karalys- 
tė? 

Princesė atsakinėjo kaip įmanydama trumpiau ir vengė dau- 
giau. klausimų. Visi pastebėjo, kad pamotės klausimai tiesiog 
kankina ją. Tačiau, kuo mažiau ji kalbėjo, tuo didesnis smal- 
sumas ėmė pamotę, ji vis kvotė išsijuosusi. Galiausiai karalius 
neteko kantrybės. 

— Mieloji, — pasakė jis— Kas mums darbo? Juk svarbiau- 
sia, kad mano duktė laiminga. 

Tada karalienė pagaliau nutilo. Tačiau smalsumas vis tiek jai 
nedavė ramybės, ir, vos tik karalius nusigręždavo, ji tuoj vėl 
'prisispyrusi imdavo klausinėti. 

Trečią vestuvių dieną princesė jau pradėjo ilgėtis namų. Ir, 
vos tik pagalvojo, tuoj prie vartų prilėkė paauksuota karieta 
su šešiais arkliais. Princesė atsisveikino su savo tėvu ir pa- 
mote, su seserimis ir visais vestuvių svečiais. Tada sėdo į ka- 
rietą drauge su savo sūneliu. 

Ir pasileido per kalnus ir slėnius, nespėjo nė apsidairyti, 
žiūri — jau prie žaliuojančio lazdyno. Čia ji išlipo, karieta su 
arkliais dingo, o žemė prasivėrė. Netrukus vėl su sūneliu buvo 
savo namuose. Žvakidėse degė žvakės, židinyje pleveno ug- 
nis, o trys čiulbantys lapai suokė dar gražiau negu visada. 

Princesei atrodė, jog kur kas geriau po žeme negu karaliaus 
rūmuose. O dar linksmesnė ji pasidarė, kai sutemo vakaras. 
Tada parėjo princas Hatas ir pasveikino ją sugrįžusią. 

— Dieną naktį galvojau apie tave, — pasakė jis. 

Taip praslinko dar metai, o princas Hatas su savo princese 
gyveno linksmi ir laimingi požeminėje karalystėje. Princesei nie- 
ko netrūko, ko tik panorėdavo, tuoj gaudavo, bereikėdavo tik 
pagalvoti. O jei kada nors pasidarydavo liūdna vienai, ji klau- 
sydavosi trijų čiulbančių lapų, kurie taip gražiai skambėjo. Ar- 

ba imdavo žiūrėti į sūnelį. Ir iškart pralinksmėdavo. 

O dar laimingesni tapo princas su princese, kai susilaukė an- 
tro. sūnelio. Princesė be paliovos rūpinosi vaikais. Visą dieną 
žaisdavo su jais, myluodavo ir laukdavo, kad tik greičiau ateitų 
vakaras ir sugrįžtų mylimas vyras. 

Vieną vakarą princas Hatas vėl sugrįžo vėliau negu pa- 
prastai. Išgirdusi pagaliau jo balsą princesė sunerimusi paklausė, 
kur jis taip užtruko. 

— Tuoj sužinosi — atsakė princas.— Šiandien vėl sugrįžtu 
iš karaliaus rūmų ir atnešų tau didelę naujieną. Tavo vyriausioji 
sesuo ketina tekėti už svečios šalies karalaičio, ir jau rytoj ves-' 
tuvės. Gal ir tu norėtum dalyvauti? Jei nori, važiuok, ir sūne- 
lius pasiimk. Bet prižadėk, kad neapgausi ir vėl sugrįši. 

 — Koks tu geras, —atsakė princesė — tik nelabai išmintin- 
gas! Niekada nepamiršiu savo namų ir liksiu ištikima savo tik- 
Iam vyrui. 

Princas apsidžiaugė, ir daugiau jie apie tai nekalbėjo. 

Rytojaus rytą, kai princas Hatas kaip paprastai dingo, prin- 
cesė pradėjo galvoti apie kelionę į tėvo rūmus. Ji apsitaisė savo 
gražiausiais rūbais, pasipuošė brangiausiais papuošalais. O sū- 
nelius apvilko auksu siuvinėtais apsiaustėliais. 

Kai galutinai susiruošė, prasivėrė žemė, ir visi pamažu buvc 
iškelti į žalią pievą... Čia bemat keliu atriedėjo paauksuota ka- 
rieta, traukiama šešių arklių. Princesė tuoj įsilipo į karietą, 0 
sūnelius pasisodino ant kelių. Taip iškeliavo per kalnus ir slė- 
nius; nespėjo nė apsidairyti, žiūri — arkliai pro vartų arką suka 
į karaliaus dvarą. Princesė išlipo lauk, arkliai su karieta dingo, 
ir ji įžengė į rūmų kiemą. 

Vestuvių svečiai jau buvo susirinkę menėje. Vos tik prince- 
sė įėjo pro duris, karalius tučtuojau ją pamatė. Džiaugsmui nebu- 
vo galo. Karalius pašoko nuo savo sosto, apkabino ją ir tik my- 
lavo mylavo. Paskui ėmė ant rankų jos sūnelius, čia vieną, čia 
kitą, ir niekaip negalėjo nuspręsti, kuris iš jų gražesnis. Prince- 
sės pamotė buvo taip pat maloni, džiaugėsi abi seserys ir Vy- 
riausios sesers jaunikis. Visi vestuvių svečiai apspitę sveikino 
princesę. 

Kai tik bruzdesys aprimo, pamotė idBi pradėjo princesę ka- 
mantinėti. O daugiausia teiravosi apie princą Hatą. 

Princesė atsakinėjo kaip įmanydama trumpiau, ir Visi paste- 
bėjo, kad pamotės klausimai tiesiog kankina ją. Tačiau kuo ma- 
žiau ji kalbėjo, tuo didesnis smalsumas ėmė pamotę, ji vis kvo- 
tė išsijuosusi. Galiausiai karalius neteko kantrybės. 


|] 

— Mieloji,— pasakė jis — Kas mums darbo? Svarbiausia, kad 
mano duktė laiminga, juk pati matai. | 
Karalienė valandėlę tylėjo. Tačiau smalsųmas vis: tiek. neda- 
vė jai ramybės, ir, vos tik karalius nusigręždūvo, ji tuoj vėl pri- 
sispyrusi imdavo klausinėti. | 
Trečią vestuvių dieną princesė jau pradėjo ilgėtis. namų. Ir 
vos tik pagalvojo, tuoj prie vartų prilėkė paauksuota karieta su 
šešiais arkliais. Princesė atsisveikino su savo tėvu ir pamote, su. 
seserimis bei svainiu ir visais vestuvių svečiais: Tada: sėdo į 
karietą drauge su abiem sūneliais. 
Ir pasileido per kalnus ir slėnius, nespėjp. apsidairyti, žiūri — 
jau prie žaliuojančio lazdyno. Čia ji išlipo, karieta. su. arkliais: 
dingo, o žemė prasivėrė. Netrukus ji vėl si abiem. sūneliais: bu- 
vo namie. Žvakidėse degė žvakės, židinyje |pleveno ugnis, o trys: 
čiulbantys lapai suokė savo gražią giesmelę.| | 
Princesei atrodė, jog kur kas.geriau po žeme negu tėvo ka- 
raliaus rūmuose. O dar linksmesnė pasidarė, kai sutemo va-- 
karas. Tada parėjo princas Hatas ir pasveikino ją: sugrįžusią. 

— Dieną naktį galvojau apie tave, — pasakė jis: 

Taip praslinko dar metai, 0 princas Hatas su. savo princese 
gyveno linksmi ir laimingi požeminėje kafalystėje. Princesei.nie- 
ko netrūko, ko tik panorėdavo, tuoj gaudavo, bereikėdavo tik 
pagalvoti. O jei kada pasidarydavo liūdna vienai, ji klausyda- 
vosi trijų čiulbančių lapų, kurie taip gražiai skambėjo. Arba: žiū- 
rėdavo į sūnelius, žaidžiančius drauge. I Ana pralinksmėdavo. 
+ O dar laimingesni tapo princas su princese, kai susilaukė duk- 
relės. Princesė be paliovos rūpinosi vaikais. Visą dieną. žaisda-- 
vo su jais. 

Vieną vakarą princas Hatas trečią kartą sugrįžo vėliau negu. 
paprastai. Išgirdusi pagaliau jo balsą DEICEEE sunerimusi pa- 
klausė, kur jis taip užtruko. 

— Tuoj sužinosi — atsakė princas — Šiandien vėl sugrįžtu: 
iš karaliaus rūmų ir atnešu tau didelę naujieną. Tavo vidurinioji. 
sesuo ketina tekėti už svečios šalies T ir jau. rytoj 
vestuvės. Gal ir tu norėtum dalyvauti Jei nori, važiuok, ir: vai- 
kus pasiimk. Bet prižadėk, kad neapgausi ir vėl „sugrįši atgal! 

— Koks tu geras, — atsakė princesė, — bet nežinai, jog nega- 
liu užmiršti savo namų, 0 savo biaEiSm vyrui visada: būsiu iš- 
tikima. 

Rytojaus rytą, kai: princas Hatas kaip paprastai dingo, prin-- 
cesė pradėjo galvoti apie kelionę į karaliaus rūmus. Ji. apsitaisė 
savo gražiausiais rūbais ir panipuė brangiausiais papuošalais 

Sūmeėlius :apvilko šilkiniais apsiaustėliais, auksu siuvinėtais, o duk- 
zėlęšilko ir nėrinių suknele. 

Kai galutinai :siisiruošė, prasivėrė -žemė, ir visi pamažu buvo 
iškelti į žalią „pievą. Čia bemat keliu atriedėjo paauksuota ka- 
tieta, traukiama :šėšių arklių. Princesė tuoj -įsilipo į karietą, sū- 
nelius pasisodino iį šonų, o dukrelę ant kelių. Taip ir keliavo 
per kalnus ir slėniųs; nespėjo nė apsidairyti, žiūri — jau arkliai 
pro vaftų arką 'sukd į karaliaus dvarą. Princesė išlipo lauk, ark- 
liai:su karieta dingo, |ir ji įžengė į rūmų kiemą. 

"Vestuvių :svėčiai jau buvo susirinkę menėje. Vos tik princesė 
įėjo pro duris, daralijus „tučtuojau ją pamatė. Aišku, jo džiaugs- 
mui nebuvo galo. 'Kąralius pašoko nuo savo sosto, apkabino ją 
ir tik mylavo mylavo. Paskui ėmė ant rankų vaikus, čia vieną, 
Čia kitą ir ;galų gale, nusprendė, jog dukrelė gražiausia iš visų 
trijų. 

„Maloni "buvo ir ;patnotė, abi seserys ir jų Vyrai. Visi vestuvių 
svečiai -apspitę sveikino princesę. 

“Kai "tik bruzdesys|aprimo, karalienė tuoj pradėjo princesę 
kamantinėti. O daugiausia teiravosi apie princą Hatą. 

Princesė atsakirėjo|kaip įmanydama trumpiau, ir visi paste- 
bėjo, kad pamotės iklaųsimai tiesiog kankina ją. Tačiau kuo ma- 
žiau ji kalbėjo, "tuc Ni esnis smalsumas ėmė pamotę, ji vis kvo- 


tė as 6 "Galiausiai karalius neteko kantrybės. 

— Mieloji, — -pasakė| jis.— Kas mums darbo? Svarbiausia, kad 
mano duktė :laiminga, jųk ir pati matai. Būk tokia gera, nevar- 
gink jos. 

"Tada ji nutilo, i smalsumas vis tiek nedavė ramybės, ir, 
vos tik karalius nusigręždavo, ji tuoj vėl prisispyrusi imdavo 
klausinėti. 

Gaaliausiai karalięnė sųprato, kad šitokiu būdu nieko nesuži- 
Ros. Sugalvojo kitą 'gudr bę. Pradėjo kalbėti apie princesės vai- 
kus 


— Kokia tu laiminga, kad tavo tokie gražūs ir geri vaikai — 
ES i. 
Prinzesės veidas nušvito. Apie vaikus ji tik "+tetroško kalbė- 
ti. /Nė mepajuto, "kaip išsįjuosusi ėmė pasakoti, kokie jie visi 
trys zeručiai, paklusnūs ir mieli. Pamotė dėjosi atidžiai klausan- 
ti ir neturinti jokių kėslų. | 
— Faip, "taip, -iš tikrųjų — linkčiojo ji — Tik vienas dalykas 
man keistas. .Jų "visų akys rudos, nors tavo pačios mėlynos. Tik- 
riausiai "vaikai atsigime į tavelį, ar ne? 

— Ir man taip atrodo, — tarė princesė. 

— Atrodo,— sukuždėjo karalienė, ir jos akys blykstelėjo.— 
Argi nežinai, kokios tavo vyro akys — rudos ar mėlynos? 

Tik dabar suprato princesė, ką ji padarė. Jos veidas išraudo 
kaip ugnis, paskui pasidarė baltas kaip sniegas. 

— Vaikeli,— tarė karalienė užjaučiamu balsu.—- Kaip čia ga- 
li būti, kad tu nežinai, kaip tavo vyras atrodo? 

Princesė neturėjo ką sakyti. 


— Vargšelė! — tarė pamotė.— Aš suprantu viską. Nesakyk 
čia nieko, kad svečiai neišgirstų! Eime su manim, galėsim ramiai 
pasišnekėti. 


Ir ji nusivedė princesę į savo kambarį. Čia apkabino ir ėmė 
guosti. Jos supratimu princesė esanti nelaimingiausias Žmogus 
visam pasaulyje. 

"— Kaip tau tikriausiai sunku, — kalbėjo ji.— Tik pagalvok, 
vvras taip tavim nepasitiki, kad net nepasirodo, koks jis. Ir kaip 
jam leidžia širdis taip su tavim elgtis? Nieku gyvu nesuprantu, 
kaip tu gali ištverti nebūdama tikra, ar jis Žmogus, ar koks pa- 
baisa! Jokia moteris šito nepakęstų — bet tau, matyt, visai ne- 
rūpi vyras! 

Princesė prapliupo verkti pasijutusi be galo nelaiminga. 

— Aš myliu savo vyrą, kaipgi, — šniurpščiojo ji.— Ir labai 
norėčiau žinoti, kaip jis atrodo. Bet man nevalia. 

— Oi tu žioplele— pasakė karalienė— Viską galima pa- 
daryti, jis nieko nė nežinos. Tik duok man pagalvoti, aš tikrai 
surasiu kokią išeitį. 

Trečią vestuvių dieną princesė jau pradėjo ilgėtis namų. Ir 
vos tik pagalvojo, tuoj prie vartų prilėkė paauksuota karieta su 
šešiais arkliais. Princesė atsisveikino su savo tėvu ir pamote, su 
seserimis bei svainiais, su visais svečiais. Jau buvo belipanti į 
karietą, tik staiga pamotė pačiupo ją už rankos, nusivedė į savo 
kambarį ir uždarė duris. 

— Vaikeli — pasakė ji — man taip tavęs pagailo, todėl vis 
galvojau, kaip čia tau padėjus. Štai čia trys daiktai: žiedas, tit- 
nagas ir žvakė. Imk, tik žiūrėk — nepamesk. Kai tavo vyras va- 
kare užmigs, įskelk titnagą į plieną, kibirkštis pro žiedą užžiebs 
žvakę. Bet neužmiršk, būk labai atsargi, kad jo neprižadintum. 

Princesė padėkojo, pasiėmė žiedą, titnagą bei žvakę ir susi- 
dėjo. viską į kišenę. Paskui nubėgo ir įsisėdo į karietą su visais 
vaikais — berniukai iš šonų, mergytė ant kelių. | 

Taip keliavo ji per kalnus ir slėnius, nespėjo apsidairyti, žiū- 
ri. — jau prie žaliuojančio lazdyno. Čia ji išlipo, karieta su ark- 

liais dingo, o žėmė prasivėrė. Netrukus ji vėl būvo namie su 
visais vaikais... Tačiau, nors žvakės degė, liepsna židinyje ple- 
veno, čiulbantys lapai skambėjo, vaikai žaidė, jai vis tiek buvo 
nyku ir neramu.: Ji galvojo apie tai, ką sakė paai“; ir niekaip 
neįstengė užmiršti jos žodžių. . 

Vakare kaip paprastai parsirado princas Hatas. Pasveikino 
ją sugrįžusią. 

— Dieną naktį. galvojau apie tave,— pasakė jis. 

Vėlai vakare jie palinkėjo kits kitam labos nakties, ir ne- 
trukus princesė išgirdo, kad jos vyras miega. Tada ji atsikėlė, 
atsinešė žiedą, titnagą ir žvakę. Atsargiai paėmė titnagą ir skė- 
lė į žiedą. Stengėsi taip laikyti, kad kibirkštis iššoktų pro žie- 
dą. Jai pasisekė, ir žvakė tuoj užsidegė. 

Princesė ąpgaubė žvakę delnu, kad liepsna neužgestų. Ta- 
da pamažiukais priėjo prie lovos. Čia valandėlę S 4 ne- 
siryždama. 

— O jeigu staiga išvysiu pabaisą, — pagalvojo ji.— Tada dau- 
giau niekada neturėsiu džiaugsmo. Bet kas bus, tas bus, turiu 
žinoti tiesą, nors ir sprogtų mano širdis. 

Ji nuėmė ranką, kuri užstojo liepsną. Žvakė nušvietė princo 
veidą. Ir pamatė jaunikaitį užmerktomis akimis, su tamsių plau- 
kų garbana, užkritusia ant kaktos. Jo veidas buvo kilnus ir vy- 
riškas. Princesė stovėjo lyg į žemę įbesta ir bijojo net kvėpte- 
lėti. Kuo ilgiau žiūrėjo į savo vyrą, tuo labiau džiaugėsi jos šir- 
dis, ir ji užmiršo visa kita, ir dangų, ir žemę, tėvą ir vaikus... 
rodos, lig tol nieko nebuvo. 

Šitaip jai bestovint prie miegančiojo lovos, staiga suspragsė- 
jo liepsna, ir kibirkštėlė užkrito princui ant rankos. Princesė iš- 
sigando ir bandė užpūsti žvakę. Tačiau buvo per vėlu. Princas 
pabudo ir atmerkė savo rudas akis. Ir tada ji suprato, ką padarė. 

Tą pat akimirką nutilo trys čiulbantys lapai, o spindinti po- 
žemio menė pavirto į kalno olą, pilną rupūžių ir gyvačių. O prin- 
cas su princese ir jų maži Vaikai stovėjo vidury gūdžios nakties. 

— Tik trys mėnesiai tebuvo likę, ir raganos burtai būtų ne- 
tekę galios — pasakė princas.— Tada būčiau buvęs laisvas. O 
dabar aš aklas ir daugiau niekad tavęs nepamatysiu. Štai ir nėra 
mūsų laimės. | 

Princesė verkė“ ir. meldė princą Hatą jai dovanoti. 

— Aišku, atleidžiu: tau — atsakė princas.— Žinoma, bandy- 
mas tau buvo pėr 'sūnkus. Šiaip ar taip, dabar jau nieko nepa- 
keisi, kas atsitiko, tas atsitiko. Turim eiti kiekvienas savo keliu. 
Man teks kentėti. 'savo likimą, o tu su vaikais grįžk atgal pas 

tėvą. Ačiū už visą džiaugsmą, kurį patyrėme drauge! 

Išgirdusi šiuos žodžius princesė dar graudžiau pravirko. 

— Matau, kad neatleidai man, — šniurpsėjo ji — jeigu ma- 
nai, jog galiu tave palikti! Aš, žinoma, blogai pasielgiau, bet vis 
tiek esu tavo, tavo ir liksiu, kol būsiu gyva. 

Tada ji paėmė aklą princą už rankos ir iškeliavo su juo ir ma- 
žais vaikais į pasaulį, toli nuo savo namų po žaliu lazdyno krū- 
mu, 


Išsiskyrimas 


Perėję žalią pievą jie atsidūrė didžiulėje niūrioje girioje. Ji 
buvo tokia didelė, kad princesė negalėjo įžiūrėti nei galo, nei 
krašto. Tačiau per girią vingiavo žalias takelis, ji ir patraukė 
juo. Po kiek laiko princas Hatas paklausė: 

— Mieloji žmonele, ar matai ką nors? 

— Ne,— atsakė princesė — aplink tik žali medžiai, daugiau 
"nieko. 

Ir jie vėl keliavo gerą valandą. 

— Mieloji žmonele, ar matai ką nors? — paklausė princas. 

— Ne,— atsakė princesė — nieko nematau, aplinkui tik be- 
kraštis žalias miškas. 

Ir vėl keliavo toliau, ilgai ilgai. 

— Mieloji žmonele,— trečią kartą paklausė princas.— Ar tu 
iš tikrųjų dar nieko nematai? 
 — Taip, — atsakė princesė— Regiu tolumoj didelį namą. Sto- 
gas spindi raudonas lyg būtų iš vario. 

— Pagaliau — tarė princas — priėjome mano vyriausios se- 
sers pilį. Eik į vidų ir nunešk jai labų dienų nuo manęs. Prašyk, 
kad priimtų mūsų vyriausią sūnų ir augintų, kol tu sugrįši. Pats 
negalių eiti į pilį, ir ji tegu neina manęs pasitikti, nors ir kaip no- 
rėtų. Jeigu ji pamatys mane, mudu turėsim skirtis amžinai. 

Princesė žadėjo padaryti taip, kaip jis liepė. Ji paėmė už ran- 
kos vyriausią sūnų ir nuėjo į pilį su vario stogu. Ten rado savo 
svainę ir papasakojo viską, kas atsitiko. Galiausiai perdavė la- 
bas dienas nuo princo Hato. 

Karalienė apkabino ją ir prižadėjo būti berniukui tarsi tikra 
motina. Princesė atsisveikindama pabučiavo savo vyriausią sūnų 
ir jau buvo beeinanti. Tada karalienė panoro ją palydėti ir su- 
sitikti su savo broliu. 

— Mieloji svaine, neik,— prašė princesė.— Jeigu lydėsi ma- 


183 ; 


ne ir susitiksi su savo broliu, mudu turėsim skirtis amžinai. 

Karalienė nenorėjo dar labiau didinti nelaimės. Todėl ji at- 
sisveikino su princese ir palinkėjo jai ir jos vyrui laimingai ke- 
liauti po žmones. 

Išėjusi iš pilies princesė keliavo toliau. Ji vedėsi savo aklą vy- 
rą vienoje pusėje, sūnų — kitoje, o dukrelę nešėsi ant rankos. 
Netrukus jie vėl atsidūrė didžiulėje niūrioje girioje. Ji buvo 
tokia didelė, kad princesė negalėjo įžiūrėti nei galo, nei krašto, 
Tačiau per girią vingiavo žalias takelis, princesė ir pasuko juo. 

Po kiek laiko princas Hatas paklausė: 

— Mieloji žmonele, ar matai ką nors? 

— Ne,— atsakė princesė,— aplink tik žali medžiai, daugiau 
nieko. 

Ir jie vėl keliavo gerą valandą. 

— Mieloji žmonele, ar matai ką nors — paklausė princas. 

— Ne, — atsakė princesė, — nieko nematau, aplinkui tik be- 
kraštis žalias miškas. 

Ir vėl keliavo toliau, ilgai ilgai. 

— Mieloji žmonele,— trečią kartą paklausė princas— Ar tu 
iš tikrųjų dar nieko nematai? 

— Kaipgi ne,— atsakė princesė— Regiu (tolumoj didelį na- 
mą. Spindi baltas stogas lyg būtų iš sidabro. 

— Pagaliau,-— tarė princas.— Priėjome mano antrosios se- 
sers pilį. Eik į vidų ir nunešk labų dienų nuo manęs. Prašyk, kad 
priimtų mūsų antrąjį sūnų ir augintų, kol tu sugrįši. Pats negaliu 
eiti į pilį, ir ji tegu neina manęs pasitikti, nors ir kaip norėtų. 
Jeigu ji pamatys mane, mudu turėsim skirtis amžinai. 

Princesė žadėjo padaryti taip, kaip jis liepė. Ji paėmė už 
rankos savo antrąjį sūnų ir nuėjo į pilį su sidabro stogu. Ten 
rado savo svaihę ir papasakojo viską, kas atsitiko. Galiausiai 
perdavė labas dienaš nuo princo Hato. 

Karalienė apkabino ją ir prižadėjo būti berniukui kaip tik- 
ra motina. Princesė atsisveikindama pabučiavo savo antrąjį sū- 
nų ir jau buvo beeinanti. Tada karalienė panoro ją palydėti ir 
susitikti su savo broliu. 

— Mieloji svaine, neik jo pamatyti — prašė princesė.— Jeigu 
lydėsi mane ir susitiksi su juo, mudu su princu turėsim skirtis 
amžinai. 

Karalienė nenorėjo dar labiau didinti nelaimės. Todėl ji at- 
sisveikino su princese, palinkėjo jai ir jos vyrui laimingai ke- 
liauti po žmones. 

Išėjusi iš pilies princesė keliavo toliau. Viėna ranka ji vedėsi 

savo aklą vyrą, o ant kitos nešėsi dukrelę. Netrukus jie trečią kartą 
atsidūrė didžiulėje niūrioje girioje. Ji buvo tokia didelė, kad 
princesė negalėjo įžiūrėti nei galo, nei krašto. Tačiau per girią 
vingiavo žalias takelis, princesė ir pasuko juo. 

Po kiek laiko princas Hatas paklausė: 

— Mieloji žmonele, ar matai ką nors? 

— Ne,— atsakė princesė,— aplink tik žali medžiai, daugiau 
nieko. 

Ir jie vėl keliavo gerą valandą. 

— Miėloji žmonele, ar matai ką nors? — paklausė princas. 

— Ne, — atsakė princesė — nieko nematau, aplinkui tik be- 
kraštis žalias miškas. 

Ir vėl keliavo toliau, ilgai ilgai. 

— Mieloji žmonele,— trečią kartą paklausė princas.— Ar tu 
iš tikrųjų dar nieko nematai? 

— Taip,— atsakė princesė.— Regiu tolumoj didelį namą. Sto- 
gas spindi geltonas lyg būtų iš aukso. 

— Pagaliau, — tarė princas.— Pasiekėme mano trečiosios se- 
sers pilį. Eik į vidų ir nunešk labų dienų nuo manęs. Prašyk, kad 
priimtų mūsų dukrelę ir augintų, kol tu sugrįši. Pats negaliu eiti 
į pilį, ir ji tegu neina manęs pasitikti, nors ir kaip norėtų. Jeigu 
ji pamatys mane, mudu turėsim skirtis amžinai. 

Princesė žadėjo padaryti taip, kaip jis liepė. Nešina dukrele 
ji nuėjo į pilį su aukso stogu. Ten rado savo svainę ir papasa- 
kojo viską, kas atsitiko. Galiausiai perdavė labas dienas nuo 
princo Hato. 

Karalienė apkabino ją ir prižadėjo būti mergaitei kaip tikra 
motina. Princesė atsisveikindama pabučiavo savo dukrelę. Štai 
paliko savo paskutinį vaiką, ir jai atrodė, jog plyš širdis. Išėjo 
iš pilies tartum apkvaitusi, nieko negirdėjo ir nematė. Svainė 
sekė įš paskos, tačiau princesė nepastebėjo jos ir neperspėjo. 
Tik verkė visą kelią. 

O kai atėjo pas aklą princą, kuris sėdėjo vienas ir laukė, se- 
suo puolė prie jo, apkabino jam kaklą ir pasikukčiodama ėmė 
verkti. Supratęs, kas ji tokia, princas išbalo. 

— Brangioji žmonele,— tarė jis.— Reikėjo ją pasergėti. Da- 
bar mes niekada nesimatysim. 

Princesė taip pat išbalo ir puolė ant kelių prieš jį. Tačiau tą 
akimirką užėjo debesis, ir princas Hatas dingo ore, tarsi paukš- 
tis nuskrido. 

Klajonės 


Princesė ir jos svainė žado neteko iš sielvarto. Ilgą laiką nė 
viena nevaliojo žodžio ištarti. 

— Bus geriausia, — galų gale tarė svainė— jeigu eisi su ma- 
nim drauge į pilį. Neturi namų, praradai vyrą, kurio niekada 
nebeatgausi. Gyvenk pas mane! | 

Tačiau princesė nenorėjo nė girdėti tokių kalbų. 

— Ar tu žinai, kad ištikima meilė nugali viską? Du kartus 
praradau savo laimę, tačiau vyro neketinu išsižadėti. Turiu jį 
rasti, nors tektų išieškoti visą pasaulį. | 

— Tada galiu tau duoti tik vieną patarimą,— pasakė svai- 
nė.— Eik į tą aukštą kalną, kur ana matai. Ten gyvena sena tro- 
lė, vardu Berta. Ji labai gudri ir išmintinga, žino tiek, ko kits 
nė nenutuokia. Gal ji pasakys tau, kur mano brolis. 

Princesė padėkojo už patarimą. 

Tada karalienė nuėjo su mergyte į pilį. O (princesė pati viena 
leidosi į kelionę per girias ir laukus, per kalnus ir slėnius. 

Kai atėjo vakaras ir pradėjo temti, princesė sustojo prie au- 
kšto kalno. Ji taip buvo pavargusi, kad nebevaliojo žingsnio 
žengti. Jau norėjo čia pat kristi ant žemės, bet pakėlė akis į 
juodą kalną. Ir tada išvydo žiburį, kuris švietė tamsią naktį lyg 
raudona žvaigždė. 

Princesė bemat vėl atgavo jėgas, pamiršo nuovargį. Ji atsi- 
kėlė ir pradėjo kopti į kalną. Kelias buvo status ir akmenuotas. 
Tačiau princesė nieko nepaisė, ji ėjo ir ėjo nenuleisdama akių 
nuo raudono žiburio. Galiausiai pamatė, kad žiburys dega kalno 
oloje. 

Olos durys buvo atviros, ir princesė dirstelėjo vidun. Čia kū- 
renosi ugnis, o aplink ugnį knibždėjo daugybė troliukų ilgomis 
uodegomis. 

Dar toliau sėdėjo senė ir kažką knebinėjo. Senė buvo baisi 
pažiūrėti, mažytė, kuprota, pajuodusi, oda susiraukšlėjusi. Nosis 
ilga, o galva visą laiką tirtėjo. 

Princesė niekaip nesiryžo žengti į urvą. Tačiau suprato, jog 
čia tikriausiai senoji Berta, gal ji žino, kur nukeliavo princas 
Hatas. Todėl įsidrąsino, smuko pro duris, staigiai priėjo prie 
senės ir gražiai nusilenkė. 

— Labas vakaras, močiute, — pasakė ji kaip galėdama man- 
dagiau. į 

Troliukai be galo nustebo išgirdę svetimą balsą. O senė bai- 
siai patenkinta tik žiūrėjo į ją. 

— Labas vakaras,— burbtelėjo ji — Kas tokia būsi, kad taip 
gražiai sveikiniesi? Aš jau penki šimtai metų čia sėdžiu, bet dar 
niekas man nepadarė tokios garbės, nepavadino močiute. Iš kur 
keliauji, mergele? 

— Aš atėjau iš žmonių pasaulio,— atsakė princesė. 

— Štai kaip, — tarė senė, — tai tu iš jų giminės! Na, tai ko 
klajoji? 

— Aš.esu ištekėjusi už princo Hato po žeme, — atsakė prin- 
cesė.— Bet jį užbūrė pikta ragana, ir aš dabar einu jo ieškoti. 
Man sakė, kad tu sena ir išmintinga. Gal žinai, ką ragana jam 
padarė. 

Senė tylėdama galvojo valandėlę. 

— Ne,— atsakė ji. — nežinau. O ne tokia ir sena esu, ir iš- 
mintinga ne per labiausiai. Bet kadangi tu mane taip pagerbei ir 
pavadinai močiute, aš vis tiek bandysiu tau padėti. Tai va, aš 
turiu seserį, ji dukart už mane senesnė. Labai gudri ir išmintin- 
ga, žino tiek, ko kits nė nenutuokia. Gal ji pasakys, kur tavo 
vyras. 

— Ačiū už patarimą, — atsakė princesė— Kaip gyva neuž- 
miršiu, visada būsiu tau dėkinga. 

— Nesidžiauk iš anksto, — tarė senė.— Nesu tikra, ar bus taip, 
kaip tu nori. Juk nežadėjau grąžinti tau vyro... O dabar būtų ge- 
riausia, kad šičia liktum nakvoti. Rytoj anksti rytą liepsiu kam 
nors parodyti tau kelią pas mano seserį. | 

Princesė pernakvojo oloje, o rytojaus rytą. vos pradėjo švis- 
ti rytų pakraštys, atsikėlė ir ėmė ruoštis į kelią. Ji atsisveikin- 
dama padavė ranką penkiašimtmetei senei Bertai ir padėkojo. 
Senė pasišaukė vieną savo sūnų ir liepė jam palydėti princesę. 
Tai buvo -=mažytis susiraukšlėjęs trolis su didele smaila kepure. 

— Mudvi, ko gero. jau niekada nesusitiksim,— tarė burti- 
ninkė— Bet kadangi tu man padarei didelę garbę, pavadinai 
močiute, aš noriu tau duoti atminimui nedidelę dovanėlę. Kaip 
matai, čia ratelis. Kol jį turėsi, niekada skurdo neregėsi, nes 
jis suverpia tiek siūlų, kiek kiti devyni rateliai. Jei kada nors 
sutiksi savo vyrą, žiūrėk, ir pravers mano dovana. O. dabar lin- 
kių tau laimingo kelio ir ko geriausios kloties gyvenime! 

Princesė padėkojo už ratelį. Ir iš tikrųjų ratelis galėjo ne 
tik didelę naudą padaryti, bet dar buvo labai dailus ir brangus, 
nutekintas iš gryno aukso. Ji mandagiai nusilenkė, pasikišo ra- 
telį po pažasčia ir dar kartą atsisveikino. Paskui išėjo iš olos ir 

nusekė paskui trolį, kuris vedė ją per girias į laukus;. per: kal:- 
nus ir slėnius. 
Vakare, jau visai sutemus, princesė buvo taip. pavargusi, kad. 
neįstengė žingsnio žengti. Kai jau buvo bekrintanti ant žemės, tro- 
lis parodė priešais aukštą kalną. Tada ji išvydo Žiburį, kuris: švie- 
tė tamsią naktį lyg raudona žvaigždė. | 
Princesė bemat vėl atgavo jėgas, pamiršo nuūvargį. Ji. aisikė-- 
lė ir jau norėjo eiti. Bet tada trolis sulaikė ją. 
— Aš padariau viską, ką mama liepė, — tarė |is:—- Tame: kal- 
ne gyvena senoji teta Merta, ją turėsi pati susirasiį 
Jis nukėlė savo smailą kepurę, dailiai. nusilankė. ir nudūmė. 
atgal. 
O princesė ėmė kopti į kalną. Kalnas buvo dukart statesnis: 
negu anas, kelias prigriuvęs rąstų ir pilnas dide:ių. riedulių. Ta-- 
čiau princesė nieko nepaisė, ji ėjo ir ėjo nenuleisiama. akių ruo: 
raudono žiburio. Galiausiai pamatė, kad žiburys dėga: kalno oloje. 
Olos durys buvo atviros, ir princesė dirstelėjo tidun. Čia: kū- 

pirmyn, čia atgal.. 
Princesė niekaip nesiryžo žengti į urvą. Tačiau 4: 
čia tikriausiai senoji Merta, gal ji žino, kur nukėli 
Hatas. Todėl įsidrąsino, smuko pro duris, staigiai pridėj 
nės ir gražiai nusilenkė. 
— Labas vakaras, močiute, — pasakė ji kaip galėdama man- 
dagiau. | 
Troliukai be galo nustebo išgirdę svetimą balsą. (J senė bai-- 
siai patenkinta tik žiūrėjo į ją. | 
— Labas vakaras, — sušvokštė ji. — Kas tokia būsi kad taip: 
gražiai sveikiniesi? Aš jau tūkstantis metų kaip čia sėdžiu, bet. 
dar niekas man nepadarė tokios garbės, nepavadino mpčiute: Iš: 
kur keliauji, mergele? 
— Praeitą naktį nakvojau pas senąją Bertą kitame, juodame. 
kalne,— atsakė princesė. . 
E Kad aš sveika būčiau-— SE senė. — o tr ją 

tai ko klajoji2 | 
— Aš esu ištekėjusi už princo Hato. po žeme— atsakė 
cesė.— Bet jį pikta ragana užbūrė, ir aš dabar leidausi. 

koti. Tavo sesug. Berta, kur gyvena kalne, sako, gal tu, tokia se- 
na ir išmintinga, žinai, ką ragana jam padarė. 

Senė tylėdama galvojo valandėlę. 

— Ne, — atsakė ji — nežinau, — O ne tokia ir sena esu, ir iš- 
mintinga ne per labiausiai. Bet kadangi tu mane taip pagerbei 
ir pavadinai močiutę, aš vis tiek bandysiu tau padėti. Tai va, aš 
turiu seserį dukart už mane senesnę. Ji labai gudri ir išmintinga, 
žino tiek, ko kiis nė nenutuokia. Gal ji pasakys, kur tavo vy- 
ras. 

— Ačiū už patarimą — atsakė princesė.— Kol gyva neužmiršiu, 
visada būsiu dėkinga. 


tekintas iš gryno aukso. Ji mandagiai nusilenkė, pasikišo 
pažasčia ir dar kartą. atsisveikino. Paskui išėjo iš olos 


žingsnio žengti. Kai jau buvo bekrintanti ant žemės, 
parodė priešais aukštą kalną. Ji pažvelgė į tamsų kalną. 


— Aš padariau viską, ką senolė liepė, — tarė jis.— Tame kal- 
ne gyvena senoji Herta, ją turėsi pati susirasti. 

Jis nukėlė savo smailą kepurę, nusilenkė ir nudūmė at- 
gal. | 

O princesė ėmė kopti į kalną. Kalnas buvo dukart statesnis 
negu pirmas, kelias prigriuvęs rąstų, pilnas didelių riedulių. Ta- 
čiau princesė nieko nepaisė, ji ėjo ir ėjo nenuleisdama akių nuo 
raudono žiburio. Galiausiai pamatė, kad žiburys dega kalno oloje. 

Olos durys buvo atviros, ir princesė dirstelėjo vidun. Čia 
kūrenosi ugnis, o aplink ugnį knibždėjo daugybė troliukų ilgomis 
uodegomis. 

Dar toliau sėdėjo senė ir kažką knebinėjo. Senė buvo baisi pa- 
žiūrėti, susikūprinusi, susirietusi, bjauriai raukšlėta. Nosis ilga, 
nukumpusi ligi smakro, o galva be paliovos maskatavo čia pir- 
myn, čia atgal lyg vėtrungė. 

Princesė niekaip nesiryžo žengti į urvą. Tačiau suprato, jog 
čia tikriausiai senoji Herta, gal ji žino, kur nukeliavo princas 
Hatas. Todėl įsidrąsino, smuko pro duris, staigiai priėjo prie se- 
nės ir gražiai nusilenkė. 

— Labas vakaras, močiute,— pasakė ji kaip galėdama man- 
dagiau. 

Troliukai be galo nustebo išgirdę svetimą balsą. O senė bai- 
siai patenkinta tik žiūrėjo į ją. 

— Kas tokia būsi, kad taip gražiai sveikiniesi? — sušvokštė 
ji. — Aš jau du tūkstančiai metų čia sėdžiu, bet dar niekas man 
nepadarė tokios garbės, nepavadino močiute. Iš kur keliauji, mer- 
gele? | 

— Praeitą naktį nakvojau pas senąją Mertą antrame Noe 
kalne, — atsakė princesė. 

— Kad aš sveika būčiau, — sušvokštė senė.— Argi tu ją taip 
pat laikai sena? Juk ji tik kūdikis ir už mane dukart jaunesnė. 
Na tai ko klajoji? 

— Aš esų ištekėjusi už princo Hato po žeme,— atsakė prin- 
cesė.— Bet pikta rągana jį užbūrė, ir aš dabar leidausi jo ieškoti. 
Tavo sesuo Merta, kur gyvena anam kalne, sako, gal tu, tokia 
sena ir išmintinga, žinai, ką ragana jam padarė. 

Senė tylėdama galvojo valandėlę. Ji atrodė labai susirūpinusi. 

— Taigi, taigi — tarė ji.-— Girdėjau kalbant apie princą Ha--. 
tą, žinau, kur jis yra. Bet negaliu pasakyti, ar tu jį kada atgausi. 
Dabar jis raganos valioje, beveik užmiršo ir tave, ir jūsų vaikus, 
ir visa kita. Net nežinau, ką reikia daryti, kaip jį išvaduoti. Be 
to, nesu ir labai sena, o ir išmintinga ne per labiausiai. Bet ka-- 

dangi tu mane taip pagerbei ir pavadinai močiute, aš vis tiek 
bandysiu tau kaip galėdama padėti. 

— Ak, kokia tu gera, — tarė princesė.— Kol gyva neužmiršiu, 
visada būsiu tau dėkinga. 

— Nesidžiauk iš anksto,— tarė senė.— Nesu tikra, kad bus 
kaip tu nori. Juk nežadėjau grąžinti tau vyro... O dabar būtų ge- 
riausia, kad šičia liktum nakvoti. Rytoj anksti rytą liepsiu kam 
nors parodyti tau kelią į raganos pilį. | 

Princesė pernakvojo oloje, o rytojaus rytą, kai vos pradėjo 
švisti rytų pakraštys, atsikėlė ir ėmė ruoštis į kelionę. Ji padavė 
ranką dutūkstantmetei senei Hentai, padėkojo, atsisveikino. Se- 
nė pasišaukė vieną savo proanūkį ir liepė palydėti princesę. Tai 
buvo mažytis susiraukšlėjęs trolis su didele smaila kepure ir ilga 
žila barzda. 

— Mudvi, ko gero, jau niekada nesusitiksim šiame gyveni- 
me,— tarė burtininkė.— Bet kadangi tu man padarei didelę gar- 
be, pavadinai močiute, aš noriu tau duoti atminimui nedidelę 
dovanėlę. Kaip matai, čia pinigų kapšelis. Kol jį turėsi, niekada 
skurdo neregėsi. Nors ir kiek sidabrinių iš jo išsiimtum, vis tiek 
jis visada bus pilnas. Jei kada nors sutiksi savo vyrą, žiūrėk, ir 
pravers mano dovana. O dabar linkiu tau laimingo kelio ir ko ge- 
riausios kloties gyvenime! 

Princesė padėkojo senei už pinigų kapšelį. Ir iš tikrųjų kap- 
šelis buvo ne tik pilnas pinigų, bet ir labai dailus bei brangus, 
visas iš šilko, auksu siuvinėtas. Ji mandagiai nusilenkė, įsikišo 
kapšelį į kišenę ir dar kartą atsisveikino. Paskui išėjo iš olos ir 
nusekė paskui trolį, kuris vedė ją per girias ir laukus, per kal- 
nus ir slėnius. 

Vakare, jau visai sutemus, princesė buvo taip pavargusi, kad 
neįstengė žingsnio žengti. Kai jau buvo bekrintanti ant žemės, 
trolis parodė į kelią. Pasukusi galvą princesė išvydo netoliese di- 
džiulę pilį su daugybe bokštų. Princesė bemat vėl atgavo jėgas, 
pamiršo nuovargį. Ji atsikėlė ir jau norėjo eiti. Bet tada trolis 
sulaikė ją. 

— Aš padariau viską, ką prosenelė liepė — tarė jis.— Ten 
gyvena ragana, ją turėsi pati susirasti. 

Jis nukėlė savo smailą kepurę, dailiai nusilenkė ir nukūrė 
atgal. 

Žąsidėje 


Princesė stovėjo valandėlę prie vartelių ir žiūrėjo į pilį. Jos 
sienos buvo storos, bokštai aukšti, o langų ilgiausios eilės. 

Čia uždarytas jos vyras! Dabar reikia kuo ryžtingiau veikti. 
Raganą tikriausiai ne taip lengva bus apgauti. Pagalvojusi apie 
tai princesė net sudrebėjo. Tačiau ji vis tiek turi gelbėti princą 
Hatą, nors dėl to reikėtų ir žūti. 

Galiausiai ji įsidrąsino, atsidarė vartelius ir įėjo į pilies kie- 
mą. Čia išvydo augalotą dailaus sudėjimo moterį, kuri ėjo tie- 
siai prie jos. Princesė tuojau suprato, kad čia ir bus toji ragana, 
išdidi, rami, apsitaisiusi gražia raudona suknele, siuvinėta auksu. 

— Kas tokia būsi ir iš kur keliauji? — paklausė ragana, dy- 
giomis akimis nužvelgusi viešnią. 

— Aš tik vargšė mergelė, — atsakė princesė.— Daugelį dienų 
keliavau per girias ir laukus, per kalnus ir slėnius. Taip pavar- 
gau, kad toliau eiti nebeįstengiu. Ar nebūtų čia pilyje man kokios 
nors tarnystės? 

Raganos akys pervėrė ją lyg smeigtukai, taip pasirodė prin- 
cesei. 

— Manai, kad aš suku galvą dėl kiekvieno valkatos, šliaužian- 
čio pro šalį — sušvokštė ji— Imsiu mat aš šitokią tarnystėn! 
Nešdinkis greičiau, kad man daugiau čia tavo nė kojos nebūtų! 

Princesė nusiminė išgirdusi raganos žodžius. Tačiau, vos tik 
pagalvojo apie akląjį princą Hatą, tuoj įgavo drąsos. 

“ — Žinoma, tavo valia,— nuolankiai tarė ji — 0 man ir per 
didelė garbė būtų tarnauti pačioje pilyje. Bet savo dideliam dvare 
tikriausiai turi kokią kamarėlę, kur aš vargšė galėčiau pailsėti 
keletą dienų? Už bet kokią kertelę būsiu tau dėkinga. 

Iš pradžių ragana ketino vėl atsakyti. Bet paskui staigiai šovė 
jai be galo linksma mintis. 

— Aha, jeigu tau vis tiek bet kokia kertė,— nusikvatojo ji — 
tai gali gauti, ko nori. Tu nakvosi... žąsidėje. Pati geriausia vie- 
ta tokiai žąselei! Ten tau patiks, saldžiai miegosi! 

Tada ji apsigręžė ir ėmė kopti rūmų laiptais aukštyn. Visą 
vakarą leipo juokais prisiminusi, kaip gudriai sumanė. Stačiai ne- 
tvėrė iš džiaugsmo pagalvojusi apie viešnią nešvarioje žąsidėje. 

Tik nebūtų taip džiūgavusi, jeigu būtų mačiusi, kas ten deda- 
si. 

Nuėjusi į žąsidę princesė tuoj atlapojo iki galo duris. Paskui, 

susiradusi didelę šluotą, pradėjo dailiai šluoti viduje ir aplinkui 
lauke. Nelengvas darbas, nes žąsidė buvo didelė, daug laikyta 
žąsų. Nuo amžių niekas jos nevalė, tačiau princesė buvo vikri, 
tik sukosi aplinkui. Iššlavusi pradėjo plauti. Ji trynė, šveitė, va- 
lė kiekvieną kampelį, dirbo iš peties. 

Netrukus grindys, sienos ir lubos net švytėjo. Tada princesė 
pasiėmė savo auksinį ratelį ir liepė priverpti gražiausių gijų iš 
šilko ir aukso. Paskui atsinešė lanktį, išlenkė siūlus. Išlenkusi 
pavertė lanktį staklėmis ir iš visų siūlų priaudė šilkinių, auksu. 
margintų drobių. Tada išklojo žąsidę iš vidaus ir lauko šilkais 
ir aukso audeklais, iš tolo viskas spindėjo. Nuo darbo taip -pa- 
vargo, kad tučtuojau turėjo gultis ir migti. Tačiau miegamasis tik- 
rai buvo vertas princesės! 

Rytojaus rytą atsikėlė anksti, prasiblaivė. Buvo gerai pailsėju- 
sį, vėl traukė darbas. Apžvelgusi savo vakarykštį triūsą, buvo 
visai patenkinta. Tada pasiėmė auksu siuvinėtą kapšelį, nuėjusi 
į krautuvę nusipirko valgymų, vyno ir visokių kitokių gėrybių, 
kurių buvo galima gauti už pinigus. Taip žąsidėje atsirado sta- 
las, suolai, sidabro lėkštės ir taurės. 

Princesė virė, kepė, ruošė prašmatnias vaišes. Pabaigusi viską 
nuėjo į rūmus ir paprašė, kad jai leistų pasikalbėti su karaliene. 

Ragana. tuoj nulipo laiptais ir šį sykį ji atrodė kur kas mei- 
lesnė. Ji jau buvo girdėjusi tarmnaites šnekant, kokie stebuklai 
dedasi žąsidėje. Tačiau išdidumas neleido jai .nueiti tenai pačiai 
ir pasižiūrėti, nors vos tvėrė iš smalsumo. 

Dabar turėjo vilties, kad viešnia pakvies į svečius. Taip ir bu- 
vo. 

— Tu buvai tokia gera ir davei nakvynę,— tarė princesė, — 
todėl noriu“ atsidėkoti. Ar negalėtumėt padaryti man garbę, gal 
šįvakar su princų Hatu ateitumėt pas mane į svečius? 

— Labai ačiū, — nusišypsojo ragana.— Kaip tik mano myli- 
mas sužadėtinis šiomis dienomis grįžo iš svečios šalies. Ten jis 
patyrė tiek nemalonių nuotykių, kad jo galva iki šiol neatsipei- 
kėjo. Jis visą laiką sapnuoja čiulbančius lapus, požemio sales 
ir kitokias kvailystes. Aš, žinoma, kiekvieną dieną duodu jam 
raminamo gėrimo, tačiau dar truks gera savaitė, kol jis galuti- 
nai pasveiks ir.mes galėsim kelti vestuves. O kol kas jam ne- 
valia niekur išeiti. Bet jo vietoj aš atsivesiu. savo podukrą, taigi 
vis tiek būsim trise prie stalo. | 

Princesei nelabai smagu pasidarė, kai išgirdo tokius žodžius. 
Tačiau nebuvo kas daryti, ji nusilenkė ir pasakė lauksianti vieš- 

nių vakare. Tada vėl sugrįžo į savo žąsidę. Čia ilgai sėdėjo ir 
mąstė, kaip perkalbėti raganą ir pasimatyti su princu Hatu. 

Galų gale sugalvojo vieną būdą ir manė, kad turėtų pasisekti. 
Ir vos spėjo, nes kaip tik tuo metu pamatė per kiemą ateinant 
raganą sykiu su jauna išblyškusia mergina. Princesė tuoj atidarė 
duris, mandagiai nusilenkė ir pakvietė į vidų. 

Žąsidėje stalas buvo nukrautas gardžiausių valgymų sidabro 
lėkštėse, krištolo taurės pripiltos raudono vyno, o aukso vazos 
„pilnos įvairiausių Vaisių. Moterys tuoj susėdo prie stalo ir ėmė 
ragauti. Princesė buvo kuo mandagiausia šeimininkė, kaip įma- 
nydama linksmino viešnias. Kai šios pavalgė bei atsigėrė ir bu- 
vo viskuo patenkintos, princesė pasiėmė ratelį ir liepė jam pri- 
verpti šilko siūlų. Ratelis taip sukosi, kad net ausyse zvimbė. 
Ir sustojo tik tada, kai princesė pati jam paliepė. 

Ragana baisiausiai nustebo. Kaip gyva nebuvo regėjusi tokio 
įdomaus daikto. Tučtuojau paklausė, ar negalėtų jai atiduoti šitą 
ratelį. 

— Ne, niekaip, — atsakė princesė.— Per brangus, kad galė- 
čiau atiduoti. 

— Ką gi — meldė ragana, — tai aš jį pirksiu. Tik sakyk, kiek 
kaštuoja? 

— Ne,-—- atsakė princesė — aš neprekiauju rateliais. Jeigu 
kada nors ir atsisakysiu šito daiktelio, tai tik ne už pinigus. 

— Tai ko nori? — paklausė ragana. 

— Maža ko aš noriu. — atsakė princesė— Bet tu tik supyksi 
išgirdusi mano norą, dėl to verčiau nė nekalbėti apie tai. 

— Ko man pykti? — suriko ragana.— Ko norėsi, to gausi, 
kam čia dar derėtis! 

— Gerai,— tarė princesė,— jei taip geidi, pasakysiu tau savo 
norą. Aš tau atiduosiu ratelį, bet su viena sąlyga! Leisk man šį- 
vakar susitikti su princu Hatu ir pasikalbėti vieniems kambaryje. 

„Ragana krūptelėjo ir pasižiūrėjo į nepažįstamąją piktomis 
akimis. 

— Juk ai taip ir maniau,— tarė princesė dėdamasi, kad tai 
jai daugiau nerūpi. — Tau nepatinka mano pasiūlymas, ir ko čia 
stebėtis. Nekalbėkim daugiau apie tai. Tegul bus, kaip buvo, o 
mes vis tiek liksim geros draugės: 

Tačiau ragana tuo tarpų suko galvą, kaip jai gauti brangų 
ratelį. Juk iš anksto galėjo duoti princui stipraus migdomojo 
gėrimo. Tada jis nei matys svetimos moteriškės, nei girdės, ką 
ji kalba. 

„ — Ne, ką tu,— tarė ragana paniekinamai >YpeoCamaE!: — Su- 
tinku, tebūnie taip, kaip tu nori, ir tuojau pat! 

Visos nuėjo į rūmus, tik princesei liepė palaukti prieškamba- 
ryje. 

Ragana paėmė taurę ir pripylė ją vyno. Į vyną įbėrė žiupsnį 
migdomųjų miltelių ir gerai išmaišė. Tada su taure nuėjo į prin- 
co kambarį. Podukrai liepė sekti iš paskos, ji turėjo paimti tuš- 
čią taurę ir išnešti atgal. 

-— O paskui pasislėpk princo kambaryje ir gerai klausyk, ką 
nepažįstamoji kalbės, — pasakė ragana podukrai.— Rytoj anksti 
rytą pakartosi man kiekvieną jos žodį! 

Mergaitė prižadėjo klausyti raganos. 

— Še, mano mielas prince Hatai,— šyptelėjo ragana priėjusi 
prie princo kėdės, — štai gėrimas, kurią.suteiks tau palaimą ir Ia- 
mMybę! Tada nebesapnuosi nei čiulbančių :lapų, nei požemio rū- 
mų, nei kitokių kvailysčių! 

Princas apčiuopė taurę ir išgėrė vienu atsikvėpimu. Tada pa- 
davė ją mergaitei, kuri nunešė į kitą kambarį. Paskui ši vėl su- 
grįžo atgal ir pasislėpė tamsiausiam kamputyje. Tuo tarpu mie- 
gas jau buvo suėmęs princą, jis atsilošė ir ias į nebūtį. 

Ragana.tik piktai nusišypsojo. 

Paskui grįžo į prieškambarį ir liepė princesei eiti pas princą. 

— Štai princas — piktdžiugiškai nusišiepė ji.— Kalbėkis su 
juo kiek nori, aš jums netrukdysiu! 

Ir išėjo, o princesė manė esanti viena su savo vyru. Ji atsi- 
klaupė ant kelių, apkabino jo kaklą ir ėmė kalbėti, kokia esan- 
ti laiminga, kad pagaliau jį radusi. 

Tačiau princas jai neatsakė, o kai ji geriau įsižiūrėjo prie- 
blandoje, pamatė, jog jis kietai miega. Tada nuliūdo ir ėmė verk- 
ti, 

— Princai Hatai,— šniurpščiojo ji, — princai Hatai, ar gali 
man atleisti? | 

Ir ji pradėjo vardyti visus blogus darbus, kuriuos padarė, ir 
tada, kai užsidegė žvakę ir pasižiūrėjo į jį jų požemio namuose, 
ir kai nesukliudė jo jauniausiajai seseriai ateiti pas jį girioje. 

Nors ir kaip prašė ir kūkčiojo, princas nepabudo ir neatsilie- 
pė. Tada ji visai nusiminė. Grąžė rankas ir apsipylusi ašaromis 
pasakojo, kokį ilgą kelią nukeliavo jo beieškodama. 

— Aš keliavau per girias ir laukus, per kalnus ir slėnius, — 
verkė ji.— Ryžausi lįsti net į trolių urvą norėdama sužinoti, kur 
tu esi. bi 

Tačiau viskas buvo tuščiai. Princas nepabudo ir negirdėjo nė 
vieno žodžio. Toks stiprus buvo migdomasis gėrimas, kurio jam 
buvo davusi ragana. 

Tuo tarpu išblyškėlė podukra stovėjo tamsiam kampe. Ji gir- 
dėjo kiekvieną žodį, ir jai buvo gaila princesės. Todėl prisiža- 
dėjo pati sau, kad niekada jos neišduos. 

Vos švintant, kai pradėjo gesti žvaigždės, ragana atėjo į 
princo kambarį. Pamačiusi, kas čia dedasi, visai apsidžiaugė. Da- 
bar princesė jai buvo skolinga ratelį, ji tuoj pat turėjo eiti į žą- 
sidę ir atnešti. Tuo tarpu ragana pasišaukė podukrą ir liepė vis- 
ką pasakoti. Tačiau mergaitė atsakė, jog nepažįstamoji tik klū- 
pojusi priešais princą Hatą, verkusi ir šnekėjusi kažką, bet, gir- 
di, nieko nebuvę galima suprasti. 

Ragana šypsodamasi paėmė auksinį ratelį. Tada nuėjo į savo 
slaptą kambarį ir pradėjo verpti. Kaip greitai bėgo siūlas, taip 
vikriai sukosi ir piktos jos mintys. 

Tik vienai princesei nebuvo smagu. Visą rytą sėdėjo ji žą- 
sidėje ir verkė parėmusi ranka galvą. Ašaros lyg tyri perlai rie- 
dėjo skruostais. 

Tačiau vidurdienį ji nusišluostė akis ir dėjosi esanti linksma. 
Pasiėmė auksu siuvinėtą kapšelį, nuėjusi nusipirko valgymų, vy- 
no ir visokių kitokių gėrybių, kurių buvo galima gauti už pini- 
gus. 

Princesė virė, kepė, ruošė prašmatnias vaišes. Pabaigusi vis- 
ką nuėjo į rūmus ir paprašė, kad jai leistų pasikalbėti su kara- 
liene. 

Ragana tuoj nulipo žemyn. Ji padėkojo už paskutinį susiti- 
kimą ir atrodė visai maloni. Ragana jau buvo girdėjusi tarnai- 
tes šnekant, kad žąsidėje vėl bus vaišės, ir vylėsi, kad nepažįsta- 
moji dar sykį ją pakvies. Gal ji turi daugiau tokių gerų daiktų 
kaip ratelis. 

— Tu buvai labai maloni, nepasididžiavai pavakaroti pas ma- 
ne — tarė princesė.— Ir mums buvo tikrai smagu, ar ne? Todėl 
manau, gal tu su savo podukra sutiktum ir šį vakarą Ž- 
čiuoti? 

— Ačiū. — vyptelėjo patenkinta ragana.— Mielai diašiui 

Princesė nusilenkė ir pasakė lauksianti viešnių vakare. Ta- 
da sugrįžo atgal į žąsidę. 

Neilgai trukus pamatė per kiemą ateinant raganą sykiu su iš- 
blyškusia mergina. Princesė tuojau atidarė duris, mandagiai nu- 
silenkė ir pakvietė į vidų. 

Žąsidėje stalas buvo nukrautas gardžiausių valgymų sidabro 

lėkštėse, „krištolo taurės pripiltos raudono vyno, o aukso vazos 
pilnos įvairiausių vaisių. Moterys tuoj susėdo prie stalo ir ėmė ra- 
gauti. Princesė buvo kuo mandagiausia šeimininkė, kaip įmany- 
dama linksmino viešnias. Kai šios pavalgė ir atsigėrė, princesė 
pasiėmė aukso lanktį ir liepė jam išlenkti ir priausti dailiausių 
šilko bei aukso audeklų. Viskas ėjosi taip greitai, kad viešnioms 
tik ausyse zvimbė. Ir sustojo lanktis tik tada, kai princesė pati 
jam paliepė. 

Ragana baisiausiai nustebo. Jau ratelis geras daiktas, bet čia 
dar geresnis. Kaip gyva nebuvo regėjusi tokio stebuklo. Tučtuo- 
jau paklausė, ar negalėtų jai atiduoti lanktį. 

„— Ne, niekų gyvų, —atsakė princesė.— Per brangus, kad 
galėčiau atiduoti. 

—-Ką gi — meldė ragana,— tai aš jį pirksiu. Tik sakyk, 
kiek kaštuoja. | 

— Ne,—atsakė princesė — aš neprekiauju lankčiais. Jeigu 
kada nors ir atsisakysiu šito daiktelio, tai tik ne už pinigus. 

— Tai ko nori? — paklausė ragana. 

„— Maža ko aš noriu, — atsakė princesė.— Bet tu tik supyksi 
išgirdusi mano norą, dėl to verčiau nė nekalbėti apie tai. 

Ragana suprato, ką ji turi galvoje, ir nužvelgė nepažįstamąją 
savo dygiomis akimis. 

— Aš taip ir maniau, — tarė princesė dėdamasi, kad tai jai 
daugiau nerūpi — Tau nepatinka mano pasiūlymas, ir ko čia ste- 
bėtis. Nekalbėsim daugiau apie tai. Tegul bus, kaip buvo, o mes 
vis tiek liksim geros draugės. 

Tačiau ragana jau buvo sugalvojusi, kad ir šį sykį verta sutik- 
ti su jos sąlyga. Juk ji iš anksto gali duoti princui stipraus mig- 
domojo gėrimo. Tada jis nei matys svetimos moteriškės, nei gir- 
dės, ką ji kalba. 

— Ne, ką tu, — tarė ragana paniekinamai šypsodamasi.— Su- 
tinku, tebūnie taip, kaip tu nori, ir tuojau pat. | 

Visos nuėjo į rūmus, tik princesei liepė palaukti prieškamba- 
ryje. | 

Ragana paėmė taurę ir pripylė ją vyno. Į vyną įbėrė didelį 
žiupsnį migdomųjų miltelių ir gerai išmaišė. Tada su gėrimu nu- 
ėjo į princo kambarį. Podukrai liepė sekti iš paskos, ji turėjo 
paimti tuščią taurę ir išnešti atgal. 

| — O paskui pasislėpk princo kambaryje ir gerai klausyk, ką 
nepažįstamoji kalbės— pasakė ragana podukrai— Rytoj anks- 
ti rytą pakartosi man kiekvieną jos žodį! 

Mergaitė prižadėjo klausyti raganos. 

— Še, mano mielas prince Hatai,— šyptelėjo ragana priėjusi 
prie princo kėdės,— štai gėrimas, kuris suteiks tau palaimą ir 
ramybę! Tada nebesapnuosi nei čiulbančių lapų, nei požemio Iū- 
mų, nei kitokių kvailysčių. 

Princas apčiuopė taurę ir išgėrė vienu atsikvėpimu. Tada pa- 
davė taurę mergaitei, kuri nunešė ją į kitą kambarį. Paskui vėl 
sugrįžo atgal ir pasislėpė tamsiausiam kamputyje. Tuo tarpu mie- 
gas jau buvo suėmęs princą, jis atsilošė ir paskendo į nebūtį. 

Ragana tik piktai nusišypsojo. 

Paskui grįžo į prieškambarį ir liepė princesei eiti pas princą. 

— Štai princas,— piktdžiugiškai nusišiepė ji — Kalbėkis su 
juo, kiek nori, aš jums netrukdysiu! 

Ir išėjo. Princesė manė esanti viena su savo vyru. Ji atsiklau- 
pė ant kelių, apkabino jo kaklą ir ėmė kalbėti, kokia esanti lai- 
minga, kad pagaliau jį radusi. 

Tačiau princas tylėjo, o kai ji geriau įsižiūrėjo prieblandoje, 
pamatė, jog jis kietai miega. Tada nuliūdo ir ėmė verkti. 

—"Princai Hatai.— šniurpščiojo ji, — princai Hatai, ar gali 
man atleisti? 

Ir ji pradėjo vardyti visus blogus savo darbus: ir tada, kai 
užsidegė žvakę ir pasižiūrėjo į jį jų požemio namuose, ir kai ne- 
sukliudė jauniausiajai jo seseriai ateiti pas jį girioje. 

Tačiau nors ir kaip prašė, kukčiojo, princas nepabudo ir ne- 
atsiliepė. Tada ji visai nusiminė. Ji grąžė rankas ir apsipylusi 
ašaromis pasakojo, kokį ilgą kelią nukeliavo jo beieškodama. 

— Aš keliavau per girias ir laukus, per kalnus ir slėnius, — 
verkė ji — Ryžausi lįsti net į trolių urvą, norėdama sužinoti, kur 
tu esi. 

Tačiau viskas buvo tuščiai. Princas nepabudo ir negirdėjo nė 
vieno žodžio. Toks stiprus buvo migdomasis gėrimas, kurio jam 
buvo davusi ragana. 


Tuo tarpu išblyškėlė podukra stovėjo tamsiam kampe. Ji gir- 
dėjo kiekvieną žodį, ir jai buvo gaila princesės. Todėl prisižadė- 
jo pati sau, kad niekada jos neišduos. | 

Vos švintant, kai pradėjo gesti Žvaigždės, ragana atėjo į prin- 
co kambarį. Pamačiusi, kas čia dedasi, labai nudžiugo. 

Dabar princesė jai buvo skolinga lanktį. Turėjo tuoj pat eiti 
į Žąsidę ir atnešti. Tuo tarpu ragana pasišaukė podukrą norėdama 
greičiau sužinoti, kaip nepažįstamoji elgėsi. Tačiau mergaitė at- 
sakė kaip ir pirmą kartą, kad nepažįstamoji tik klūpojusi prie- 
šais princą Hatą, verkusi ir šnekėjusi kažką, bet, girdi, nieko ne- 
buvę galima suprasti. | 

Ragana tik pasitrynė rankas ir šypsodamasi paėmė lanktį. Ta- 
da nuėjo į savo slaptą kambarį ir sėdo prie lankčio. Kaip greitai- 
bėgo ant lankčio siūlas, taip vikriai sukosi ir piktos jos mintys. 

Tik vienai princesei nebuvo smagu. Visą rytą ji sėdėjo žąsi- 
dėje ir verkė parėmusi ranka galvą. Ašaros lyg tyri perlai rie- 
dėjo skruostais. 

Tačiau vidurdienį ji nusišluostė akis ir dėjosi esanti linksma. 
Pasiėmė auksu siuvinėtą kapšelį, nuėjusi nusipirko valgymų, Vy- 
no ir visokių kitokių gėrybių, kurių buvo galima gauti už pini- 
gus. 

Princesė virė, kepė, ruošė dar prašmatnesnes vaišes negu pra- 
ėjusius vakarus. Juk tai buvo paskutinis kartas. Jeigu nepavyks 
pasikalbėti su princu Hatu šiąnakt, tada visos viltys žuvusios. 

Pabaigusi viską nuėjo į rūmus ir paprašė, kad jai leistų 
pasikalbėti su karaliene. 

Ragana tuoj nulipo žemyn. Ji padėkojo už paskutinį susitiki- 
mą ir atrodė visai maloni. Ragana jau buvo girdėjusi tarnaites 
šnekant, kad žąsidėje vėl bus vaišės, ir vylėsi, kad nepažįstamoji 
dar sykį ją pakvies. Gal ji turi daugiau tokių gerų daiktų kaip 
ratelis ir lanktis. 

— Tu buvai tokia maloni ir nepasididžiavai pasisvečiuoti pas 
mane vakar ir užvakar, — tarė princesė— Ir mums buvo tikrai 
smagu, ar ne? Todėl manau, gal su savo podukra sutiktum ir šį 
vakarą pasisvečiuoti pas mane?, 

— Ačiu — vyptelėjo patenkinta ragana— Mielai ateisim! 

Princesė nusilenkė ir pasakė lauksianti viešnių vakare. Tada 
sugrįžo atgal į žąsidę. 

Neilgai trukus pamatė per kiemą ateinant raganą sykiu su iš- 
blyškusia mergina. Princesė tuoj atidarė duris, mandagiai nusi- 
lenkė ir pakvietė į vidų. 

Žąsidėje stalas buvo nukrautas gardžiausių valgymų sidabro 
lėkštėse, krištolo taurės pripiltos raudono vyno, o aukso vazos 
pilnos įvairiausių vaisių. Moterys tuoj susėdo prie stalo ir ėmė 
ragauti, Princesė buvo kuo mandagiausia šeimininkė, kaip įma- 
nydama linksmino viešnias. Kai šios pavalgė ir pagėrė, princesė 
pasiėmė auksu siuvinėtą pinigų kapšelį, mestelėjo jį aukštyn, ir 
sidabriniai ėmė byrėti iš jo. 

Pinigai krito ir krito, ir netrukus ant grindų kūpsojo sidabro 
krūva. Princesė turėjo sustabdyti kapšelį, kad netektų laipioti 
per pinigus. 

Ragana baisiausiai nustebo. Jau ratelis ir lanktis buvo geri 

daiktai, tačiau kapšelis, nors ir mažas, vertingesnis už anuos 
abu. Kain gyva nebuvo regėjusi tokio stebuklo. Tučtuojau pa- 
klausė, ar negalėtų jai atiduoti kapšelio. 

— Ne, nieku gyvu, — atsakė princesė— Per brangus, kad 
galėčiau atiduoti. 

— Ką gi, tada aš galiu jį nupirkti, — meldė ragana.— Tik sa- 
kyk, kiek kaštuoja. 

— Ne,— atsakė princesė — aš neprekiauju kapšeliais. Jeigu 
kada nors ir atsisakysiu šito daiktelio, tai tik ne už pinigus. 

— Tai ko nori? — paklausė ragana. 

— Maža ko aš noriu,— atsakė princesė.— Bet tu tik supyksi 
išgirdusi mano norą, dėl to verčiau nė nekalbėti apie tai. 

Šį kartą ragana baisiai nekantravo. 

— Suprantu, ką turi galvoje,— tarė ji—- Tik eime, tuoj ga- 
lėsi gauti tą, ko nori. 

Visos nuėjo į rūmus, kur princesė kaip paprastai turėjo pa- 
laukti prieškambaryje. 

Ragana paėmė taurę ir Bio ją Vyno. Į vyną įbėrė didelį 
žiupsnį migdomųjų miltelių ir gerai išmaišė. Tada su gėrimu nu- 
ėjo į princo kambarį. Podukrai liepė sekti iš paskos, ji turėjo 
paimti tuščią taurę ir išnešti atgal. 

— O paskui pasislėpk princo kambaryje ir gerai klausyk, ką 
nepažįstamoji kalbės — pasakė ragana podukrai— Rytoj anksti 
rytą pakartosi man kiekvieną jos žodį! 

Mergaitė prižadėjo klausyti raganos. 

— Še, mano mielas. princai Hatai,— šyptelėjo ragana priėju- 
si prie princo kėdės,— štai gėrimas, kuris suteiks tau palaimą ir 
ramybę! Tada nebesapnuosi nei čiulbančių lapų, nei požemio 
rūmų, nei kitokių kvailysčių. 

Princas čiupo taurę ir jau norėjo išgerti vienu atsikvėpimu. 
Bet pastebėjo, kad raganos podukra merkia jam ir purto galvą. 

Jis suprato, jog mergaitė nori jį perspėti. Todėl prisikišo taurę 
prie lūpų ir apsimetė geriąs. Bet taurė buvo pilnutėlė, kai pa- 
davė mergaitei — nė lašelio neišgerta. Podukra nunešė taurę į ki- 
tą kambarį ir išliejo lauk migdomąjį gėrimą. Paskui vėl sugrįžo 
atgal į kambarį ir pasislėpė tamsiausiam kampe. 

Tuo tarpu princas pamažu nusviro ant atlošo, užsimerkė dė- 
damasis, jog miega ir nieko nei girdi, nei mato. 

Ragana tik piktai nusišypsojo. 

Paskui grįžo į prieškambarį ir liepė princesei eiti pas princą. 

— Štai princas,— tarė ji. — Kalbėkis su juo kiek nori, aš jums 
netrukdysiu. 

Ir išėjo, o princesė manė esanti viena su savo vyru. Ji atsi- 
klaupė ant kelių, apkabino jo kaklą ir ėmė kalbėti, kokia esanti 
laiminga, kad pagaliau jį radusi. 

Tačiau princas jai neatsakė. Jis buvo apkvaitęs nuo raganos 
kerų ir migdomųjų gėrimų. Todėl niekaip negalėjo suprasti, kas 
tokia princesė. 

—- Ką ji čia sakot — galvojo jis.— Ir kas tokia galėtų būti, 
kad kalba tokiu švelniu ir maloniu balsu? 

Kai princas Hatas neatsiliepė, princesė nusiminusi įsmeigė į 
jį akis. Manė, kad jis taip pat kietai miega, kaip ir anais kartais. 
Ji labai nuliūdo ir ėmė verkti. 

— Princai Hatai— šniurpščiojo ji — princai Hatai, ar gali 
man atleisti? 

Ir ji pradėjo vardyti visus blogus darbus, kuriuos padarė ir 
tada, kai užsidegė žvakę ir pasižiūrėjo į jį jų požemio namuose, 
ir kai nesukliudė jo jauniausiai seseriai ateiti pas jį girioje. 

Tačiau nors ir kaip ji prašė kukčiodama, princas neatsiliepė. 
Jis tik klausėsi, ką ji kalba, bet nieko negalėjo suprasti. 

Vis dėlto po kiek laiko jo protas pradėjo skaidrėti. Jis prisi- 
minė savo žmoną ir vaikučius, viską, kas atsitiko, kai jie išsis- 
kyrė. Ir jam atrodė, jog pabudo iš ilgo sunkaus miego, bet ne- 
turėjo jėgų nieko pasakyti. 

"Tada princesė visai nusiminė. Ji grąžė rankas ir apsipylusi 
ašaromis pasakojo, kokį ilgą kelią nukeliavo jo beieškodama. 

— Aš keliavau per girias ir laukus, per kalnus ir slėnius, — 
verkė ji.— Ryžausi lįsti net į trolių urvą norėdama sužinoti, kur 
tu esi. 

Kai princas suprato, kiek ji iškentėjo, kraujas užvirė širdy- 
je. Jis staiga pašoko, griebė princesę į glėbį ir ėmė bučiuoti. Ir 
štai ašaros bei aimanos pavirto į begalinį džiugesį. Princas ir 
princesė kone užmiršo, kur jie yra, tokia buvo laimė vėl pasi- 
justi drauge. 

Šitaip bestovėdami kartu ir užmirše visą pasaulį jie išgirdo 
kažką sėlinant iš tamsos. Tai buvo raganos podukra. Princesė iš- 
sigando: ji buvo tikra, kad išblyškėlė mergina juos -išdūos. 

Tačiau podukra prabilo labai meiliai ir prašė nesijaudinti. 

— Nebijokit,— tarė ji —aš jūsų neišduosiu. Atvirkščiai, 
padėsiu kaip galėdama. Nemanykit, kad aš kokia raganos paka- 
likė ir darau, kaip ji nori. Ne, mano tėvas buvo toks pat princas 
kaip tu, princai Hatai. Ragana užbūrė jį lygiai taip kaip dabar 
tave. Bet jis nusikamavo ir mirė iš sielvarto, o nuo to laiko aš 
buvau priversta gyventi raganos rūmuose ir klausyti jos niekšin- 

gų įsakymų. Labai norėčiau iš čia ištrūkti, ir jeigu mes visi veik- 
tume išvien, gal mums pavyktų nugalabyti prakeiktą raganą. 

Kai išgirdo šiuos žodžius, princui ir princesei atlėgo širdis. 
Jie paprašė merginą atsisėsti su jais kartu kamputyje ir nuspręs- 
ti, ką toliau daryti. 

— Jūs tikriausiai žinot, — pradėjo mergaitė, — kad vienintelis 
būdas ją pribaigti — tai sudeginti? 

Ne, niekada BEgirdėlę; atsakė šie. Tiktai galį įsivaizduoti, kaip 
tai daroma. 

— Tad paklausykit manęs,— tarė mergaitė.— Bus geriausia, 
jei iš pradžių mes neišsiduosim. Rytoj ragana ateis ir klaus ta- 
ve, princai Hatai, ar jau greitai bus galima kelti vestuves. Tu 
būtinai atsakyk, jog galima tuojau. Ji bemat ims kviesti visą sa- 
vo bjaurią giminę, nes gaudama tokį vyrą žada kelti nepapras- 
tai iškilmingą puotą. Be to, dabar ji žino, kad tu, princese, gar- 
džiai darai valgyti, už tave geriau nemoka niekas visoje jos ka- 
ralystėje. Ir tikrai paklaus, kaip minkštai išvirti mėsą. 

— Juk aš net supratimo neturiu, kaip minkštai išvirti — tarė 
princesė. 

— Nesvarbu,— padrąsino išblyškėlė megaitė— Tu tik pasa- 
kyk: „Girdėjau, kad ugnis turi būti kuo karščiausia. Ir virti rei- 
kia tol, kol katilo dugnas pamėlynuos“. Jeigu tik judu padarysit, 
kaip sakiau, visa kita aš pabaigsiu. 

Princesė ir princas padėkojo mergaitei ir prižadėjo daryti 
taip, kaip ji liepė. 

Paskui ilgai sėdėjo ir kalbėjosi. Kalbėjosi apie vaikus, apie 
lazdyną ir namus po juo. O išblyškėlė mergaitė pasakojo apie 
savo tėvą, kuris buvo geras ir doras, bet daug prisikentėjo nuo 
raganos žabangų. 

Anksti paryčiais, kai žvaigždės pradėjo gesti, mergaitė vėl 
pasislėpė savo kamputyje, o princas Hatas atsilošė į kėdės atkal- 
tę ir užsimerkė. Princesė atsiklaupė priešais jį, suėmė jo ran- 
ką ir apsimetė nuliūdusi. 

Tučtuojau į princo kambarį atėjo ragana. Pamačiusi, kas čia 
dedasi, labai apsidžiaugė. Dabar princesė jai buvo skolinga pi- 
nigų kapšelį, ji tučtuojau turėjo eiti į žąsidę ir atnešti. Tuo tarpu 
ragana pasišaukė savo podukrą ir liepė pasakoti, ką nepažįsta- 
moji veikė. Tačiau mergaitė atsakė, kaip ir anuos sykius, jog ne- 
pažįstamoji tik klūpojusi priešais princą Hatą, verkusi ir šnekė- 
jusi kažką, bet, girdi, nieko nebuvę galima suprasti. 

Ragana pasitrynė rankas ir. šypsodamasi paėmė kapšelį. Ta- 

da nuėjo į savo slaptą kambarį ir pradėjo berti sidabrinius iš 
auksų siuvinėto kapšelio. Kaip kapšelis buvo pilnas sidabrinių, 
taip jos galva buvo pilna piktų minčių. 


Išsivadavimas 


Bežiūrint, kaip byra pinigai, raganai staiga šovė gera min- 
tis. Juk dabar kaip tik bus už ką kelti prašmatnias vestuves. Ji 
pasikvies visus savo gimines, trolius ir nykštukus, raganas ir mil- 
žinus. Visi galės valgyti ir gerti kiek telpa. Kol ji turi bran- 
gų kapšelį, niekas neįstengs jos apvalgyti, ji tuo neabejojo. 

Taigi tuoj pat nuėjo į princo kambarį — gal jis pakankamai 
sutvirtėjęs, jau galės vesti. 

— Mano mielas prfincai Hatai,— tarė ji — ar jau galime kelti 
vestuves? 

— Ką gi, jei nori, — atsakė princas.— Galim — iš mano pu- 
sės nėra kliūčių. | 

Ragana taip apsidžiaugė, kad nežinojo, ant kurios kojos sto- 
vėti, 

— Kaip man sekasi,— nusikvatojo ji.— Užvakar gavau ra- 
telį. Vakar lanktį, o šiandien šilkinį kapšelį. O čia dar mylimas 
sužadėtinis davė sutikimą! Dabar belieka iškelti puotą, ir ne bet 
kokią. 

Ir ji pradėjo kviesti svečius. Išsiuntė kvieslius į rytus ir va- 
karus, į šiaurę ir pietus. Visi giminės turėjo būti sukviesti, di- 
deli ir maži. Šimtas trolių ir milžinų, du šimtai trolių pačių ir ra- 
ganų ir trys šimtai troliukų ir kipšiukų. Visiems buvo pasakyta 
iš anksto, kad jie galės valgyti kiek telpa. 

Paskui kaip viesulas ėmė suktis į visas puses, ir per trumpą 
laiką viskas rūmuose buvo apversta aukštyn kojomis. Viskas tu- 
rėjo būti padaryta puikiai, nieko nepašykštėta, 

Tada liepė atgabenti didžiulį katilą, į kurį tilpo aštuoniolika 
jaučių. Ir užkaitė pirmą virimą, labai buvo svarbu, kad pasisek- 
tų, nes-šia Mėsa ketino vaišinti garbingiausius svečius. 

Kai ugnis įsiliepsnojo ir jau reikėjo dėti jaučius į katilą, ra- 
gana prisiminė, kokia gardžia ir minkšta mėsa ją vaišino nepa- 
žįstamoji. Taigi liepė pašaukti princesę ir paklausė, ką reikia 
daryti, kad mėsa būtų minkšta. 

— O, juk tu geriau žinai už mane,— tarė princesė.— Bet aš 
girdėjau, kad ugnis turi būti kuo karščiausia. Ir virti tol reikia, 
kol katilo dugnas pamėlynuos. 

Šitoks patarimas pasirodė raganai labai protingas. Ir ji lie- 
pė dar labiau pakurstyti ugnį po katilu, vanduo ėmė kunkuliuo- 
ti ir taškytis per katilo kraštus. 

Kai mėsa gerokai pavirė, ragana liepė pastatyti prie katilo 
kopėčias. Tada paprašė princesę, kad pasilypėtų ir žvilgteltų, ar 
katilo dugnas dar ne mėlynas. O podukrai liepė stovėti ir lai- 
kyti kopėčias. 

Princesė užsilipo, pasilenkė ir pasižiūrėjo į vandenį. 

— Ne,— tarė ji, — jokio mėlynumo dar nematau. 

— Tikra bėda,— sušvokštė ragana.— Lipk žemėn, dar smar- 
kiau pakursim ugnį. 

Princesė nulipo žemyn, dar įmetė malkų į ugnį. Katilas kun- 
kuliavo ir ūžė. 

Kai mėsa dar gerokai pavirė, ragana paprašė princą Hatą, 
kad pasilypėtų ir žvilgteltų, ar katilo dugnas dar ne mėlynas. O 
podukrai liepė stovėti ir laikyti kopėčias. 

Princas užsilipo, pasilenkė ir pasižiūrėjo į vandenį. 

— Ne,— tarė jis, — jokio mėlynumo dar nematau. 

— Baisiai keista,— sušvokštė ragana.— Juk toks karštis, net 
katilas cypia. Reikėjo geriau pažiūrėti. Lipk žemėn, mano mielas 
princai Hatai, eisiu aš pati patikrinti. Laikyk gerai kopėčias, mer- 
giote! 

Princas nulipo. žemėn, o ragana užkopė aukštyn. Ji užsigulė 
ant katilo krašto ir savo dygiomis akimis ėmė spoksoti į kunku- 
liuojantį burbuliuojantį vandenį. Tačiau jokio mėlynumo neva- 
liojo įžiūrėti. Tada supyko ir dar labiau pasilenkė ant verdan- 
čio katilo. 

Ir kaip tik tuo metu, kai ji šitaip pasilenkusi žiūrėjo į kunku- 
liuojantį vandenį, podukra kilstelėjo kopėčias. Truputį kilstelė- 
jo, bet tiek ir tereikėjo. 

Ragana susvirduliavo ir stačia galva nugarmėjo į katilą, ver- 
dančio vandens purslai tik patiško į šalis. Ji suriko bjauriausiai. 
Bet netrukus stojo tyla. Nieko daugiau nebuvo girdėti, vien van- 
dens kunkuliavimas. Podukra, princas ir princesė ilgai stovėjo 
tylėdami ir klausėsi. 

O paskui nusprendė, jog nėra ko laukti, kol susirinks šeši šim- 
tai svečių. Todėl pasiėmė auksinį ratelį, auksinį lanktį ir auksu 
siuvinėtą pinigų kapšelį ir iškeliavo iš raganos karalystės per 
kalnus ir slėnius, per girias ir laukus. 


Keliavo keliavo, o kai žvaigždės pradėjo gesti, iš tolo pa- 
matė prieš saulę auksu spindinčią pilį. Dar arčiau priėję išvydo, 


205 


jog pilies kieme žaliuoja lazdynų krūmas. O kai visai priartėjo, 
išgirdo, kaip nuo lazdyno sklinda nuostabūs arfos garsai ir pau- 
kščių čiulbėjimas. 

Princesės širdis pradėjo tankiau plakti, nes ji tuoj atpažino 
tris čiulbančius lapus. Tai buvo tie patys lapai, kurių ji taip 
troško, kurie vėliau ją.tiek sykių guodė požemio rūmuose. O 
dar labiau nudžiugo ir ji, ir princas, kai priėjo prie žalio lazdy- 
nų krūmo. 

Ten stovėjo visos trys princo seserys, čia princas su prince- 
se vėl išvydo savo du sūnus ir dukrelę. Visas rūmų kiemas bu- 
vo pilnas žmonių — tai buvo princo Hato pavaldiniai. O kai 
princas su princese užkopė rūmų laiptais, princas Hatas buvo 
paskelbtas karaliumi, o princesė karaliene. 

Paskui jie gyveno ilgai ir laimingai. O pasakojimas apie prin- 
cą Hatą ir jo princesę bei jų ištikimą meilę sklido po visą pa- 
saulį. 

O rūmų kieme tebeaugo amžinai žalias lazdynas. Viršūnėje 
kybojo trys čiulbantys lapai, jie tilindžiavo ir čiulbėjo be palio- 
vos metų metus. 

Vaikai nerasdavo geresnės vietos žaisti ir išdykauti kaip po 
lazdynu. O seni žmonės eidami pro šalį prie savo darbų taip pat 
kiekvieną kartą stabteldavo atsipūsti. | 

Dar ir šiandien, jei kam liūdna ar sunku, užtenka tik pasiklau- 
syti trijų čiulbančių lapų. Tuoj žmogus pasijunta linksmas, 
žvalus ir laimingas kaip vaikas. 


TRYS SENES 


Kitados gyveno princas, o netoliese ir princesė. Jie labai my- 
lėjo vienas kitą. Jaunoji princesė buvo švelnutė, daili, niekas 
apie ją blogo žodžio negalėjo pasakyti, bet ji daugiau mėgo iš- 
dykauti ir žaisti, negu siuvinėti ar triūsti po namus. Senajai ka- 
raliene: tai nepatiko, ji sakė, jog norinti turėti tokią darbščią ir 
vikrią marčią, kokia ji pati buvo jaunystėje. Užtat kaip įmany- 
dama stengėsi sukliudyti princui vesti princesę. | 

Kai karalienė niekaip nenusileido, princas vieną dieną nuėjo 
pas ją ir pasakė, girdi, išbandykime mano sužadėtinę, ką gali 
žinoti, gal reikalo prispirta bus tokia pat darbšti kaip karalienė. 
Visiems atrodė, jog toks pasiūlymas per drąsus: princo motina 
buvo nepaprastai vikri moteriškė, verpė, siuvo ir audė dieną 


206 


naktį, niekas su ja negalėjo susilyginti. Pagaliau princo prašymas 
buvo išklausytas. Princesė buvo įvesta į atskirą kambarį, ir ka- 
ralienė paliko jai kuodelį linų. Girdi, turinti tuos linus suverpti, 
kol patekės saulė, kitaip negalėsianti tekėti už princo. 

Likusi viena princesė nusiminė, nes gerai žinojo, kad neva- 
lios suverpti karalienės linų, tačiau nenorėjo prarasti savo my- 
limo jaunojo princo. Taigi vaikščiojo po kambarį iš kampo į 
kampą ir verkė. Staiga tyliai tyliai atsivėrė durys, ir įėjo mažu- 
lytė seneliukė, keista pažiūrėti. Jos kojos buvo tokios didelės, 
kad stačiai negalėjai atsistebėtį. 


— Labą vakarą! — pasisveikino ji. 
— Labą vakarą! — atsakė princesė. 
— Ko princesė šįvakar tokia nusiminusi? — paklausė senė. 


— Kur nebūsiu nusiminusi,— atsakė princesė.— Karalienė lie- 
pė suverpti kuodelį linų. Jeigu nesuverpsiu, kol saulė patekės, 
neteksiu princo, kurį taip myliu. 

— Nesirūpink! — atsakė senė.— Jei tik tokia tavo bėda, pa- 
gelbėsiu tau.— Bet turėsi išpildyti vieną mano prašymą, kurį tuoj 
pasakysiu. | 

Princesė labai apsidžiaugė ir paklausė, koks tas jos prašymas. 

— Štai, — tarė senė, — mane visi vadina Tetule Didžiakoje. 
Ir man nereikia kitokio atlyginimo už pagalbą, tik pakviesk į 
savo vestuves. Nė karto nebuvau vestuvėse nuo to laiko, kai ka- 
ralienė, tavo anyta, tekėjo. 

Princesė mielai sutiko, ir jos išsiskyrė. Senė išėjo sau, o 
princesė atsigulė miegoti, nors visą ilgą naktį niekaip nevaliojo 
sudėti bluosto. 

Anksti rytą, vos prašvitus, atsivėrė durys, ir įėjo senučiukė. 
Ji pritykino prie princesės ir padavė jai sruogą siūlų. Siūlai 
buvo baltutėliai kaip sniegas ir plonučiukai kaip voratinklis. 

— Žinai, — tarė senučiukė,— tokius gražius siūlus verpiau tik 
tada, kai karalienė ruošėsi tekėti, nuo to laiko daugiau nepasi- 
taikė. Bet seniai tas buvo. | 

Senučiukė dingo, ir princesė saldžiai užmigo. Bet netrukus ją 
pažadino senoji karalienė: ji stovėjo prie lovos ir klausė, ar 
linai jau suverpti. Tada princesė ir padavė siūlus manydama, kad 
karalienė bus patenkinta, bet toji nelabai džiaugėsi. 

Po kiek laiko karalienė pasakė, jog norinti duoti princesei 
naują darbą. Taigi nuvedė princesę į kambarį, padavė siūlus, 
pastatė stakles ir liepė išausti iš siūlų audeklą. Darbas turi būti 
baigtas ligi saulės tekėjimo, kitaip, girdi, negalėsianti tekėti už 
princo. 

Likusi viena princesė pradėjo graudžiai verkti, nes žinojo, 
kad niekaip neišaus audeklo iš karalienės siūlų, tačiau nenorėjo 
prarasti jaunojo princo, kurį labai mylėjo. Tik staiga tyliai tyliai 
atsivėrė durys, ir įėjo mažulytė senučiukė, baisiai keista, Jos už- 
pakalis buvo toks storas, kad stačiai negalėjai atsistebėti. 

— Labą vakarą! — pasisveikino ji. 

— Labą vakarą! — atsakė princesė. 

— Ko princesė tokia nusiminusi? — paklausė senučiukė. 

— Kur nebūsiu nusiminusi — atsakė  princesė.— Karalienė 
liepė iš šitų siūlų išausti audeklą. Jeigu neišausiu, kol saulė pa- 
tekės, neteksiu princo, kurį taip myliu. 

— Nesirūpink! — tarė senučiukė.— Jei tik tokia tavo bė- 
da, pagelbėsiu tau. Bet turėsi man kai ką pažadėti. Aš vadinuo- 
si Tetulė Storašlaunė, man nieko nereikia, tik pakviesk į savo 
vestuves. Nė karto nebuvau vestuvėse nuo to laiko, kai kara- 
lienė, tavo anyta, tekėjo. 

Princesė pažadėjo ir senučiukei išėjus atsigulė, tačiau visą 
ilgą naktį niekaip nevaliojo sudėti bluosto. 

Anksti rytą atsivėrė durys, ir įėjo senučiukė. Ji pritykino 
prie princesės ir padavė jai audeklą, kuris buvo baltutėlis kaip 
sniegas ir tankus kaip oda, dar niekas nebuvo tokio matęs. 

— Žinai — tarė senučiukė,— tokį lygų audeklą audžiau tik 
tada, kai karalienė ruošėsi tekėti, nuo to laiko daugiau nepasi- 
taikė. Bet tas buvo seniai. 

Taip pasakiusi ji dingo, o princesė užmigo. Tačiau netrukus 
ją pažadino senoji karalienė ir klausė, ar audeklas gatavas. Prin- 
cešė padavė jai gražųjį audeklą manydama, kad karalienė bus 
patenkinta, bet toji nelabai džiaugėsi. 

Princesė jau tikėjosi, kad karalienė neduos jai daugiau dar- 
bų. Tačiau karalienė kitaip manė. Po valandėlės ji liepė nunešti 
audeklą atgal į kambarį: girdi, princesė turinti pasiūti iš to au- 
deklo marškinius savo sužadėtiniui. Marškiniai turi būti gata- 
vi ligi saulės tekėjimo, kitaip, girdi, niekada negalėsianti tekėti 
už princo. | 

Likusi viena princesė vėl pradėjo graudžiai verkti, nes tikrai 
žinojo, kad nepasiūs nieko iš karalienės audeklo, tačiau neno- 
rėjo prarasti jaunojo princo, kurį taip mylėjo. Tik staiga tyliai 
tyliai atsivėrė durys, ir įėjo mažulytė senučiukė, baisiai keista. 
Jos rankos nykštys buvo toks didelis, kad stačiai negalėjai atsi- 
stebėti. | 

— Labą vakarą! — pasisveikino ji. 

--- Labą vakarą! — atsakė princesė. 

— Ko princesė sėdi čia tokia nusiminusi? — paklausė ji. 

— Kur nebūsiu nusiminusi — atsakė princesė— Karalienė 
liepė iš šito audeklo pasiūti princui marškinius, o jeigu nepasiū- 
siu iki saulės tekėjimo, neteksiu sužadėtinio, kurį taip myliu. 

— Nesirūpink! —- tarė senučiukė.— Jei tik tokia tavo bėda, 
pagelbėsiu tau. Aš vadinuosi Tetulė Didžiapirštė ir man nieko 
nereikia, tik pakviesk į savo vestuves. Nebuvau vestuvėse nuo 
to laiko, kai karalienė, tavo anyta, tekėjo. 

Princesė mielai prižadėjo, ir jos išsiskyrė. Paskui princesė už- 
migo ir taip kietai miegojo, kad nė karto net savo sužadėtinio 
nesapnavo. 

Anksti rytą atsidarė durys, ir įėjo senučiukė. Ji pritykino prie 
princesės, pasižadino ją ir padavė kelerius marškinius, taip dailiai 
pasiūtus, kad niekas nebuvo tokių matęs. 

— Žinai, — tarė senučiukė,— šitaip siuvau tik. tada, kai pati 
„karalienė tekėjo. Bet tas buvo seniai. 

Taip pasakiusi senučiukė dingo, nes tarpduryje jau stovėjo 
karalienė ir klausė, ar marškiniai gatavi. Princesė padavė jai 
gražius siuvinius. Karalienė taip supyko, kad net akys sužaiža- 
ravo. Ir pasakė: 

— Gerai, turėkis jį! Niekad nebūčiau pagalvojusi, kad tu iš 
tikrųjų tokia darbšti — Ir nuėjo taip trenkusi durimis, kad net 
sienos sudrebėjo. 

Taigi princui ir princesei buvo leista tuoktis ir pradėta ruošti 
vestuves. Tik princesė nelabai džiaugėsi pagalvojusi, kokių keis- 
tų viešnių sulauks. Laikas slinko, buvo iškeltos šaunios vestu- 
vės pagal visus papročius. Jaunoji žvalgėsi aplinkui, bet senu- 
čiukių niekur nesimatė. Tik jau visai prieš sėdant už stalo prin- 
cesė pamatė visas tris senučiukes menės kamputyje prie atskiro 
stalo. Tada karalius pakilo ir paklausė, kas čia per viešnios, ku- 
rių jis iki šiol nėra regėjęs. 

Vyriausioji iš jų atsakė: 

— Aš vadinuosį Tetulė Didžiakojė. Mano tokios didelės ko- 
jos todėl, kad per gyvenimą teko labai daug verpti. 

—- Aha,-—- tarė karalius, — tada mano marti niekada neverps. 

Tada jis paklausė kitą senučiukę, kodėl ji taip neįprastai atro- 
danti. Šioji pasakė: 

— Aš vadinuos Tetulė Storašlaunė. Mano toks didelis užpa- 
kalis todėl, kad visą gyvenimą audžiau ir audžiau. 

-— Aha,—“ tarė karalius, — tada mano marti daugiau neaus. 

Tada jis paklausė trečiąją senučiukę, kuo ji vardu. 

— Aš vadinuosi Tetulė Didžiapirštė, mano toks didelis nykš- 
tys, kadangi visą gyvenimą siuvau ir siuvau. 

*— Aha, — tarė karalius — tada mano marti ir siūti niekada 
nesiūs. 

Taip ir buvo. Gražioji princesė ištekėjo už princo ir kaip gyva 
niekada nei verpė, nei audė, nei siuvo. 

;Kai vestuvės pasibaigė, senučiukės iškeliavo savo keliu, nie- 
kas. 4ematė netgi kur, kaip niekas nežinojo, iš kur jos atsirado. 
O" princesė laiminga ir patenkinta gyveno su savo vyru, viską 
darė ramiai, taikiai, tik ne tokia buvo smarkuolė kaip griežtoji 
Šaralienė. | 


2 PRINCAS ANESIDĖJUS IR 
PRINCESĖ MESERIMĖJA 


Senų senovėje gyveno karalius ir valdė didžiulę karalystę. 
Dažnai jis išplaukdavo su savo laivais ir nusiaubdavo svečias ša- 
lis. Vieną kartą, jau grįžtant namo, jo laivas staiga sustojo vi- 
duryje jūros — ir nė krust. Neplaukia toliau, ir viskas, ir nie- 
kas nežino kodėl. Pats karalius nuėjo į laivo pirmgalį pažiūrėti, 
kas darosi. O čia, netoli laivo, besisupanti ant bangos undinė. 
Karalius tuoj suprato, kad ji ir bus sulaikiusi laivą. Taigi pa- 
klausė, ko ji nori. 

Undinė nusišypsojo savo baltais dantimis. 

— Tuojau sužinosi — tarė ji — Niekaip neišsikapstysi iš šios 
vietos, jei neprižadėsi man pirmo gyvo daikto, kurį sutiksi savo 
krante. 

Karalius nelabai norėjo duoti tokį pažadą. Bet kadangi kitaip 
nebuvo vilties plaukti toliau, jis galų gale buvo priverstas sutik- 
ti su undinės reikalavimu. Laivas bemat pajudėjo iš vietos, vė- 
jas išpūtė bures, ir karaliui ligi pat namų buvo palankus vėjas. 

Artėdamas prie savo krašto, jis jau iš tolo pamatė krante kaž- 
ką judant. Iš pradžių buvo sunku pasakyti, kas ten, Tačiau po 
valandėlės suprato, jog tai Žmogus. Karalius prisiminė pažadą, 
duotą undinei, ir jam pasidarė neramu. 

O dar blogiau buvo, kai laivas įplaukė į uostą. Mat tada ka- 
ralius išvydo, jog Žmogus, vaikštantis po krantą, jo paties sūnus 
penkio'ikmetis Anesidėjus. Tada tėvas greitai nukreipė akis į 

kitą pusę. Iš pradžių įsistebeilijo į paršą, knaisiojahtį , po nen- 
dryną. Paskui įsižiūrėjo į žąsį, plūduriuojančią vandenyje. Šitie 
padarai bus kaip tik geri undinei, pagalvojo jis. 

Karalius paliepė savo tarnams tuojau pagauti paršą ir žąsį. 
Paskui su paršu husiirti į jūrą ir įmesti jį į vandenį, o žąsį užda- 
ryti žąsidėje. Kai visa tai buvo padaryta, jis paėmė savo sūnų 
už rankos ir nuėjo į rūmus. Karalienė vyro sugrįžimo garbei bu- 
vo suruošusi iškilmingas vaišes. 

Rytojaus dieną kilo baisi audra. Aukštos bangos ritosi į'kran- 
tą, ir netrukus negyvas paršas buvo išmestas prie pat rūmų ,var- 
tų. Karalius suprato, kad undinė nepriima jo dovanos. Todėl lie: 
pė paimti žąsį ir įmesti į jūrą. Tai buvo bemat padaryta. “ri 

Kitą dieną vėl buvo tas pats. Įsisiautėjo audra, pakilo didžiu- 
lės bangos, ir išmetė žąsį toli ant kranto prie pat rūmų vartų. Ta“ 
da karalius suprato, kad undinė būtinai reikalauja Anesidėjaus. 
Ir buvo aišku, kad nenusileis. | 

„Tik savo sūnaus karalius nebūtų atidavęs nė už pusę karalys- 
tės,— Anesidėjus buvo didžiausias jo džiaugsmas. Taigi stengėsi 
užmiršti savo pažadą ir uždraudė sūnui lipti į valtį ar ant laivo 
denio. 

Tačiau, kaip sako žmonės, nuo likimo nepabėgsi. Vieną die- 
ną Anesidėjus su draugais nuėjo į pajūrį Žaisti. Vaikams beiš- 
dykaujant jūra pradėjo šniokšti, putoti, ir baltutėlė ranka -su 
aukso žiedais ant kiekvieno piršto išlindo iš vandens. 

Niekas nespėjo šuvokti, kas dedasi; baltoji ranka pagriebė 
princą ir įsitraukė į gėlmę. Vaikai tuoj nubėgo į karaliaus rū- 
mus ir papasakojo, kas atsitiko. Išklausęs jų karalius tuoj su- 
prato, jog undinė atėjo pasiimti savo aukos. 


Tik Anesidėjus nenuskendo, kai baltoji ranka įsitraukė jį į 
vandenį. Per žydras bangas jis buvo nugabentas ligi jūros dug- 
no, o paskui žaliais laipteliais į jūros valdovės undinės rūmus. Tie 
rūmai buvo įstabiausi, tiek iš vidaus, tiek iš lauko spindėjo auk- 
sais ir brangakmeniais. 

Undinė pasakė princui, jog nuo šiol jis gyvensiąs čia. Ji tu- 
rinti prisiviliojusi daugybę karalaičių. Vienas kitas, kurie nejs- 
tengė kaip reikiant vykdyti jos įsakymų, buvo priversti amžinai 
likti jūros dugne. | 

— Štai dabar žinai viską. — pasakė ji ir pasižiūrėjo į karalai- 
tį savo šaltomis žaliomis akimis. 

, „dbuvė abėji onės, 
) Tada Meserir nėj ja ir. 


šė, kad jis nieku gyvu niekam neprasitartų, jog jie buvo susiti- 
kę. Vakarop Meserimėja dingo, ir tučtuojau atėjo undinė. Norė- 
jo pažiūrėti, kaip sekasi šienpjoviui darbas. 

— Ar mano pieva jau nušiėnauta ir kiekvienas stiebelis vėl 
prigydytas prie šaknų? — paklausė undinė. 

— Žinoma,— atsakė Anesidėjus. 

Undinė atidžiai viską apžiūrėjo ir turėjo pripažinti, kad dar- 
bas atliktas gerai. 

— Labai keista,— pasakė ji ir pažiūrėjo į princą savo šalto- 
mis žaliomis akimis. 

Rytojaus rytą ji paėmė princą už rankos ir nuvedė į didžiulę 
aIrklidę. 

— Šiandien atliksi kitą darbą, — tarė ji. — Šioje arklidėje sto- 
vi šimtas arklių, ir, kiek atmenu, niekas nėra jos valęs. Eik ir iš- 
valyk ją. Ligi saulė nusileis, visa arklidė turi spindėti lyg menės 
grindys. | 

Ir ji nuėjo sau palikusi karalaitį manytis kaip nori. Anesidėjus 
paėmė šluotą ir pradėjo iš peties šluoti. Tačiau labai greitai su- 
prato, jog per vieną dieną arklidės neiššveis, tokia ji buvo pri- 
skretusi. | 

Tada atsisėdo priž arklidės sienos su šluota rankoje ir pradėjo 
galvoti. 

— Kas man daryti? — svarstė jis. 

Staiga žiūri, ateina Meserimėja. Ji priėjo tiesiai prie jo, man- 
dagiai pasisveikino ir paklausė, ko toks susirūpinęs. 

— Kur -nebūsiu susirūpinęs? — atsakė princas.— Undinė lie- 
pė išvalyti ir išblizginti šitą arklidę, kol saulė nusileis už miško. 

— Jei tik tokia tavo bėda, aš tau padėsiu,— pasakė merge- 
lė.— Jei tu neapvilsi manęs, aš neapvilsiu tavęs! 

Ji priėjo prie arklidės durų ir nusikabino nuo sienos auksi- 
nį botagą. Tada šmaukštelėjo obuolmušiui arkliui, stovinčiam 
tamsiausiam kampe. Aeklys bemat nutrūko nuo saito ir pradėjo 
lakstyti po arklidę. Jis taip įnirtingai daužė kanopomis, kad vis- 
kas nuo grindų lėkė toliausiai, ir princui su princese reikėjo kuo 
greičiau sprukti šalin. 

Neilgai trukus arklidė buvo švarutėlė, iššveista ir išblizgin- 
ta, Visi šimtas arklių prunkštė ir trypė patenkinti. Kai viskas bu- 
vo baigta, Meserimėja su Anesidėjum susėdo prie arklidės sie- 
nos pasišnekėti. Ji prašė, kad jis nieku gyvu neprasitartų, jog jie 
buvo susitikę. Vakarop Meserimėja dingo, ir, tučtuojau vėl atėjo 
undinė. Norėjo pažiūrėti, kaip sekasi šlavėjui darbas. 


215 i 


— Ar mano arklidė jau išvalyta, išblizginta ir spindi kaip me- 
nės grindys? — paklausė undinė. | Ą 

— Žinoma, — atsakė Anesidėjus. 

Undinė uoliai apžiūrėjo kiekvieną gardą ir turėjo pripažinti, 
kad darbas atliktas gerai. 

— Labai keista,— pasakė ji susimąsčiusi ir pasižiūrėjo į prin- 
cą savo šaltomis žaliomis akimis.— Šito darbo tu vienas nepa- 
darei. 

Rytojaus rytą ji paėmė princą už rankos ir nuvedė į didžiulę 
kiaulidę. | 

— Šiandien atliksi trečią, paskutinį darbą,— pasakė ji.— Čia 
aš laikau keliolika tūkstančių kiaulių, ir koks šimtas metų nie- 
kas nemėžė mėšlo. Paimk ir išvalyk kiaulidę. Žiūrėk, kol saulė 
nusileis, kad čia viskas blizgėtų kaip nulaižytas šaukštas. 

Ir ji nuėjo sau palikusi karalaitį manytis kaip nori. Jis paėmė 
lopetą ir pradėjo iš peties darbuotis. Bet čia buvo tiek kiaulių, 
kad nė nesuskaičiuosi, o per mėšlą vos galėjai perlipti siauru 
liepteliu. 

Princas labai greitai suprato, jog per vieną dieną neįmanoma 
išvalyti kiaulidės. Tada atsisėdo prie kiaulidės sienos su lopeta 
rankoje ir pradėjo galvoti. 

— Kas man daryti? — svarstė jis. 

Staiga žiūri, ateina Meserimėja. Ji priėjo tiesiai prie jo, man- 
dagiai nusilenkė ir paklausė, ko toks susirūpinęs. 

— Kur nebūsiu susirūpinęs? — atsakė princas.— Undinė lie- 
pė išvalyti šitą kiaulidę. Viskas turi blizgėti kaip nulaižytas šau- 
kštas, kol saulė nusileis už miško. 

— Jei tik tokia tavo bėda, aš tau padėsiu, — pasakė mergelė.— 
Jei tu neapvilsi manęs, aš neapvilsiu tavęs! 

Ji užkopė ant didelės mėšlo krūvos ir paskui lentomis atsar- 
giai priėjo prie seno deglo paršo, kuris gulėjo įlindęs į srutas. 
Meserimėja pašaukė paršą iš lėto dainuodama: 


A — Kelk, čiukuti, 
Pajudink snukutį! 


Vos išgirdęs šiuos žodžius paršas strykt, srutos tik patiško į 
visas puses. Ir kad pradės knisti šnipu ir grandyti kojomis. Mėš- 
lai tik rūko toliausiai.  Meserimėja su Anesidėjum turėjo grei- 
čiau sprukti šalin. 

Neilgai trukus kiaulidė buvo švarutėlė, iššveista ir išblizgin- 
ta, o visos kiaulės tik kriuksėjo patenkintos. Nuo šiol deglasis 

paršas buvo laisvas. Jis rūko ir nurūko sau, nebegrįžo atgal. O 
princas šu princese susėdo prie kiaulidės sienos pasišnekėti. Me- 
serimėja prašė Anesidėjų, jog niekam neprasitartų, kad jie bu- 
vo susitikę. 

— Rytoj rytą ateis undinė ir parodys tau daugybę įvairiau- 
sių gyvulių, — pasakė ji vėliau.— Bet tai visai ne gyvuliai, 0 varg- 
šai karalių vaikai, kuriuos ji pasigrobė ir nepaleidžia. Iš jų tu- 
Tėsi vieną išsirinkti. Jei nori man būti ištikimas, neužmiršk, jog 
aš esu paversta į katytę su apsvilusiu kairiu šonu ir įkirpta de- 
šine ausimi. 

Princas prižadėjo atsiminti katytę, ir princesė padėkojo jam. 
Paskui jie šnekučiavo toliau. Vakarop Meserimėja dingo, ir tuč- 
tuojau atėjo undinė. Norėjo pažiūrėti kiaulidės. 

— Ar mano kiaulidė išvalyta ir blizga kaip nulaižytas šau- 
kštas? — paklausė ji. 

— Žinoma,-- atsakė Anesidėjus. 

Undinė uoliai apžiūrėjo kiekvieną kiaulių gardą ir turėjo pri- 
pažinti, kad darbas atliktas gerai. Tik galiausiai pastebėjo, kad 
senis paršas pabėgęs. 

— Labai keista,— pasakė ji susimąsčiusi ir pasižiūrėjo į prin- 
cą savo šaltomis žaliomis akimis.— Šito darbo tu nepadarei vie- 
nas pats. Tikriausiai Meserimėja padėjo. 


Rytojaus dieną undinė pasišaukė princą. 

— Visus tris darbus atlikai labai gerai ir už tai gausi pelny- 
tą atlyginimą, — pasakė ji.— Eime, pats išsirinksi! 

Ji paėmė princą už rankos ir nusivedė į didžiulę salę, kur jis 
iki šiol nebuvo buvęs. Salė buvo labai graži, sienos papuoštos 
auksu ir sidabru. Čia buvo įvairiausių gyvulių, rupūžių ir gyva- 
čių, driežų, ir kačių, vėžlių ir žebenikščių, šikšnosparnių ir dar 
kitokių. 

— Štai čia mano gražuolės mergelės — pasakė undinė.— Iš- 
sirink, kurią nori, ta ir bus tavo nuotaka. 


Princui net širdis ėmė pykti išvydus tokią begalę bjaurybių. 
Nežinojo nė kur akis dėti, taip buvo šlykštu. Tačiau besigręžio- 
damas staiga pamatė katytę su nusvilusiu kairiu šonu ir su įkirp- 
ta dešine ausimi. Ji tipinėjo po salę užrietusi uodegą ir atrodė 
labai susirūpinusi. 

Princas tuoj suprato, ką jam pasirinkti. Jis priėjo prie katy- 
tės ir paglostė jai nugarą. 

— Tik šitą, kitos man nereikia,— pasakė jis. 

Katė bemat pavirto gražia mergele, kurią princas gerai paži- 
no. Tik undinė taip supyko, kad nežinojo nė ką daryti. 

— Kodėl tu ją išsirinkai? Aš lyg tyčia norėjau, kad jos ne- 
liestum. Bet dabar jau vis tiek — tebūnie, kaip nori. Aš tau iš- 
kelsiu vestuves, rytoj galėsi važiuoti pas mano seserį miško fėją 
pargabenti vestuvinės suknelės savo nuotakai. 

Rytojaus rytą princas susiruošė kelionėn. Prieš pat išeinant 
pasirodė gražioji Meserimėja ir meiliai pasisveikino. 

— Tavęs laukia labai pavojinga kelionė,— pasakė ji.— Jei 
nepadarysi visko taip, kaip aš tau patarsiu, tada mes niekada 
nesusitiksim. Štai tau du plieniniai peiliai ir du plieniniai kir- 
viai, dvi vilnonės kepurės ir du kepalai duonos. Paimk viską ir 
išdalink pakeliui, kada tau atrodys geriausia. O kai nueisi į miš- 
ko fėjos rūmus, žiūrėk, gerai apsidairyk prieš sėsdamasis. Atmink, 
kad raganos menėje stovi penkios kėdės, kiekviena kitokios spal- 
vos. Jeigu atsisėsi ant baltos kėdės, tave užlies jūros bangos, 
tu nugarmėsi į jūros dugną ir niekada iš ten negrįši. Jeigu atsi- 
sėsi ant. raudonos kėdės, tuoj plykstels raudonos liepsnos, ir tu 
sudegsi į pelenus. Jeigu atsisėsi ant mėlynos kėdės, ištins tavo 
gyslos, ir tu krisi negyvas. Jeigu atsisėsi ant geltonos kėdės, be- 
mat gausi geltligę ir numirsi. Tik ant juodos kėdės gali drąsiai 
sėstis, nes ji tikrai stovi ant juodos žemės. 

-- Pasistengsiu neužmiršti — prižadėjo Anesidėjus. 

— Bet dar ne viskas,— kalbėjo toliau Meserimėja.— Štai čia 
žalias šilko priegalvėlis. Pakišk jį po bjauria gyvate, kuri ran- 
gosi miško fėjos menėje ant grindų. Ir dar: stenkis nieko ne- 
valgyti, kol būsi pas ją. Jeigu valgysi, maistas tavo viduriuose 
pavirs į slibiną. Jis sudraskys tave, ir mes daugiau nepasimaty- 
sin). 

Princas padėkojo Meserimėjai už gerus patarimus, atsisveiki- 
no ir iškilo iš jūros dugno vėl į žemę. Čia pasuko nosies tiesumu 
į tą pusę, kur Meserimėja sakė esąs miško fėjos dvaras. Ėjo ėjo, 
paskui žiūri: prie kelio sėdi du vyrai ir kažką drožia iš medžio. 
Tik“ baisiai lėtai jie dirba, nes teturi vos vieną peilį ir tą patį 
medinį, visai atšipusį. 

Princas pagalvojo, kad dabar kaip tik laikas jiems padova- 
noti plieninius peilius, kuriuos įdėjo Meserimėja. Jis padavė vy- 
rams abu peilius, šie bemat išmėgino savo naujus įrankius. Ir be 
galo nustebo, kad peiliai tokie aštrūs. Girdi, jeigu kada reikėsią 
pakeleiviui kokios pagalbos, jie mielai padėsią. 

Dar po kiek laiko Anesidėjus žiūri — prie kelio du vyrai ker- 
ta medžius. Tik baisiai lėtai jiems einasi, nes teturi vos vieną 
kirvį ir tą patį atšipusį, medinį. 

Princas pagalvojo, kad dabar kaip tik laikas jiems padova- 
noti plieninius kirvius, kuriuos įdėjo Meserimėja. Jis padavė vy- 
rams abu kirvius, šie bemat išmėgino savo naujus įrankius. Ir 
be galo nustebo, kad kirviai tokie aštrūs. Girdi, jeigu kada pa- 
keleiviui reikėsią kokios pagalbos, jie mielai padėsią. 

Dar kiek paėjęs princas žiūri — vėjo malūnas. Prie malūno 

stovi du vyrai ir mala. Pučia smarkus vėjas, ir didžiuliai malū- 
no sparnai sukasi kaip pašėlę. Vyrai be kepurių, ir vėjas draiko 
į visas puses jų plaukus. 
Princas pagalvojo, kad dabar kaip tik laikas padovanoti jiems 
vilnones kepures, kurias buvo įdėjusi Meserimėja. Jis tuoj pa- 
davė malūnininkams po kepurę, šie bemat jas užsimovė. Pa- 
jutę, kokios šiltos ir malonios kepurės, jie pradėjo iš džiaugs- 
mo juoktis. Girdi, jei kada "„pakeleiviui reikėsią kokios pagal- 
bos, jie mielai padėsią. 

Netrukus princas priėjo miško fėjos dvarą. Kai tik pravėrė 
vartelius, tuojau priešais išpuolė vilkas ir lokys. Tai buvo miš- 
ko fėjos kiemsargiai, — jie turėjo nubaidyti kiekvieną praeivį. 
ryti Anesidėjų su plaukais ir nagais. 

-— Dabar kaip tik pravers Meserimėjos duonos kepalai — 
pagalvojo princas. 

Jis tuoj išsitraukė duonos kepalą, perlaužė per pusę ir vieną 
gabalą įmetė lokiui į nasrus, o kitą — vilkui. Abu žvėrys nulap- 
nojo į savo urvus ir paliko kelią laisvą. Toliau princas be jokių 
kliūčių įėjo į rūmus. 

Kai įžengė į didelę menę, pamatė raganą, sėdinčią aukštame 
soste ir žiūrinčią į jį. klastingomįs geltonomis akimis. Princas 
suprato, jog čia miško fėja, ir mandagiai jai nusilenkė. 

— Atnešiau linkėjimų nuo jūsų sesutės ir noriu paklausti, ar 
negalėčiau gauti tų visų nuotakos „drabužių, žinot, kurių, — pasa- 
kė jiš. 2 

Ragana padėkojo už gerus linkėjimus ir pasidarė tokia maloni 
ir širdinga, kad sunku ir apsakyti. Tuoj, girdi, liepsiantį paduoti 
jam tuos drabužius, prižadėjo jinai. O tuo tarpu galįs truputį . pa- 
ilsėti ir ko nors užkąsti, tikriausiai pavargęs ir išalkęs po ilgos 
kelionės. Ji tuoj pakišo baltą kėdę ir paprašė princą pasėdėti va- 
landėlę. Tačiau Anesidėjus nuolankiai padėkojo, girdi, ne toks 
jau jis pavargęs. Tada ragana parodė raudoną kėdę. Vėl princas 
pasakė, jog tikrai nereikia, jis puikiai galįs pastovėti. Ji parodė 
mėlyną kėdę, bet princas kuo mandagiausiai prašė nesivarginti 
daugiau. Sakėsi esąs jaunas ir turįs tvirtas kojas. Ragana nenu- 

Sileido ir pasiūlė jam geltoną kėdę. Ką gi, jeigu jau taip siūlanti, 
padarysiąs jai malonę, pasakė princas. Tada nuėjo ir atsisėdo 
ant juodos kėdės kitame menės gale. 

Ragana baisiai įniršo, ūmai pabalo visa, paskui paraudo, pa- 
mėlynavo, pageltonavo, o galiausiai pajuodo. Bet nenorėdama iš- 
siduoti buvo vis tokia pat maloni. Girdi, norinti kuo nors pa- 
vaišinti jį. , 

Ji išėmė dešrą ir prašė jį ragauti. Kol valgysiąs, ji suruošian- 
ti vestuvių drabužius. Anesidėjus bandė išsisukti, gynėsi esąs 
nealkanas. Bet ragana nenusileido, ir iš mandagumo jis galų ga- 
lė vis tiek turėjo paimti. Eidama iš menės ragana pasisuko į 
gyvatę, kuri rangėsi kampe netoli durų. Tyliai tyliai pakuždėjo 
jai: 


Jas Ranguole gudruole, 
saugok jį! 


Tačiau princas išgirdo, ką ji sako, ir prisiminė Meserimėjos 
patarimą. Vos tik ragana uždarė duris, jis priėjo prie gyvatės. 
Anesidėjus paglostė  gličią juodadryžę nugarą ir pakišo gyva- 
tei po galva šilkinį žalią priegalvėlį. Gyvatei labai patiko. Glau- 
dėsi į švelnų šilką ir liko ramiai gulėti. O princas tuo tarpu nuėjo 
į kampą prie šuotos ir pakišo po ja dešrą, tada vėl tykiai sugrįžo 
prie juodos kėdės ir atsisėdo. 

Vos tik jis spėjo atsisėsti, į menę įėjo ragana ir ėmė dairy- 
tis, lyg būtų ką užmiršusi. Ir tučtuojau paklausė, kaip princui pa- 
tikusi dešra. Princas atsakė, jog buvusi visai nieko. Tik ragana 
juo nepatikėjo ir burbtelėjo: 


--- Uždare vėdare, 
Kur tu? 


Ir atsakė dešra, paslėpta po šluota: 


„— Štai čia, štai čia, 
-po šluota kampe! 


Ragana baisiai įširdo, bet dar šiaip taip susitvardė. Paėmė 
dešrą ir dar kartą pasiūlė princui. 

— Nemaniau, kad tu paniekinsi kuklias šių namų vaišes. 

Sugėdintas Anesidėjus turėjo paimti dešrą ir apsimesti, kad 
ketina valgyti. Ragana vėl išėjo ruošti vestuvinių drabužių. Ei- 

dama iš menės ji pasisuko į gyvatę, kuri rangėsi kampe netoli 
durų. Tyliai tyliai pakuždėjo jai: 


— Ranguole gudruole, 
saugok jįl 


Princas nieku gyvu nežinojo, kur jam dėti tą šlykščią dešrą, 
Galų gale užsikišo už ančio. Ir vos tik spėjo taip padaryti, sugrį- 
žo ragana. Po pažasčia nešėsi didžiulę dėžę ir tučtuojau paklau- 
sė, ar jis ir šį kartą bus išmetęs jos vaišes. .Princas tuoj puolė 
gintis, jog ne. Bet ji nepatikėjo ir burbtelėjo: 


— Uždare vėdare, 
kur tu? 


Ir dešra atsakė iš po princo liemenės. 


— Štai prie pilvo, 
štai prie pilvo! 


Ragana tuoj patikėjo, kad princas bus suvalgęs nuodingą 
dešrą. Ji nusikvatojo ir sumurmėjo patyliukais: 


— Jei prie pilvo, 
nugarmėsi ir į pilvą! 


Dabar ragana buvo smagi ir patenkinta. Ji padavė princui dė- 
Žę su vestuvių apdarais. | 

— Laimingo kelio! — palinkėjo ji kuo švelniausiu balsu. 

Princas nusilenkė ir išėjo iš pilies. Bet, vos tik atsidūrė kie- 
me, dešra pradėjo krutėti. Anesidėjus turėjo kuo greičiausiai 
atsisagstyti liemenę, nes dešra pavirto į baisų drakoną. Jis augo 
augo, paskui įgijo sparnus, o tada pakilo ir dingo aukštai debe- 
syse. Princas tuoj suprato, kas jam būtų atsitikę, jeigu nebūtų 
paklausęs Meserimėjos patarimo. Taigi be kvapo dūmė atgal. 

Bet ragana matė, kad drakonas nesuplėšė jo į skutelius. Prie 
vartų Anesidėjus išgirdo jos šaižų riksmą: 


—- Loky šleivy, 
sudraskyk jį! 


Lokys pripuolė baisingai riaumodamas. Tačiau princas išsi- 
traukė puskepalį duonos ir įmetė jam į nasrus. Lokys tik sulap- 
sėjo: 

— Alkanas buvau, 
dabar pririjau, 
ačiū tau! 


Ir nulingavo į savo irštvą. 
Tai pamačiusi ragana vėl suriko: 


— Vilki. pilki, 
kuo greičiau, 
sudraskyki jį tuojau! 


Vilkas kaip puls staugdamas, net baisu. Tačiau princas įmetė 
jam į nasrus antrąją kepalo pusę. Vilkas apsidžiaugė ir nubin- 
„dzino atgal į savo guolį: 


— Alkanas buvau, 
dabar pririjau, N 
ačiū tau! 


Princas šiaip taip atsidarė vartus ir pasileido keliu tekinas 
kiek kojos neša. Netrukus pribėgo malūną, kur malė du malūni- 
ninkai. Čia išgirdo raganą šaukiant: 


— Vyrai, vyrai, 
pakabinkit ant sparnų, 
kad neliktų nė skutų! 


Malūnininkai jau buvo bepaklausą. Bet staiga pamatė, kas 
čia toks. | 

— Ne, — tarė jie.— Nenorim mes už gera piktu atsimokėti! 
Jis padovanojo mums šiltas kepures! O prieš tai mes turėjom 
stovėti vienplaukiai didžiausiam vėjyje. 

Ir jie sugrįžo prie malūno, o princas be kvapo dūmė toliau. 
Po kiek laiko pamatė medžių kirtėjus. Kaip. tik tuo metu išgir- 
do raganą šaukiant: 


— Vyrai, vyrai, jr 
medkirčiai, 
sukapokit negyvai! 


Medkirčiai pasičiupo kirvius ir jau buvo bepaklausą. Bet stai- 
ga pamatė, kas čia toks. 

+ — Ne, — tarė jie— Nenorim mes už gera piktu atsimokėti! Jis 
mums padovanojo po aštrų plieninį kirvį. O prieš tai mes turė- 
jom čia kapliuoti bukais mediniais. 

Ir jie sugrįžo prie darbo, o princas nudūmė toliau. Netrukus 
pamatė drožėjus. Kaip tik tuo metu išgirdo raganą šaukiant: 


— Vyrai, vyrai, 
paskubėkit, 
drožkit jį, nepagailėkit! 


Drožėjai tuoj čiupo savo plieninius peilius ir jau buvo bepa- 
klausą. Bet staiga pamatė, kas čia toks. 

— Ne,—tarė jie— Nenorim mes už gera piktu atsimokėti! 
Jis mums padovanojo po aštrų plieninį peilį. Iki tol turėjom džy- 
rinti bukais mediniais. | | 

„Jie vėl pradėjo drožti ką drožę, o princas nubėgo toliau. Dū- 
mė dūmė tiesiai prie jūros ir sustojo tik tada, kai atsidūrė jūrų 
valdovės rūmuose. Undinė dirstelėjo į jį truputį nustebusi, kai 
jis perdavė labų dienų nuo sesers ir parodė vestuvinių rūbų 
dėžę. Tačiau stengėsi neišsiduoti ir pagyrė, kad gerai atliko dar- 
bą. Rytojaus dieną kelsianti jam vestuves, pažadėjo undinė. 


Princas buvo labai laimingas. O vakare, kai visi sugulė, pas 
jį atėjo gražioji Meserimėja. 

— Ragana stačiai kailyje netveria iš pykčio,— pasakė ji— 
Šiąnakt turim bėgti, jei norim likti gyvi. 

— Lengviau pasakyti, negu padaryti — atsakė Anesidėjus.— 
Šiandien jau pamačiau, kaip sunku ištrūkti iš tokių raganų! 

— Vis rasim kokią išeitį — tarė Meserimėja.— Pirmiausia 
prižadėk, kad keliausi su manimi į mano namus, o paskui pa- 
dėsiu tau sugrįžti į tavo namus. 

. — Nieko daugiau mano širdis ir netrokšta,-— atsakė Anesi- 
dėjus,— kaip sekti paskui tave, nors ir kažin kur eitum. 

— Tada bėk i arklidę— pasakė Meserimėja,— ir pabalnok 
aukso balnu bėrą žirgą, o sidabro balnų bėrą kumelę! Vidurnak- 
tį išjosim. O man dar pirma reikia čia apsiruoštį. 

Princas nuėjo į arklidę ir pabalnojo aukso balnu bėrą žirgą, 
sidabro balnu bėrą kumelę. Ir pradėjo laukti gražiosios Meseri- 
mėjos. 

Tuo tarpu princesė buvo užsiėmusi rimtais darbais. Pirmiau- 
sia fhuėjo į savo kambarį ir pasiėmė krūvą skudurų. Iš tų *skudu- 
rų padarė tris lėles. Vieną lėlę pastatė vidury aslos, kitą prie 

viryklės, o trečią prie slenksčio. Paskui įsipjovė sau kairįjį ma- 
žąjį pirštelį ir užlašino po lašą kraujo ant visų trijų lėlių. Nuo 
to lėlės atgijo ir galėjo kalbėti. į 

— Atsakinėsit už mane, kol nebūsiu namie,— pasakė ji lė- 
lėms išeidama. 

Viską pabaigusi patyliukais nuskubėjo pas Anesidėjų, kuris 
nekantriai jos laukė. Buvo kaip tik pats vidurnaktis. Jie šoko į 
balnus ir paragino arklius. Linksmi ir patenkinti išjojo iš undi- 
nės dvaro rūinų. 

Ir ilgai ilgai jojo kuo ramiausiai, niekas nė nesuuodė, kad 
jų nėra. Tik vos auštant, kai pragydo jūrų gaidžiai, pabudo jū- 
rų valdovė. Ji pasirąžė ir šūktelėjo: 


— Meserimėja, 
ar girdi? 
O gal dar miegi? 


— Ne, mano ponia, kambarį tvarkau,— atsakė skudurinė lė- 
lė, kuri stovėjo vidury kambario. 

Tada undinė apsivertė ant kito šono ir vėl užmigo. Tol pūtė 
į akį, kol visos jūrų vištos pradėjo kudakuoti. Tada pabudo ir 
šūktelėjo kambarinei: 


— Meserimėja, 
atsakyk, 
ar jau pabaigei tvarkyt? 


— Ne, mano ponia, dar turiu ugnį pakurti — atsakė skudu- 
rinė lėlė, kuri stovėjo prie viryklės. | 

Tada undinė vėl pasivertė ant šono ir užmigo. Tol knarkė, 
kol visi jūrų žirgai pradėjo žvengti arklidėse. Tada pabudo ir 
šūktelėjo kambarinei: | 


— Meserimėja, 
ko kuities, 
ar dar neįžiebei ugnies? 


— Tuoj, mano ponia, pakentėkit valandėlę — atsakė skudu- 
rinė lėlė, kuri stovėjo prie slenksčio. 

Undinė trečią kartą pasivertė ant šono ir dar snustelėjo va- 
landėlę. O kai vėl atmerkė akis, jau buvo visai šviesu. Tada 
atsikėlė ir nuėjo į Meserimėjos kambarį. Nesunku įsivaizduoti, 

kaip jinai nustėro! Žiūri, ogi stovi trys skudurinės lėlės ir spok- 
so į ją su lašu kraujo ant veidų. 

Tada ji galvotrūkčiais nudūmė į arklidę pažiūrėti, kas ten de- 
dasi. Deja, ir ten ne didesnis džiaugsmas jos laukė. Bėrasis žirgas 
dingęs, io bėrosios kumelės irgi nė kvapo. Tada suprato, kad Ane- 
sidėjus su Meserimėja pabėgo. 

— Aš jums nedovanosiu, kaip mane gyvą matot! — suriko ji. 

Bemat pasišaukė savo gudruolį užkerėtą berną ir liepė kuo 
greičiausiai vytis princą su princese. 

— Verčiau pasibalnok mano ožį, tą, kuris vienu žingsniu 
nulekia šimtą mylių — pasakė ji. —Dumk kiek įkerti ir čiupk, 
kas pasitaikys po kojų, ir didelius, ir mažus! 

Bernas tuojau paklausė. Pasibalnojo šeimininkės ožį ir sėdo 
ant jo nugaros. Ir nušvilpė, nurūko kaip vėjas. 

Meserimėja išgirdusi dundesį ir šniokštimą tuoj suprato, kas 
atsitiko. 

— Ar girdi, kaip šniokščia? — paklausė ji Anesidėjų..— Mums 
reikia slėptis, čia undinės ožys atrūksta. 

Tuoj ji pavertė savo mylimąjį ir save į dvi mažas pelytes, 
kurios sau žaidė palei kelią. Bemat atidūmė undinės bernas ant 
ožio, net vėjas švilpė. Išvydęs pelytes bernas sustojo. 

„Negali būti, kad apie šiuos menkus padarus būtų šeiminin- 
kė kalbėjusi“,— pagalvojo jis. 

Pajojės dar galiuką ir nepamatęs niekur nei eržilo, nei ku- 
melės bernas apsisuko atgal ir sugrįžo namo. Undinė stovėjo kie- 
me ir nekantriai laukė papasakojant, kaip jam sekėsi. 

--— Na, ar matei juosė — paklausė ji. 

— Ne, nieko nemačiau,— atsakė bernas— Tik dvi pelytes, 
žaidžiančias prie kelio. 

— Ir tu jų nepagavai, asile tu asile,—-- suriko undinė.— Tos 
pelės ir buvo Anesidėjus su Meserimėja. Grįžk atgal ir čiupk 
tiek didelį, tiek mažą! 

Bernas vėl sėdo ant greitakojo ožio ir nurūko kaip žaibas. 
Nei!gai trukus Meserimėja vėl išgirdo dundant ir švilpiant. 

Tą pat akimirką ji pavertė savo mylimąjį ir save į du pau- 
kštelius, kurie plazdeno krūme. Bemat atidūmė bernas raitas ant 
ožio, net švilpė aplinkui. išvydęs purptelėjusius paukštelius stab- 
telėjo. 

„Negali būti, kad šituos menkus padarus šeimininkė būtų tu- 
rėjusi galvoj“, — pamanė pats sau. 

Pajojo dar galelį, tačiau neišvydęs nei raitelių, nei pelių su- 
grįžo atgal. Undinė stovėjo prie pilies vartų ir nekantraudama 
laukė, ką jis pasakys. 

— Na, ar matei juos? — šūktelėjo ji. 

— Ne, visai nieko nemačiau, —iatsakė bernas.— Tik du pau- 
kštukai purpčiojo krūmuose. 

-— Bukagalvi tu nelemtas! — suriko undinė.— Juos ir reikė- 
jo čiupti, ten buvo princas ir princesė. Grįžk atgal ir čiupk didelį 
ir mažą! Žiūrėk, kad šį kartą negrįžtum be pabėgėlių! 

Šį sykį ir bernas supyko. Jis užšoko ant greitakojo ožio ir pa- 
sileido kaip viesulas. Netrukus Meserimėja vėl išgirdo dundant. 

— Ar girdi, kaip atidunda? Mums verčiau slėptis, nes trečią 
kartą atjoja undinės ožys. Nėra ko nė iš vietos judėti. 

Bemat ji pavertė savo mylimąjį ir save į du medelius, stovin-- 
čius prie kelio. Tuoj atidūmė bernas raitas ant ožio, net vėjas 
sušvilpė. Išvydęs du gražius medelius prie kelio sustojo. 

„Negali būti, kad apie šias menkas pušeles šeimininkė būtų 
kalbėjusi“,— pamanė sau vienas ir papurtė galvą. 

Tada dar gerą galą pajojo tolyn, tačiau nepamatęs nei raite- 
lių, nei pelių, nei paukščiukų sugrįžo atgal. Undinė tekina išbėgo 
pasitikti, taip nekantru jai buvo. 

— Na, ar matei juos? — šūktelėjo iš tolo. | 

— Ne, nieko nemačiau,— atsakė bernas.— Tik du dailius me- 
delius, augančius palei kelią. 

— Ak tu begalvi. begalvi! — suriko undinė.— Juos ir reikėjo 
griebti, kaip tik buvo tie patys, kurių mes ieškome. Juk sakiau, 
kad clupk didelį ir mažą! Reikia man pačiai joti. Duok šen grei- 
čiau ožį, mikliai! 

Ji sėdo ant ožio ir nušvilpė kaip vėjas. Tačiau Meserimėja 
ir Anesidėjus jau buvo toli. Undinė pasivijo tik tada, kai jie jau 
buvo prie jūros krašto. Dabar ji nieko jiems negalėjo padaryti. 
Tik pagrasino. kumščiu Meserimėjai ir prižadėjo keršyti. 

— Vis tiek neteksi princo — šaukė undinė pilnu neapykan- 
tos balsu. 


Anesidėjus apsidairė aplikui ir pamatė, kad jie kaip tik ne- 
toli jo gimtinės. Žinoma, jis buvo prižadėjęs Meserimėjai ke- 
liauti su ja į jos karalystę, to jis nesigynė. 

— Juk aš taip arti savo tėvų, labai norėčiau nors valandė- 
lę pas juos paviešėti,— prašė jis. 

Tačiau Meserimėja nė klausyti nenorėjo. Ji bijojo, kad Ane- 
sidėjus neužmirštų jos sugrįžęs į namus pas saviškius. 

Anesidėjus papurtė galvą: 

— Prisiekiu tau viskuo, kas man brangiausia, kad niekada 
tavęs feužmiršiu. Juk prižadėjau tau būti ištikimas amžinai, ar 
atsimeni? 

Galų gale princesė nebevaliojo atsispirti jo prašymams. 

— Tada eik,— pasakė ji. — Bet prižadėk, jei manai, kad turi 
už ką būti man dėkingas. Kol būsi namie, neištark nė vieno žo- 
delio. Jeigu neiškęsi, vėl būsi pakerėtas, ir tada tu užmirši savo 
ištikimąją Meserimėją. 

Princas prašė ją stabtelti prie kelio ir palūkėti. Jis tik užbėg- 
siąs akimirką pas tėvus ir ' tuojau grįšiąs. Nė vieno žodžio neiš- 
tarsiančios jo lūpos, prižadėjo jis. 

Tr jis nujojo atšlaite į karaliaus dvarą. Tėvas ir motina neži- 
nojo kaip džiaugtis jį pamatę. Tik sūnus jiems atrodė labai 
pasikeitęs per tokį ilgą laiką. Jis nenorėjo nei kalbėti, nei į jų 
klausimus atsakinėti, nors šie visaip jam meilinosi. Netgi nesu- 
tiko ilgiau namie paviešėti, ruošėsi vėl atgal joti. Tėvai be galo 
stebėjosi, bet nesiryžo jo laikyti prievarta. 

Anesidėjus jau buvo bejojąs pro rūmų vartus, tik staiga prie 
jo pribėgo šuo. Tai buvo senasis jo Bičiulis, su kuriuo jis visada 
žaisdavo. Šuo suspigo iš džiaugsmo, ėmė šokinėti ir laižyti prin- 
cCui rankas. Anesidėjus nebegalėjo ilgiau tylėti. 

— O, sveikas gyvas, Bičiuli! — sušuko jis ir paglostė šu- 
niui kaklą. 

Tada ir atsitiko taip, kaip Meserimėja sakė. 

Princas nustebęs apsidairė, atrodė lyg pabudęs iš slogaus mie- 
go. 

— Ką aš čia darau? — sumurmėjo jis— Gal man protas su- 
simaišė. Juk maniau, kad kažkas manęs laukia. Tikriausiai tai 
tik sapnas. 

Jis iššoko iš balno ir puolė savo tėvams į glėbį. Šie be galo 
džiaugėsi; kad sūnus atsikratė burtų. Žmonės taip pat džiūgavo, 
kad karalius su karaliene atgavo savo vienturtį sūnų, kuris taip 
ilgai buvo svečioje šalyje. 


O smėlėtoje pašlaitėje sėdėjo gražioji Meserimėja ir laukė 
savo princo. Laukė laukė, 0 princo kaip nėra, taip nėra. Tada su- 
prato, jog atsitiko taip, kaip ji ir manė. Ji labai .nuliūdo ir ne- 
žinojo, ką toliau daryti. Iš to sielvarto nuėjo gilyn į mišką. Čia 
parvirto į pievą prie šaltinio ir ėmė verkti, rodės, širdis plyš. 

Buvo dar ankstus rytas, ir vos saulei patekėjus prie šaltinio 
atėjo trobelninko duktė pasisemti vandens. Pasilenkusi žemyn, ji 
išvydo vandenyje gražiosios Meserimėjos atvaizdą. Trobelninko 
duktė pamanė, jog regi savo pačios veidą. Iš tos nuostabos nu- 
metė kibirą ir suplojo rankomis. 

— O tu dangaus šviesybe,— pasakė ji, — niekada nemaniau, 
kad aš tokia graži! Būčiau didžiausia kvaiša, jei dar likčiau toje 
supuvusioje lūšnoje ir tupinėčiau aplink savo nelemtą aklą tė- 
vą. Ne, tokiems darbams aš per gera! Nuo šiol prasidės kitas 
gyvenimas. 

Mergina pamiršo kibirą, šaltinį, tėvą, namus ir visa kita. Ji 
užrietė nosį ir iškeliavo į žmones stebinti savo nepaprastu grožiu. 

O tuo tarpu dailioji Meserimėja prisisėme kibirą gaivaus van- 
dens, nuėjo į trobelę pas aklą sėnuką ir rūpinosi juo kaip savo 
tikru tėvu. O senis nė neabejojo, kad čia jo tikroji duktė. Tie- 
sa, truputį stebėjosi, kad ji taip staigiai pasikeitė, pasidarė meili, 
lipšni ir kalbėjo su juo švelniai. | 

Ir ne tik trobelninkas negalėjo atsigėrėti ja. Visi kaimo gy- 
ventojai spoksojo į jo dukterį. Ir niekaip nesuprato, kaip jie iki 
šiol nematė, kokia ji graži. 

Visi apylinkės bernai iš kailio nėrėsi norėdami pasirodyti, i 
vis kur buvę kur nebuvę lindo artyn. Tik Meserimėja Kelabai 
leidosi į šnekas, ir greitai pasklido gandas, kad trobelninko duk- 
tė tokia pat išdidi kaip ir graži. 

Neilgai trukus žinia apie ją pasiekė ir karaliaus rūmus. Ten 
kaip tik trys dvariškiai dėjosi esą prašmatnesni už kitus. Jie ir 
susilažino, kuris pirmasis pakerės gražiąją trobelninko dukterį. 

Vieną vakarą vyriausias iš jų atkeliavo į trobelninko gryte- 
lę. Jis padėjo Meserimėjai ruoštis ir stengėsi kaip įmanydamas 
jai įtikti. Kai visi dienos darbai buvo baigti, jis paklausė, ar ne- 
galėtų dar pasėdėti ir valandėlę pasišnekučiuoti su ja. Meserimė- 
ja atsakė, jog ji neprieštaraujanti. 

— Ak,—tarė ji po valandėlės, — pamiršau užstumti krosnies 
kaištį. Reikia paskubėti, nes naktį pasidarys šalta! 

— Sėdėk, sėdėk! Leisk, aš nueisiu užkišti, — pasisiūlė dvariškis. 

Jis tuoj nubėgo ir pasižiūrėjo į palubę. Mat tais laikais kaiš- 
tis būdavo lubose, o prie jo pritaisyta ilga kartis. 

— Pasakyk man, kai jau būsi įsitvėręs kartį! — šūktelėjo jam ' 
Meserimėja. | 

“— Jau turiu, — atsakė dvariškis. 

Tada Meserimėja nusijuokė ir uždainavo: 


— Bernas už kartiės, 
kartis už berno, | 
ir nepaleiskit lig aušros! 
Bernas pakibo ant karties, o ši siūbavo į šalis, čia pakeldama 
jį aukštyn, čia vėl nuleisdama žemėn. Jis meldė prašė paleisti, 

bet kartis lingavo kiaurą naktį. Tik tada, kai visai prašvito, dva- 
riškis ištrūko. 

Visas kūnas buvo tarsi sudaužytas, bet jis vis tiek nepasiliko 
pailsėti, o tekinas nudūmė namo. Vos tik sugrįžo į dvarą, tuoj 
susigėdęs nulindo į savo kampą. Kai kiti du tarnai paklausė, 
kaip jam sekėsi, jis nė nežiobtelėjo. Šiedu pamanė, jog jį mer- 
gina išvijo. 

Rytojaus vakarą nusprendė antrasis dvariškis išmėginti savo 
laimę. Jis padėjo Meserimėjai liuobtis, kaip įmanydamas buvo 
meilus ir geras. Paskui paklausė, ar negalėtų valandėlę pasė- 
"dėti ir pasišnekučiuoti. Meserimėja atsakė, jog mielai sutinkanti. 

— Ak,—tarė ji tuoj pat, — užmiršau uždaryti priemenės du- 
ris, naktį gali pasidaryti šalta. 

— Kam tau vargintis pačiai, leisk man, aš uždarysiu! — pasi- 
siūlė dvariškis. 

— Labai malonu,-—- atsakė Meserimėja.— Tik šūktelk, kai jau 
būsi nusitvėręs rankenos! 

— Jau turiu,— atsakė dvariškis kuo tvirčiau spausdamas ran- 
keną. 

Tada Meserimėja nusijuokė ir tarė: 

— Bernas už durų, 
durys už berno, 
ir nepaleiskit lig aušros! 


Bernas taip ir prikibo prie durų, kurios vaikščiojo čia į vieną 
pusę, čia į kitą. Čia trinkteli jį į sieną, čia vėl atmeta atgal. Šis 
verkė ir prašėsi paleidžiamas. Tačiau durys nėmaž nekreipė dė- 
mesio į jo aimanavimus. Tik tada, kai visai prašvito, durys susto- 
jo ir paleido dvariškį. Šiam atrodė, jog visi kaulai sulaužyti, bet 
neliko pailsėti. Taip rūko namo, lyg durys būtų jį vijusios iš 
paskos. Draugai tik išpūtė akis jį pamatę. Vyresnysis paklausė, 
ar nematė kartais krosnies kaiščio. Bet šis tik purtė galvą ir sa- 
kė, jog nelįstų į akis. Į 

Kitą vakarą jauniausias dvariškis nuėjo mėginti laimės. Jis 
padėjo Meserimėjai darbuotis ir stengėsi kuo labiausiai įtikti. 
Manydamas, jog ji turėtų būti patenkinta, paklausė, ar negalėtų 
pasėdėti valandėlę ir pasišnekučiuoti su ja. Ši atsakė, jog visai 
mielai sutinkanti. Bet staiga suplojo rankomis. 

— Ak, iš tikrųjų, juk pamiršau uždaryti veršelį — tarė ji — 
Turiu eiti tuojau pat, nes dar nubėgs kažin kur! 

— Mieloji, kam tau vargintis! Leisk, aš nueisiu uždaryti ver- 
šelio,— pasisiūlė dvariškis. 

— Ačiū tau,— atsakė Meserimėja,— tik žinok, kad veršelį sun- 
ku pagauti. Šūktelk, kai būsi pagavęs! 

Dvariškis stvėrė veršelį už uodegos ir gerai įsikibęs tarė: 

— Jau turiu! 

Tada Meserimėja nusijuokė ir pasakė: 


— Bernas už veršio, 
veršis už berno, 

lėkit per kalnus, 

lėkit per slėnius, 

ir nepaleiskit lig aušros! 


Prasidėjo tikras šokis, nes veršis baidėsi kaip pašėlęs, šoki- 
nėjo čia aukštyn, čia į šoną, liuoksėjo per kelmus ir akmenis. 
Dvariškis dūmė iš paskos įsikibęs į veršio uodegą. Ir vis rėkė, 
šaukė, verkė, aimanavo. Bet kuo daugiau šaukė ir prašė, tuo 
labiau skuodė veršis, čia prieš kalną, čia pakalniui, visą naktį. 
Tiktai kai patekėjo saulė, veršis sustojo ir paleido dvariškį. O 
šis, nors ir nežmoniškai buvo pavargęs, nesustojo pailsėti po to- 
kių gaudynių. Tučtuojau pasileido tekinas namo, lyg veršis jam 
būtų lipęs ant kulnų. Abu jo draugai pamatę jį išpūtė akis. Vie- 
nas paklausė, ar nebus regėjęs krosnies kaiščio, kitas, girdi, ar 
nebus kas su durimis atsitikę. Bet šis tik purtė galvą ir sakė, jog 
nelįstų į akis. Girdi, jam žinoti, kur buvo ir ką matė. 

Kol visa tai dėjosi, karalius su karaliene nusprendė, jog Ane- 
sidėjui laikas vesti. Jie nusiuntė pasiuntinį į gretimą karalystę 
paklausti, ar kaimynas nesutiktų išleisti vieną iš savo pulko duk- 
terų. 

Kaimynas karalius atsakė, jog mielai sutinkąs. Jis tuojau ir at- 
siuntė vieną parodyti. Anesidėjaus tėvui ir motinai labai ji pa- 
tiko. Pats princas nebuvo ja sužavėtas, tačiau nenorėdamas tė- 
vams priešintis leido kelti prašmatnias vestuves. 

Vestuvių išvakarėse Anesidėjus su viešnia princese išvažia- 
vo vestuvių karietos pravažinėti. Visas pulkas tarnų lydėjo juos. 
Kaip tik važiuojant pro grytelę, kur gyveno aklas senukas, ark- 
liai pasibaidė. Jie nulaužė grąžulą ir kanopomis kiaurai pramušė 
karietos dugną. O paskui lėkė ir nulėkė sau, niekas negalėjo jų 
pagauti, 

Tarnai pripuolę bandė vėl sutaisyti grąžulą. Tačiau šis buvo 
kaip užburtas. Vos tik paima į rankas, tuoj ir subyra. Taip buvo 

ir su karietos dugnu. Tarnai sutvirtino lentas, užtaisė plyšį. Bet 
vos tik princesė taikėsi sėsti į karietą, dugnas tuoj vėl pra- 
kiuro. Ne geriau sekėsi nė tada, kai tarnai mėgino pakinkyti ki- 
tus arklius į karietą. Vos tik privesdavo juos artyn, jie taip pasi- 
baidydavo, kad bemat lėkdavo kaip pakvaišę. Tikra bėda — bū- 
simoji nuotaka pirmą kartą išvyko apžiūrėti savo būsimųjų val- 
dų, o čia lyg tyčia taip nesisekė. 

—. Gana krėsti pokštus! — pasakė supykęs Anesidėjus.— Ar- 
gi jau niekas nežino, kur gauti naują grąžulą, naują karietos dug- 
ną ir naują arklį? 

Tarnai sutriko, nežinojo, nė ką daryti. Tik tie trys dvariškiai, 
kurie buvo svečiuose pas Meserimėją, slapčiomis žvalgėsi į vie- 
nas kitą. 

— Ką daryti su grąžulu, man rodos, žinau, — tarė vyriau- 
sias.— Čia grytelėje gyvena mergina. Jeigu ji sutiktų paskolinti 
savo kartį krosnies kaiščiui traukyti, manau, kad laikytų! 

— Ir su karietos. dugnu būtų galima rasti išeitį — tarė antra- 
sis dvariškis.— Jei trobelninko duktė paskolintų priemenės du- 
ris, būtume išgelbėti. Net jei visi ant jų g PES vis tiek at- 
laikytų, kaip kažin ką. 

— Blogiausia su arkliu — tarė Šakiausias Niaks negaliu 
sugalvoti. Bet jeigu mergina paskolintų antai aną veršį, kur ga- 
nosi pievoje, garantuoju, .kad neštų visą ekipažą per kalnus ir 
slėnius. 

Žinoma, gėda buvo eiti ir prašyti, kad mergina paskolintų kar- 
tį ir senas priemenės duris. O ką jau kalbėti apie veršį. Bet kur 
dingsi, kai bėda spiria. Anesidėjus pasiuntė tarnus į grytelę, kad 
paprašytų paskolinti kartį, duris ir veršį. 

— (Gerai, — atsakė Meserimėja.— Bet paskolinsiu tik tada, jei- 
gu prižadėsite pakviesti mane į vestuves. 

Princas mielai sutiko ir tuoj viską gavo. Kartį pritaisė vietoj 
grąžulo, ir ji taip tiko, kad, rodos, tam ir buvo padaryta. Prie- 
menės duris įguldė į karietą, ir jos taip uždengė dugną, kad visa 
karieta atrodė išdrožta iš vieno medžio. O kai galų gale pakinkė 
verši, tai bent buvo lėkimo. Veršis užrietė uodegą ir kad rūko tai 
rūko. Tarnai kažin kur pasiliko, o princas su savo princese kone 
be kvapo sėdėjo karietoje. Bet užtat nestovėjo vietoje, dėl to ne- 
galėjo skųstis. 

) Pagaliau atėjo vestuvių diena. Meserimėja apsivilko šilkais siu- 
vinėtą suknelę, kurios kiekviena klostė švietė auksu. Kai ji įžen- 
gė į vestuvių menę, visi svečiai nustebę sužiuro į ją, nes tokios 
gražuolės dar niekas nebuvo regėjęs. 

Karalius su karaliene priėmė ją ir pasodino už stalo priešais 
jaunuosius. Stalas lūžo nuo skaniausių valgymų, tačiau niekas 
nieko nevalgė. Svečiai sekiojo akimis kiekvieną gražiosios tro- 
belninko dukters judesį ir galutinai pamiršo, kad sėdi prie ves- 
tuvių stalo. 

Po kiek laiko visi pamatė, jog mergina išsiėmė mažytę dėžu- 
tę ir pasidėjo ant stalo. Ji atidarė dėžutę, o dėžutėje buvo trys 
paukštukai ir trys aukso grūdeliai. Paukštukai purptelėjo ir nu- 
striksėjo į kitą stalo pusę, kur sėdėjo jaunikis. Anesidėjus žiū- 
rėjo į juos ir galvojo, ką jie darys. Du paukštukai buvo pasiėmę 
savo aukso grūdus, o mažylis pamiršęs dėžutėje. 

— Kvik, kvik, koks tu užuomarša,— sukviksėjo du didesnieji 
paukšteliai.— Tu toks pat užuomarša kaip Anesidėjus, kuris už- 
miršo Meserimėją. Tai kvailutis! Kvik kivik, kvik kivik, kvik, 
kvik! 

Bemat nušvito Anesidėjui protas. Jis persibraukė delnu per 
kaktą ir tuoj prisiminė savo pažadą. Tada pakilo, tekinas apibė- 
go aplink stalą ir čiupo Meserimėją į glėbį. | 

— Tik tu man reikalinga, nieko daugiau nenoriu, — pasakė 
jis.— Tu mano tikroji nuotaka, juk tu mane išgelbėjai iš jūrų 
valdovės. nagų. 

Kilo didžiausias sąmyšis, svečiai nustebę žvalgėsi į vienas 
kitą. Tada princas papasakojo viską, kas atsitiko nuo tos valan- 
dos, kai baltutėlė žieduota ranka įsitraukė jį į vandenį. Ir tuomet 
visi suprato, jog tik Meserimėja tikroji Anesidėjaus nuotaka. 

Karalius nusiuntė kaimyno karaliaus dukterį namo ir atsi- 
prašė už padarytą nemalonumą: Kadangi atsirado tikroji nuota- 
ka, kaimynas karalius turėjo viską suprasti. 

Vestuvių puota vyko toliau, kadangi Anesidėjus dabar šven- 
tė savo vestuves su Meserimėja. Ypač daug buvo šokta šiose 
vestuvėse, 0 tie trys dvariškiai, kurie kaip reikiant buvo pasilam- 
dę, aišku, sukosi kaip pašėlę. Nėra ko ir sakyti, po tokios mankš- 
tos jų kūnai buvo itin lankstūs. 

Vestuvės truko ilgai ilgai, kaip visada kad trunka vestuvės. 


— Šoko trypė 
septynias dienas, 

gal trypia ir šiandien, 
jei kam negana... 

VILKOLAKIS 


Kitą kartą gyveno karalius ir valdė didelę karalystę. Jis tu- 
rėjo gražią žmoną, abu augino dukrelę, kurią mylėjo kaip savo 
akį, brangino labiau už didžiausią turtą. Nieko daugiau jie ne- 
galvojo, tik kaip bus gerai, kai mergaitė užaugs. 

Tačiau ne visada taip būna, kaip nori. Karalaitė dar nespėjo 
kaip reikiant paūgėti, susirgo jos motina ir numifė. Aišku, siel- 
vartui nebuvo galo, karalienės gedėjo ne tik dvaro gyventojai, 
bet ir visa šalis, nes ji buvo didžiai mylima. O karalius iš bega- 
linio širdies skausmo nusprendė nebevesti kitos Žmonos, visa jo 
paguoda ir džiaugsmas buvo mažoji princesė. 

Taip praslinko nemažai laiko. Karalaitė augo ir kasdien ėjo 
vis gražyn. Tėvas stengėsi patenkinti kiekvieną jos norą. Mer- 
gaitę globojo ir visus įgeidžius pildė būrys kambarinių. Viena 
kambarinė buvo našlė ir turėjo dvi dukteris. Pažiūrėti moteriškė 
gan nebjauri, o jau liežuvio saldumas, tik suokė kaip įmanyda- 
ma. Visad dėjosi esanti lipšni ir švelni kaip šilkas, bet širdis jos 
buvo pilna piktybės ir didžiausios klastos. 

* Kai numirė karalienė, ji tuoj pradėjo sukti galvą, kaip jai 
pačiai užimti jos vietą, tada ir dukterys būtų princesės, ir visi 
jas gerbtų. Galų gale pradėjo meilintis jaunajai princesei, išsi- 
juosusi gyrė kiekvieną jos žodį, kiekvieną darbą ir vis kur bu- 
vus kur nebuvus užsimena, kokia laiminga būtų mergaitė, jei 
karalius vestų antrą žmoną. Ir galiausiai nuo anksto ryto lig va- 
karo princesė negirdėjo kitos kalbos, kol ir pradėjo tikėti, jog 
kambarinė, ko gero, sako tiesą. Užtat vieną dieną ir paklausė, 
kaip mananti, kokia moteris labiausiai tiktų karaliui už žmoną. 
Kambarinė tuojau atsakė saldžiausiu balsu: 

— Argi jau čia man tokius patarimus davinėti, juk tik tokią 
moterį jis padarys karaliene, kuri bus gera mažajai pincesei. Bet 
aš tai jau Žinau: jeigu man nusišypsotų ta laimė ir jis paimtų 
mane, aš nieko daugiau negalvočiau, tik kaip įtikti princesei, o 
kai ji plautų rankas, viena mano duktė laikytų dubenį, kita ša- 
lia stovėtų su rankšluosčiu. | 

Dar ne tiek ji prikalbėjo karalaitei, o ši neabejojo nė vienu 
žodžiu, juk vaiką visada lengviau įtikinti. 

Po kiek laiko karalius jau atsiginti negalėjo dukters,— ji be 
paliovos meldė tėvą vesti gražiąją kambarinę. Tik šis nė girdėti 
nenorėjo. Tačiau mergaitė nepasidavė, įkalbinėjo visaip, kaip 
buvo išmokusi iš klastingosios kambarinės. Ir galų gale vieną die- 
ną, kai duktė vėl pradėjo tą pačią šneką, karalius suriko: 

— Nors ir labai širdis netrokšta, žiūriu, kad teks taip ir pa- 
daryti, kitaip tu nesiliausi.. Bet tik su viena sąlyga. 

— Su kokia sąlyga? — be galo nudžiugusi paklausė princesė. 

— Žinok,— pasakė karalius — vesiu tik todėl, kad tu taip 
prašai. Bet užtat prižadėk, kad jeigu kada nors ateityje nusivilsi 
savo pamote ir jos dukterimis, nesiskųsk man, aš nenorėsiu nė 
girdėti tavo aimanų. 

Ką gi, princesė prižadėjo, ir jie sutarė galutinai: karalius ve- 
dė kambarinę ir padarė ją viso krašto karaliene. 

Bėgo metai, karalaitė užaugo ir tapo nepaprastai graži, Viso- 
je apylinkėje nebuvo gražesnės mergelės. Tuo tarpu karalienės 
dukterys ne tik pažiūrėti buvo bjaurios, bet ir be galo piktos, 
niekas nedrįso nė kalbinti jų. Savaime aišku, jog daugybė jauni- 
kaičių iš rytų ir vakarų prašė karalaitės rankos, o nė nemanė 
"-pirštis karalienės dukterims. Dėl to karalienė baisiai niršo, tik 
stengėsi neišsiduoti, buvo tokia pat švelni ir nuolanki kaip iki 
tol. 

Netgi svečios šalies karalaitis atvyko pirštis. Jis buvo jaunas, 
narsus, be galo karštai pamilo princesę, ir ši sutiko atiduoti jam 
savo širdį ir ranką. Visa tai matė karalienė. Ji stačiai alpo iš 
pykčio, nes tikėjosi, kad karalaitis išsirinks vieną katrą jos duk- 
terį. Kadangi šis į jos dukteris nežiūrėjo, tai ji nusprendė žūt 
būt išskirti jaunąją porą. Visaip suko galvą, kokiu būdu išskirti 
ir išardyti jų meilę. 

Jai kaip tik labai greitai pasitaikė gera proga: mat priešas 
užpuolė šalį, ir karalius turėjo išvykti į karą. Dabar princesė 
galutinai suprato, kokia iš tikrųjų pamotė. Vos tik karalius išjojo 
pro vartus, karalienė bemat parodė savo tikrąjį veidą: pasidarė 
tokia pikta ir arši, kaip iki šiol buvo švelni ir gera. Princesė kas- 
dien girdėjo tik keiksmus, barnius, o karalienės dukterys savo 
aršumu irgi neatsiliko nuo motinos. 

O dar blogiau buvo princesės sužadėtiniui, jaunajam kara- 
laičiui. Vieną dieną bemedžiodamas jis atsiskyrė nuo dvariškių 
ir paklydo girioje. Tada karalienė panaudojo savo piktą galią: 
užbūrė jį, pavertė vilkolakiu. Dabar jis amžinai buvo pasmerk- 
tas klajoti po miškus. 

Kai atėjo vakaras, 0 princo vis nebuvo, dvariškiai vieni grį- 
žo namo. Nesunku suprasti, kaip pradėjo aimanuoti princesė su- 
žinojusi, kuo baigėsi medžioklė. Ji verkė ir grąžė rankas dieną 
naktį, niekas neįstengė jos nuraminti. O karalienė tik juokėsi iš 
princesės sielvarto, jos klastinga širdis džiūgavo: juk viskas 
buvo taip, kaip ji norėjo. 

Vieną gražią dieną karalaitė sėdėdama savo nuošaliame kam- 
barėlyje staiga sugalvojo, kad reikėtų jai pačiai keliauti į tą gi- 
rią, kur dingo princas. Ji nuėjo pas pamotę ir pasiprašė, kad 
leistų jai paklaidžioti po girią, kol užmirš savo begalinį sielvar- 
tą. Karalienė nelabai norėjo sutikti, nes viską buvo pratusi da- 
ryti atvirkščiai, tačiau princesė taip širdingai prašė, kad pamo- 
tė galų gale turėjo nusileisti, tik liepė vienai katrai savo dukte- 
riai lydėti ją. Bet kilo didžiausi ginčai, kuriai iš jų eiti į girią, nes 
nė viena nenorėjo, abi kratėsi, girdi, kas iš to, kad jos lydės 
princesę, ji vis tiek verkia ir verkia. Tačiau baigėsi tuo, kad ka- 
ralienė griežtai paliepė vienai dukteriai lydėti princesę. 

Taigi mergaitės iškeliavo iš karaliaus rūmų į girią. Čia kara- 
laitė vaikščiojo tarp medžių, klausėsi paukštelių giesmės ir gal- 
vojo apie savo draugą, kurį taip mylėjo ir kurio dabar neteko. 
O karalienės duktė sekė iš paskos ir niršo ant princesės, ko ši 
aimanuoja. 

Po kiek laiko jos priėjo mažytę trobelę pačioje girios glūdu- 
moje. Karalaitė buvo labai ištroškusi ir paprašė seserį užeiti drau- 
ge į trobelę, gal gaus lašelį vandens. Tačiau karalienės duktė 
dar labiau įniršo ir pasakė: 

— Ar tau negana, kad sekioju paskui po tankynę? O dar no- 
ri, kad aš, princesė, eičiau į tokią lūšną. Ne, nė kojos nekelsiu. 
Jei nori, eik viena pati. 

Karaliaus duktė ilgai nesvarstė, tuojau padarė taip, kaip. pa- 
tarė sesuo, ir įėjo į trobelę. Viduje princesė Tado seną senučiu- 
ke, sėdinčią ant suolo. Ji buvo visai paliegusi, galva be paliovos 
kretėjo. Princesė mandagiai pasisveikino, kaip buvo mokyta: 

— Labas vakaras, močiute! Ar negalėčiau gauti gurkšnelio 
vandens? 

J — Ką gi, mielai — atsakė senučiukė.— Kas tokia būsi, kad 
nepasididžiavai įžengti į mano lūšnelę ir taip gražiai pasisvei- 
kinai? 

V“aralaitė papasakojo visą teisybę, kad esanti karaliaus duk- 
tė, išėjusi truputį prasiblaškyti, gal greičiau užmiršianti savo 
begalinį sielvartą. 

— O ko gi tu sielvartauji? — paklausė senučiukė. 

— Kurgi nesielvartausiu— atsakė princesė, — turbūt jau nie- 
kada džiaugsmo neturėsiu. Netekau savo vienintelio draugo, ir 
dievai žino, ar kada nors jį dar pamatysiu. 

Princesė papasakojo viską, kas buvo, o ašaros jai be paliovos 
riedėjo skruostais. Kiečiausią širdį ji būtų suminkštinusi. Kai bai- 
gė, senučiukė tarė: 


236 


— Gerai, kad pasipasakojai man savo nelaimę. Daug esu ma- 
čiusi „gyvenime, gal tau kokį patarimą galėsiu duoti. Paėjusi to- 
liau nuo mano trobelės pamatysi žydinčią baltą leliją. Toji 1e- 
lija ne šiaip sau paprasta, o stebuklinga. Stenkis kuo greičiau- 
siai ją nuskinti! Jeigu nusiskinsi, daugiau nereikės rūpintis, ateis 
tas, kuris pasakys, ką tau daryti. 

Taip jos ir išsiskyrė. Karalaitė padėkojo išeidama, o senučiu- 
kė linguodama galvą liko sėdėti ant suolo. Lauke prie durų sto- 
vėjo pamotės duktė net pajuodusi iš pykščio, kad princesė taip 
ilgai užgaišo. 

Pamačiusi princese ji pradėjo visaip ją plūsti. Ši to ir. tikėjo- 
si, todėl nekreipė dėmesio, tik galvojo, kaip jai greičiau rasti gė- 
lę, apie kurią pasakojo senučiukė. Dar kiek paėjėjo, staiga žiū- 
ri — visai netoliese baltuoja daili lelija. Princesė taip apsidžiau- 
gė, taip apsidžiaugė -ir puolė artyn norėdama ją skinti. Tačiau 
lelija bemat dingo ir vėl pasirodė už keliolikos žingsnių. 

Karalaitė pasileido tekina prie lelijos ir nebesiklausė savo 
sesers šūkavimo. Tačiau kiekvieną kartą, kai tik taikydavosi 
skinti, lelija pasitraukdavo tolyn. 

Taip ilgą laiką princesė ėjo vis gilyn ir gilyn į girią. O lelija, 
žiūrėk, čia pasirodo, čia vėl dingsta, vėl pasirodo ir kaskart vis 
skaistesnė, vis aukštesnė, vis gražesnė. 

Besivydama leliją princesė atsidūrė prie aukšto kalno. Stai- 
ga pakėlė galvą, ogi lelija pačioje viršūnėje spindi, šviečia kaip 
skaisčiausia žvaigždė. Karalaitė pradėjo kopti į kalną nekreip- 
dama dėmesio nei į medžius, nei į akmenis, užgriozdinusius kelią, 
tik skubėjo kuo greičiau aukštyn. O kai užkopė ant kalno viršūu- 
nės, nustebo, kad lelija daugiau nebesitraukė, spindėjo toje pa- 
čiofe vietoje. Princesė pasilenkė, nuskynė ją ir prisiglaudė prie 
širdies, tokia buvo be galo laiminga, kad užmiršo ir seserį, ir Vis- 
ką pasaulyje. 

Nežinia kiek laiko princesė gėrėjosi neatsigėrėdama gražią- 
ja lelija. Tik staiga ji krūptelėjo .prisiminusi pamotę. Ką ji pasa- 
kys, kad taip ilgai negrįžta. Princesė apsidairė aplinkui ir jau 
ketino eiti atgal į karaliaus pilį. Tačiau atsigręžusi į tą pusę pa- 
matė, kad saulė seniai nusileidusi ir tik ant kalno dar švyti ruo- 
želis dienos. O žemai girioje taip tamsu, kad visai nėra vilties 
rasti kelio į namus. 

Karalaitė dar labiau nusiminė: kas dabar bus, juk turės nak- 
voti kalno viršūnėje. Atsisėdo ji ant uolos, pasirėmė ranka 
skruostą, prisiminė piktą savo pamotę, seseris, kiek skaudžių žo- 
džių teks išgirsti, kai sugrįš namo, savo tėvą karalių, išvykusį į 

karą, mylimąjį, kurio jau niekada nepamatys, ir pravirko. Aša- 
ros liete liejosi jai iš akių, taip buvo graudu. 

Visai sutemo, atėjo naktis, sužibo žvaigždės ir vėl ėmė blank- 
ti, o princesė sėdėjo toje pačioje vietoje ir vis verkė. Šitaip besė- 
dėdama staiga išgirdo tamsoje balsą. Kažkas pasveikino ją: 

--— Labas vakaras, gražioji mergele! Ko čia sėdi viena ir lie- 
ji graudžias ašaras? 

Princesė pašoko baisiai nustebusi, — iš kur tas balsas. Tačiau 
geriau pasidairiusi pamatė netoliese mažą seneliuką. Tasai sene- 
liukas jai atrodė labai mielas. Sveikindamasis gražiai nusilenkė 
jai. Tada ji atsakė: 

— Kurgiį neliesiu ašarų, kurgi neliūdėsiu. Netekau mylimo- 
jo, dėl to išėjau į girią jo ieškoti ir paklydau, o dabar bijau, kad 
manęs žvėrys nesudraskytų. 

— O,— pasakė seneliukas,— nesielvartauk dėl to! Jei klau- 
sysi Manęs ir darvsį, kaip liepsiu, aš tau padėsiu.. 

Princesė sutiko jo klausyti, nes nebuvo ko daugiau daryti. 
Seneliukas padavė jai titnagą ir pasakė: 

— Gražioji mergele! Pirmiausia įskelk ugnį. 

Karalaitė padarė, kaip jis liepė. Pririnko samanų, šakų ir 
sausų malkų, įskėlė ugnį ir užkūrė laužą ant kalno viršūnės, lieps- 
na pakilo aukštai į dangų. Kai laužas įsidegė, seneliukas tarė: 

— Paeik dabar toliau kalnu, rasi katilaitį, pilną dervos. At- 
sinešk jį Čia! 

Karalaitė taip ir padarė. Seneliukas vis kalbėjo: 

— Dabar užkaisk jį ant laužo! 

Princesė vėl paklausė jo. Kai derva ėmė kunkuliuoti, sene- 
liukas tarė: | 

— Įmesk savo baltą leliją į katilaitį! 

Princesei atrodė, jog tai būtų per žiauru, todėl ėmė jį PL2SYS 
ti, kad leistų jai turėti leliją. Tuomet seneliukas tarė: 

— Argi neprižadėjai klausyti manęs ir daryti kaip liepsiu? 
Todėl daryk, jei sakau! Nesigailėsi. 

Karalaitė užsimerkė ir skaudama širdimi įmetė leliją į burbu- 
liuojančią dervą, taip buvo gaila, nes labai buvo pamilusi savo 
gražiąją gėlę. 

Staiga pasigirdo piktas urzgesys, rodos, koks žvėris ėmė 
staugti. Balsas ėjo vis artyn ir artyn, galiausiai buvo girdėti ištisas 
kaukimas, net visas kalnas skambėjo. Paskui sutraškėjo šakos. 
Krūmai ėmė linkti į šalis, ir princesė pamatė, kaip iš girios išni- 
ro didžiulis pilkas vilkas ir pasileido tiesiai į kalną, kur jie sėdė- 

jo. Dabar. ji nežmoniškai išsigando ir jau būtų pabėgusi, jei Ži- 
nojusi kur. Bet seneliukas tarė: 

— Skubiai čiupk katilaitį ir kliūstelk dervą ant vilko, kai 
tik pribėgs artyn! 

Nors baisiausiai drebėdama iš baimės princesė padarė, kaip se- 
neliukas liepė: čiupo katilaitį, pasileido tekina nuo kalno ir kliūs- 
telėjo dervą ant vilko, šuoliais atlekiančio priešais. Ir įvyko ste- 
buklas. Vos tik ji taip padarė, vilkas pakeitė pavidalą. Storas kai- 
lis nukrito žemėn, ir vietoj pikto staugiančio vilko atsirado gra- 
žus jaunikaitis. Vargais negalais atsipeikėjusi princesė tuoj sup- 
ratio, j0g čia jos mylimasis, kuris buvo paverstas vilkolakiu. 

Ką ir kalbėti, princesė be galo apsidžiaugė. Ji ištiesė rankas 
ir nevaliojo nė žodžio ištarti, tokia buvo laiminga. O princas tuoj 
tekinas užbėgo į kalno viršūnę, čiupo ją į glėbį ir pradėjo širdin- 
gai dėkoti, kad išvadavo jį iš burtų. Neužmiršo ir seneliuko, gra- 
žiai padėkojo ir jam už didžiulę pagalbą. 

Paskui visi susėdo ant kalno ir ėmė šnekučiuotis. Princas pa- 
sakojo, kaip jis buvo paverstas vilku ir kiek jam teko patirti var- 
go lakiojant po girią. O karalaitė kalbėjo apie savo sielvartą, 
kiek išliejo ašarų, kai jis buvo dingęs. 

Taip jie ir prasėdėjo visą naktį, net nepajuto, kada užgeso 
žvaigždės ir išaušo diena, pasidarė šviesu. Kai patekėjo saulė, 
jie pamatė kalno papėdėje platų vieškelį, vingiuojantį tiesiai į 
karaliaus rūmus. Nuo kalno buvo regėti toli toli į visas puses. 

Tada seneliukas tarė: 

— Gražioji mergele, apsidairyk! Ar matai ten ką nors? 

— Taip — atsakė princesė — matau raitelį ant putoto žirgo. 
Jis kiek tik įkabina šuoliuoja keliu. 

Seneliukas tarė: 

— Tai karaliaus, tavo tėvo, šauklys. Iš paskos tuoj pasirodys 
pats karalius su visa kariauna. 

Princesė be galo apsidžiaugė ir jau buvo bebėganti pasitikti 
tėvo. Tačiau seneliukas sulaikė ją tardamas: 

— Palauk! Dar per anksti. Pirma pažiūrėkim, kas dėsis toliau. 

Praėjo dar kiek laiko, saulė pakilo aukščiau ir nušvietė ka- 
raliaus dvarą. Tada seneliukas tarė: 

— Gražioji mergele, apsidairyk! Ar matai ten ką nors? 

— Taip, — atsakė princesė, — matau daugybę žmonių mano 
tėvo kieme, vieni traukia keliu, kiti suka į girią. | 

Seneliukas tarė: 

— Tai tavo pamotės tarnai. Jį pasiuntė visą pulką pasitikti. 
1r pasveikinti karaliaus. O kiti skuba į girią ieškoti tavęs. 

Išgirdusi šiuos žodžius karalaitė susijaudino ir ėmė prašyti, 

kad leistų pasitikti karalienės pasiuntinius. Tačiau seneliukas su- 
laikė ją sakydamas: 

— Dabar palauk“ truputį! Pirma pažiūrėkim, kas dėsis toliau. 

Vėl praėjo kiek laiko, o karalaitė nenuleisdama akių žiūrėjo 
į kelią, kur turėjo pasirodyti karalius. 

Tada seneliukas tarė: 

— Gražioji mergele, apsidairyk! Ar matai ten ką nors? 

— Taip, — atsakė princesė — mano tėvo kieme didžiausias 
subruzdimas, žiūrėkit, jie pradėjo puošti visus rūmus juodai. 
— Tai tavo pamotė ir jos tarnai. Jie nori pranešti tavo tė- 
vui, kad tavęs nebėra gyvos. . 

Karalaitei be galo suskaudo širdį, ir ji ėmė prašyti: 

— Leiskit mane, leiskit, aš noriu apsaugoti tėvą nuo tokio 
sielvarto. 

Tačiau seneliukas sulaikė ją tardamas: 

— Ne, palauk! Dar per anksti. Pirma pažiūrėkim, kas dėsis 
toliau. | 

Vėl prabėgo valandėlė, saulė pakilo dar aukščiau, šiluma pas- 
klido po laukus ir miškus, o princesė su karalaičiu ir seneliuku 
tebesėdėjo ant kalno, kur buvome juos palikę. Tada jie išvydo, 
kaip toli dangaus pakraštyje pakilo debesėlis. Debesėlis vis di- 
dėjo, o paskui ėmė žybčioti ginklai, linkčioti šalmuotos galvos, 
suplevėsavo aaa suprunkštė žirgai, galėjai atskirti paties ka- 
raliaus vėliavą. Ką ir kalbėti, princesė be galo apsidžiaugė, ji 
nekantravo kuo greičiau bėgti pasveikinti savo tėvo. 

Tačiau seneliukas sulaikė ją tardamas: 

— Apsidairyk, gražioji mergele! Ar matai ką nors karaliaus 
dvare? 

— Taip.— atsakė princesė, — matau einančias savo pamotę ir 
seseris juodais gedulo rūbais, jos spaudžia prie akių juodas ska- 
reles ir graudžiai verkia. 
 Senėliukas pridūrė: 

— Jos apsimeta raudančios tavęs. Palauk dar valandėlę! Pa- 
žiūrėsim, kas dėsis toliau. 

Po kiek laiko seneliukas vėl paklausė: 

— (Gražioji mergele, apsidairyk! Ar matai ten ką nors? 

— Taip, — atsakė princesė, — matau nešant juodą karstą. Da- 
bar tėvas liepia jį atidengti. Žiūrėkit, karalienė su dukterimis puo- 
la ant kelių, o mano tėvas grasina joms kardu. 

Seneliukas tarė: 

— Karalius panoro pasižiūrėti tavo lavono, todėl piktoji pa- 
motė priversta pasakyti teisybę. 


241 


Išgirdusi tai princesė pradėjo prašyti: 

— Leiskit mane, leiskit, aš noriu paguosti savo sielvartaujan- 
tį tėvą. 

Tačiau seneliukas sulaikė ją tardamas:. 

— Klausyk mano patarimo ir kol kas nejudėk iš vietos! Mes 
dar nepamatėm, kuo viskas baigsis. 

Vėl praslinko valandėlė, karalaitė, princas ir seneliukas tebe- 
sėdėjo ant kalno. Tada seneliukas tarė: 

— Apsidairyk, gražioji mergele! Ar matai ten ką nors? 

— Taip, — atsakė prihcesė,— matau, kaip mano tėvas, pamotė 
su dukterimis ir visi lig vieno traukia į mūsų pusę. | 

Seneliukas pridūrė: 

— Jie eina ieškoti tavęs. Bėk dabar žemyn ir pasiimk. vilko 
kailį, kur guli tarp uolų! 

Karalaitė padarė, kaip buvo liepta. Seneliukas vėl kalbėjo: 

— Atsistok dabar ant pat uolos krašto! 

Karalaitė atsistojo. Staiga jie pamatė, kad karalienė ir jos duk- 
terys tekinos atbėga keliu prie jų kalno. Tada seneliukas tarė: 

„; — Dabar mesk kailį tiesiai žemyn! 

Princesė nedrįso nepaklausyti. Ji numetė vilko kailį, kaip se- 
neliukas liepė. Kailis nukrito tarp piktosios pamotės ir jos duk- 
terų, Tr įvyko stebuklas: vos tik kailis palietė visas tris piktąsias 
moteris, tuoj jos pakeitė pavidalą, sustugo šaižiai ir pavirto į 
tris bjaurius „vilkolakius, kurie bemat šuoliais nudūmė į gūdžią 
girią. 

Bemat pats karalius su visais savo dvariškiais atjojo prie kal- 
no. Žvilgtelėjęs aukštyn ir išvydęs princesę iš pradžių nenorėjo pa- 
tikėti savo akimis, sustojo kaip įbestas manydamas, jog jam tik 
vaidenasi. Paskui seneliukas šūktelėjo: 

— Gražioji mergele, bėk kuo greičiau pas savo tėvą, pradžiu- 
gink jį! 

Karalaitės nereikėjo daugiau raginti, ji čiupo savo mylimąjį 
už rankos ir pasileido tekina nuo kalno. Pribėgusi prie karaliaus 
puolė jam ant kaklo ir pravirko iš džiaugsmo, verkė ir jaunasis 
princas,-verkė ir pats karalius, visiems buvo graudu ir gera žiū- 
Iėti. 

Džiaugsmui ir glėbesčiavimuisi nebuvo galo. Princesė papasa- 
kojo apie savo piktą pamotę ir jos dukteris, apie savo mylimąjį, 
apie visą vargą, kurį teko iškentėti, ir apie seneliuką, kuris taip 
nuoširdžiai jai padėjo. Tačiau kai karalius pasisuko jam padėko- 
ti, seneliuko nė kvapo nebuvo, ir iki šios dienos niekas nežino, 
kas jis toks buvo ir kur nukeliavo. 

Karalius su visa savo palyda patraukė atgal į rūmus. Be pa- 
liovos visi kalbėjo apie seneliuką ir apie princesės sielvartą. Kai 
pasiekė namus, karalius liepė iškelti didžiulę puotą, prikvietė 
iš visos šalies kilmingų ir garbingų svečių, išleido savo dukterį 
už jaunojo princo. Vestuvės truko kelias dienas, nuo valgymų lū- 
žo stalai, o gėrimai upeliais tekėjo. 

Ir aš toje puotoje buvau, o kai jojau per girią, sutikau vilkę 
su dviem jaunikliais, visi trys išžioję nasrus, net baisu pasidarė. 
Paskui ir pagalvojau: ko gero, ten ir buvo pamotė su savo pik- 
čiurnomis dukterimis. 

Seniai, labai seniai gyveno karalius su karaliene ir augino vien- 
turtę dukterį. Nė nežinojo kaip ją mylėti, tačiau mergaitė ir ver- 
ta buvo, visada klusni, maloni, geresnio vaiko niekas nė regėti 
neregėjo. | 

Po -kelerių metų karalienė susirgo ir numirė, o karalius vedė 
kitą pačią, kuri taip pat turėjo dukterį. Kokia velionė karalienė 
buvo švelni ir gera, tokia ši buvo bjauri: arši ir pikta, stačiai ra- 
gana, jos duktė irgi niekuo nesiskyrė nuo motinos. Taigi karaliui 
maža buvo džiaugsmo iš naujos santuokos, o ypač kentėjo mažo- 
ji princesė. Nuo ankstaus ryto lig vėlaus vakaro ją barė visi, ne 
be reikalo žmonės sako, kad našlaitė kartu su pamote gauna ir pa- 
tėvį. 

Po kiek laiko mirė ir karalius. Dabar jau visai neliko kam 
užtarti vargšės našlaitės. Karalienė su dukra, aišku, irgi nepasi- 
darė geresnės. O mergaitė augo ir ėjo vis dailyn ir dailyn. Kai 
sulaukė penkiolikos metų, buvo tikra nuotaka, niekas gražumu 
jai negalėjo prilygti. 

Dabar karalienė su savo dukteria dar labiau tūžo ir iš kailio 
nėrėsi bijodamos, kad niekas nesužinotų, kokia princesė graži. Ir 
elgėsi su ja lyg su kokia vargupole, o ne su karalaite. Visus sun- 
kiausius darbus mergaitė turėdavo nudirbti. Pamotė uždraudė jai 
kelti koją į menę, sėstis drauge su kitais namiškiais, jos vieta 
esanti kamputyje prie krosnies. Čia ji ir tūnojo- visa nuskarmali- 
jusi, žarstė pelenus ir svajojo apie tuos laikus, kai“jos motulė 
dar buvo gyva. Pamėgo mergaitė šį žaidimą, ir todėl visi pasity- 
čiodami vadino ją Pelene. 

Taip ėjo laikas, ir štai vieną dieną po visą šalį pasklido ži- 
nia, — mat buvo atsiųstas šauklys, — kad iš tolimos karalystės at- 

vyksta princas ieškoti sau nuotakos. Girdi, sekmadienį jis pasiro- 
dys bažnyčioje. 

“Dėl to kilo didžiausias sąmyšis. Visiems parūpo princas, ir tur- 
būt šalyje nebuvo net pačios vargingiausios mergelės, kuri ne- 
būtų troškusi ištekėti už jo. O ypač daug rūpesčių princo piršly“ 
bos padarė karaliaus rūmams. Čia per tą savaitę visi nuo kojų nu- 
sivarė, šveitė, švarino, nes karalienė nė kiek neabejojo, kad tik 
jos duktė bus toji, kurią princas pasirinks. 

Kai pagaliau atėjo sekmadienis, karalienė liepė nuprausti, nu- 
šveisti dukterį, vos ne kruvinai odą nugramdė. Paskui liepė su4 
garbanoti plaukus, aptaisyti gražiausiais rūbais ir taip išpuošti, 
kad niekas negalėtų jai prilygti. Galiausiai įsakė pakinkyti pa- 
auksuotą karietą ir pati ėmė ruoštis su dukteria į bažnyčią. Nie- 
kas neliko namie, tai kas, kad negaus princo, bet jau nors pasi- 
žiūrės į jį. Tik Pelenei karalienė neleido niekur eiti. Ji viena, 
vargšelė, turėjo saugoti namus, šluoti, virti pietus, prikapoti eg- 
lišakių, išbarstyti jomis kiemą ir dar galybę visokių darbų pada- 
ryti, kaip ir kiekvieną sekmadienį. 

Kai jau viskas buvo gatava, karieta pakinkyta, karalienės duk- 
tė sumanė parodyti visą savo gražumą našlaitei. Taigi baisiau- 
siai pasipūtusi, dideliais žingsniais, pasikraipydama į šonus pri- 
ėjo prie krosnies. Čia apsisuko kelis kartus aplinkui kaip galė- 
dama grakščiau ir tarė: 

— Na, Pelene, kaip aš tau patinku? Argi ne dailiai esu pa- 
sipuošusi? Ar matai, kokia aš graži? Čia tai ne tavo skarmalai. 

Taip, tikra tiesa, pripažino mergaitė ir labai nuolankiai Ša- 
klausė, ar negalėtų kokį kartą ir ji su visais nueiti į bažnyčią. 
Tada karalienės duktė ir pasirodė, kokia esanti -— kad suriks, p= 
raudusi iš pykčio: 

-— Ar jūs girditį Pelenė irgi užsimanė į bažnyčią! Gal manai, 
kad tau atiteks jaunasis prinė hs? Tokios skarmalės kaip tu jam 
nerūpi! 

Ir nudrožė sau, o našlaitė graudžiai pravirko nuo jos žo- 
džių. Tai matydama piktoji pamotė nė neketino guosti mergaitės, 
mat šventadieniais kaip tyčia būdavo baisiai arši. Taigi pasėmė 
kaušą žirnių, šūstelėjo į kiemą ir pasakė: 

— Aš tau parodysiu verkti! Surink visus Žirnius lig vieno, 
nuplauk ir išvirk pietums, ir gink dieve, jeigu nebus gatava, kol 
sugrįšiu namo iš bažnyčios! 

Taip paliepusi karalienė sėdo į karietą šalia dukters ir su vi- 
sa savo grožybe išvažiavo į bažnyčią pasitikti princo, o Pelenė 
liko namie rinkti žirnių. Štai ir visas jos džiaugsmas. 

Taip ir prasidėjo diena. Kai visi lig vieno išvažiavo į bažny- 
čią, Pelenė stojo prie savo šventadieninių darbų. Pirmiausia čiu- 
po kibirą ir tekina pasileido į šaltinį vandens. Bėgo takeliu ir 
nejučiomis galvojo apie praėjusias dienas, kaip visai kitoks ta- 
da buvo gyvenimas, apie savo piktą pamotę, apie bažnyčią, kur 
jos niekad neleidžia, ir apie jaunąjį princą, apie viską viską, ir 
begalvodama taip susigraudino, kad atsisėdo ant žemės, pasirė- 
mė ranka skruostą ir pravirko. O kai pasilenkė semti vandens, 
ėmė skaidri ašara ir paptelėjo į šaltinį. Staiga iš gelmės išniro 
didelė lydeka ir paklausė, ko ji verkia. 

— Kurgi neverksiu,— atsakė Pelenė, — kad man taip graudu. 
Mano pamotė su dukteria išvažiavo į bažnyčią pažiūrėti princo iš 
svečios šalies, 0 aš turiu klupinėti kieme ir rinkti žirnius, ir kai 
jos sugrįš, nieko gero nebus, tik barti gausiu. 

— Ak tu, vargšele! — pasakė lydeka.— Kokia pikta tavo pa- 
motė. Bet jei padarysi, kaip liepsiu, galėsi ir tu su visais nukakti 
į bažnyčią, o aš tuo tarpu tavo darbus nudirbsiu. 

Žinoma, klausysianti nuolankiausiai, "prižadėjo Pelenė. O lyde- 
ka kalbėjo toliau: 

— Eik eik takeliu per beržynėlį ir ant pat kalno viršūnės pa- 
matysi ąžuolą. Ąžuolo drevėje rasi drabužius. Apsivilk juos. Pas- 
kui pasibalnok žirgą, kuris stovės po medžiu, nujok į bažnyčią 
ir atsisėsk į suolą tarp savo pamotės ir jos dukters. Tik nekalbėk 
su jomis, kad tavęs nepažintų. Ir nelauk, kol pamaldos pasibaigs, 
o kuo greičiausiai jok atgal prie ąžuolo, vėl persivilk savo senais 
drabužiais. Pamotė sugrįžusi namo nieko nė nesupras. 

Pelenė be galo apsidžiaugė: nežinia, kiek dienų buvo praėję, 
kai paskutinį sykį girdėjo meilų žodį. Bemat nusišluostė ašaras, 
padėkojo lydekai už viską ir tekina pasileido takeliu pro beržy- 
nėlį, kol atsidūrė ant kalno. 

Dirstelėjusi į ąžuolo drevę, kaip liepė lydeka, mergaitė pama- 
tė kabant spindinčius sidabro rūbus. Šalia jų buvo sidabrinis bal- 
nas su sidabriniais žąslais, o prie ąžuolo stovėjo baltutėlis žirgas, 
prunkštė, trypė, daužė kanopomis žemę, net visas kalnas aidėjo. 

Ir apsakyti sunku, kaip mergaitė nudžiugo. Ji vos drįso pasi- 
žiūrėti į tokius puošnius sidabro apdarus, iš pradžių net galvo- 
jo, kad čia tik sapnas. Tačiau padarė taip, kaip lydeka liepė: įsi- 
lipo į drevę, nusivilko savo senus skarmalus, apsitaisė sidabro rū- 
bais, susišukavo geltonus plaukus ir bemat iš nuskurusios merge- 
lės pavirto dailiausia panele, dar niekas nebuvo tokios matęs. 

Baigusi puoštis pasibalnojo žirgą ir nušuoliavo į bažnyčią. At- 
rodė, lyg dangum plaukia gražus baltas debesėlis. Nulipusi nuo 

žirgo perėjo viduriu bažnyčios ir atsisėdo į suolą tarp pamotės 
ir jos dukters. Paskui ją nusidriekė skaisti šviesos juosta, visi 
žmonės atsigreęžę ėmė spoksoti į nepažįstamąją, apsitaisiusią si- 
dabro rūbais. O jaunasis princas taip susižavėjo, kad stačiai nega- 
lėjo akių nuo jos atitraukti. 

Ko gero, niekas nesiklausė pastoriaus žodžių, nebent tik pik- 
toji pamotė ir jos duktė. Juk joms reikėjo kur nors ieškoti paguo- 
dos, kad niekas į jas nežiūri. 

Bet staiga, niekas nespėjo nė suvokti, kas darosi, Pelenė pa- 
kilo nuo suolo ir išbėgo iš bažnyčios, nors pamaldos dar toli gra- 
žu nebuvo pasibaigusios. 

Kilo neapsakomas sąmyšis. Karalaitis puolė tekinas iš pas- 
kos, jam baisiausiai rūpėjo sužinoti, kas ji tokia. Sukruto ir kiti 
žmonės. Visi ėmė grūstis iš bažnyčios, niekam jau neberūpėjo 
nei maldos, nei giesmės. Tačiau merginos niekas nepavijo, ji tuoj 
šoko ant žirgo ir pašakė: 


— Prieš mane šviesa, 
po manęs tamsa! — 


Ir tuoj dingo iš akių. 

Kol visi stovėjo išsižioję ir stebėjosi, kur ji galėjo pranykti, 
Pelenė nulėkė prie ąžuolo, nusivilko sidabro rūbus, apsitaisė se- 
nais skarmalais ir tekina parbėgo į karalienės rūmus. Kai kara- 
lienė su dukteria grįžo namo, neberado jau nei žirgo, nei pane- 
lės sidabro rūbais. Tačiau žirniai buvo išvirti, kiemas išbarstytas 
eglių šakelėmis, o mažoji Pelenė sėdėjo kampe prie krosnies, 
kaip ir visada. 

Karalienė su dukra buvo labai nepatenkintos kelione į bažny- 
čią, tai aiškiai galėjai pastebėti iš jų kalbos, matyt, ne viskas 
taip sekėsi, kaip norėjo. Dabar niekas negalėjo joms įtikti, bur- 
bėjo abi, širdo. Tačiau vis tiek neiškentė, nuolat minėjo nepa- 
žįstamą princesę, kuri buvo bažnyčioje. Girdi, nežinia, iš kur toji 
atsirado ir kur dingo, ir apsisukusios vis tarėsi, kad ateinantį sek- 
madienį karalienės duktė turėsianti atrodyti kur kas gražiau už 
aną. Ir, aišku, visą tą laiką nedavė ramybės Pelenei: barė ją, ko- 
neveikė, priekabiavo. Ši savaitė mergaitei buvo dar liūdnesnė 
negu pirma. 

Tuo tarpu laikas slinko, dvare darbo buvo ligi kaklo, nes ka- 
ralienei rūpėjo, kad kitą sekmadienį jos duktė atrodytų ypač 
gražiai. Bet jai vis ko nors trūko, vis karalienė reikalavo geriau 
padaryti. 

Pagaliau atėjo sekmadienis. Karalienė liepė nuprausti, nušveis- 
ti dukterį, kad blizgėtų kaip elgetos lazda, kuo gražiausiai sušu- 
kavo plaukus, iščiustijo, jog niekas jai neprilygtų. Paskui liepė 
pakinkyti paauksuotą karietą ir ėmė ruoštis pati važiuoti į 
bažnyčią. Ir visi kiti nepanoro likti namie, jiems taip pat rūpėjo 
paspoksoti į svetimos šalies princą. ž 

Tik Pelenei karalienė neleido niekur eiti. Ji viena vargšelė 
turėjo saugoti namus, šluoti, virti pietus, prikapoti eglišakių, iš- 
barstyti jomis kiemą ir dar galybę visokių darbų padaryti, kaip 
ir kiekvieną sekmadienį. 

Kai jau viskas buvo gatava, karieta pakinkyta, motina su duk- 
Ia apsitaisiusios puošniausiais drabužiais ir susiruošusios į kelio- 
nę, pamotės dukteriai šovė į galvą padaryti seseriai malonumą, 
pasirodyti, kokia ji graži. Taigi užrietusi nosi, išdidžiais žings- 
niais, pasikraipydama į šonus priėjo ji prie krosnies. Čia apsisu- 
ko kelis kartus aplinkui, kad Pelenė galėtų ją apžiūrėti iš visų 
pusių, ir galų gale tarė: 

— Na, kaip aš tau patinku? Argi ne dailiai esu pasipuošusi? 
Ar matai, kokia aš graži? Čia tai ne tavo skarmalai. 

Taip, tikra tiesa, pripažino mergaitė ir labai nuolankiai pa- 
klausė, ar negalėtų kokį kartą ir ji su visais nueiti į bažnyčią ir 
pasižiūrėti jaunojo princo. Tačiau karalienės duktė tuojau pa- 
leido gerklę ir kad užriks: 

— Oi, ar jūs girdit? Pelenė irgi nori eiti į bažnyčią pažiūrėti 
princo! Ne, tupėk sau čia, skarmale, ir žarstyk pelenus! Ir nesiti- 
kėk geresnio darbo, nes šis tau labiausiai pritinka. 

Ir nudrožė sau, o našlaitė graudžiai pravirko nuo jos žodžių. 
Tačiau pamotė neleido jai net ramiai paverkti, pasėmė kaušą 
kruopų, šūstelėjo į kiemą ir pasakė: 

— Duosiu aš tau darbo, nebus kada žliumbti. Surink visas 
kruopas lig vienos, nuplauk ir išvirk pietums, ir gink dieve, jei- 
gu nebus gatava, kol sugrįšiu namo iš bažnyčios! 

Taip pasakiusi karalienė sėdo į karietą šalia dukters, ir abi 
išdidžios nuvažiavo į bažnyčią pasitikti princo. O Pelenė turėjo 
vaikščioti po kiemą ir rinkti kruopas, kaip liepė pamotė. Štai ir 
visas džiaugsmas. 

Taip ir prasidėjo diena. O kai visi lig vieno išvažiavo į bažny- 
čią, Pelenė stojo prie savo šventadieninių darbų. Pirmiausia čiu- 
po kibirą ir tekina pasileido į šaltinį vandens. Bėgdama per pie- 
vą nesiliovė galvojusi čia apie velionę motiną, kokia ji visada 
buvo gera ir meili, čia apie piktą pamotę, apie bažnyčią ir jau- 
nąjį princą, kurio daugiau niekada nepamatys, ir begalvodama 

taip susigraudino, kad atsisėdo ant akmens, pasirėmė ranka skruos- 
tą ir gailiai pravirko. 

O kai pasilenkė semti vandens, ir šį kartą skaidri ašara pap- 
telėjo i šaltinį. Staiga iš A išniro didelė lydeka ir paklau- 
sė, kaip ir aną kartą: 

— Gražioji mergele, ko gi čia sėdi ir verki? 

— Ak,— atsakė Pelenė, — kur aš neverksiu, kur neliūdėsiu. 
Mano pamotė su savo dukteria išvažiavo į bažnyčią pasižiūrėti 
jaunojo princo, o aš viena turiu klupinėti po kiemą ir rinkti kruo- 
pas, o kai karalienė sugrįš, gausiu tik barti, daugiau nieko. 

— O,— pasakė lydeka,— kokia pikta tavo pamotė. Bet jei pa- 
darysi, kaip liepsiu, galėsi ir tu su visais nukakti į bažnyčią. Aš 
tuo tarpu tavo darbus nudirbsiu kaip ir aną sekmadienį. 

Pelenė padėkojo lydekai už tokį gerumą ir prisižadėjo nuolan- 
kiai klausyti. 

O lydeka kalbėjo toliau: 

— Eik eik takeliu per beržynėlį ir ant pat kalno viršūnės pa- 
matysi ąžuolą. Ąžuolo drevėje rasi drabužius. Apsivilk juos. Pas- 
kui pasibalnok žirgą, kuris stovės po medžiu, nujok į bažnyčią 
ir atsisėsk į suolą tarp savo pamotės ir jos dukters. Tik nekalbėk 
su jomis, kad tavęs nepažintų. Ir nelauk, kol pamaldos pasibaigs, 
o kuo greičiausiai jok atgal prie ąžuolo, vėl persivilk senais dra- 
bužiais. Pamotė sugrįžusi namo nieko nė nesupras. 

Pelenė nesižinojo kaip džiaugtis, net širdis suspurdo iš lai- 
mės, kad dar sykį pamatys jaunąjį princą. Taigi nusišluostė aša- 
ras, padėkojo lydekai už viską ir tekina pasileido takeliu pro ber 
žynėlį, kol atsidūrė ant kalno. 7 

Dirstelėjusi į ąžuolo drevę mergaitė pamatė kabant skaistaus 
aukso rūbus. Šalia rūbų buvo auksinis balnas su aukso žąslgis ir 
aukso vadelėmis, viskas tiesiog akį vėrė, žioravo tartum Agnis, 
negalėjai atsigėrėti. Po medžiu lir šį kartą stovėjo baltutėlis Žir- 
gas, prunkštė, trypė, nerimo iš džiaugsmo ir taip daužė; anopo- 
mis žemę, kad net visas kalnas aidėjo. 

Ir apsakyti sunku, kaip mergaitė apsidžiaugė. ilgą laiką ne- 
galėjo atsipeikėti: gal čia nieko nėra, gal ji tik sapnuoja. Ta- 
čiau vis tiek neužmiršo, ką lydeka buvo sakiusi. Įsilipo į drevę, 
nusivilko savo senus skarmalus, apsitaisė puikiais aukso rūbais, 
susišukavo geltonus plaukus ir bemat/iš nuskurusios mergelės pa- 
virto dailia išdidžia panele, jokia karūnuota princesė nebūtų pri- 
lygusi. 

Paskui pasibalnojo žirgą ir nujojo į bažnyčią. Atrodė, lyg de- 
besėlis dangumi plaukia, o ant debesėlio spindi žvaigždutė. Nu- 

lipusi nuo žirgo perėjo viduriu bažnyčios ir atsisėdo, į suolą tarp 
pamotės ir jos dukters. Paskui ją nusidriekė skaisti spindinti švie- 
sos juosta, visi žmonės atsigręžę ėmė spoksoti į nepažįstamąją, 
apsitaisiusią aukso rūbais. O princo širdyje įsiliepsnojo tokia mei- 
lė, kad jis nevaliojo akių atitraukti nuo mergaitės. 

Ko gero, niekas nesiklausė pastoriaus žodžių, nebent tik pik- 
toji pamotė su savo dukra. Juk joms reikėjo kaip nors slėpti sa- 
vo apmaudą, ir įmanydamos būtų nusiuntusios gražiąją princesę 
už šimto mylių. Tačiau jos nespėjo atsipeikėti, Pelenė bemat pa- 
Kilo nuo suolo ir išbėgo iš bažnyčios, nors pamaldos dar toli gra- 
Žu nebuvo pasibaigusios. 

Kilo neapsakomas sąmyšis. Jaunasis princas puolė tekinas iš 
paskos, jam baisiausiai rūpėjo sužinoti, kas ji tokia. Sukruto ir 
kiti žmonės. Visi ėmė grūstis iš bažnyčios, niekam neberūpėjo 
nei pastorius, nei maldos. Tik, deja, be reikalo stengėsi, nes mer- 
gaitė tuoj šoko ant žirgo ir pasakė: 


— Prieš mane šviesa, 
Po manęs tamsa! — 


Ir tuoj dingo iš SL 

galėjo dingti, Pelenė Kulėkė prie ąžuolo, apsitaisė senais skar- 
malais ir tekina parbėgo į karaliaus rūmus. Kai karalienė su duk- 
teria grįžo namo, rado kruopas išvirtas, kiemą pabarstytą, tik 
nerado nei žirgo, nei panelės su aukso rūbais, o kampe prie kros- 
Ajes, kaip ir visada, tebesėdėjo Pelenė. 

Karalienė ir jos dukra buvo dar blogiau nusiteikusios po ke- 
lionęs „į bažnyčią negu praėjusį sekmadienį. Bet kas galėjo pa- 
i iš jų kalbos, kad ne viskas sekėsi taip, kaip jos norėjo. 
s negalėjo joms. įtikti, apkalbinėjo visus, širdo, burbėjo. 
vis tiek daugiausia kalbėjo apie nepažįstamą princesę, 
kaip ji puikiai buvo apsitaisiusi, ir vis svarstė, ką daryti, kad ka- 
ralienės dūktė kitą kartą atrodytų gražiau už ją. Ir, aišku, visą 
tą laiką neužmiišo Pelenės, barė ją, priekabiavo, kaip ir kas- 
dien ant jos pamotė su dukra stengėsi išlieti savo pyktį. 


Tuo tarpu laikas slinko, dvare darbas virte virė, visi siuvo, 
taisė, kad karalienės duktė atrodytų kuo gražiausiai, o karalie- 
nei vis ko nors trūko, vis byvo nepatenkinta, reikalavo dar ge- 
riau padaryti, 

Pagaliau atėjo sekmadienis. Karalienė vėl liepė išprausti, nu- 
šveisti dukterį, kad spindėtų kaip saulė, sugarbanojo plaukus, iš- 

čiustijo, jog niekas jai neprilygtų. Paskui liepė pakinkyt, 

ir ėmė ruoštis pati važiuoti į bažnyčią. Ir visi kiti nepano. 

ti namie, jei ir nelemta gauti svetimą princą, tai bent paspc. 
į jį lig valiai. 

Tik Pelenei karalienė neleido niekur eiti. Ji, vargšelė, viena 
turėjo saugoti namus, šluoti, virti pietus, prikapoti eglišakių, iš- 
barstyti jomis kiemą ir dar galybę visokių darbų padaryti, kaip 
ir kiekvieną sekmadienį. | 

Kai jau viskas buvo gatava, karieta pakinkyta, motina su duk- 
ra apsitaisiusios šventadieniais puošniausiais drabužiais ir susi- 
ruošusios į kelionę, pamotės dukteriai šovė į galvą padaryti se- 
seriai malonumą, pasirodyti visu savo gražumu. Taigi užrietusi 
nosį, išdidžiais žingsniais, pasikraipydama į šalis priėjo prie kros- 
nies. Čia stabtelėjo, apsisuko kelis kartus aplinkui ir galų gale 
tarė: 

— Na, Pelene, kaip aš tau patinku? Ar ne dailiai esu pasi- 
puošusi? Ar matai, kokia aš graži? Čia tai ne tavo skarmalai. 

Taip, tikra tiesa, pripažino mergaitė ir su ašaromis akyse pa- 
klausė, ar negalėtų nors kartelį ir ji su visais nueiti į bažnyčią ir 
pasižiūrėti jaunojo princo. Tačiau pamotės duktė tuoj paleido 
gerklę ir kad užriks: 

— Oi, ar jūs girdit? Pelenė irgi užsimanė į bažnyčią! Gal ma- 
nai, kad tau teks jaunasis princas? Ne, tupėk sau prie krosnies, 
skarmale! Čia tau labiausiai pritinka. 

Ir nudrožė sau, o našlaitė nulindo kuo toliausiai į kampą, kad 
niekas nematytų jos ašarų. Tačiau pamotė neleido jai net ra- 
miai paverkti, tuoj pripuolė prie jos, pakabino kaušą miltų ir iš- 
lėkusi šūstelėjo į kiemą. | 

— Duosiu aš tau darbo, nebus kada žliumbti, — pasakė ji— 
Surink visus miltus lig paskutinės dulkelės, išvalyk ir išvirk pie- 
tums košę ir dieve gink, jeigu nebus gatava, kol sugrįšiu namo 
iš bažnyčios! 

Taip pasakiusi karalienė sėdo į karietą šalia dukters, ir abi iš- 
didžios nuvažiavo į bažnyčią pasitikti princo. O Pelenė turėjo 
vaikščioti keliais po kiemą ir rinkti miltus, kaip liepė piktoji 
pamotė. | | 

Taip prasidėjo diena, o kai visi lig vieno išvažiavo į bažnyčią, 
Pelenė stojo prie savo šventadieninių darbų. Pirmiausia čiupo 
kibirą ir tekina pasileido į šaltinį vandens. Bėgdama per žalią 
pievą nesiliovė galvojusi čia apie velionę motiną, kokia ji visa- 
da buvo gera ir meili, čia apie piktą pamotę, apie bažnyčią, kur 
jos niekad neleidžia, ir lyg skaistūs perlai pasipylė iš akių aša- 

ros. O labiausiai suskaudo širdį, kai prisiminė jaunąjį princą, ku- 
rio jau niekada neteks pamatyti, taip graudu pasidarė, kad at- 
sisėdo ant akmens, parėmė skruostą ranka ir verkė verkė pasikuk- 
čiodama. | 

(O) kai pasilenkė semti vandens, skaidri ašara nuriedėjo skruos- 
tu ir paptelėjo į šaltinį. Staiga iš gelmės išniro didelė lydeka, kyš- 
telėjo savo žalią galvą ir paklausė, ko ji taip graudžiai verkia? 

— Ak,—atsakė Pelenė, — kur aš neverksiu, kur neliūdėsiu.. 
Mano pamotė ir jos duktė išvažiavo į bažnyčią pasižiūrėti jauno- 
jo princo, o aš viena turiu klupinėti po kiemą ir rinkti miltus. O 
kai karalienė sugrįš, gausiu tik barti, daugiau nieko. 

— O tu, vargšele,— pasakė lydeka.— Kokia pikta tavo pamo- 
tė. Bet jei padarysi, kaip liepsiu, galėsi ir tu su visais nukakti į 
bažnyčią. 'Aš tuo tarpu tavo darbus nudirbsiu, kaip ir anuos sek- 
madienius. 

Pelenė padėkojo lydekai kaip tik mokėdama ir prisižadėjo 
nuolankiai klausyti, 

O lydeka kalbėjo toliau: 

— Eik eik takeliu pro beržynėlį, kol prieisi ąžuolą, ten rasi 
drabužius. Apsivilk juos. Paskui pasibalnok žirgą, kuris stovės 
po medžiu, nujok į bažnyčią ir atsisėsk į suolą tarp pamotės ir 
jos dukters. Tik nekalbėk su jomis, kad tavęs nepažintų. Ir ne- 
lauk, kol pamaldos pasibaigs, o kuo greičiausiai jok atgal prie 
ąžuolo, vėl persivilk senais drabužiais. Pamotė sugrįžusi namo nie- 
ko nė nesupras. | 

Pelenė nesižinojo kaip džiaugtis, širdis ėmė spurdėti iš laimės, 
nes tik apie princą galvojo, kurio jau manė niekada neteks pa- 
matyti. Taigi nusišluostė ašaras, širdingiausiai padėkojo lydekai ir 
tekina pasileido takeliu pro beržynėlį, kol atsidūrė ant kalno. 

Dirstelėjusi į ąžuolo drevę mergaitė pamatė kabant puošniau- 
sius drabužius, kurie išvien buvo nusagstyti deimantais. Šalia bu- 
vo balnas, taip pat išpuoštas perlais bei brangakmeniais, viskas 
tiesiog akį vėrė, spalvos tik mainėsi, žioravo lyg vaivorykštė. Po 
medžiu ir šį kartą stovėjo baltutėlis žirgas, prunkštė, trypė, neri- 
mavo iš džiaugsmo ir taip daužė kanopomis žemę, net visas kal- 
nas aidėjo. 

Ir apsakyti sunku, kaip mergaitė apsidžiaugė. Ilgą laiką nega- 
lėjo atsipeikėti: gal čia nieko nėra, gal ji tik gražų sapną sap- 
nuoja. Tačiau vis tiek neužmiršo, ką lydeka buvo sakiusi, įsilipo 
į drevę, nusivilko savo senus skarmalus, apsitaisė puikiais dei- 
manto rūbais, prisisegė prie geltonų plaukų aukso karūną ir be- 

mat iš nuskurusios mergelės pavirto dailiausia princese, visam 
pasaulyje nebūtum radęs tokios. 

Paskui pasibalnojo žirgą ir nujojo į bažnyčią, atrodė, lyg sau- 
lė skrieja per dangų ant balto debesėlio. Nulipusi nuo žirgo perė- 
jo viduriu bažnyčios ir atsisėdo į suolą tarp pamotės ir jos duk- 
ters, o paskui ją nusidriekė tokia skaisti šviesos juosta, kad su- 
spindo kiekviena bažnyčios kertelė, visi žmonės atsigręžę ėmė 
spoksoti į nepažįstamąją su deimanto rūbais. (0 jaunajam princui 
taip suskaudo širdį, kad manė gyventi daugiau nebegalėsiąs be 
jos. | 

Ko gero, niekas nebesiklausė pastoriaus, nebent tik piktoji pa- 
motė ir jos dukra. Juk: joms reikėjo kaip nors slėpti savo ap- 
maudą, ir, jeigu būtų buvusi jų valia, būtų nusiuntusios princesę 
už tūkstančio mylių. Tačiau nespėjo nė atsipeikėti, kai Pelenė 
pakilo nuo suolo ir išbėgo iš bažnyčios, nors pamaldos dar toli 
gražu nebuvo pasibaigusios. 

Kilo neapsakomas sąmyšis. Jaunasis princas puolė tekinas 
iš paskos, žūt būt pasiryžęs pasivyti ją ir sužinoti, kas ji tokia. 
Sukruto ir kiti žmonės. Visi grūdosi iš suolų, netgi pastorius ne- 
pasiliko užmiršęs net mišiolą ir giesmynus. 

O princas buvo liepęs patepti derva bažnyčios durų slenkstį, 
todėl, kai Pelenė atsistojo ant slenksčio, viena aukso kurpaitė 
ėmė ir prilipo. Beskubėdama turėjo palikti ją, nebuvo kada grįžti 
atgal, — visai čia pat vijosi žmonės. Neturėdama kur dėtis šoko 
ant- žirgo ir pasakė: 


— Prieš mane šviesa, 
po manęs tamsa! — 


Tr tuoj dingo iš akių. 

Pelenė šuoliais pasileido prie didžiojo ąžuolo ant kalno. Ta- 
čiau atsigręžusi pamatė, kad iš visų pusių pilna Žmonių, bėgan- 
čių jos ieškoti, net pastebėjo, kad pamotė su dukra taip pat jau 
grižta iš bažnyčios. 

Ji taip nusigando, taip nusigando, kad jau nebegaišo laiko, ne- 
persirengė, tik užsimetė savo seną milo apsiaustėlį ant prašmatnių 
deimanto rūbų ir be žado pardūmė į karaliaus kiemą. Čia atsi- 
sėdo į kamputį priė krosnies ir dėjosi žaidžianti pelenais kaip pa- 
prastai. Taigi karalienė ir jos duktė sugrįžusios namo nieko ne- 
pastebėjo, rado kiemą pabarstytą, košę išvirtą, o Pelenę sėdinčią 
ten, kur visada buvo pratusios ją matyti. 

Tuo tarpu pasaka grąžina mus pas jaunąjį princą. Išvydęs, kad 
gražioji panelė pabėgo, princas labai nusiminė, nes buvo tvirtai nu- 
sprendęs arba ją gauti, arba daugiau nieko jam nereikia. Užtat 
pradėjo sukti galvą, kaip ją susirasti. Galiausiai pasiėmė auksinę 
kurpaitę, kurią ji pametė bažnyčios tarpduryje ir liepė paskelbti 
visai karalystei, jog tik ta, kuriai tiks kurpaitė, bus jo Žmona. 

Aišku, menki juokai, visi sukruto, sujudo, visos nuotakos, kiek 
tik jų buvo, ryžosi bandyti savo laimę, o gal kartais tiks kur- 
paitė. Tačiau nė vienai netiko. Ir ko čia stebėtis, kurpaitė buvo 
be galo mažytė, dailutė. Kažin ar galėjo atsirasti“ pasaulyje koja, 
avinti tokią kurpaitę. Princuį pradėjo mausti širdį, maža vilties 
turėjo rasti princesę su deimanto rūbais. Tačiau vis tiek nenu- 
leido rankų, išsiuntinėjo savo tarnus į visas puses ir liepė ieškoti 
kuo rūpestingiausiai, pats irgi keliavo su jais į rytus ir vakarus — 
gal pagaliau tiks kuriai nors kurpaitė. 

Galų gale, kaip ir reikėjo tikėtis, užsuko jis ir į karaliaus dva- 
Tą. Tada karalienė liepė tučtuojau įgrūsti podukrą į užkrosnį bi- 
jodama, kad kas nors nepastebėtų jos begalinio grožio. O pati 
nuvedė savo dukterį pasimatuoti auksinės kurpaitės. Bet kur tau. 
Koja buvo per didelė, nors ir kaip grumdė, maigė, vis tiek nepa- 
sidarė mažesnė ir nelindo į kurpaitę. Tačiau karalienė nepasida- 
vė, aptašė dukteriai atsikišusius kulnus, nukirpo nykščius ir vėl 
nuvedė mėginti laimės. Kai karalienės duktė antrą kartą taikėsi 
matuoti auksinę kurpaitę, medyje pragydo paukštelis: 


— Kulnai aptašyti, 
pirštai nukarpyti! 

Už krosnies mergelė, 
kuriai tiks kurpelė. 


— Kas čia? — nustebęs paklausė princas. 

— Oi nieko, — atsakė karalienė.— Suokia paukštis, ir gana. 

Princas daugiau nieko nesakė, ir karalienės duktė pradėjo ma- 
tuotis kurpaitę. Tačiau paukštelis nenustigo, vėl pradėjo giedoti: 


— Kulnai aptašyti, 
pirštai nukarpyti! 
Už krosnies mergelė, 
kuriai tiks kurpelė. 


— Ką tas paukštis čiulba? — vėl paklausė princas kilstelėjęs 
galvą. 

— Oi nieko, — atsakė karalienė,— neverta klausytis tokių čirš- 
kalų, tegul sau suokia. Štiš tu, bjaurybe! 

Tačiau nieko negalėjo padaryti. Vos tik karalienės duktė tai- 
kėsi matuoti kurpaitę, paukštukas nutūpė ant šakos ir vėl trečią 
kartą užgiedojo: 


— Kulnai aptašyti, 
pirštai nukarpyti! 
Už krosnies mergelė, 
kuriai tiks kurpelė. 


Dabar princas jau neabejojo, kad čia kažkokia klasta. Jis lie- 
pė tarnams gerai apieškoti užkrosnį, ir šie bemat atvedė našlaitę, 
kuri buvo ten paslėpta. Ką ir besakyti, nelabai apsidžiaugė kara- 
lienė ir jos duktė. Jos raudo balo, iš pykčio kailyje netvėrė, girdi, 
ar verta kreipti dėmesį į tokią nuskurusią mergelę. 

Tačiau princas neklausė, ką jos šneka, liepė paduoti auksinę 
kurpaitę; iš tikrųjų kurpaitė, rodos, lipte prilipo prie baltutėlės 
Pelenės kojytės. O bematuojant princas netikėtai pamatė, kaip 
pro skylėtą mergaitės apdarą suspindo auksas. Jis tuoj prišoko 
artyn ir nuplėšė nuo jos seną pilko milo apsiaustėlį. 

"Tą akimirką, rodos, žaibas plykstelėjo. O stebukle, vietoj nu- 
skarmalijusios Pelenės stovėjo dailutė karalaitė, juk ją ir buvo 
matęs princas bažnyčioje. Deimantai ant jos rūbų spindėjo kaip 
saulė, ir visi, kas matė, negalėjo atsigėrėti, tokia graži buvo prin- 
cesė. 

Karalaičio džiaugsmui nebuvo galo, jis juokėsi, švytėjo visas 
iš laimės, tik karalienės su dukra neėmė juokas. Jis pasisodino Pe- 
lenę ant kelių ir užmovė jai ant rankos raudono aukso žiedą. Pas- 
kui iškilmingai parsigabeno ją į savo namus, ir Pelenė tapo ka- 
raliene. 

Ir aš buvau vestuvėse. Mačiau, kaip karalaitis šoko su savo 
gražiąja nuotaka ir aš šokau, ir visi svečiai šoko, tik karalienės 
duktė ne. Ji negalėjo šokti, nes motina buvo jai nukarpiusi ko- 
jų pirštus. Štai ir visa pasaka. | | 

